
Előszó 

A  Berlitz-módszer  élő  nyelvek  megtanulására 
szolgál.  Abban  áll,  hogy  a  tanuló  az  els5  leckétől 
kezdve  csupán  a  megtanulandó  nyelvet  hallja,  olyan 
tanítótól,  kinek  ez  anyanyelve. 

Révai  nagy  Lexikona,  3.  K.  170.  1. 

Irányelvek 

A  tanított  nyelv  kizárólagos  használata;  a  tanít- 
ványok anyanyelvének  kikapcsolása;  a  gondolat  és  a 
szó  közvetlen  kapcsolása. 

A   tanítás   eszközei 

I.  A  kézzelfogható  dolgokat  szemlélettel. 
II.  Az  elvont  dolgokat  a  gondolatok  kapcsolásával. 
III.  Nyelvtant    gyakorlati    szemléltetéssel. 
A  Berlitz-módszer  szakított  a  fordításon  alapuló  okta- 
tással. Az  első  órától  fogva  azt  a  nyelvet  hallják  és  azon  a 
nyelven   beszélnek    a   tanítványok,    amelyiket   el    akarnak 
sajátítani. 

Ennek  okai  a  következők: 

1.  A  fordításon  alapuló  módszerek  a  tanítási  idő 
legnagyobb  részében  a  tanítványok  anyanyelvét 
használják  a  megtanulandó  idegen  nyelv  helyett. 
Ez  értelmetlen  eljárás. 

2.  Aki  fordítás  segítségével  akar  valamilyen  idegen 
nyelvet  megtanulni,  az  azon  nyelv  szellemébe  be- 
hatolni s   azon   a  nyelven   gondolkozni   nem  tud. 

Mindig    anyanyelvét     akarja    majd    lefordítani    s 
tönkre  teszi  az  idegen  nyelv  szellemét. 
3.  A  tanulók  anyanyelvének  s  az  idegen  nyelveknek 
szókincse    nem    felel    meg   teljesen  egymásnak,  a 
fordításon  alapuló  módszerekkel  csak  töredékesen 
sajátítható  el  az  idegen  nyelv.  Minden  nyelvnek 
megvannak  a  maga  sajátos  kifejezései  és  fordu- 
latai, melyeket  nem  lehet  lefordítani.  Ez  a  tény 
bizonyítja  a  fordításon  alapuló  mód- 
szerek gyarlóságát.    Minden    nyelvet 
önmagából     kiindulva    kell    elsajátí- 
tani.   Az  idegen  országokban  utazók  könnyen  s 
viszonylag  rövid  idő  alatt  megtanulják  ez  orszá- 
gok   nyelvét,    a    hazájukban    tartózkodó    tanulók 
pedig    nyelvtanaikkal    s    fordítási    gyakorlataikkal 
évekig  sem  tudják  e  célt  elérni. 
A  Berlitz-módszer  pótolja  a  külföldi  tartózkodást.  A 
tanítási  idő  alatt  a  tanítványok  —  mint  a  külföldön  uta- 
zók —  csak  azt  a  nyelvet  hallják  s  azon  a  nyelven  beszél- 
nek, melyet  meg  akarnak  tanulni.  A  tanár  szemlélte- 
téssel   kezdi  az  oktatást.  Az  idegen  nyelv  kifejezései, 
fordulatai  a  cselekményekkel  és  szemléletekkel  való  köz- 
vetlen kapcsolatukból  világosodnak  meg.   A  tanítványok 
így  könnyen,  csaknem  akaratlanul  tanulják  meg  az  ide- 
gen nyelvet,  éppen  úgy,  mint  anyanyelvüket.  A  nyelvtan 
nehézségei,    melyek   legnagyobbrészt  a   fordításból   s   az 
anyanyelvvel   való   összehasonlítgatásból   származnak,   ily 
módon  lényegesen   megkisebbednek.   A  tanuló  könnyeb- 
ben jegyzi  meg  ezt  a  kifejezést:  „nekem  van  kalapom*', 
ha  nem   gondol  folyton   anyanyelvére,   mely 
esetleg  így  fejezi  ki  e  viszonyt  „én  birok  kalapot".  Ter- 
mészetes, hogy  a  különböző  szavak  és  fordulatok  értéke, 
hangulati   velejárója   sokkal  könnyebben   világítható  meg 
szemléltetéssel,  mint  elvont  szabálvokkal. 

Amit  nem  lehet  közvetlen  szemlélettel  megvilágítani, 
azt  az  ismeretlen  fogalomnak  ismertekkel  való  összekö- 
tése segítségével  és  példákkal  kell  megmagyarázni. 

A  későbbi,  nehezebb  gyakorlatokban  az  addig  meg- 
szerzett szókincs  segítségével  már  kömiyen  megvilágítha- 
tok az  új,  ismeretlen  szavak. 

A  tanítás  nem  unalmas  szabálymagyarázás,  hanem 
kellemes,    szórakoztató    beszélgetés. 

Az  oktatás  anyaga  oly  módon  van  felépítve,  hogy  a 
tanítványok  akkor  is  hasznát  veszik  annak,  amit  tanul- 
tak,   ha    a   tanulást    hamarabb   kell    befejezniök. 

Első  gyakorlat 

Ceruza,  kréta,  tábla,  könyv,  papir,  szék,  lámpa,  fal, 
asztal,  ajtó,  ablak,  óra. 

Mi  ez?  Ceruza,  szék,  asztal,  stb. 

Szék  ez?  Igen,  ez  szék. Nem,  ez  nem  szék. 

Kréta  ez?  Papir  ez?  óra  ez? 

Kabát,  mellény,  nadrág,  szoknya,  kalap,  keztyü,  gallér, 
kézelő,  zsebkendő,  nyakkendő,  ruha. 

Második  gyakorlat 

Szinek:  piros,  fehér,  zöld,  sárga,  kék,  fekete,  barna, 
szürke. 

A  ceruza  piros,  a  könyv  zöld,  az  ajtó  barna. 

Milyen  a  ceruza?  A  ceruza  piros.  Milyen  az  asztal? 
Barna.  Milyen  a  tábla?  Milyen  a  cipő?  Piros  a  ceruza? 
Igen,  piros.  Fekete  a  tábla  vagy  fehér?  Fekete.  Zöld 
a  toll?  Nem,  nem  zöld. 

Ez  a  könyv  kék,  az  a  könyv  zöld.  Ez  az  asztal  barna, 
az  fehér.  Ez  a   cipő  fekete,  az  barna. 

Ez  a  könyv  kék?  Igen,  ez  a  könyv  kék.  Melyik  kabát 
szürke?  Az  a  kabát  szürke.  Ez  a  kabát  szürke?  Nem, 
nem  ez.  Az  a  cipő  barna?  Igen,  az.  Milyen  ez  az  asztal? 
Ez  az  asztal  barna.  Milyen  szék  ez?  Ez  barna  szék. 

Ez  a  fekete  nyakkendő,  az  a  piros  nyakkendő.  Ez  a 
kék  kábát,  az  a  barna.  Ez  a  szürke  autó,  az  a  fekete. 

Berlitz,  Magyar  } 

Melyik  könyv  az?  Az  a  zöld  könyv.  Melyik  ceruza  ez!? 
A  barna.  Melyik  kabát  ez? 

A  szürke  mellény  ez?  Igen,  ez  a  szürke  mellény. 
A  barna  kabát  ez  vagy  a  kék?  A  barna.  A  zöld  könyv 
ez?  Nem,  ez  nem  a  zöld  könyv. 

Milyen  ez  a  tábla?  Fekete.  Melyik  kabát  az,  a  barna 
vagy  a  kék?  A  barna.  Melyik  cipő  fekete?  Ez.  Melyik 
a  szürke  kabát?  Az  a  szürke  kabát. 

A  zöld  ceruza  hosszú,  a  piros  ceruza  nem  hosszú, 
hanem  rövid.  Milyen  a  zöld  Ceruza?  A  zöld  ceruza  hosszií. 
Melyik  ceruza  piros  ?  A  rövid.  Melyik  ceruza  rövid,  a  piros 
vagy  a  zöld?  Milyen  a  hosszú  ceruza? 

A  Duna,  a  Themse,  a  Volga  széles,  az  utca  nem 
széles,  hanem  keskeny.  Az  ablak  széles,  az  ajtó  kes- 
keny.  A  könyv  keskeny,  a  tábla  széles. 

Milyen  a  Duna,  széles  vagy  keskeny?  Keskeny  a  tábla 
vagy  széles?  Széles   az  utca? 

Budapest,  Párizs,  Berlin  nagy,  Esztergom,  Versailles, 
Oxford  kicsiny.  A  ház  nagy,  a  szoba  kicsiny.  Az  óra 
kicsiny,   az   autó  nagy. 

Kicsiny  az  ajtó?  Melyik  nagy,  a  ház  vagy  a  szoba? 
Melyik  könyv  nagy,  a  piros  vagy  a  zöld?  Melyik  város 
nagy,  Versailles  vagy  New  York? 

6  7  8  9  10 

Harmadik  gyakorlat 

úr,   hölgy,  kisasszony. 

Mi  ez?  Úr.  Mi  ez?  Hölgy.  Mi  ez?  Kisasszony. 
Hölgy  ez?    Igen,   hölgy.    Űr    ez    vagy     kisasszony? 
Kisasszony.   Úr  ez?   Nem. 

Berlitz  úr,  Berlitzné,  Berlitz  kisasszony. 

Ki  ez?  Berlitz  úr.  Ki  ez?  Berlitzné.  Ki  ez?  Berlitz 
kisasszony. 

Ki  ez  az  úr?  Ez  Tury  úr.  Ki  az  a  hölgy?  Turyné.  Ki 
az  a  kisasszony?  Etelka  kisasszony. 

Én  tanár  vagyok,  ön  tanítvány.  Mi  vagyok  én? 
Ön  tanár.  Mi  Ön?  Én  tanítvány  vagyok.  Tanár  vagyok 
én?  Igen,  Ön  tanár.  Tanár  Ön?  Nem,  én  nem  vagyok 
tanár.  Én. . .  úr  vagyok,  Ön  Kovács  úr,  ő  Turyné.  Ki 
vagyok  én?  Ön...  úr.  Ki  Ön?  Én  Kovács  úr  vagyok. 
Ki   ő?   Ö  Etelka   kisasszony. 

Berlitz  úr  Ön?  Nem,  én  nem  Berlitz  úr  vagyok, 
hanem  Kovács  úr.  Kovácsné  vagyok  én  ?  Nem,  Ön . . .  úr. 

Én  itt  vagyok.  Ön  itt  van,  ő  ott  van.  Hol  van  ő  ? 
Ott.  Itt  vagyok  én?  Igen.  Itt  van  ő?  Nem,  ö  nincs  itt. 
Ott  van  Ön?  Nem  vagyok  ott.  Ön  nincs  ott. 

Az  asztal  a  tanár  előtt  van.  A  fal  a  tanár  mögött 
van.  A  könyv  Ön  előtt  van,  a  fal  ön  mögött  van. 

Hol  van  az  asztal?  Az  asztal  Berlitz  úr  előtt  van.  Hol 
van  a  tábla?  On  mögött.  Hol  vagyok  én?  Az  ajtó  mögött. 

Kovács  úr  előtt  van  a  szék?  Igen,  a  szék  Kovács  úr 
előtt  van.  Az  ajtó  mögött  vagyok?  Nem,  Ön  nincs  az 
ajtó  mögött.  Az  ajtó  mögött  van  az  asztal?  Nem,  nincs 
ott. 

Az  asztal  előttem  van,  a  fal  mögöttem  van.  Előttem 
van  az  asztal?  Igen,  az  asztal  Ön  előtt  van.  Igen,  ott  van. 
1* 

Ki  vagyok  én  ?  Ön . . .  úr.  Mi  vagyok  én  ?  Ön  tanár. 
Hol  van  ön?  Itt  vagyok.  Mi  van  előttem?  Asztal 
Mi  van  Ön  mögött?  Fal.  Hol  vagyok?    Az  ajtó  mögött. 

Negyedik  gyakorlat 

Ki  ez?  Berlitz  úr.  Kovácsné.  Tury  kisasszony. 

Berlitz  úr  áll.   Kovácsné   ül. 

Mit  csinál  Molnár  úr?  Áll.  Mit  csinál  Kovácsné?  Ül. 

Ül  Berlitz  úr?  Igen,  ül.  Áli  Molnár  úr?  Nem,  ül. 

Én  ülök.  Ön  is  ül.  Ön  áll,  én  is  állok. 

Mit  csinálok?  Ön  ül.  Mjt  csinál  Ön?  Állok. 

Ülök  én?  Igen,  Ön  ül.  Áll  ön?  Nem,  nem  állok. 

Tury  kisasszony  megy.  Kovács  úr  jön. 

Mit  csinál  Berlitz  úr?  Berlitz  úr  megy.  Mit  csinál  ő? 
ö  jön. 

Megy  Tury  kisasszony  vagy  jön?  Megy.  Jön  ő? 
Nem,  megy. 

Én  megyek.  Ön  is  megy.  ö  jön,  én  is  jövök. 

Mit  csinál  Ön?  Megyek.  Megyek  én?  Igen,  Ön  megy. 
Én  jövök?  Nem,  nem  Ön  jön,  hanem  Tury  kisasszony. 
Ki  megy?  Molnár  úr. 

Ö  ide  jön.  Én  oda  megyek.  Ön  ide  jön. 

Hova  megy  Ön?  Oda  megyek.  Hova  megyek?  Oda. 
Hova  jön  ő?  Ide. 

Oda  megyek  én?  Igen,  oda.  Ide  jön  ő?  Nem,  ő  nem 
jön  ide.  Oda  állok?  Nem,  Ön  nem  áll  oda.  Ide  jön 
Ön?   Nem,    oda   megyek. 

Jöjjön  ide  kérem.  Mit  csinál?  Menjen  oda 
kérem!    Mit   csinál    ö? 

A  tanár  leül.  A  tanár  feláll.  Leülök.  Felállók. 
Mit  csinál  Ön?  Leülök.  Felállók  én?  Nem,  Ön  nem  áll  fel, 
Ön  leüL  Leül  ó?  Le.  Feláll  Ön?  Fel.  Leül  Ön?  Nem,  én 
nem  ülök  le,  lianem  felállók.  Üljön  le  kérem!  Mit  csinál? 
Álljon  fel  kérem!    Mit  csinál  ő? 

A  tanár  kinieg}'.  A  tanár  bejön.  Én  kimegyek.  ín 
bejövök.  Mit  csinálok?  Ön  kimegy.  Mit  csinál  Ön?  Bejö- 
vök. Kimegyek  én?  Nem,  Ön  nem  megy  ki,  hanem  bejön. 
Hova  megy  Molnár  úr?  Molnár  úr  kimegy.  Bejön  ő?  Nem, 
ő  nem  jön  be. 

Kimegy  Ön?  Ki.  Bejön  Kovács  úr?  Be.  Ki  jön  be? 
A  tanár.  Ki  megy  ki?  Ön. 

Menjen  ki  kérem!  Hova  megy?  Jöjjön  be  kérem! 
Hova  jön? 


Én  vagyok 

ö,  Ön  van 

én  nem  vagyok 

5,  Ön  nincs 

megyek 

megy 

nem  megyek 

nem  megy 

kimegyek 

kimegy 

nem  megyek  ki 

nem  megy  ki 

jövök 

jön 

nem  jövök 

nem  jön 

bejövök 

bejön 

nem  jövök  be 

nem  jön  be 

állok 

áll 

nem  állok 

nem  áll 

felállók 

feláll 

nem  állok  fel 

nem  áll  fel 

ülök 

ül 

nem  ülök 

nemül 

leülök 

leül 

nem  ülök  le 

nem  ül  le 

Hol  vagyok?  Itt  van  Ön?  Hova  megy  Etelka  kisasz- 
szony? 

Hol  áll  a  szék?  Mi  áll  az  asztal  előtt? 
Ki  áll  oda?  Ki  jön  be?  Ki  ül  le? 


16 
tizenhat 


17 
tizenhét 


18 

tizennyolc 


19 

tizenkilenc 


20 

húsz 

Ötödik  gyakorlat 

1  egy  30  harminc 

2  kettő  (két  szék)        31  harmincegy 

3  három  40  negyven 

4  négy  47  negyvenhét 

5  öt  50  ötven 

6  hat  60  hatvan 

7  hét  70  hetven 

8  nyolc  80  nyolcvan 

9  kilenc  90  kilencven 

10  tíz  100  száz 

11  tizenegy  115  száztizenöt 

12  tizenkettő  200  kétszáz 

20  húsz  300  háromszáz 

21  huszonegy  1,000  ezer 

25  huszonöt  10,000  tízezer 

100,000  százezer       1.000,000  egy  millió 
1931  ezer  kilencszáz  harminc  egy. 

A  tanár  számlál:  1,  2,  3,  4  stb.  Mit  csinál  Ön?  Szám- 
lálok. Milyen  szám  ez:  9,  10,  30  stb. 

Ez  egy  kalap,  két  cipő,  három  ceruza,  négy  fal  stb. 

Hány  füzet  ez?  Egy.  Hány  könyv  ez?  Kettő.  Ez  két 
könyv.  Három  ceruza  ez?  Igen,  három.  Öt  kalap  ez?  Nem, 
ez  nem  öt  kalap. 

Könyv,  könyvek,  toll,  tollak,  cipő,  cipők,  óra,  órák, 
füzet,   füzetek. 

Mik  ezek?  Papírok,  székek,  utcák,  autók,  stb. 

Ezek  fehér  falak.  Ezek  széles  ablakok,  azok  keskenyek. 
Ezek  a  székek  barnák,  azok  szürkék.  Milyen  autók 
azok?  Azok  szürke  autók.  Milyen  székek  ezek?  Barnák. 
Milyen  házak  azok?  Nagyok. 

Kik  ezek  az  urak?  Molnár  úr  és  Tury  úr.  Kik  azok  a 
hölgyek?  Berlitzné  és  Etelka  kisasszony. 


A  könyv  az  asztalon  van.  Én  a  széken  ülök.  Az  autó  az 
utcán  áll. 

Hol  van  a  füzet?  Az  asztalon.  Hol  ül  ön?  A  széken 
ülök.   Mi   van   az   asztalon?    Könyv,   füzet,    újság,   stb. 

A  széken  van  a  könyv?  Igen,  a  széken.  Az  asztalon 
ül  ön?  Nem,  nem  az  asztalon  ülök,  hanem  a  széken. 
Könyv  van  a  széken?  Igen,  könyv.  Kabát  van  az  asztalon? 
Nem,  az  asztalon  papir  van. 

Az  asztalon  három  könyv  van.  A  tanár  felvesz  két 
könyvet.  A  tanár  letesz  egy  könyvet.  Én  felveszek  két 
ceruzát.  Én  leteszek  egy  ceruzát. 

Mit  csinál  Ön?  Én  leteszek  egy  könyvet.  Mit 
csinálok  ?  Ön  ide  tesz  egy  füzetet.  Hány  ceruzát  veszek  fel  ? 
Ön  két  ceruzát  vesz  fel.   Hány  ceruzát  teszek  le? 

Mit  veszek  fel?  Könyvet,  ceruzát,  füzetet,  stb.  Mit  tesz 
Ön  oda?  Kalapot,  zsebkendőt,  órát,  stb. 

A  tanár  leül  a  székre.  Kovács  úr  feláll  a  székről.  Hova 
ülök  le?  Ön  a  székre  ül  le.  Honnan  áll  fel  Ön?  A  székről. 
A  székre  ül  le  Ön?  Igen,  a  székre.  Az  asztalra  ül  Tury 
úr?  Nem,  ő  nem  ül  az  asztalra. 

Kovács  úr  könyvet  tesz  az  asztalra.  Ön  újságot  tesz 
a  székre.  Én  ceruzát  teszek  a  könyvre. 

Mit  teszek  az  asztalra?  Hány  könyvet  teszek  oda? 
Milyen  kalapot  tesz  ide  Molnár  úr? 

Számoljon  egytől  tízig!  Háromig  számolok.  Ön  tizen- 
egyig   számol. 

A  széktől  az  ajtóig  megyek.   Menjen  az  asztaltól! 

Meddig  számol  Ön?  Tizenkettőig.  Meddig  megyek? 
Az  ajtóig. 

Hatodik  gyakorlat 

a,  á,  b,  c,  cs,  d,  e,  é,  f ,  g,  gy,  h,  i,  í,  j,  k,  1,  ly,  m,  n, 
ny,  o,  ó,  ö,  ő,  p,  r,  s,  sz,  t,  ty,  u,  ú,  ü,  ű,  v,  x,  y,  z,  zs. 

Ez  a  magyar  ábécé.    Ez  a  betű,  ez  6,  ez  f,  stb. 

Milyen  betű  ez?  Ez  a  betű,  ez  rf,  ez  g',  52,  ny^  stb. 

.4  az  első  betű,  zs  az  utolsó.  Á  a  második  betű,  /;  a 
harmadik,  c  a  negyedik  stb.  (ötödik,  tizedik,  huszadik, 
századik,  ezredik). 

Hányadik  betű  a  cs?  Az  ötödik.  Hányadik  betű  ez? 
Az  első.  Hányadik  betű  a  25?  Az  utolsó. 

A  d  betű  az  e  előtt  van;  az  /  a  /f  után,  a  í'  az  a  és  a 
c  között  van.  Milyen  betű  van  a  d  előtt?  Cs.  Milyen  betű 
van  az  m  után?  N.  Milyen  betű  van  az  .r  és  a  2  között? 
Y.  Hol  van  a  g  betű  ?  Az  /  és  a  ^j/  között. 

Kovács  úr  a  táblára  ír.  Ön  a  papírra  ír.  Én  is  írok. 
Mi  írunk.  Mit  csinál  Tury  úr?  ír.  Kovács  kisasszony 
is  ír?  Igen,  ő  is  ír.  ök  írnak.  M(it  csinálnak  ők?  írnak. 
Mit  csinálunk  mi?  írunk.  Hova  írnak  ők?  Papírra.  Hova 
írunk  mi?  Mi  a  táblára  írunk. 

A  tanár  betűt  ír  a  táblára.  Molnár  úr  számot  ír  a 
papírra.  Én  nem  számot  írok,  hanem  szót.  A  táblán  betűk 
vannak,  a  papíron  szók.  Hány  szó  van  a  táblán?  A 
táblán  két  szó   van.   Mit  írunk  a  papírra?  Szót. 

Négy  szót  írok  a  táblára.  Ez  mondat.  Mit  ír  Ön  ?  Mon- 
datot, írjon  egy  számot  a  táblára!  írjanak  egy  szót  a 
papírra! 

Tury  úr  olvas.  Ön  olvas,  én  is  olvasok.  Mi  olvasunk. 

Olvas  Molnár  úr?  Igen,  olvas.  Mit  csinál  Kovács  kisasz- 
szony?  ö  is  olvas,  ök  olvasnak.  Mit  csinálnak  ők?  Ol- 
vasnak. Mit  csinálunk?  Olvasunk.  írunk  vagy  olva- 
sunk? írunk.  Olvasson  egy  mondatot!  Olvassanak  kérem! 

Tury  úr  magyarul  ír,  ön  magyarul  olvas.  Mi  magyarul 
írunk.    Hogyan    ír    ön?  Magyarul.     Hogyan    olvasunk? 


Magyarul.  Magyarul  olvasok  én?  Igen,  magyarul.  Né- 
metül írunk,  vagy  magyarul?  Magyarul  írunk.  Angolul 
olvas  ön?  Nem,  nem  angolul  olvasok,  hanem  magyarul. 
Franciául  ír  ön?  Angolul  olvas  ön?  Magyarul  beszél  ön? 

A  tanár  magyarul  beszél,  Müller  úr  németül,  Dubois 
úr  franciául,  Shaw  úr  angolul.  Mi  nem  angolul  beszélünk, 
hanem  magyarul.  Ki  beszél?  Turyné  beszél.  Hogyan 
beszélünk,  németül,  franciául,  vagy  angolul?  Magyarul 
beszélünk. 

A  tanár  magyar,  Müller  úr  német,  Dubois  úr  francia, 
Shaw  úr  angol.  Berlin  német  város,  Párizs  francia,  Róma 
olasz,  Moszkva  orosz,  Madrid  spanyol,  Krakkó  lengyel, 
Prága   cseh,  Bukarest  román.  Angóra  török. 

A  magyarok  magyarul  beszélnek,  a  németek  németül, 
az  olaszok  olaszul,  a  törökök  törökül.  EJeszél  Ön  olaszul? 
Nem,  olaszul  nem  beszélek,  csak  magyarul.  Beszél  Du- 
bois úr  magyarul ?  Nem,  ő csak  olvas.  Beszéljen  magyarul! 
Beszéljenek  angolul! 

A  tanár  kérdez,  a  tanítvány  felel.  Kovács  úr  kérdez, 
mi  felelünk.  Én  magyarul  kérdezek.  Ön  magyarul  felel. 

Kérdezzen!  Feleljen! 

Én  kérdezek:  Ön  felel: 

Ki  Ön?  Én  Kovács  János  vagyok. 

Mit  csinál  Turyné?  Turyné  olvas. 

Hol  vagyunk?  A  Berlitz  iskolában. 

Milyen  könyvhez?  Ez  magyar  könyv. 

Hogyan  beszélünk  ?  Magyarul. 

Ezek  kérdések.  Ezek  feleletek. 

A  mondat  után  pont(.)  van.  Az  á  betűre  ve3szőt(0  te- 
szünk. Ez  is  vessző(,).  Milyen  jel  ez?(:)  Kettőspont.  Kér- 
dések után  kérdójel(?)  áll.  Ez  felkiáltójel(!),  ez  gondo- 
latjel(~). 


-     10    - 

Hetedik  gyakorlat 

A  tanár  kimegy  a  szobából,  ön  bejön  a  szobába. 
Mi  bejövünk  az  iskolába.  Önök  kimennek  a  szobából. 
Hova  jönnek  önök?  Az  iskolába  megyünk.  Hova  men- 
nek ök?  ök  templomba  mennek.  Hova  megy  Kovács 
úr?  A  házba.  Kitől  jön  Ön?  Molnár  úrtól  jövök. 

A  parkból  jön  Ön?  Igen,  a  parkból.  Az  operába 
megyek  én?  Nem,  Ön  nem  az  operába  megy.  Meddig 
megy  Molnár  úr?  A  templomig. 

Kovács  úr  a  kertbe  megy.  Kovács  úr  a  kertben  van. 
Mi  bejövünk  a  szobába.  A  szobában  vagyunk.  Hol 
van  Ön?  A  Berlitz  iskolában.  Hol  vagyunk  mi?  Berlinben, 
Párizsban,   Rómában,  Budapesten. 

Én  a  kertből  jövök.  Bejövök  a  szobába,  leülök  a 
székre.  Az  asztalon  három  könyv  van.  Felveszek  egyet  az 
asztalról.   Olvasson   kérem    a  magyar  könyvből. 


Ez 

könyv. 

Ezek 

könyvek. 

Magyar 

könyvet   olvasok. 

A  nagy 

könyvről   felveszek    egy  ceruzát 

A   kis 

könyvre  teszek  egy  papirt. 

Kiveszek  a 

könyvből  egy  lapot. 

Mit  tesz  a 

könyvbe ? 

Mi  van  a 

könyvön ? 

A 

könyvben  gyakorlatok  vannak. 

öntől  jövök. 

Ez 

füzet. 

Ezek 

füzetek. 

Az  asztalra 

füzetet  teszek. 

Mit  tesz  a 

füzetre? 

Felveszek  a 

füzetről  egy  lapot. 

A 

Olvasson  a 

írjon  a 

A 

A 

Ezek 

Tegyen  ide 

Feleljen   a 

Beszéljen   a 

Kik  mennek  az 

Az  emberek 

kijönnek  a 

Papirt  teszek  a 

Milyen 

A 

A 


füzeten  nincs  könyv. 

füzetből. 

füzetbe, 

füzetben  mondatok  vannak. 

templomig  megyek. 

emberek, 
könyveket, 
kérdésekre, 
városokról, 
utcákon ? 

házakba L 

könyvekbe. 

városokban    beszélnek  magyarul? 

tanulóktól  kérdezek. 

házakig  megyek. 


Kéz,  kar,  láb,  nyak,  fej,  szem,  száj,  orr,  fül,  haj. 

Ez  Kovács  úr  kalapja,  ez  Tury  úr  keze,  ez  a  tanár 
könyve,  az  Berlitz  úr  háza.  Kinek  a  széke  az?  Az  Molnár 
úr  széke.  Kinek  a  keze  ez?  Az  az  Ön  keze.  Kinek  az 
újságja  ez?  Ez  az  ő  újságja.  Tury  úr  kalapja  ez?  Igen, 
ez  az  ő  kalapja.  Berlitz  úr  lába  ez?  Nem,  ez  nem  az  ő  lába. 
Ez  az  én  fejem.  Az  én  kabátom.  Az  én  szemem  fekete. 
Kinek  a  keze  ez?  Ez  az  én  kezem.  Kinek  a  füle  ez? 
Az  én  fülem.  Kinek  a  szája  ez?  Ez  az  én  szám.  Az  én 

fülem  ez?  Igen,  az  az  Ön  füle.  Az  én  szemem  fekete? 
Igen.    Az   én   autóm    az?   Nem,   az   nem    az  Ön   autója. 

Ezek  Tury  kisasszony  cipői.  Molnár  úr  cipői  feketék. 
Az  asztalon  Berlitz  úr  könyvei  vannak.  Kinek  a  ceruzái 
ezek?  Azok  az  Ön  ceruzái.  Kinek  a  székei  azok?  Azok 
Berlitz  úr  székei. 

A  tanár  papirjai  ezek?  Igen,  ezek  az  ő  papirjai. 
Kovács  úr  házai  azok?  Nem,  azok  nem  az  ő  házai. 
Ezek  az  én  ruháim.  Azok  nem  az  én  kalapjaim.  Kinek  a 
zsebkendői  ezek?  Ezek  az  én  zsebkendőim.  Kinek  a 
könyvei  ezek?  Ezek  az  én  könyveim.  Az  én  könyveim  ezek? 
Igen,  azok  az  Ön  könyvei.  Az  Ön  házai  azok?  Nem,  azok 
nem    az   én    házaim. 

Tury  úr  kezében  ceruza  van.  Mondatot  ír  füzetébe. 
A  tanár  székére  ül.  Az  ön  könyve  az  én  könyvemen  van. 
Mi  van  a  kezemben?  Mi  van  az  ön  fején?  Mit  teszek 
fejemre?  Kalapot  teszek  fejemre.  Mit  veszek  le  fejemről? 
Mi  van  a  lábamon?  Hova  ül  Ön?  Hova  megyek? 


Nyolcadik  gyakorlat 

Ez  az  én  könyvem,  házam,  (Egy  ember,  egy  könyv ; 
egy  ember,  egy  ház). 

Ezek  az  én  könyveim,  házaim.  (Egy  ember,  több 
könyv ;  egy  ember,  több  ház). 

Ez  az  ön  könyve,  háza.  (Egy  ember,  egy  könyv ; 
egy  ember,  egy  ház). 

Ezek  az  Ön  könyvei,  házai.  (Egy  ember,  több  könyv; 
egy  ember,  több  ház). 

Az  az  ö  könyve,  háza.  (Egy  ember,  egy  könyv; 
egy  ember,  egy  ház). 

Azok  az  ö  könyvei,  házai.  (Egy  ember,  több  könyv ; 
egy  ember,  több  ház). 


Ez  a  mi  könyvünk,  házunk,  (Több  ember,  egy  könyv ; 
több  ember,  egy  ház). 

Ezek  a  mi  könyveink,  házaink.  (Több  ember,  több 
könyv;   több    ember,    több    ház). 

Ez  az  önök  könyve,  háza.  (Több  ember,  egy  könyv ; 
több  ember,  egy  ház). 

Ezek  az  Önök  könyvei,  házai.  (Több  ember,  több 
könyv;  több  ember,  több  ház). 

Ez  az  ö  könyvük,  házuk.  (Több  ember,  egy  könyv; 
több  ember,  egy  ház). 

Ezek  az  ö  könyveik,  házaik.  (Több  ember,  több 
könyv ;  több   ember,  több  ház). 

A  tanár  könyvet  ad  a  tanítványnak,  ön  ceruzát  ad 
nekem.  Én  cigarettát  adok  az  uraknak.  Az  urak  virá- 
got adnak  a  hölgyeknek,  ön  cigarettát  kap  tőlem.  Én 
könyvet  kapok  öntől. 

Mit  csinál  ön?  Könyvet  adok  Molnár  úrnak.  Mit  ad 
ön  nekem?  Mit  adok  én  Kovács  úrnak?  Mit  adok  neki? 

Kiknek  adnak  virágot  az  urak?  Ki  kap  ceruzát? 
Kitől  kap  Kovács  úr  könyvet?  Milyen  kalapot  adok 
Molnár  úrnak?  Mit  kapok  Tury  kisasszonytól?  Mit 
kapnak  tőlem  önök? 

Adjon  egy  füzetet,  kérem!  Adjon  kérem  egy  könyvet 
Tury  úrnak !  Adjon  neki  egy  újságot !  Adjanak  kérem  egy 
ceruzát! 

ön  könyvet  ad  nekem.  Nekem  van  könyvem.  Önnek 
van  kabátja,  cipője,   keztyüje,  kalapja,   nyakkendője  stb. 

önöknek  van  ceruzájuk,  magyar  könyvük,  papírjuk 
stb.  Kovács  úrnak  van    cigarettája.     Mije     van    Önnek? 

Nekem  van  kalapom,  könyvem,  házam.  Mim  van  nekem? 
önnek  van  feje,  keze,  lába,  szeme  stb. 

Van  Önnek  könyve?  Igen,  van.  Van  Molnár  úrnak 
kabátja?  Igen,  neki  van  kabátja.  Van  Önnek  autója?  Nem, 
nincs  autóm.  Van  nekik  kertjük?  Nem,  nincs  kertjük. 

Tury  úr  zsebében  van  egy  skatulya.  A  skatulyában  sok 
gyufa  van.  Tury  úr  zsebében  erszény  is  van.  Az  erszényben 
kevés  pénz  van.  Csak  egy  pengő  húsz  fillér.  A  vastag 
könyvben  sok  lap  van,  a  vékonyban  kevés. 

Hány  pengő  van  az  Ön  erszényében?  Az  én  erszé- 
nyemben öt  pengő  van.  Mennyi  pénze  van  Kovács  úrnak? 
Kovács  úrnak  sok  pénze  van.  Mennyi  pénz  van  az  er- 
szényemben? Négy  pengő  húsz  fillér. 

Nekem  nincs  sok  pénzem.  Önnek  több  pénze  van, 
mint  nekem.  Berlitz  úrnak  még  több  pénze  van,  mint 
Önnek.  Rockefellernek  van  legtöbb  pénze.  Neki  több 
pénze  van,  mint  nekünk.  Nekem  tíz  szál  gyufám  van,  önnek 
nyolc.  Kovács  urnák  öt,  Tury  kisasszonynak  három  szál 
gyufája  van.  Nekem  kevés  gyufám  van.  Önnek  kevesebb. 
Kovács  úrnak  még  kevesebb.  Tury  kisasszonynak  van 
legkevesebb  gyufája.  Nekem  két  pengőm  van,  Önnek  is 
két  pengője  van.  Önnek  éppen  annyi  pénze  van,  mint 
nekem. 

Mennyi  gyufám  van?  Több  pénze  van  Önnek,  mint 
nekem?  Kinek  van  kevesebb  pénze,  nekem,  vagy  Önnek? 
Van  Önnek  annyi  könyve  mint  nekem?  Sok  ruhája  van 
Tury  úrnak? 

Az  asztalon  könyvek  vannak.  Kovács  úr  kezében  ceruza 
van.  Az  asztalon  van  valami.  A  táblán  nincsenek  betűk. 
A  táblán  nincs  semmi.  Mi  az  iskolában  vagyunk.  Berlitz 
úr  a  kertben  van.  A  kertben  van  valaki.  A  folyosón  nin- 
csenek emberek.  A  folyosón  nincs  senki.  Van  valami  a 
széken?  Van  valaki  a  szobában?  Senki  sincs  az  utcán? 
Semmi   sincs   a  táblán? 

Nekem  van  ruhám.  \ 

Nekem  vannak  ruháim.  J 

önnek  nincs  háza.  \ 

Önnek  nincsenek  házai.  j 

Neki  van  újságja.  \ 

Neki  vannak  újságjai.  \ 

Nekünk  van  autónk.  \ 

Nekünk  vannak  autóink.  \ 

Önöknek  nincs  ceruzájuk.  \ 
Önöknek  nincsenek  ceruzáik,  j 

Nekik   van  házuk*  \ 

Nekik   vannak  házaik,  \ 


Nekem  van  valamim. 


Önnek  nincs  semmije. 


Neki  van  valamije. 


Nekünk  van   valamink* 


Önöknek  nincs  semmijük. 


Nekik  van  valamijük. 


Kilencedik  gyakorlat 

A  tanár  könyvet  tesz  az  asztalra.  A  tanár  a  magyar 
könyvet  teszi  az  asztalra.  Betűket  írok  a  táblára.  Felírom 
a  táblára  ezt  a  szót:  magyar.  Önök  adnak  nekem  valamit. 
Önök  könyveiket  adják  nekem.  Tegyen  ide  egy  széket! 
Tegye  ide  azt  az  újságot!  Mi  magyar  könyvet  olvasunk. 
Mi  a  kilencedik  gyakorlatot  olvassuk.  Adjanak  valamit 
Molnár  úrnak!  Adják  neki  ezt  a  füzetet! 

Mit  teszek  az  asztalra?  Melyik  könyvet  teszi  ön 
oda?  Mit  adunk  a  hölgyeknek?  Mennyi  pénzt  kapnak 
a  miniszterek?  A  magyar  könyvet  kapják  ők  vagy  a 
németet?  Hány  mondatot  irjon  a  füzetbe  Molnár  úr? 
Melyik  gyakorlatot  irja  le?  Hogyan  irjunk,  magyarul 
vagy  angolul?  Melyik  mondatot  irjuk  le? 

Beszélek:  „Mi  most  a  Berlitz  iskolában  vagyunk^'. 

Azt  mondom,  hogy  a  Berlitz  iskolában  vagyunk.  Mon- 
dok egy  mondatot:  „Ön  jó  tanuló",  ön  azt  mondja,  hogy 
rossz  tanuló.  Mondjon  valamit  magyarul! 

Hogyan  beszélek?  Magyarul  beszél.  Ki  beszél? 
Tury  úr  beszél.  Mit  moíid  Tury  úr?  Azt  mondja,  hogy  a 
jó  cigaretta  nem  rossz.  Mit  mondanak  az  emberek?  Azt 
mondják,  hogy  nincs  pénzük. 

Az  én  nevem  Tury  Dezső.  Megmondom  önnek,  hogy 
mi  a  nevem.  Megmondom  önnek  a  nevemet.  Ön  is  ;nondja 
meg  a  nevét!  Mi  az  ön  neve?  Asztalos  Béla.  Mondják 
meg  a  nevüket! 

Tury:  vezetéknév,  Dezső:  keresztnév.  Magyar  ember 
először  a  vezetéknevét  mondja,  azután  a  keresztnevét. 
Mondjon  egy  magyar  nevet!  Mondja  meg,  kérem, 
mi  a  nevem!  Mondjon  egy  városnevet!  Mondja  meg  a 
magyar  főváros  nevét !  Mondják  meg  Kovács  úrnak,  hogy 
itt  vagyok!  Ne  mondjanak  neki  semmit!  Kérdezzen  tőle 
valamit!  Kérdezze  meg  tőle,  hogy  hova  megy!  Kérdez- 
zenek tőlem  magyar  szókat!  Kérdezzék  meg  Biró  kis- 
asszonytól, hogy  mi  a  keresztneve! 


Valamit 

adok  Önnek. 

Ön  kalapot 

tesz  fejére. 

Magyarul 

olvasunk. 

ök    nem 

kapnak   semmit. 

Ide 

Írjon   kérem ! 

Kérdezzenek    valamit! 

Ne 

mondjanak  semmit! 

önnek 

adom   ezt  a  könyvet. 

ön  fejére 

teszi    kalapját. 

Ezt  a  gyakorlatot 

olvassuk. 

Kik 

kapják  ezt  a  keztyüt? 

Nevét 

Írja   ide! 

Tőle 

kérdezzék    meg! 

Meg  ne 

mondják    neki! 

A  tanár  órát  ad  a  tanítványnak.  Ez  az  én  ruhám. 
Nekem  van  házam.  Neki  nincs  kalapja.  Önnek  jó  szeme 
van.  Ez  a  mi  kertünk.  Nekünk  nincs  autónk.  Nekik  van? 
Molnár  úrtól  jövök.  Tury  kisasszony  kap  tőlem  valamit. 
Tőle  kérdezem  a  nevét,  nem  Öntől.  Ki  megy  el  tőlünk? 
Kérdezze  meg  tőlük!  Felveszem  az  asztalról  a  magyar 
könyvet.  Rólam  beszélnek  vagy  Önről?  Semmit  sem 
mondanak   róluk. 


Tizedik  gyakorlat 

Ceruza.  A  ceruzával  papírra  írunk. 

Kréta.    A    krétával    táblára    írunk. 

Kés.  A  késsel  vágunk. 

Kéz.  Ez  az  én  kezem.  A  kezemmel  írok. 

Mit  csinálok  a  ceruzával?  Mit  csinálunk  a  késsel? 
Mit  csinálnak  a  kezükkel?  Mivel  írunk,  vágunk?  Mivel 
vesszük   fel   a   könyvet? 

Szem.  Szemünkkel  látunk.  Fül.  Fülünkkel  hallunk.  Mit 
csinálunk  szemünkkel?  Mit  csinálunk  fülünkkel?  Lát  vala- 
mit az  utcán  ?  Mit  lát  az  asztalon  ?  Hallja,  hogy  mit  mon- 
dok? Nem  hallok  semmit.  Mivel  hallunk?  (Hallok,  hall, 
hallunk^  hallanak*) 

Kopogok.  Hallanak  Önök  valamit?  Látják  Berlitz  urat 
a  kertben?  Látja,  hogy  mit  csinálok?  (Látok^  lát,  látunk^ 
látnak*) 

Becsukom  az  ablakot.  Kinyitom  az  ajtót.  Becsukom 
a  szememet.  Nem  látok.  Kinyitom  a  szememet.  Most 
látok.  Csukja  be  a  szemét!  Nyissa  ki  a  szemét!  Csukja 
be  az  ajtót!  Ki  nyitja  ki  az  ablakot? 

Virágok:  rózsa,  tulipán,  ibolya,  árvácska,  liliom, 
szekfű. 

Az  orrunkkal  szagolunk.  A  rózsának  jó  szaga  van. 
A  gáznak  rossz  szaga   van.   A   liliomnak   jó   szaga  van. 

Berlitz,  Magyar  2 

A  petróleumnak  rossz  szaga  van.  Milyen  szaga  van  az 
ibolyának?  Milyen  szaga  van  a  gáznak?  Szagolja  meg 
ezt   a    rózsát! 

Szánkkal  beszélünk.  Hogyan  beszélünk,  magyarul 
vagy  németül?  Szánkkal  eszünk  és  iszunk.  Mivel  eszik 
Ön?  Mit  eszünk?  Kenyeret,  húst,  zöldséget  és  gyümölcsöt 
eszünk.  Mit  iszunk?  Vizet,  bort,  sört,  tejet,  kávét  és 
teát  iszunk. 

Kenyér,  kalács,  sütemény,  kifli,  zsemlye.  Zöldségek: 
bab,  zöld  borsó,  káposzta,  kelkáposzta,  burgonya,  hagy- 
ma, zöld  paprika,  spárga,  saláta. 

Hús:  marhahús,  borjúhús,  disznóhús,  sült,  szárnyas, 
hal. 

Mondok  egypár  gyümölcsöt:  alma,  körte,  dió,  szilva, 
sárga    barack,    őszi    barack,   sárgadinnye,    görögdinnye. 

Bort  iszik  Ön  vagy  vizet?  Eszik  egy  kis  kenyeret? 
Igyék  ebből  a  borból!  Tejjel  issza  a  teát  vagy  cit- 
rommal? Hogyan  issza  Ön  a  kávét,  sok  tejjel  vagy  ke- 
véssel? Én  cukor  nélkül  iszom  a  kávét.  Nem  eszik 
kenyeret  a  húshoz?  Milyen  gyümölcsöt  esznek?  Milyen 
szinü  a  kávé  tej  nélkül? 

Az  asztaltól  az  ajtóig  megyek.  Meddig  megy  Ön? 
Csak  az  ajtóig  megyek.  Hova  megy?  Oda  megyek  az 
ajtóhoz.  Kihez  megyünk?  Molnár  úrhoz  megyünk.  Jöjjön 
kérem  ide  hozzám!  Hozzánk  nem  jön  senki.  Mit  eszünk  a 
kávéhoz?  Mit  eszünk  a  húshoz? 

Amit  megeszünk:  étel;  amit  megiszunk:  ital.  Mondjon 
kérem  egypár  ételt!  Mondja  meg  kérem,  milyen  italokat 
iszik!  Miből  csinálják  a  teát?  Miből  csinálják  a  bort? 
A  bort  szőlőből  csinálják.  Vörös  bort  iszik  vagy  fehéret? 
Étel  a  sör  vagy  ital?  Milyen  ital  a  viz?  Mivel  eszik  ön? 
Melyik  virágnak  van  legjobb  szaga?  Mi  jobb,  a  burgonya 
vagy  az  alma? 

Tizenegyedik  gyakorlat 

Molnár  úr  és  Molnárné  az  asztal  mellett  ülnek.  Az 
asztalon  fehér  terítő  van.  Molnár  úr  és  Molnárné  esznek. 
Az  asztalon  tányérak  és  evőeszközök  vannak. 

Az  ételt  tálakban  teszik  az  asztalra.  Ezen  a  tálon  hús 
van,  azon  főzelék.  Mi  késsel  és  villával  húst  veszünk  a 
tálból.  Tányérunkra  tesszük  az  ételt.  Ebben  a  tálban 
leves  van.  A  levest  kanállal  esszük,  a  húst  késsel  és 
villával.  A  vizet  és  a  bort  pohárból  isszuk,  a  kávét 
és  a  teát  csészéből.  A  bor  üvegben  van.  Az  üvegből  a 
pohárba  öntöm. 

Tál,  tányér,  üveg,  pohár,  csésze,  kés,  villa,  kanál. 

Mivel  esszük  a  levest?  Miből  isszuk  a  kávét?  Miben 
van  a  főzelék?  Min  van  a  hús?  Mire  tesszük  a  tányért? 
Miről  eszünk?  Az  üvegből  iszik  Ön?  Mibe  önti  a  teát? 
És  a  vizet? 

A  kávéba  cukrot  teszünk.  Cukor  nélkül  keserű  a  kávé. 
Cukor  nélkül  a  teának  is  rossz  íze  van.  A  húsnak  jó 
íze  van.  A  tej  jó  ízű,  a  keserű  kávé  rossz  ízü.  A  cukor 
édes.  Milyen  íze  van  a  cukornak?  Milyen  ízű  a  sör? 
Milyen  ízű  a  citrom?  A  citrom  savanyu.  Milyen  ízü  a  bor? 
Van  savanyu  bor  is,  de  a  jó  bor  édes.  Budapest  nem 
kicsiny,  de  nagy.  Ez  a  bor  ízlik  nekem.  ízlik  Önnek  a 
kávé?  Hogyan  ízHk  ez  a  főzelék? 

Milyen  íze  van  az  epernek?  Milyen  szaga  van?  Az 
epernek  jó  szaga  van  és  az  íze  is  jó.  Az  eper  kellemes 
ízü  gyümölcs.  Milyen  szaga  van  a  gáznak?  A  gáz  szaga 
kellemetlen.  Aminek  kellemes  szaga  és  jó  íze  van,  luA 
szeretjük.  Szereti  Ön  a  virágot?  A  jó  gyümölcsöt  is 
szeretjük.  Nem  szeretem  a  keserű  ételeket.  A  rossz  italt 
sem    szeretem. 

Szívesen  megesszük,  aminek  jó  íze  van.  Szeret  isko- 
lába járni?   Szívesen   elmegyek   a   színházba.   Szereti   ön 

a  sört?  Igen,  szívesen  iszom.  Szívesen  beszél  magyarul? 
Igen,  szeretek  magyarul  beszélni.  Szereti  Ön  a  magya- 
rokat ? 

Aminek  kellemes  formája  és  szine  van:  szép.  Vénxisz 
szép.  A  virágok  szépek.  A  krokodil  csúnya.  A  majom 
is  csúnya.  A  múzeumban  szép  képek  és  szobrok  vannak. 
Ez  a  szobor  nem  szép.  A  ló  szép.  Én  rosszul  írok,  csúnya 
az  írásom. 

Milyen  a  milói  Vénusz?  Szép  virág  a  rózsa?  Melyik 
ruha  szép,  a  fekete  vagy  a  szürke?  Szép  a  páva?  Szép 
a  bagoly  vagy  csúnya?  Milyen  az  írásom?  Szép  az, 
ami  kellemetlen?  Szeret  magyarul  beszélni?  Szép  a  magyar 
nyelv?  Szép  a  francia? 


Tizenkettedik  gyakorlat 

Becsukom  az  ajtót.  Az  ajtó  csukva  van.  Kinyitom 
az  ablakot.  Az  ablak  nyitva  van.  Kinyitom  az  ajtót  és 
kimegyek.  Becsukom  az  ajtót.  Nem  tudok  kimenni.  Az 
ajtó  nyitva  van:  ki  tudok  menni. 

Van  ceruzám:  tudok  írni.  Önnek  nincs  ceruzája:  Ön 
nem  tud  írni.  Jánosnak  van  kése:  el  tudja  vágni  a 
papirt.  Nekem  nincs  késem:  nem  tudom  elvágni  a  keze- 
met. Eltépem  a  papirt.  Az  újságot  is  el  tudom  tépni. 
A  kést  nem  tudom  eltépni.  A  templom  nyitva  van.  Az 
emberek  be  tudnak  menni  a  templomba.  A  kertajtó  nincs 
nyitva;  nem  tudunk  bemenni.  A  ceruza  könnyű:  fel 
tudom  venni.  Az  autó  nehéz,  nem  tudom  felvenni. 

Ki  tudunk  menni  a  folyosóra?  El  tudnak  önök  jönni 
az  iskolába?  Tud  ön  magyarul  beszélni?  Tud  Kovács 
kisasszony  százig  számolni?  Fel  tudja  ön  venni  az  autót? 
El  tudom  vágni  a  papirt?  Tud  az  ember  villával  levest 
enni?  Tud  Molnár  úr  a  kezén  menni? 

Nincs  késem,  nem  tudok  kenyeret  vá^ni.  Nincs  köny- 
vem, nem  tudok  olvasni.  Miért  nem  tudok  olvasni?  Mert 
nincs  könyve.  Miért  nem  tud  ön  kenyeret  vágni?  Mert 
nincs   késem. 

Az  ajtó  be  van  téve,  nem  tudunk  kimenni.  Az  autó 
nehéz,  nem  tudjuk  felvenni.  Miért  nem  tudunk  kimenni? 
Azért  nem  tudunk  kimenni,  mert  az  ajtó  be  van  csukva. 
Miért  nem  tudják  felvenni  az  autót?  Azért,  mert  nehéz. 

A  könyv  nagy,  a  zseb  kicsi.  Miért  nem  tudják 
Önök  zsebre  tenni  könyveiket?  Mert  kicsi  a  zsebünk 
és  nagy  a  könyv. 

Mindenki  szét  tudja  tépni  a  könyvét.  Miért  nem  tépi 
szét  senki  sem?  Mert  senki  sem  akarja.  El  tudom  vágni 
a  kezemet?  Miért  nem  vágom  el?  Azért,  mert  nem 
akarom.  A  táblára  is  tudunk  írni,  meg  a  falra  is.  Miért 
nem  irunk  a  falra?  Mert  nem  akarunk.  Miért  nem  ül  le? 
Mert  nem  akarok. 

Ki  tud  menni  a  folyosóra?  Nem  akar  kimenni  a  folyo- 
sóra? Be  tudja  törni  az  ablakot?  Be  akarja  törni  az 
ablakot?  Hogyan  akar  beszélni,  magyarul  vagy  törökül? 
A  könyvet  akarja  olvasni  vagy  az  újságot?  Hol  akarják 
olvasni  a  könyvet?  Azt  akarja,  hogy  elmenjek?  Mit  akar 
kérem?  Azt  akarja,  hogy  németül  beszéljenek?  Akarja, 
hogy  becsukjam  az  ablakot?  Akarják,  hogy  mi  is  eljöj- 
jünk? 

tiidok^     tudom,     tud,     tudja,    tudunk,    tudjuk,  tudnak, 

tudják. 

akarok,    akarom,     akar,    akarja,    akarunk,      akarjuk, 

akarnak,  akarják. 

Miért  akarja,  hogy  becsukjam  az  ajtót?  Ha  az  ajtó 
be  van  csukva,  nem  tudunk  kimenni.  Ha  becsukom  a 
szememet,  nem  látok.  Ha  nincs  krétám,  nem  tudok  a 
táblára   írni.    Ha    nincs    könyvünk,    nem    tudunk    olvasni. 

Hogyan  akarja  elvágni  a  papirt,  ha  nincs  kése?  Mit  csinál 
az  ember,  ha  asztalhoz  ül?  Meg  tudja  Ön  enni  a  levest, 
ha  nincs  kanala?  Az  ajtó  be  van  téve.  Ki  kell  nyitni. 
Ha  nem  nyitom  ki  az  ajtót,  nem  tudunk  kimenni;  ha 
ki  akarunk  menni,  ki  kell  nyitnunk  az  ajtót.  Ha  látni 
akarok,  ki  kell  nyitnom  a  szememet.  Mit  kell  csinálniuk, 
ha  olvasni  akarnak?  Meddig  kell  mennie?  El  kell  mennem 
az  iskolába.  Ha  ki  akar  menni,  fel  kell  állnia.  Nem  kell 
becsukni   a  könyvet?   Kinek  kell   olvasnia? 


A  magyar  kiejtés 

A,    a  : 
Alma,  adok,  kap,  kalap,  hal,  papir,  ruha,  kréta,  autó. 

Á,    á  : 
Ádám,    áll,    láb,    száj,    számlál,  újság,    virág,   kabát, 
sárga,  tábla,  váltó. 

B,  b: 

Béla,   beszélni,   ebben,   jobb,   több,    Budapest,   domb. 

C,  c: 

Cenci,  cica,  cár,  cukor,  barack,    utca,  léccel,  sicc,  dúc. 

Cs,  cs  : 

Csak,    csúnya,    csík,    csuka,    harcsa,    loccsan,    nincs, 
kincs. 

D,  d: 

Dezső,  de,  dió,  meddig,  adni,  láda,  tud,  lud,  rúd. 

E,  e: 

Elek,  kepe,  lepke,  kezem,  feje,  velem,  heveder,  körte. 
Szem,  nem,  teszek,  veszek,  tesznek,  ember. 

É,   é  : 
Médi,  én,  szép,  vége,  fehér,  nehéz,  széttépem,  Kovácsné. 

F,  f: 

Ferenc,  fal,  farkas,  várfal,  felfejt,  puff,  rőf,  nefelejts. 

G,  g: 

Gábor,  Oéza,  kútágas,  vágtat,  szeget  szeggel,  reggel, 
még,  tág,  leng. 

Gy,  gy  ' 

György,  gyufa,  gyár,    agyag,    ragyog,     légy,  meggy, 
megy,  hagyjon,  gyöngy. 

H,   h: 

Hatvan,    holnap,    háború,    lehel,    ruha,    moh,    cseh, 
hahh. 

I,   i: 

Imre,  idő,  ing,  rideg,  pipa,  liba,  ki,  ni. 

I,   i: 

író,  íz,  hír,  sír,  vívó,    írás,  hízik,  hí,  rí. 

János,   Juliska,  jaj,   majom,   hajdú,   vaj,  tejjel,  kéj. 

K,  k: 

Károly,  kopasz,  kutya,  akar,  ekkor,  mekkora,    kukk, 
ék,  rák. 

L,   1: 

Lajos,  lassú,  láng,  elég,  élet,  villan,  sellő,  hull,  nyúl, 
fal. 

Ly,  ly  :  (j) 
Lyuk,  olyan,  kályha,  vályú,  moly  (feljebb,  teljen). 


—    24     — 

M,  m  : 
Miklós,  manó,  mondja  meg,  hamar,  hámor,  humor, 
rom,   kém,   számmal. 

N,   n  : 
Nándor,    nekem,   nem,    ének,    ennek,    bennem,    hunn, 
lenn,    szén,   vén. 

Ny,  ny  : 

Nyil,  nyár,  nyit,  anyám,  lányom,  annyi,  menny,  szennyes, 
fény,  regény,  (menjen,  kenjen). 

O,  o: 

Olga,   olt,   odu,   Fogaras,   mokány,   sok,   no. 

Ó,  ó: 
Óra,  ódon,  óv,  csók,    lóg,  pók,  alsó,      író,  bíró,  szó. 

Ö,  ö  : 

Ödön,   Örzse,   öröm,   ködös,  köpcös,    ördög,    röfög, 
tök. 

ö,  ő: 
Öz,   ösz,   őrség,   bőség,  vőlegény,  tőlem,  kő,  erő. 

P,  P  : 

Péter,  Pál,  pap,  pipa,  apám,    toppant,  cseppen,  csepp, 
kép,   szép. 

R,  r: 

Rigó,  retek,  rút,  róka,  város,  kérek,  erre,    orr,  per, 
sör. 

S,   s  : 
Sándor,  sóska,  síp,  rosta,  mese,  lassan,  késsel,  fuss, 
más,  jós. 

Sz,  sz  : 

Székely,  szász,  szúnyog,  eszes,  úszik,  asszony,  hosszú, 
vesz,  tesz. 

T,  t: 

Tivadar,   tanítvány,   tud,   tanul,    Kató,   patkó,   kettó, 
csitt,  lát. 

Ty,  ty  : 
Tyúk,  potyog,  lötyög,  fattyú,  kutya,  pottyan. 

U,  u: 
Ukk,  tyúk,  kutya,  fut,  puszta,  nyúl,  Pityu,  ágyú. 

0,    ú: 
Üj,  fúl,  húz,  zúz,  súlyos,  fú,  zúg,  dús,  múló. 

Ü,  ü: 

Ügyes,  üres,  üveg,  süt,  fül,  külső,  fü,  bürü. 

0,  ű: 
Üz,  fűt,  tűz,  bűz,  sűrű,   gyűrű. 

V,  v: 

Vajda,    vér,    válasz,     vinkó,    heves,   hűvös,    szívvel, 
evvel,  év,  név,  rév. 

Z,  z  : 

Zoltán,  zavar,  zivatar,  lázad,  duzzad,  víz,  kéz,  ház. 

Zs,  zs  : 

Zsiga,  zsák,  zsalu,  Zsuzsi,  házsártos,  mozsár,  rizs. 


—     26     — 

a,  á,  o,  ó,  u,  ú:  arab,  áruló,  óra,  után,  fárasztó,  uram. 
i,  í,  —  e,  é,  ö,  ő,  ü,  ü:  fekete,  kerékkötő,  örült  —  ügye- 
fogyott, városi,  virág,  apámé,  Éva. 

Hajóban,  városban,  útra,  úrtól,  házból,  óráról, 
anyámhoz. 

Kertben,  könyvben,  önre,  kitől,  erszényből,  kezemről, 
önhöz. 

Kar,  hat,  vad,  csap,  kor,  por,  ver,  mez,  mert,  szeles, 
tör,    hamar. 

Kár,  hát,  vád,  csáp,  kór,  pór,  vér,  méz,  miért,  széles, 
tőr,  komor. 

Kép,  tél,  túl,  rút,  pap,  láp,  tizenegyedik,  fen. 
Gép,  dél,  dúl,  rud,  bab,  láb,  tizennegyedik,  fenn. 

Öt,  hat,  pár,  én,  hamar,  kicsi,  kevés,  lépés,  függöny, 
dinnye,  harmadik,  kifárad,  százszorszép,  hatalmaskodás, 
elkerülhetetlenül. 

Jó  ember,  rossz  ízű,  —  az  enyém,  —  ez  nem  az,  ezt 
Öntől    kérdezem. 

A  sárga  ceruza  bosszú,  —  az  én  kalapom  fekete,  — 
ez  szép. 

Ez  a  virág  szép,  —  ez  szép  virág  —  ez  a  virág  nem 
szép. 

Ez  a  ceruza  nem  sárga,  —  ez  nem  a  sárga  ceruza,  — 
nem  a  sárga  ceruza  ez? 

Hárman  vagyunk  a  szobában:  Kovács  úr,  Tury  úr 
és  én. 

Ha  ki  akarok  menni  a  szobából,  ki  kell  nyitnom  az 
ajtót,  mert  csak  az  ajtón  át  tudok  kimenni. 

Nem  veszem  fel  sem  a  ceruzát,  sem  a  könyvet,  sem 
a  krétát,  mert  nem  akarok  sem  irni,  sem  olvasni,  hanem 
felveszem  a  kabátomat,  mert  el  akarok  menni. 


KÖNNYŰ  OLVASMÁNYOK  ÉS 
BESZÉDGYAKORLATOK 


Az  óra 

A  kezemben  zsebóra  van,  a  falon  falióra  függ.  Nekem 
van  órám,  önnek  nincs.  Ez  Tury  úr  órája. 

Egy  óra  van,  két  óra,  három  óra  van.  öt  óra.  Egy- 
negyed hat,  negyed  hét,  fél  nyolc,  háromnegyed  kilenc, 
tíz  perccel  múlt  tíz  óra,  tíz  óra  tíz  perc,  öt  perccel  múlt 
fél  kilenc. 

öt  perc  múlva  negyed  tizenegy,  nyolc  óra  harmincöt 
perc,  öt  perc  múlva  három,  két  óra  ötvenöt  perc,  két  perc 
múlva  öt  óra,  tíz  perccel  múlt  háromnegyed  három,  négy 
óra  ötvennyolc  perc. 

Három  óra  tiz  i>erc.  Negyed  öt. 
Két  perccel  múlt  hat.  öt  perc 
muIva  negyed  kettő.  Tizenkettő 
húsz. 


Hány  óra  van? 
Mennyi  idő  van? 


Önök  tíz  órakor  jönnek  ide.  Tizenegy  órakor  men- 
nek el.  Mi  két  órakor  ebédelünk.  Tízkor  iskolába  me- 
gyek. 

Hány  órakor  jönnek  önök  az  iskolába?  Hatkor. 
Hánykor  mennek  el?  Hétkor.  Mikor  ebédelnek?  Mikor 
jön  el  hozzám? 

Egy  órában  hatvan  perc  van,  egy  óra  hatvan  percből 
áll.  Harminc  perc  egy  félóra,  tizenöt  perc  egy  negyedóra. 

Hány  perc  van  egy  negyedórában?  Hány  i>ercből  áll 
egy  félóra?  Hány  perc  egy  óra? 

nagy,  nagyobb,  legnagyobb. 

A  falióra  nagyobb,  mint  a  zsebóra.  Az  autó  kisebb, 
mint  a  ház.  A  ceruza  hosszabb,  mint  a  gyufa.  Az  utca 

szélesebb,  mint  az  ajtó.  A  könyv  keskenyebb,  mint  az 
asztal.  Budapest  nem  olyan  nagy,  mint  London.  A  könyv 
nincs  olyan  széles,  mint  az  asztal,  a  könyv  keskenyebb. 
Kovács  úr  olyan  nagy,  mint  Ttiry  úr.  Én  nem  vagyok 
olyan  nagy. 

Nagyobb  a  zsebóra,  mint  a  falióra?  Hosszabb  a 
kabátom,  mint  a  mellényem?  Hosszabb  az  utca,  mint  a 
folyosó?  Melyik  kisebb,  a  skatulya  vagy  az  asztal? 

Melyik  a  legnagyobb,  az  asztal,  az  autó  vagy  a  ház? 
Melyik  a  legkisebb?  Melyik  a  leghosszabb,  a  piros  ceruza 
vagy  a  zöld   vagy  a  sárga?  Melyik  a  legrövidebb? 

A  rózsának  jó  illata  van,  jobb  illata  van,  mint  a  tuli- 
pánnak. Minek  van  jobb  illata,  a  tulipánnak  vagy  a  ró- 
zsának? Van  a  tulipánnak  olyan  jó' szaga,  mint  a  rózsá- 
nak? Melyik  virágnak  van  legjobb  illata?  Jó  ízü  a  kenyér? 

Cukorral  vagy  cukor  nélkül  van  jobb  íze  a  kávénak? 
Melyik  ízlik  önnek  legjobban,  a  tej,  a  bor  vagy  a  sör? 
Jó  szaga  van  a  gáznak?  Melyiknek  van  rosszabb  szaga, 
a  gáznak  vagy  a  benzinnek?  Jól  beszél,  ön  angolul? 
Hogyan  beszél  jobban,  magyarul  vagy  franciául?  Legjob- 
ban magyarul  szeretek  beszélni. 

Az  ibolya  szép,  a  rózsa  szebb,  az  orchidea  a  legszebb. 


Zsebóra  van  a  kezemben.  Két  mutatót  látunk  rajt, 
^Sy  nagyot  és  egy  kicsit.  A  nagy  mutató  a  perceket 
mutatja,  a  kis  mutató  az  órákat.  Egy  óra  hatvan  percből 
áll;  egy  percben  hatvan  másodperc  van.  Huszonnégy  óra 
egy  nap.  Sokféle  óra  van.  Van  zsebóra,  falióra,  álló 
óra,  asztali  óra,  karóra  stb.  A  falióra  a  falon  függ,  az 
álló  óra  az  asztalon  áll,  a  karórát  karunkon,  a  zsebórát 
zsebünkben  hordjuk.  A  fali  óra  fából  van,  az  asztali  óra 
fából  vagy  márványból,  vagy  porcelánból,  a  zsebóra 
aranyból,  ezüstből  vagy  más  fémből  van.  Az  én  órám 
ezüst,    önnek    arany    órája    van. 

Ez  az  óra  nem  jár.  Ha  azt  akarjuk,  hogy  járjon, 
fel  kell  húznunk.  Húzza  fel,  kérem.  Itt  van  a  kulcs.  Ha 
felhúzom  az  órát,  jár.  ÁUitsa  meg,  kérem.  Hány  órát 
mutat?  Tíz  óra  van  és  az  ön  órája  csak  fél  tízet  mutat. 
Késik.  Ha  az  óra  tizenkettőkor  negyed  egyet  mutat,  siet. 
Az  ön  órája  nagyon  jó,  nem  siet,  nem  késik,  pontosan  jár. 

Hány  óra  van  kérem?  öt  perc  múlva  háromnegyed 
hét.  A  magyar  óra  hatkor  kezdődik  és  hétkor  végződik, 
egy  óráig  tart.  Meddig  tart  egy  óra?  Hatvan  percig. 


Nekem  van  kezem.  Ez  az  én  kezem.  Ez  a  kéz 
az  enyém,  önnek  van  pénze.  Ez  az  Ön  pénze.  Ez  a 
pénz  az  öné.  Neki  van  erszénye.  Az  az  ő  erszénye. 
Az  az  erszény  az  övé.  Kinek  van  több  pénze,  önnek 
vagy  nekem?  Kinek  a  pénze  több,  az  öné  vagy  az 
enyém?  Kinek  van  nagyobb  kalapja,  Önnek  vagy  neki? 
Kinek  a  kalapja  nagyobb,  az  Öné  vagy  az  övé?  A 
fehér  bor  az  Önöké,  a  vörös  a  miénk.  Ez  a  tál  gyümölcs 
és  ez  a  három  csésze  kávé  az  övék.  Kinek  a  szobája 
ez?  Kié  ez  a  szoba?  Az  enyém. 

Kinek  az  almája  ez?      Kié  ez  a  körte? 

Ez  az  én  almám,  (Ez  a  körte  az  enyém.)  Az  enyém. 

Ez  az  Ön  almája.        (Ez  a  körte  az  Öné.)  Az  Öné. 
Ez  az  ö  almája.  (Ez  a  körte  az  övé.)  Az  övé. 

Kinek  az  almája  ez?  Kié  ez  a  körte? 

Ez  a  mi  almánk.  (Ez  a  körte  a  miénk.)  A  miénk. 

Ez  az  önök  almája,  (Ez  a  körte  az  önöké.)  Az  önöké. 

Ez  az  ö  almájuk.  (Ez  a  körte  az  övék.)  Az  övék. 

Kinek  az  almáig  körtéi   ezek? 

Ezek  az  én  almáim,  körtéim.  Az  enyéim. 
Ezek  az  ön  almái,  körtéi.  Az   Önéi. 
Ezek  az  ő  almái,  körtéi.  Az  övéi. 

Kinek  az  almáig  körtéi  ezek? 

Ezek  a  mi  almáink^  körtéink.  A  mieink. 
Ezek  az  önök  almáig  körtéi.  Az  Önökéi. 
Ezek  az  ö  almáik^  körtéik.  Az  övéik. 


TIZENHARMADIK  GYAKORLAT. 

(Feladat.) 

1.  Miről  beszélünk  ebben  a  gyakorlatban?  2.  Van 
ebben  a  szobában  falióra?  3.  Hol  van?  4.  Van  önnek 
zsebórája?  5.  A  zsebében  van?  6.  Mit  látunk  az  órán? 
7.  Hány  mutató  van  az  ön  óráján?  8.  Mit  mutat  a  kis 
mutató?  9.  Hány  óra  van?  10.  Mikor  kezdődik  a  magyar 
óra?  11.  Mikor  van  vége?  12.  Hány  perc  van  egy 
félórában?  13.  Hánykor  ebédelnek  önök?  14.  Mikor  megy 
az  operába?  15.  Mikor  jön  a  tanár  az  iskolába? 
16.  Hány  órából  áll  a  nap?  17.  Hány  másodperc  van 
egy  percben?  18.  Jár  az  órája?  19.  Nem  siet  az  órám? 
20.  Nem  késik?  21.  Pontos  az  órája?  22.  Mennyit  siet? 
23.  Jár  az  óra,  ha  nincs  felhúzva?  24.  Mivel  húzzuk  fel  az 
órát?  25.  Nagyobb  a  szék,  mint  az  asztal?  26.  Melyik  na- 
gyobb, a  zsebóra  vagy  a  falióra?  27.  Szélesebb  az  ajtó, 
mint  az  ablak?  28.  Van  Budapest  olyan  nagy  város,  mint 
New^york?  29.  Melyik  virág  szebb,  a  rózsa,  vagy  a  tuli- 
pán? 30.  Szebb  a  hölgyek  kalapja,  mint  az  uraké?  31.  Jobb 
ital  a  sör,  mint  a  bor?  32.  Jobban  beszél  ön  angolul, 
mint  oroszul?  33.  Minek  jobb  az  illata,  az  ibolyának  vagy 
a  liliomnak?  34.  Hogyan  beszél  legjobban,  németül,  fran- 
ciául, vagy  magyarul?  35.  Hogyan  beszél  legszívesebben? 


1.  Mit  csinál  a  tanár,   ha  kinyitja  az  ajtót?  2.  Mit 
tesz    ön   íróasztalára,    rózsát   vagy   szekfüt?   3.     Kié    ez 

az  iskola?  4.  Kié  az  ön  könyve?  5.  Kinek  az  iskolá- 
jában tanulnak  önök?  6.  Mondja  el  a  testrészek  neveit. 
7.  Mit  tesz  ön  a  fejére,  ha  kimegy  az  utcára?  8.  Milyen 
könyvet  vesz  a  kezébe,  ha  magyarul  akar  olvasni?  9. 
Mit  adnak  az  urak  a  hölgyeknek?  10.  Mit  kapnak  a  ta- 
nitványok  a  tanártól?  11.  Mit  adnak  önök  az  iskolá- 
nak? 12.  Kinek  van  cigarettája?  13.  Mi  van  a  gyufaska- 
tulyában? 14.  Hány  szál  gyufája  van  önnek?  15.  Kinek 
van  több  pénze,  önnek  vagy  Rockefellernek?  16.  Hány 
pengője  van  önnek?  17.  Van  valami  az  ön  erszényében? 
18.  Hogyan  beszélnek  Budapesten?  19.  Hogyan  be- 
szélnek Berlinben?  20.  Mi  van  a  mondat  után?  21.  Mi- 
lyen jel  van  a  kérdés  után?  22.  Kitől  kérdez  a  tanár? 
23.  Kinek  felel  a  tanítvány?  24.  Mit  mond  Ön,  ha  megkér- 
dezik öntől,  hogy  hány  óra?  25.  Mit  kérdeznek  Öntől? 
26.  Van  Önnek  háza?  27.  Könyvei  sincsenek?  28.  Több 
öt  alma,  mint  öt  körte?  29.  Mibőil  áll  a  szó?  30.  Miből 
áll  a  mondat? 


Az  év 

Egy  nap  huszonnégy  órából  áll.  Hét  nap  egy  hét. 
A  hét  nap  neve:  hétfő,  kedd,  szerda,  csütörtök,  péntek, 
szombat,    vasárnap.   Ezek   a   hét   napjai. 

Hogy  nevezik  a  hét  napjait?  Hány  nap  van  egy 
hétben?  Hány  óra  van   egy  napban? 

7    nap   egy    hét. 

30  (vagy  31)  nap  egy  hónap. 

365  nap  egy  év. 

Egy  évben  12  hónap,  52  hét,  365  nap  van. 

Hány  hónap  van  egy  évben?  Hány  hét  egy  év? 
Hány  napból  áll  az  év?  A  hónapok  nevei;  január,  február, 
március,  április,  május,  június,  július,  augusztus,  szeptem- 

ber,  október,  november,  december.  Most  március  van. 
Milyen  hónapban  vagyunk?  Ma  március  tizenötödike  van. 
Március  tizenötödike:  március  tizenötödik  napja.  Hánya- 
dika van  ma?  Ma  kedd  van. 

Milyen  nap  van  ma?  Most  márciusban  vagyunk. 
A  múlt  hónap  február  volt,  a  jövő  hónap  április  lesz.  Ma 
kedd  van,  tegnap  hétfő  volt,  holnap  szerda  lesz.  Ma  tizenö- 
tödike van,  tegnap  tizennegyedike  volt,  holnap  tizenhato- 
dika lesz.  Hányadika  van  ma?  Milyen  nap  volt  tegnap? 
Hányadika  lesz  holnap? 

Egy  évben  négy  évszak  van:  tavasz,  nyár,  ősz,  tél. 
Március,  április,  május  a  tavaszi  hónapok;  a  nyár  június, 
július,  augusztusból  áll ;  szeptember,  október,  november  az 
ősz  hónapjai;  december,  január,  február  a  téli  hónapok. 
Milyen  évszakban  vagyunk  most?  Melyik  a  legszebb 
évszak  ? 

A  rózsa  szép  virág.  Ön  szépen  ír.  Kovács  úr  szebben 
beszél  angolul,  mint  én.  A  kenyér  jó  étel,  de  a  hús  jobb. 
Ön  jól  olvas  magyarul,  de  a  tanár  jobban  olvas,  mint 
Ön.  A  papir  könnyű,  az  asztal  nehéz,  az  autó  még  ne- 
hezebb. Ön  könnyen  ír  magyarul.  Franciául  nehezebben 
irok,  angolul  a  legnehezebben. 

Melyik  virág  a  legszebb?  Mit  szeret  jobban,  kávét 
vagy  tejet?  Hogyan  szereti  a  kávét,  édesen  vagy  keserűn? 
Hogyan  beszél  Ön  magyarul? 


Az  év  háromszázhatvanöt  napból  áll.  Egy  évben  tizen- 
két hónap  van,  egy  hónapban  négy  hét,  egy  hétben  hét 
nap.  Az  év  január  elsején  kezdődik  és  december  har- 
mincegyedikén  végződik. 

A  hét  napjainak  nevei:  hétfő,  kedd,  szerda,  csütör- 
tök,, péntek,  szombat,  vasárnap.  A  hét  hat  napján  dolgo- 
zunk, ezek  a  hétköznapok.  Vasárnap  nem  dolgozunk, 
hanem    pihenünk,   a   vasárnap    ünnepnap. 

A  hónapok  nevei;  jéinuár,  február,  március,  április, 
május,  június,  július,  augusztus,  szeptember,  október,  no- 
vember, december.  A  hónapok  vagy  harmincegy  vagy 
harminc  napból  állnak,  februárban  csak  huszonnyolc  nap 
van.  Minden  negyedik  évben  eggyel  több  nap  van  febru- 
árban, ezekben  az  években  háromszázhatvanhat  nap  vaii. 

Az  év  négy  évszakból  áll,  ezek:  a  tavasz,  a  nyár,  az 
ősz,  a  tél.  A  tavasz  hónapjai:  a  március,  az  április  és  a 
május.  Június,  július,  augusztus  a  nyári  hónapok.  Szep- 
tember-, október-,  novemberben  ősz  van.  December, 
január  és  február  a  téli  hónapok.  Mondja  meg  kérem, 
milyen  évszakban  vagyunk?  Most  tél  van.  A  tél  március 
huszonegyedikéig  tart,  akkor  kezdődik  a  tavasz. 

Ma  január  huszadika  van,  tegnap  tizenkilencedike 
volt,  holnap  huszonegyedike  lesz.  Megnézem  a  naptárban, 
hogy  milyen  nap  van  harmincadikán.  Itt  egy  naptár. 
Nézzen  ide!  Múlt  évben  pénteken  volt  január  elseje, 
az  idén  szombaton  volt,  jövőre  hétfőn  lesz.  Milyen  napra 
esik  július  hatodika?  Keddre.  Ma  március  ötödike  van, 
szombat.  Ezen  a  héten  ez  az  utolsó  óra,  vasárnap  zárva 
van  az  iskola. 


TIZENNEGYEDIK  GYAKORLAT. 

(Feladat.) 
1.  Hány  nap  van  egy  évben?  2.  Hány  hét  van  egy 
hónapban?  3.  Hány  hónapból  áll  egy  év?  4.  Mikor  kez- 
dődik az  év?  5.  Mikor  végződik?  6.  Melyik  az  év  első, 
második,  hatodik  és  tizenkettedik  hónapja?  7.  Hányadik 
hónap  szeptember?  8.  Mi  a  hét  nap  neve?  9.  Milyen  nap 
van  ma?  10.  Vasárnap  volt  tegnap  vagy  kedd?  11.  Mi- 
lyen napokon  jönnek  Önök  a  Berlitz  iskolába?  12.  Meddig 
tart  egy  hónap?  13.  Meddig  tart  ez  az  óra?  14.  Hogyan 
3* 

szereti  a  kávét?  15.  Milyen  bort  szeret?  16.  Hányadika 
van  ma?  17.  Tizedike  van  jövő  pénteken?  18.  Mikor  van 
vége  a  hónapnak?  19.  Milyen  évszakban  vagyunk  most? 
20.  Meddig  tart  egy  évszak?  21.  Milyen  évszak  van  a  tél 
után?  22.  Tavasz  van  most?  23.  Milyen  nap  van 
vasárnap  előtt?  24.  Hány  óra  van?  25.  Szeret  dolgozni? 
26.  Milyen  napokon  dolgozunk?  27.  Milyen  napra  esik 
idén  március  tizenötödike?  28.  Jövőre  is  jár  még  isko- 
lába? 29.  Melyik  évszakot  szereti  legjobban? 


1.  írja  le  a  nevét.  2.  Melyik  a  vezetékneve?  3.  Mond- 
jon egypár  magyar  keresztnevet.  4.  Hogyan  beszélnek 
az  olaszok?  5.  Mi  Magyarország  fővárosa?  6.  Mivel 
írunk?  7.  Hova  ír  Ön  a  krétával?  8.  Mit  csinálunk  a 
késsel?  9.  Mivel  vesszük  fel  a  könyvet  az  asztalról? 
10.  Mit  csinál  az  ember  a  szemével?  11.  Mit  csinálunk 
az  orrunkkal?  12.  Mit  lát  Ön  az  utcán?  13.  Hallja  Ön, 
hogy  mit  mond  a  tanár?  14.  Lát  valamit  az  ember,  ha 
becsukja  a  szemét?  15.  írjon  le  egypár  virágnevet.  16. 
Milyen  szaga  van  a  tulipánnak?  17.  A  gáznak  is  jó 
szaga  van?  18.  Melyik  virág  szebb,  az  ibolya  vagy  a 
liliom?  19.  Mit  csinál  az  ember  a  szájával?  20.  Mit  esznek 
az  emberek?  21.  Mit  szeret  jobban,  a  húst  vagy  a  gyü- 
mölcsöt? 22.  Mit  eszik  Ön  a  húshoz,  kenyeret  vagy  bur- 
gonyát? 23.  Mit  szeret  jobban,  kenyeret,  kalácsot,  vagy 
süteményt?  24.  Milyen  zöldségek  vannak?  25.  Jó  étel 
a  káposztafőzelék?  26.  Mit  eszik  ön  a  disznósülthöz, 
zöldborsót  vagy  paprikasalátát?  27.  Milyen  gyümöl- 
csöket szeret?  28.  Milyen  íze  van  a  dinnyének?  29. 
Milyen  szinü  a  szilva?  30.  Miben  él  a  hal?  31.  Mit 
iszik  az  ember  a  húshoz?  32.  Tejjel  issza  ön 
a   kávét?   33.    Cukorral    issza    ön    a    teát    vagy    cukor 

nélkül?  34.  Milyen  szinü  a  kávé  tej  nélkül?  35.  Miből 
csinálják  a  bort?  36.  Étel  a  sör  vagy  ital?  37.  Zsemlyét 
eszik  ön  a  kávéhoz   vagy  kiflit? 


A  nap  és  az  éj 

A  nap,  a   hold,   a  csillagok. 

A  nap  az  égen  van.  Ha  látjuk  a  napot,  nappal  van. 
A  nap  nappal  az  égen  van.  Éjjel  a  csillagok  vannak  az 
égen.  A  csillagokat  csak  éjjel  látjuk. 

Nappal  jól  látunk,  mert  világos  van.  Éjjel  nem 
látunk  jól,  éjjel  sötét  van.  Ez  a  szoba  világos,  mert 
nagy  ablaka  van.  A  folyosón  sötét  van,  mert  kicsi  az  ablaka. 
Éjjel  sötét  van.  Lámpát  gyújtunk.  Falun  petróleum  lámpát, 
városban  gázlámpát  vagy  villanylámpát.  A  lámpa  világít. 
Nappal  nem  kell  lámpát  gyújtanunk,  mert  a  nap  világít. 

Hol  van  a  nap?  Az  égen.  Mikor  van  a  nap  az  égen? 
Nappal.  Éjjel  is  látjuk  a  napot?  Nem,  éjjel  a  csillagokat 
vagy  a  holdat  látjuk. 

Jól  látunk,  ha  sötét  van?  Lát  Ön  sötétben?  Nem, 
sötétben  nem  látok.  Akkor  sem  látunk,  ha  világos  van? 
De  igen,  ha  világos  van,  látunk. 

A  nap  süt,  a  hold  világít,  a  lámpa,  a  gyertya  világít. 
A  csillag  nem  süt,  hanem  ragyog.  A  gyertya  nem  süt, 
hanem  világít.  Süt  a  nap?  Mi  ragyog  az  égen?  Mi 
világít  a  szobában?  A  gyémánt  is  ragyog? 

Mikor  csinálunk  világosságot,  nappal  vagy  éjjel? 
Mikor  gyújtunk  lámpát?  Milyen  lámpájuk  van,  gáz  vagy 
villany?  A  gázlámpát  gyufával  gyújtjuk  meg.  Van 
gyufája?  Gyújtsa  meg  kérem  a  lámpát.  Ebben  a  házban 
villanyvilágítás  van.  Gyufával  kell  a  villanyt  is  meggyúj- 
tani?  Nem,  a   villanylámpát  a  kapcsolóval   gyújtjuk   fel. 

Ha  bejövünk  a  szobába,  bekapcsoljuk  a  villanyi,  fel- 
gyújtjuk  a  villanylámpát,   ha  kimegyünk,  eloltjuk. 

A  nap  felkel  és  lemegy.  Reggel  felkel  a  nap,  este  le- 
nyugszik.  Ha  a  nap   lemegy,  felkel  a  hold. 

Reggel,  nappal,  este,   éjjel. 

Mikor  kel  fel  a  nap?  Reggel.  Mikor  nyugszik  le  a 
nap?  Este.  Mikor  kel  fel  a  nap  nyáron?  Négy  órakor, 
öt  órakor.  Négy  és  öt  között.  Mikor  kel  fel  a  nap  télen? 
Hét  órakor  vagy  nyolc  órakor.  Hét  és  nyolc  között. 
Nyáron  korán  kel  a  nap,  télen  későn.  Hosszúak  a  napok 
nyáron?  Igen,  nyáron  hosszúak  a  napok.  Télen  is  hosz- 
szuak  a  napok?  Miért  hosszúak  a  nyári  napok?  Mert 
a  nap  nyáron  korán  kel  és  későn  nyugszik.  Télen  az 
éjjelek  hosszúak.  Miért?  Mikor  kel  fel  a  nap  korábban, 
tavasszal  vagy  télen?  Télen  nyugszik  le  korábban  a 
nap    vagy    nyáron? 

Egy  napban  huszonnégy  óra  van.  Ezt  a  huszonnégy 
órát  két  részre  osztjuk.  Az  egyik  az  éjjel,  a  másik  a  nappal. 

Nappal  világos  van,  mindent  jól  látunk.  Éjjel  sötét 
van,  nem  látunk  semmit.  Ha  látni  akarunk,  lámpát  kell 
gyújtanunk. 

Ebben  a  szobában  sötét  van,  gyújtsa  fel,  kérem,  a 
villanyt.  Nappal  a  nap  világít,  éjjel  a  hold  és  a  csillagok. 
Az  emberek  lámpával  világítanak.  Nézzen  ki  az  ablakon! 
Látja,  milyen  kék  az  ég?  Kék  az  ég  éjjel  is?  Éjjel 
nem  látjuk  a  napot,  csak  a  holdat  és  a  csillagokat.  Sók 
csillag  van,  annyi,  hogy  nem  is  tudjuk  megszámolni. 

Mikor  a  nap  felkel,  reggel  van.  Mikor  a  nap  lenyug- 
szik, este  van. 

A  nap  keleten  kel  fel  és  nyugaton  nyugszik  le.  Délben 
délen  van  a  nap.  Delel.  Déllel  szemben  észak  van.  A  négy 
égtáj:  észak,  dél,  kelet,  nyugat. 

Nyáron  nagyon  korán  kel  a  nap,  három  és  négy  óra 
között.  A  nyári  napok  hosszúak.  Télen  későn  kel  a  nap, 
hét  és  nyolc  között.  Télen  rövidek  a  napok.  Napközben 

dolgozunk,  este  lefekszünk.  Aludni  megyünk.  Ágyba 
fekszünk.  Reggel  felkelünk,  felöltözünk,  reggelizünk  és 
munkába    állunk. 


Kérdezzen  tőlem  valamit.  Kérdezze  meg  tőle,  hogy 
hány  óra  van.  Én  is  megkérdezzem?  Nézzék  meg,  hogy 
milyen  nap  van  ma.  Nézzenek  ide,  milyen  szép  ez  a 
rózsa.  Olvassanak  valamit  magyarul.  írjunk  egy-két  ma- 
gyar mondatot  füzetünkbe.  Megmondjam  Önnek,  mennyi 
pénzem  van?  Akarja,  hogy  olvassak  valamit?  Mondja 
meg  kérem  Kovács  úrnak,  hogy  írja  le  a  feladatot.  Önök 
azt  akarják,  hogy  kérdezzünk  valamit  Önöktől.  Megkér- 
dezzük Önöktől,  hogy  hány  napból  áll  az  év.  Kimegyek  a 
szobából,  Ön  is  jöjjön  ki  velem.  Leülök  a  székre;  üljön 
le    ön   is. 

Én  leírok  valamit.  Leirom  a  gyakorlatot. 

őf  Ön  leír  valamit.  Leírja  a  gyakorlatot* 

Én  írjak  le  valamit?  Én  írjam  le  a  gyakorlatot? 

őy  Ön  írjon  le  valamit.  írja  le  a  gyakorlatot. 

Mi  leírunk  valamit.  Leírjuk  a  gyakorlatot. 
Öky  Önök  leírnak  valamit.  Leírják  a  gyakorlatot, 

írjunk  le  valamit.  írjuk  le  a  gyakorlatot. 

írjanak  le  valamit.  írják   le  a   gyakorlatot. 

TIZENÖTÖDIK   GYAKORLAT. 
(Feladat) 

1.  Milyen  részei  vannak  a  napnak?  2.  Mikor  van 
világos?  3.  Világos  van  most?  4.  Mi  világít  nappal?  5.  Hol 
van  a  nap?  6.  Nappal  világít  a  nap  vagy  éjjel?  7.  Mivel 
világítanak  az  emberek?  8.  Mit  csinálunk  este,  ha  látni 
akarunk?   9.    Mit   látunk    éjjel    az    égen?    10.    Melyik    a 


—     40     - 

négy  égtáj?  11.  Mikor  kel,  fel  a  nap?  12.  Mikor  kel  fel 
a  nap  márciusban?  13.  Korán  kel  fel  a  nap  nyáron? 
14.  Mikor  nyugszik  le  ma  a  nap?  15.  Melyik  évszakban 
hosszúak  a  napok?  16.  Hosszabbak  most  a  napok,  mint  az 
éjek?  17.  Lát  Ön  sötétben?  18,  Miért  gyújtunk  lámpát? 
19.  Mivel  gyújtja  meg  a  gázlámpát?  20.  Mikor  mennek 
aludni  a  gyerekek?  21.  Hány  órát  alszik  Ön?  22.  Mit 
csinálunk  reggel?  23.  Hány  órakor  reggelizünk  ?  24.  Meddig 
van  ön  az  iskolában?  25.  Szeret  dolgozni?  26.  Melyik 
világít  jobban,  a  nap  vagy  a  hold?  27.  Mikor  kel  fel  a 
hold?  28.  Süt  most  a  nap?  29.  Meg  tudja  számlálni 
a  csillagokat?  30.  Hol  kel  fel  a  nap?  31.  Hol  kel  fel  a 
hold?  32.  Nyáron  kel  fel  korábban  vagy  télen?  33.  Hol 
nyugszik  le  a  nap?  34.  Milyen  égtájak  vannak?  35.  Én 
nyolckor   reggelizem,   Ön   mikor  reggelizik? 


Az  időjárás 

Az  ég  nappal  kék  vagy  szürke.  Ha  süt  a  nap,  jó  idő 
van,  az  ég  kék.  Ha  beborul  az  ég,  rossz  idő  van.  Ha 
beborul  az  ég,  esik  az  eső.  Ma  szép  idő  van,  nem  esik. 
Tavasszal  eső  esik,  télen  hó.  Ma  nem  havazik.  A  hó 
fehér.  Télen  sok  hó  esik,  betakarja  a  házakat  és  az  utcákat. 
Ha  esik  az  eső,  rossz  idő  van. 

Milyen  az  ég,  ha  süt  a  nap?  Milyen  az  ég,  ha  esik? 
J6  idő  van  ma?  Milyen  idő  volt  tegnap? 

Ha  esik  az  eső,  megázunk.  Én  nem  ázom  meg, 
mert  van  esőernyőm.  Ha  esik  az  eső,  felhúzom  az 
esőernyőt.  Önnek  nincs  ernyője?  Mikor  kell  felhúzni 
az  ernyőt?  Sok  eső  esik  áprilisban?  Sokat  esik  ősszel? 
Mikor  havazik?  Nyáron  is  esik  a  hó?  Milyen  szinü  a 
hó?  Mi  fedi  be  a  házakat  és  az  utcákat  télen?  Mit  csinál 

az  ember,  ha  esik  az  eső?  Akkor  is  felhúzza  az  esöcrnyót, 
ha  süt  a  nap?  Nem.  Jó  idő  van,  ha  esik? 

Milyen  idő  van?  Szép  idő  van,  süt  a  nap.  Mennyi 
idő  van  ?  Három  óra.  Mikor  szebb  az  idő,  ha  esik  vagy  ha 
havazik  ? 

Nyáron  süt  a  nap,  meleg  van.  Télen  hideg  van. 
Nyáron  kinyitjuk  az  ajtót  és  az  ablakot;  télen  becsukjuk 
az  ajtót  és  az  ablakot  és  a  kályha  mellé  ülünk.  Az  utcán 
hideg  van,  a  kályha  mellett  meleg  van.  Üljön  az  asztal 
mellé!  Nyáron  meleg  van,  könnyű  ruhát  viselünk.  Télen 
meleg  ruhát  viselünk.  Miért  viselünk  nyáron  könnyű 
ruhát?  Nyáron  is  viselünk  kabátot?  Meleg  van  télen? 
Mikor  van  melegebb,  júniusban  vagy  februárban?  Hol  van 
melegebb,  Afrikában  vagy  az  északi  sarkon?  Grönland 
az  északi  sarkon  van.  Az  északi  sarkkai  szemben  van  a 
déli  sark.  Melyik  évszakban  viselünk  meleg  ruhát? 

Ha  nyáron  meleg  ruhát  viselek,  melegem  van.  Ha 
télen  nem  viselek  kabátot,  fázom.  Ha  fázom,  a  kályha 
mellé  ülök.  Ha  melegem  van,  kinyitom  az  ablakot.  Ha 
hideg  van,  felveszem  a  kabátomat;  ha  meleg  van,  leve- 
tem.  Ha   sokáig  fázom,   megfázom. 

Melegem  van,  melege  van,  melegünk  van,  melegük 
van. 

Nem  fázik?  Nincs  melege?  Mit  csinálunk,  ha  mele- 
günk van?  Nem  akar  a  kályha  mellé  ülni?  Kinyissam  az 
ablakot? 

Ha  a  kályhában  ég  a  tűz,  nem  tudjuk  megfogni,  mert 
forró.  A  nagyon  meleg  tea  forró.  Forrón  szereti  a  kávét 
vagy  hidegen?  Meg  tudjuk  enni  a  forró  levest? 

Az  északi  sarkon  mindig  hideg  van,  ott  soha  sincs 
meleg.  Nekem  nincs  melegem,  Önnek  sincs  melege. 

Télen  gyakran  havazik,  nyáron  nem  havazik  soha 
sem.  Márciusban  is  havazik  néha.  Gyakran  esik  az  eső 

áprilisban?  Hol  van  mindig  hideg?  Eljön  néha  hozzám? 
Gyakran  beszél  németül?  Gyakran  megy  színházba? 


Az  ég  szürke,  beborul.  Felhők  úsznak  az  égen.  Esni 
kezd,  nagy  cseppekben  esik  az  eső.  Nyissa  ki  az  esőer- 
nyőjét. Az  esőernyő  megvéd  az  esőtől,  de  az  utca  is  vizes. 
Nagyon  rossz  idő  van,  esik  és  hideg  is  van,  ne  men- 
jünk ki  az  utcára.  Itt  a  szobában  nagyon  kellemes,  jó 
meleg  van.  Ön  nagyon  megázott,  öltözzék  át  és  igyék  egy 
csésze  forró  teát. 

Milyen  csúnya,  rossz  idő  van.  Nézze,  már  esik  is.  Hó 
esik.  Tél  van.  Nagyon  hideg  van.  Üljön  a  kályha  mellé 
és  melegedjék.  De  nem  elég  meleg  a  kályha.  Tüzet  kell 
rakni!  János  fűtsön  be  és  tegyen  fát  a  tűzre.  Szenet  is 
tegyen  rá.  A  fa  jól  ég,  de  a  szén  jobban  melegít.  Most 
már  elég  meleg  van.  Nem  fázik?  Tartsa  ide  a  lábát  a 
tűzhöz!  Köszönöm,  már  nem  fázom.  Csak  maradjon  a 
kályha  mellett,  még  nincs  elég  meleg!  Megfázik.  Hatélen 
kabát  nélkül  jár,  megfázik.  Kinézünk  az  ablakon.  Az 
utcán  emberek  mennek.  Látja  ott  azt  a  hölgyet?  Nagyon 
nehezen  megy,  mert  fúj  a  szél. 

Ha  fúj  a  szél,  még  rosszabb  az  idő.  Tavasszal 
gyakran  fúj  a  szél,  szeles  idő  van.  Ősszel  esős  idő  van. 

Budapesten  kellemes  az  időjárás,  gyakran  van  jó 
idő,  nyáron  melegen  süt  a  nap,  télen  jó  hideg  van.  Ha 
havazik,  az  utcák  havasak.  Berlinben  gyakran  esik  az  eső. 
A  Szaharában  nagyon  meleg  van.  Milyen  az  időjárás 
Nizzában?  Rendesen  jó.  Néha  szeles  az  idő,  eső  is  esik, 
de  nem  olyan  gyakran,  mint  északon. 

TIZENHATODIK   GYAKORLAT. 

(Feladat) 
L  Milyen  az  ég,  ha  rossz  idő  van?  2.  Mik  úsznak  az 
égen?  3.  Milyen  színűek  a  felhők?  4.  Mi  esik  télen?  5.  Ha- 

vazik  tavasszal  vagy  esik?  6.  Mi  véd  meg  bennünket  az 
eső  ellen?  7.  Miért  viselünk  kabátot?  8.  Milyen  idő  van 
ma?  9.  Nincs  nagyon  meleg  ebben  a  szobában?  10.  Mikor 
van  hidegebb,  télen  vagy  nyáron?  11.  Milyen  hónapokban 
havazik?  12.  Gyakran  havazik  februárban?  13.  Áprilisban 
is  esik  a  hó?  14.  Havazik  néha  áprilisban  is?  15.  Nem 
fázik?  16.  Mikor  fűtenek  be?  17.  Mit  teszünk  a  tűzre? 
18.  Mikor  kell  tüzet  rakni?  19.  Mit  viselünk  télen? 
20.  Nyáron  is  meleg  ruhát  viselünk?  21.  Télen  is  olyan 
melegen  süt  a  nap,  mint  nyáron?  22.  Hol  van  melegebb, 
Afrikában  vagy  az  északi  sarkon?  23.  Hova  ül,  ha  mele- 
gedni akar?  24.  Nem  fázik  meg,  ha  télen  kabát  nélkül 
jár?  25.  Jó  idő  van,  ha  fúj  a  szél?  26.  Melyik  évszakban 
esik  gyakran?  27.  Melyik  évszakban  viselünk  meleg  ruhát? 
28.  Forrón  szereti  a  kávét?  29.  Megázunk,  ha  kimegyünk 
az  esőre?  30.  Mit  csinál,  ha  megázik  és  megfázik? 
31.  Mit  csinál,  ha  esik  az  eső? 


1.  Hova  ül  az  ember,  ha  ebédelni  akar?  2.  Mi  van  az 
asztalon,  ha  ebédelünk?  3.  Mikor  eszik  Ön  ebédet?  4.  Hol 
szokott  ebédelni,  a  kertben  vagy  a  szobában?  5.  Akkor 
is  tud  a  kertben  reggelizni,  ha  rossz  idő  van?  6.  Miben 
teszik  az  ételt  az  asztalra?  7.  Mivel  esszük  a  levest? 
8.  Hát  a  húst?  9.  Tud  Ön  üvegből  is  inni  vagy  csak 
pohárból?  10.  Miben  van  a  bor?  11.  Mondja  el  az  evő- 
eszközöket. 12.  Nem  akar  cukrot  tenni  a  kávéba,  ha 
keserű?  13.  Milyen  ízü  a  hús?  14.  Mit  szokott  Ön  regge- 
lizni? 16.  Milyen  bor  ízlik  Önnek,  a  keserű  vagy  a 
savanyu?  17.  Szereti  a  virágokat?  18.  Hát  a  gyümöl- 
csöt szereti-e?  18.  Kellemes  rossz  időben  sétálni?  19. 
Szeret  korán  felkelni?  20.  Szép  az  idő,  ha  esik  a  hó? 
21.  Melyik  állat  csúnya?  22.  Szívesen  nézzük  a  csúnya 
állatokat?  23.  Melyik  szebb,  a  páva  vagy  a  bagoly?  24. 
Ki  tudunk  menni  a  szobából,  ha  be  van  csukva  az  ajtó? 

25.  Tud  magyarul  beszélni?  26.  Vasárnap  is  akar  dol- 
gozni? 27.  Tud  az  ember  villával  levest  enni?  28.  Miért 
nem  írunk  a  falra?  29.  Tudunk  olvasni,  ha  sötét  van? 
30.  Meg  tudja  enni  a  levest,  ha  nincs  kanala?  31.  Mit  kell 
csinálnia,  ha  este  akar  olvasni?  32.  Mit  kell  csinálnunk, 
ha  nagyon  hideg  van  ? 


Jelen  és  múlt 

Széttépem  a  papirt.  A  papir  szét  van  tépve.  Szét- 
téptem a  papirt. 

Eltöröm  a  gyufát.  A  gyufa  el  van  törve.  Eltörtem  a 
gyufát. 

Kinyitom  a  könyvet.  A  könyv  ki  van  nyitva.  Kinyi- 
tottam a  könyvet. 

Becsukom  a  könyvet.  A  könyv  be  van  csukva.  Be- 
csuktam a  könyvet. 

Mit  tépek  szét?  Szét  van  tépve  a  papir?  Én  téptem 
szét?   Kinek   a  gyufáját  törtem  el? 

Mit  csináltam?  Ki  törte  el  a  gyufát?  Nem  Ön 
lépte  el  ezt  a  papirt?  Nyitva  van  a  könyvem?  Miért 
nyitotta  ki  könyvét?  Ki  csukta  be  az  ajtót? 

Mit  csinálunk  a  magyar  órán?  Beszélünk,  írunk  és 
olvasunk. 

Mit  csináltunk  a  múlt  órán?  Beszéltünk,  olvastunk 
és  írtunk.  Hogyan  beszéltünk?  Miért  nem  beszéltünk 
olaszul? 

Minden  nap  olvas  Ön  újságot?  Milyen  újságot  olva- 
sott tegnap?  Sok  levelet  ír?  Megírta  már  a  magyar 
gyakorlatot?  Olvasta  már  a  Rómeó  és  Júliát? 

Hol  volt  tegnap  este?  Tegnap  este  színházban  voltam. 
Sokszor  megy  operába?  Igen,  minden  héten  el  szok- 
tam   menni.    Reggel    felkelünk.    Mikor   szokott   felkelni? 

Én  este  tíz  órakor  szoktam  lefeküdni.  Tegnap  későn 
feküdtünk  le.   Ma  reggel  korán  keltünk. 

Látta  ön  ma  reggel  Tury  urat?  Nem,  ma  reggel  egy 
hölgyet  láttam.  Kit  látott  ma  reggel?  Látták  már  Buda- 
pestet? Láttak  már  magyar  várost?  Még  nem  láttuk 
Budapestet,    csak   képeket    láttunk   Magyarországról. 

Magyar  gyakorlatot  írunk.  Mit  írtak  tegnap?  Megír- 
ták a  magyar  gyakorlatot?  Irt  tegnap  Kovács  úrnak?  Ki- 
nek írta  ezt  a  levelet? 

Hallotta  már  Carusót  énekelni?  Hallotta  mit  mond- 
tam? Hallottak  már  magyar  embert  magyarul  beszélni? 
Hallották  már  a  Trisztán  és  Izoldát?  Tud  Ön  énekelni? 
Tudja  ön,  mi  Magyarország  fővárosa?  Tudnak  önök 
magyarul  ? 

El  tudják  énekelni  a  magyar  himnuszt?  Ki  tudta 
ön  nyitni  az  ajtót,  ha  az  be  volt  zárva?  Ki  tudott  menni 
a  folyosóra,  ha  az  ajtó  nem  volt  nyitva?  Meg  tudták  írni 
a  magyar  gyakorlatot? 

Én  minden  nap  el  szoktam  olvasni  az  újságot.  Ön 
is  szokott  újságot  olvasni?  Melyik  újságot  szokta  ol- 
vasni? Mi  sokszor  megyünk  .színházba.  Hány  órakor 
szoktak  színházba  menni?  Az  operákat  is  meg  szokták 
hallgatni?  Nyáron  falura  szoktunk  mennL 

Mikor  szoktak  ebédelni?  Mi  egy  órakor  szoktunk 
ebédet  enni.  Délután  kávét  szoktunk  inni.  Eszik  egy  kis 
húst?  Iszik  egy  csésze  kávét?  Mit  evett  ma  ebédre? 
Levest,  húst  és  tésztát  ettem.  Bort  is  ivott,  vagy  csak 
vizet?  Sört  ittam.  Megette  már  a  levest?  Igen,  megettem. 
A  bort  is  megitta  már?  Nem,  a  bort  még  nem  ittam 
meg.  Ettek  már  halpaprikást?  Halpaprikást  még  nem 
ettünk,  de  tokaji  bort  már  ittunk. 

A  könyvet  az  asztalra  teszem.  A  könyv  az  asztalon 
van,  mert  letettem  az  asztalra.  A  füzet  a  kezemben  van. 
Felvettem    az    asztalról.    Kovács    úr   a    kezébe    vett   egy 


—  46    — 

ceruzát  és  az  asztalra  tette.  Hova  tették  a  kabátjukat? 
Az  asztalra  tettük  őket.  Miért  tették  őket  az  asztalra?  Mert 
nem  láttuk  a  fogast. 


Valaki   kopog.   A  megkérdezi:   Ki  kopogott? 

B  felel:  Semmit  sem  hallottam. 

C   bejön   a   szobába:   Jó   napot   kívánok. 

A.  Isten  hozta.  Miért  nem  jött  be  kopogás  nélkül? 
C.  Nem    akartam   zavarni    Önöket.    Csomagokat     is 

hoztam. 

B.  És  mi  jót  hozott  a  csomagokban? 

C.  Semmi  különöset.  Tegnap  nálunk  volt  Kovács 
úr  és  ott  hagyta  ezeket  a  csomagokat. 

A.  Nagyon  kedves,  hogy  elhozta  őket;  köszönöm  szé- 
pen. Nem  is  tudtam,  hogy  ott  maradtak.  De  üljön  le 
kérem!  Miért  ült  a  kályha  mellé?  Fázik  talán? 

C.  Kint  nagyon  fáztam,  mert  hideg  van. 

B.  Havazott,  vagy  csak  az  eső  esett? 

C.  Az  éjjel  esett,  azután  havazni  kezdett,  de  reggelre 
kisütött  a  nap. 

B.  Ebédeljen  itt.  Még  nem  evett  ebédet  úgy-e? 

C.  Köszönöm  szépen,  már  ebédeltem. 

A.  De  egy  feketekávét  csak  iszik? 

C.  Köszönöm  szépen,  nem  tudok,  nem  szoktam 
feketézni. 

B.  Látta  már  a  levelet,  amit  Tury  úr  írt  Budapestről? 

C.  Igen,  már  láttam,  de  nem  olvastam  el,  még  nem 
volt  időm. 

A.  Azt  hallottam,  sok  szépet  és  érdekeset  látott  ott. 
C.  Igen,  azt  mondják.  Egy  újságot  is  hoztam  önnek, 

Asztalos  úr  küldte,  nagyon  érdekes  cikkek  vannak  benne. 

B.  Jó  hogy  elhozta,  ma  úgy  sem  kaptunk  még  újsá- 
got, még  nem  érkezett  meg  a  posta. 

A.  Én  is  vissza  akartam  küldeni  Asztalos  úrnak  a 
könyvet,  amit  kölcsön  adott,  de  még  nem  olvastam  végig. 

C.  Nem  tesz  semmit,  ő  is  tartozik  még  egy  cikkel 
Önnek.  Már  tegnap  elkezdte,  de  csak  holnapra  tudja  befe- 
jezni. 

A.  Jól  van,  mondja  meg  Asztalos  úrnak,  hogy  várom 
a  cikket,  ha  megírta,  küldje  el  azonnal. 

TIZENHETEDIK  GYAKORLAT. 

(Feladat.) 

1.  Mikor  kelt  fel  ma  reggel?  2.  Mikor  szokott  lefe- 
küdni? 3.  Jól  aludt?  4.  Mikor  reggelizett?  5.  Téli  kabátot 
veit  fel  vagy  tavaszit?  Miért  nem  vette  fel  meleg 
télikabátját?  7.  Hova  ment  reggelizni?  8.  Mit  csinált 
délelőtt?  9.  Hány  órakor  jött  ma  iskolába?  10.  Ki 
mellett  ült  a  múlt  órán?  11.  Mit  olvastunk  tegnap? 
12.  Hogyan  szoktunk  beszélni  magyar  órákon?  13.  Hány 
órakor  evett  ebédet?  14.  Bort  ivott  az  ebédhez  vagy 
sört?  15.  Vizet  is  töltött  a  borba?  16.  ízlettek  Önnek  a 
magyar  borok?  17.  Feketéztek  is  ebéd  után?  18.  Mikor 
végződött  az  ebéd?  19.  Mit  hozott  a  postás?  20.  Kiküldte 
a  csomagokat?  21.  Mi  volt  az  újságban?  22.  Mikor  jött 
Barna  úr?  23.  Bejött  a  szobába  vagy  kint  maradt  a 
folyosón?  24.  Miért  ült  a  kályha  mellé?  25.  Ma  is  hava- 
zott? 26.  Megírta  már  a  levelet  Kovács  úrnak?  27.  Hány 
levelet  írt  ma?  28.  Melyik  újságot  szokta  olvasni? 
29.  Kitől  kapta  kölcsön  ezt  a  könyvet?  30.  Hány  levelet 
kapott  ma?  31.  Kaptak  Önök  ma  este  vacsorát?  32.  Mennyi 
pénzt  adott  az  ebédért?  33.  Mit  adtak  ma  a  szín- 
házban? 34.  Hova  tette  a  kalapját,  mikor  bejött  a  szobába? 
35.  Mit  tettem  az  asztalra?  36.  Hova  tették  füzetjeiket? 
37.  Mit  vettem  fel  az  asztalról?  38.  Ki  vette  el  a  ceruzá- 
mat? 39.  Ki  tette  be  az  ablakot?  40.  Ki  nyitotta  ki  az 

ajtót?  41.  Miért  csukták  be  könyveiket?  42.  Kinek  adták 
oda  gyakorlataikat?  43.  Visszakapták  őket?  44.  Miről 
beszéltünk  a  múlt  órán?  45.  Mit  mondott  a  tanár  úr? 
46.  Kérdezett  valamit  öntől  is  ?  47.  Mit  felelt  ön  a  kérdésre  ? 
48.  Mikor  kezdődött  az  óra?  49.  Mikor  végződött? 
50.  Mit  mondott  Ön,  mikor  bejött  az  iskolába?  51.  Hova 
ment  az  óra  után?  52.  Világos  volt  még  tegnap,  mikor 
megkezdődött  az  óra?  53.  Mikor  gyújtottak  tegnap  lám- 
pát? 54.  Melyik  lámpát  gyújtották  meg,  a  villanylám- 
pát vagy  a  gázlámpát?  55.  Meddig  tartott  tegnap  a  szín- 
ház? 56.  Mi  mutatta  az  időt?  57.  Milyen  idő  volt  tegnap? 
58.  Esett  az  éjjel?  59.  Nem  fázott  meg  tegnap  az  utcán? 
60.  Hány  órakor  feküdt  le  tegnap  este? 


A  jövő  idő 

Ma  van  magyar  óra.  Tegnap  nem  volt  Holnap  sem 
lesz.  A  legközelebbi  óra  pénteken  lesz. 

Télen  a  városban  vagyunk.  Nyáron  nem  leszünk 
itt.  Nyáron  falura  fogunk  menni.  Önök  sem  lesznek 
Budapesten?  Lesz  holnap  magyar  óra?  Mikor  lesz 
szép,  meleg,  napos  idő?  Mit  fogunk  tanulni  a  leg- 
közelebbi órán?  Hányan  fognak  ma  este  szinházba 
menni?  Ma  későn  fogok  vacsorázni.  Mikor  fogom  önt 
megint  látni?  Nem  tudom  biztosan,  még  meg  fogom  mon- 
dani. Akkor  el  fogom  hozni  a  könyveket  is.  Meg  fogja 
látni,  milyen  érdekesek. 

Én  Berlinben  leszek,  ön  Budapesten  lesz.  Mi  Francia- 
országban leszünk,  önök  Angliában  lesznek. 

Én  ma  tanulni  fogok;  ön  is  fog  tanulni?  Hova  fo- 
gunk menni?  önök  nem  fognak  eljönni?  Nézze  meg  Ham- 

letet.  Meg  fogom  nézni.  Ki  fogja  megírni  ezt  a  levelet? 
El  fogjuk  mondani  a  hónapok  neveit.  Nem  fogjuk  elmon- 
dani. 

Eljön  ma  hozzám?  Nem,  ma  nem  tudok  elmenni, 
de  holnap  majd  elmegyek.  Beszélt  már  Tury  úrral? 
Nem,  még  nem  beszéltem  vele,  de  holnap  majd  irok  neki. 
Megtanulták  már  a  leckét?  Még  nem,  majd  csak  délu- 
tán tanuljuk  meg.  Tudja  már,  hogy  holnap  délután 
látogatóba  fogunk  menni?  Igen,  már  hallottam,  de 
Molnár  úrnak  is  meg  kell  majd  mondani.  Elolvasta  már 
az  újságot?  Még  nem  volt  időm,  majd  csak  ebéd  után 
olvasom   el. 

Mit  fogunk  holnap  csinálni?  Holnap  reggel  felkelünk, 
reggelizünk,  hivatalba  megyünk,  dolgozunk,  ebédelünk, 
beszélgetünk,  tanulunk,  este  színházba  megyünk.  Hol- 
nap vasárnap  lesz,  holnap  is  fogunk  dolgozni?  Nem, 
vasárnap  ünnepnap,  holnap  nem  dolgozunk. 

Hova  mennek  Önök  a  nyáron?  Mi  a  Balatonra  me- 
gyünk. Én  nem  szeretem  a  meleget,  azért  északra  utazom  a 
nyáron,  talán  majd  Finnországba  megyek.  A  telet  azon- 
ban megint  Budapesten  töltöm. 


Jó   reggelt   kívánok   Nagy   úr!   Miért   kelt   fel   ilyen 
korán?  Talán  csak  nem  utazik  el? 

B.  De  igen,  nyolc  órakor  indul  a  vonatom. 

A.  Igazán?  És  hova  utazik? 

B.  Először    Bécsbe    megyek,   ott   sok    dolgom    van, 
de  ha  lesz  időm,  tovább  fogok  utazni  a  Szemmeringre. 

A.  Egyedül  utazik,  vagy  a  kedves  felesége  is  el  fogja 
kisémi? 

B.  Bécsbe  egyedül  utazom,  a  feleségem  csak  holnap 
jön  utánam  és  együtt  megyünk  majd  a  Szemmeringre. 

A.  És  a  gyerekek  hol  maradnak? 

Berlitz,  Magyar  4 

B.  A  gyerekek  itthon  maradnak.  Őket  is  el  akartuk 
vinni,  de  nem  akarjuk,  hogy  elmulasszák  az  iskolai  ta- 
nítást. 

A.  Bizonyosan  nagyon  kellemes  lesz  az  út,  azt  hiszem 
szép  idő  lesz.  Mikor  jönnek  vissza? 

B.  Azt  hiszem  jövő  hét  végén  már  itthon  leszünk, 
de  bizonyosan  nem  tudom.  Nem  fogunk  sokáig  maradni. 

A.  Egyszer-kétszer  majd  meglátogatom  a  gyerekeket 
s  ha  visszajöttek,  jöjjenek  el  egyszer  ebédre. 

B.  Köszönöm  szépen,  el  fogunk  menni.  Bécsből  is 
küldök  majd  egy  lapot. 

A.  Nagyon  kedves  lesz,  nagyon  fogunk  örülni  neki. 
Szerencsés  utat. 

TIZENNYOLCADIK   GYAKORLAT. 

(Feladat.) 

L  Lesz  holnap  magyar  óra?  2.  Hol  lesznek  Önök 
vasárnap?  3.  Hova  fognak  utazni  a  nyáron?  4.  Mit 
fogunk  tanulni  a  legközelebbi  órán?  5.  Hány  órakor 
fog  ma  vacsorálni?  6.  Mikor  fogja  elhozni  a  könyveket? 
7.  Meg  fog  majd  látogatni  ?  8.  Mit  fogunk  holnap  csi- 
nálni? 9.  Mikor  indul  a  bécsi  vonat?  10.  Ki  utazik 
Budapestre?  12.  Ön  nem  fogja  megnézni  a  Balatont? 
13.  Meddig  fog  Magyarországon  maradni?  14.  Hányan 
fognak  utazni?  15.  Mikor  jönnek  vissza?  16.  Hogyan  fog 
beszélni  Magyarországon?  17.  Mikor  találkozunk  me- 
gint? 18.  ír  majd  nekem  Budapestről?  19.  Mi  lesz  az 
ebéd?  22.  Hányan  jönnek?  23.  Milyen  bort  fogunk  inni? 
24.  Hova  megyünk  ma  este?  25.  Ki  fog  énekelni  az 
operában? 

Az  utazás 

Budapest  Magyarország  fővárosa.  Berlin  Németor- 
szág fővárosa.  London  Anglia  fővárosa.  Melyik  város 
Magyarország  fővárosa?  Mi   Franciaország  fővárosa? 

Budapest  nagy  város,  Magyarország  legnagyobb  vá- 
rosa. Franciaország  nagy  ország,  Magyarország  kis  or- 
szág. Melyik  Európa  legnagyobb  városa?  Melyik  Európa 
legnagyobb  országa?  Esztergom  Budapesttől  északra  fek- 
szik. Franciaország  Magyarországtól  nyugatra  fekszik.  Mi- 
lyen országok  vannak  Németországtól  délre?  Északra 
fekszik  Oroszország  Magyarországtól,  vagy  délre  ?  Milyen 
ország  van  Magyarországtól  keletre?  Melyik  az  Egyesült 
Államok   legnagyobb   városa? 

Gödöllő  közel  van  Budapesthez.  Peking  messze  van 
Budapesttől.  Versailles  közel  van  Párizshoz.  San  Fran- 
cisko  messze  van  Párizstól.  Közel  van  Brooklyn  New 
Yorkhoz  vagy  messze?  Messze  van  innen  a  színház? 
Nincs  nagyon  messze  Makó  Jeruzsálemtől?  Milyen  messze 
van  London  Párizstól?  Négyszázötven  kilométerre.  Milyen 
messze  van  Gödöllő  Budapesttől?  Körülbelül  harminc  kilo- 
méterre. Milyen  messze  van  Magdeburg  Berlintől?  Száz- 
ötven kilométerre.  Messzire  lakik  Ön  az  iskolától?  Nem 
lakom  messze,  csak  egy  negyedórányira.  Az  Andrássy  út 
hosszú,  a  Kossuth  Lajos  utca  rövid.  Hosszú  az  út  Buda- 
pesttől a  Balatonig?  Hosszú  az  út  Budapesttől  New 
Yorkig? 

Városok:  Budapest,  Berlin,  Hamburg,  Bécs,  Lipcse, 
Párizs,  London,  Róma,  Firenze,  Nápoly,  Bukarest,  Prága, 
Moszkva,  Hága,  Genf,  Kopenhága,  Oslo,  Helsinki,  Stok- 
holm,  New  York.  Mondjon  néhány  magyar  városnevet, 
kérem!  Mondjon  néhány  európai  várost! 


Országok:    Magyarország,     Németország,     Ausztria, 
Franciaország,  Anglia,  Olaszország,  Spanyolország,  Dánia, 
4* 

Finnország,  Törökország,  Románia,  Csehszlovákia,  Jugo- 
szlávia, Ororszország.  Mondjon  néhány  európai  országot, 
kérem ! 

Az  öt  világrész:  Európa,  Ázsia,  Afrika,  Amerika, 
Ausztrália. 

Ha  egyik  városból  a  másik  városba  vagy  egyik  or- 
szágból a  másik  országba  megyünk,  akkor  utazunk.  So- 
kat utaznak  a  magyarok?  Hát  az  angolok?  Hova  utaznak 
Önök  a  nyáron?  Sok  magyar  utazik  Ausztriába?  Hát 
Párizsba  ? 

Berlinbe  vasúton  utazunk,  New  Yorkba  vasúton  és 
hajón.  Budapestről  Fiúméba  vasúton  megyünk;  Fiúmé- 
ból Kairóba  hajón  utazunk.  Meddig  tart  az  út  Európá- 
ból Amerikába?  Körülbelül  egy  hétig,  6—7  napig.  Mennyi 
ideig  utazik  az  ember  Budapesttől  Párizsig?  Körülbelül 
egy  napig. 

Budapest  és  Berlin  közt  sok  vonat  jár,  jó  a  közle- 
kedés. 

A  vonat  mozdonyból  és  kocsikból  áll.  Vannak  sze- 
mélyvonatok is,  de  a  gyorsvonat  gyorsabban  megy.  A 
nemzetközi  gyorsvonatok  (a  D  vonatok)  nagyon  gyorsan 
járnak,  kevés  helyen  állnak  meg.  A  személyvonatok  lassan 
mennek  és  minden  állomáson  megállnak.  A  gyorsvonato- 
kon rendesen  van  étkezökocsi  és  hálókocsi.  Gyorsvo- 
naton szeret  utazni  vagy  személyvonaton? 

Ha  utazni  akar,  megnézi  a  menetrendben,  hogy  mikor 
indulnak  és  érkeznek  a  vonatok. 

Sok  vonat  jár  Budapest  és  Párizs  között?  Van  közvet- 
len vonat  Budapest  és  Berlin  között?  Nincs;  Berlin  és 
Budapest  között  csak  közvetlen  kocsi  közlekedik.  Mi  a 
különbség  a  gyorsvonat  és  a  személyvonat  között?  Min- 
den vonaton  van  étkezökocsi?  Milyen  kocsiban  van  ágy? 
Mit  néz  meg,  ha  el  akar  utazni?  Mit  lát  a  menetrendben? 

A.  Jó  napot  Kovács  úr!  Nem  akar  velem  Budapestre 
utazni? 

B.  Hogyne.  A  legnagyobb  örömmel,  még  nem  voltam 
sohasem  Budapesten,  pedig  már  régóta  meg  akarom 
nézni  Magyarország  szép  fővárosát. 

A.  Rendben  van.  Ha  nincs  kifogása  ellene,  holnap 
reggel  indulunk. 

B.  Jól  van.  Holnap  együtt  utazunk.  És  meddig  fogunk 
ott  maradni? 

A.  Egy  hétig  Budapesten  leszünk,  azután  leutazunk 
Balatonfüredre,  onnan  hajón  Keszthelyre  és  Bécsen  át 
jövünk  haza. 

B.  Én  szeretném  megnézni  a  pusztát  is. 

A.  Akkor  Debrecenbe  kell  utaznunk,  onnan  majd  ki- 
megyünk a  Hortobágyra. 

B.  Azt  mondják,  a  puszta  szép,  de  a  Balaton  még  szebb. 

A.  Majd  meglátjuk.  Nekem  jobban  tetszik  a  Balaton. 

B.  Mikor  indulunk  holnap  reggel?  Van  menetrendje? 

A.  Igen,  nézze,  itt  ez  a  nemzetközi  menetrend,  ebben 
megtalálja  a  vonatok  indulási  és  érkezési  idejét. 

B.  Látom.  Itt  vannak  a  budapesti  vonatok.  Reggel 
nyolckor  indul  a  gyorsvonat. 

A.  Evvel  utazunk.  Tehát  holnap  reggel  fél  nyolckor 
itt  találkozunk  az  állomáson,  a  váróteremben. 

B.  Rendben  van.  Pontosan  itt  leszek. 

A.  Most  Isten  vele,  még  sok  dolgom  van  ma.  Viszont- 
látásra holnap. 

B.  A  viszontlátásra. 

TIZENKILENCEDIK  GYAKORLAT. 

(Feladat.) 

L  Hova  akar  utazni  Kovács  úr?  2.  Volt  Ön  már  Buda- 
pesten? 3.  Mi  Magyarország  fővárosa?  4.  Melyik  Amerika 

legnagyobb  városa?  5.  Melyik  város  az  Egyesült  Államok 
fővárosa?  6.  Van  Szeged  olyan  nagy  mint  Budapest? 
7.  Szeret  ön  utazni?  8.  Sokat  utaznak  az  amerikaiak? 
9.  Hova  megy  a  nyáron?  10.  Pestre  akar  utazni  Kovács 
úr  a  barátjával?  11.  Együtt  utaznak?  12.  Volt  Ön  már 
Párizsban?  13.  Látta  már  a  pusztát?  14.  Nem  akarja 
megnézni  a  Balatont?  15.  Melyik  várost  szereti  jobban, 
Berlint  vagy  Párizst?  16.  Hogyan  kellemesebb  utazni, 
hajón  vagy  vasúton?  17.  Nincs  kifogása  ellene,  ha  bete- 
szem az  ajtót?  18.  Mikor  akar  Kovács  úr  Budapestre 
utazni?  19.  Meddig  akar  ott  maradni?  20.  Hova  akar 
onnan  menni?  21.  Meddig  tart  az  út  Berlintől  Párizsig? 

22.  Hogyan  utazik  az  ember  Hamburgból  New  Yorkba? 

23.  Milyen  ország  van  Magyarországtól  keletre?  24.  Nagy 
ország  Magyarország?  25.  Jó  a  közlekedés  Bécs  és  Bu- 
dapest között  ?  26.  Melyik  vonat  megy  gyorsabban,  a  gyors 
vagy  a  személy?  27.  Mikor  indul  a  budapesti  gyors? 
28.  Van  közvetlen  kocsi  Párizs  és  Budapest  között?  30.  Mi- 
kor érkezik  a  berlini  vonat?  31.  Miért  kellemesebb  gyors- 
vonaton utazni,  mint  személyvonaton?  32.  Miben  találja 
meg  a  vonatok  indulását  és  érkezését?  33.  Mikor  talál- 
kozik Kovács  úr  a  barátjával?  34.  Hol  találkoznak? 
35.  Melyik  Európa  legnagyobb  országa?  36.  Melyik  az 
öt  világrész? 


Az  elutazás 

Ha  el  akarok  utazni,  ruhákat  kell  magammal  vinnem. 
Nyáron  nyári  ruhákat  viszek  magammal.  Összecsomagolok, 
bőröndbe  rakom  ruháimat.  A  koffer  nagy,  nem  tudom 
magam  elvinni.  A  koffert  a  szolga  viszi,  én  a  kézitáskát 
viszem.  Az  utcán  autóba  ülök,  a  szolga  felteszi  a  csoma- 
gokat. Az  állomásra  (pályaudvarra)  megyek.  Mit  csomago- 
lunk a  bőröndbe?  Maguk  viszik  le  a  bőröndöt? 

Miért  nem  viszi  le  ön  maga  a  csomagot?  Mit  visz 
Ön?  Mit  visz  a  szolga?  Mit  mond  a  szolgának?  Gya- 
log megy  az  állomásra?  Hogyan  megy  gyorsabban,  autón 
vagy  villanyoson?  Honnan  indul  a  vonat?  A  repülőgép  is 
az  állomásról  indul?  Nem,  a  repülőgép  a  repülőtérről 
indul.  Mi  megy  gyorsabban,  a  repülőgép  vagy  a  gyors- 
vonat?   Lehet    Berlinből    Párizsba    repülőgépen    utazni? 

Mielőtt  felszállunk  a  vonatra,  jegyet  kell  váltanunk.  Ha 
Berlinbe  utazik,  Berlinig  kell  jegyet  váltania.  A  pénztárhoz 
megyek  és  jegyet  váltok.  Váltson  kérem  nekem  is.  Azt 
mondom:  „Kérek  egy  első  osztályú  jegyet  (második  osz- 
tályt) Berlinig".  „Egy  másodikat  Debrecenbe."  „Három  el- 
sőt Balatonfüredre  és  vissza."  „Mit  fizetek?"  „Mennyi?" 
„Mondja  kérem  mégegyszer,  nem  tudok  jól  magyarul. 
Beszéljen  lassabban."  A  pénztáros  azt  mondja:  „Nyolcvan 
pengő".  Fizetek  és  a  pénztáros  kiadja  a  jegyet.  A  hordár 
felveszi  a  csomagokat  és  kiviszi  a  vonathoz.  Megkérdezem : 
mennyit  fizetek?  A  hordár  felel:  egy  pengőt.  Kifizetem 
a  hordárt  és  beszállok  a  kupéba,  mert  már  be  lehet 
szállni. 

Mit  kell  váltanom,  mielőtt  beszállok  a  vonatba?  Hol 
lehet  jegyet  váltani?  Mit  mond  az  ember  a  pénztárosnak? 
Mit  mond  az  ember,  ha  a  pénztáros  gyorsan  beszél?  Mit 
ad  Ön  a  jegyekért?  Hányadik  osztályon  utazik?  Mit 
csinál  a  hordár?  Hova  viszi  a  csomagokat?  A  kézitáskát 
is  a  hordár  viszi?  Mennyit  fizet  a  hordárnak? 

A  kalauz  kiált:  „Tessék  beszállni"  („Beszállás"). 

Beszállunk  és  a  vonat  elindul.  Bemegyek  egy  sza- 
kaszba és  megkérdezem:  „Szabad  ez  a  hely,  kérem?" 
Egy  úr  ezt  feleli:  „Ez  a  hely  elvan  foglalva,  de  az  a  másik 
szabad".  Leülök  és  megkérdezem:  „Mikor  érkezünk  Pá- 
rizsba? Ön  is  oda  utazik?  Hányszor  állunk  meg  útközben? 
Meddig  áll  a  vonat  Bécsben?" 

Mit  kiált  a  kalauz,  ha  indul  a  vonat?  Mit  csinálunk, 
ha  a  kalauz  kiált?  Mit  kérdez  a  szakaszban? 


Mikor  A  úr  elvált  B  úrtól,  hazament  és  felkészül 
az  útra. 

Ruháka^t  és  fehérneműt  rak  egy  kofferba.  Kézitás- 
kájába kefét,  fésűt,  fogkefét,  tK>rotvát,  papucsot  és  egyéb 
holmikat  tesz.  Azután  lefekszik  és  reggelig  alszik.  Reggel 
korán  felkel,  megreggelizik,  és  felkészül  az  utazásra. 
Barátja  megérkezik.' 

A:  Jó  reggelt,  jó  korán  jött,  még  nincs  is  nyolc  óra. 

B:  Ki  korán  kel,  aranyat  lel.  Jobb,  ha  korábban  jön 
az  ember,  mint  későbben;  nem  szeretek  várni  és  ezért 
mást  sem  akarok  megvárakoztatni. 

A:  Evett  már  reggelit? 

B:  Köszönöm,  már  ettem,  mikor  felkeltem,  egy  féló- 
rával ezelőtt.  Nem  jól  aludtam  az  éjjel,  korán  felkelteni 
és  kiküldtem  a  csomagokat  az  állomásra,  ön  még  nem 
küldte  el  őket? 

A:  Nem,   az   én   csomagjaim   még  itthon   vannak. 

B:  Akkor  hozatok  egy  autót  (taxit). 

A:  Nagyon  jó  lesz.  Addig  még  összecsomagolom 
ezeket  a  dolgokat,  amik  nem  fértek'  el  a  kofferben. 

B:  Már  itt  is  van  a  kocsi,  az  ajtó  előtt  áll. 

A:  Legyen  szives  kérem,  szóljon  a  szolgának,  hogy 
vigye  le  a  csomagokat. 

B:  Hozza  le  kérem  a  csomagokat.  A  koffert  tegye 
a  soffőr  mellé,  a  kézitáskát  adja  ide.  A-hoz:  Tessék 
beszállni. 

A:  Messze  van  az  állomás? 

B:  Nem,  egészen  közel  van,  -az  a  nagy  épület  az  utca 
végén. 

A:  Mennyit  fizet  a  soff őrnek? 

B:  Nézze  meg  kérem,  mennyit  mutat  a  taxaméter. 
Két  pengő  ötven  fillér  az  út,  egy  pengő  a  csomag,  ösz- 
szesen  három  pengő  ötven  fillér. 

A:  Négy  pengőt  adok  neki,  ötven  fillér  borravalót. 
Itt  vagyunk  az  állomáson.  Legyen  szives,  kérem,  hivjon 
egy  hordárt,  és  vitesse  be  a  csomagokat.  Én  addig 
megváltom  a  jegyeket. 

B:  Nagyon  szívesen.  Hordár! 

A:  Hol  van  a  pénztár?  Már  látom,  ott  van.  Két 
másodikat,  Budapestre.  Mennyibe  kerül? 

A  pénztáros:  Száztizennyolc  pengő  hatvan  fillér. 

A:  így;  most  feladjuk  a  nagy  csomagokat,  a  kézi- 
táskákat magunkkal  visszük. 

B:  Milyen  nehezek  a  kofferek?  Negyvenkét  kiló? 
Mennyit  fizetek? 

A:  Ez  is  rendben  van,  most  menjünk  a  váróterembe. 
Hány  óra? 

B:  Fél  tíz.  Mindjárt  indul  a  vonat. 

A:  Akkor  siessünk,  szálljunk  be. 

HUSZADIK    GYAKORLAT. 

(Feladat.) 

1.  Mit  csinál  A  úr  elutazás  előtt?  2.  Sok  dolga  van 
az  embernek,  ha  hosszú  útra  készül?  3.  Mit  csomagol  A 
úr  a  kofferbe?  4.  Milyen  ruhát  visz  magával,  ha  nyáron 
utazik?  5.  Korán  jön  A  úr  B  úrhoz?  6.  Mikor  kelt  fel 
ma  reggel?  7.  Sok  csomaggal  utaznak  a  hölgyek? 
8.  Mikor  jobb  utazni,  nappal,  vagy  éjjel?  9.  Maga 
viszi  Ön  a  nagy  csomagokat?  10.  Hogyan  aludt  az 
éjjel?  11.  Mit  csomagol  az  ember  a  kézitáskába?  12.  Pa- 
pucsban szokott  járni  otthon?  13.  Mikor  szokott  felkelni? 
14.  Hova  küldte  B  úr  a  csomagjait?  15.  A  úr  is  becso- 

magolt  már?  16.  Mit  szokott  Ön  reggelizni?  17.  Mit  hozat 
B  úr?  18.  Mit  csinál  A  úr  ezalatt?  19.  Miért  nem  tett 
mindent  a  kofferbe?  20.  Nem  elég  nagy  a  koffer? 
21.  Hány  csomaggal  utazik  B  úr?  22.  Zsebre  tudja 
tenni  ezt  a  könyvet?  23.  Mit  mond  B  úr,  mikor  vissza- 
megy a  szobába?  24.  Hozatott  autót?  25.  Hol  van  a 
kocsi?  26.  Ki  viszi  le  a  csomagokat?  27.  Hova  teszi  a 
szolga  a  koffert?  28.  Nehezek  a  csomagok?  29.  Hova 
mennek  az  urak  az  autóval?  30.  Mit  látni  a  taxaméteren? 

31.  Mennyibe    kerül   az   út   a   szállodától    az   állomásig? 

32.  Mit  csinál  A  úr  a  pályaudvaron?  33.  Mennyi  borra- 
valót ad  az  ember  a  soff őrnek?  34.  Hol  lehet  jegyet 
váltani?  35.  Ki  adja  a  jegyet?  36.  Mit  mond  A  úr  a 
pénztárosnak?  37.  Mennyit  fizet?  38.  Hol  várakozik  az 
ember  az  indulásra?  39.  Sokáig  kell  várniok?  40.  Mit 
csinálnak  az,  urak,   ha  indul  a  vonat? 


Megérkezés 

Ha  az  ember  egyik  országból  a  másikba  utazik, 
át  kell  mennie  az  országhatáron.  A  határon  csak  útlevéllel 
lehet  átmenni.  A  határon  vámvizsgálat  van.  Cigarettá- 
ért, dohányért,  új  ruhaneműért  vámot  kell  fizetni.  A 
vámőr  megnézi  a  csomagokat.  Azt  kérdezi:  „Van-e 
valami  vámolni  való?^*  Erre  Ön  azt  feleli:  „Nincs.  Kinyis- 
sam a  csomagot?  Rendben  van?  Becsukhatom  a  csoma- 
got?" 

Min  kell  átmennie  az  embernek,  ha  egyik  országból 
a  másikba  utazik?  Hol  van  a  vámvizsgálat?  Ki  nézi 
meg  a  csomagokat?  Milyen  árukért  kell  vámot  fizetni? 
Az  élelmiszerekért  is  kell  vámot  fizetni?  Mit  kérdez  a 
vámőr?  Mit  felel  Ön?  Kinyitja  a  csomagját,  ha  a  vám- 
tiszt meg  akarja   nézni,   hogy  mi   van  benne?   Akkor  i8 

kell  vámot  fizetni,  ha  nem  megyünk  külföldre?  Miért 
nincs    vámvizsgálat    Budapest   és    Debrecen    között? 

Mikor  megérkezünk,  a  vonat  megáll.  Kiszállunk  és 
hordárt  hívunk.  Azt  mondjuk  neki:  „Vigye  a  csoma- 
gokat egy  autóhoz."  A  hordár  kiviszi  a  csomagokat,  hoz 
egy  autót  és  felrakja  a  csomagokat.  Adunk  neki  egy  — 
két  pengő  borravalót  és  beülünk  az  autóba. 

Mikor  áll  meg  a  vonat?  Mit  csinálunk,  mikor  meg- 
érkezünk? Kit  hívunk?  Mit  mond  az  ember  a  hordár- 
nak? Hova  viszi  a  hordár  a  csomagokat?  Mit  adunk 
neki? 

Az  autóval  egy  szállodához  viteti  magát  az  ember. 
Azt  mondja  a  soff őrnek:  Pannónia.  A  szállodában  szobát 
kér. 

Azt  mondja:  „Szeretnék  egy  szobát  fürdővel,  az  első 
emeleten."  A  szolga  megmutatja  a  szobát.  Ön  megkér- 
dezi: „Mennyibe  kerül  ez  a  szoba?"  Ha  jó  a  szoba,  azt 
mondja  a  szolgának:  „Hozza  fel  kérem  a  csomagomat." 
Ha  enni  akar,  akkor  megkérdezi,  hogy  hol  van  az  étterem. 
Reggel  vagy  a  saját  szobájában  reggelizik,  vagy  a  kávé- 
házban. A  kávéházban  egy  csésze  kávét  rendel.  A  kávé- 
hoz zsemlyét  eszik  vajjal  és  lekvárral.  Tojást,  tükörto- 
jást és  sonkát  is  szoktak  enni  reggelire.  Magyarországon 
tejeskávét  vagy  teát  isznak  reggelire. 

Délben  az  étteremben  lehet  ebédelni.  Miután  az  ember 
bement  az  étterembe  és  leült  az  asztalhoz,  étlapot  kér. 
Először  levest  eszik,  azután  előételt:  velőt,  hideg  halat 
stb.  Azután  sültet  rendel:  szárnyast,  rántott  csirkét  salátá- 
val, sült  libát,  borjúsültet  vagy  rostélyost.  A  sültekhez  sa- 
látát lehet  enni  vagy  befőttet.  Ha  jó  magyar  ételeket  akar 
enni,  akkor  rendeljen  tyúklevest,  gulyáslevest  vagy  halász- 
lét, töltött  káposztát,  paprikás  csirkét,  borjupörköltet, 
pozsonyi  patkót,  túrós  palacsintát,  túróscsuszát,  barátfülét, 
rétest  stb.    Az  ebéd   végén   még  sajtot,   fagylaltot   vagy 

gyümölcsöt  szoktak  enni  és  egy  csésze  feketét  inni.  Ebéd 
közben  bort,  badacsonyit,  villányit,  somlait,  vagy  sört 
iszik  az  ember. 

Miután   megebédeltünk,    fizetünk.    A   főpincérnek,    a 
pincérnek  és  a  borfiunak  borravalót  adunk. 


A:  Nézze,  az  a  hegy  ott  a  Gellérthegy,  közeledünk 
Budapesthez.  Már  Kelenföldön  vagyunk,  nemsokára  bent 
leszünk  a  városban.  Már  itt  is  vagyunk  a  Keleti  Pályaud- 
varon. 

B:  Akkor  hozzuk  rendbe  a  csomagokat,  mindjárt 
kiszállunk. 

A:  A  vonat  megállt,  szálljunk  ki.  Megérkeztünk.  Le- 
gyen szives  kérem,  hívjon  egy  hordárt.  Itt  jön  egy 
éppen.  Hordár! 

B,  a  hordárnak:  Vigye  kérem  ezeket  a  csomagokat 
egy  autóhoz. 

A  (miután  a  hordár  kivitte  a  csomagokat) :  Tessék,  itt 
van  két  pengő. 

B,  asoffőrnek:  Pannónia. 

A:  Milyen  utca  ez? 

B:  Ez  a  Rákóczi  út,  most  a  körúton  vagyunk,  ez 
itt  a  Nemzeti  Szinház,  ez  pedig  a  Kossuth  Lajos  utca. 
Már  itt  is  vagyunk  a  szállodánál. 

A,  a  portáshoz:  Van  két  üres  szobájuk  fürdővel,  az 
első  emeleten? 

A  portás:  Igen   van,  tessék   parancsolni. 

A:  Mennyibe  kerül  egy  szoba? 

A  portás:  Tíz  pengő  egy  napra. 

A:  Rendben  van,  vigyék  fel  a  csomagokat. 

A  portás :  A  tizenötös  és  a  tizenhatos  szoba  az  Önöké. 
Kérem,  tessék  ezeket  a  bejelentőlapokat  kitölteni. 

Miután  az  urak  kitöltötték  a  bejelentőlapokat,  egy 
szolga  felvezeti  őket  szobáikba. 

B.:  Szép  szobát  kapott  barátom,  tiszta  és  tágas. 

A:  Igen,  rendes  és  világos,  a  Kossuth  Lajos  utcára 
nyílik.  Az  Ön  ablaka  is  az  utcára  nyílik? 

B:  Nem,  én  udvari  szobát  kaptam,  de  jobban  szere- 
tem, mert  csendesebb. 

A:  Most  szeretnék  megfürödni  és  átöltözni,  azután 
találkozunk  és  lemegyünk  az  étterembe. 

Egy  fél  óra  múlva  az  urak  lemennek  az  étterembe. 
A  pincér  egy  asztalhoz  vezeti  ókét  és  étlapot  tesz  eléjük. 


Húsleves 


Ragoutieves 


Étlap. 

Levesek 
Rákleves 

Előételek 
Caviar  Hideg  fogas  Gomba  tojással 

Halak 
Balatoni  fogas  Tiszai  ponty 

Vad  és  szárnyasok 
Szarvasgerinc  Rántott  csirke  Pulyka 

Sültek 
Rostélyos  Dísznókaraj 

Saláták 
Paprikasaláta      Burgonyasaláta 

Sajtok 
Roquefort  Emmenthali 

Sütemények 

Dióspatkó  Torta 

Gyümölcsök 
Alma  Cseresznye        Dinnye        őszibarack 


Borju   szelet 
Ugorkasaláta 
Pusztadőri 
Almásrétes 

A:  Milyen  levest  parancsol? 

B:  Nem   eszem   levest,   hanem  gombát  tojással. 

A:  Az  jó  étel;  és  mit  eszünk  azután?  Én  rántott 
csirkét  ajánlok. 

B:  Nagyon  jó  lesz.  Rendelje  meg. 

A  a  pincérnek:  Kétszer  gombát  tojással  és  rántott 
csirkét  salátával. 

A  pincér:  Milyen  italt  parancsolnak  az  urak? 

A:  Először  hozzon  badacsonyit,  azután  tokajit. 

A  pincér:  Sajtot  vagy  gyümölcsöt  is  parancsolnak? 

B:  Hozzon  almát  és  emmenthalit,  azután  két  feketét. 

A:  Fizetek.  Kérem  a  számlát. 

B:  Nem  akar  egy  kicsit  sétálni? 

A:  De  igen.  Elmegyünk  és  megnézzük  a  várost. 

B:  Nagyon  jó  lesz,  Ön  már  ismeri  Budapestet, 
kalauzolni  fog  engem. 

A:  Természetesen,   nagyon   szívesen. 


HUSZONEGYEDIK  GYAKORLAT. 

(Feladat.) 

1.  Mit  látnak  az  utasok,  mikor  Budapest  felé  közeled- 
nek? 2.  Min  kell  átmennie  az  embernek,  ha  egyik  or- 
szágból a  másikba  utazik?  3.  Hol  van  a  vámvizsgálat? 
4.  Ki  nézi  meg  a  csomagokat?  5.  Mit  csinálnak  az  uta- 
sok, mikor  megérkezik  a  vonat?  6.  Mit  csinál  az  ember, 
miután  kiszállt  a  vonatból?  7.  Ki  viszi  a  csomagokat  az 
autóhoz?  8.  Mit  kell  adni  a  hordárnak?  9.  Hova  vitetik 
magukat  az  urak?  10.  Kitől  kér  szobát  a  szállodában? 
11.  Mit  mond  a  portásnak?  12.  Mit  kérdez,  ha  tetszik 
a  szoba?  13.  Mit  kell  kitölteni  a  vendégeknek,  mielőtt 
felmennek  szobájukba?  14.  Miért  tetszik  A  úrnak  B 
úr  szobája?   15.   Hova  nyílik  A   ur  ablaka?   16.  Ki  viszi 

fel  a  csomagokat  a  szobába?  17.  Mit  csinálnak  az  urak 
étkezés  előtt?  18.  Hol  esznek  ebédet?  19.  Ki  vezeti  őket 
az  asztalhoz?  20.  Mit  tesz  eléjük  a  pincér?  21.  Mi  van 
az  étlapon?  22.  Mondjon  néhány  levest,  előételt,  halat, 
szárnyast,  sültet,  salátát,  sajtot,  gyümölcsöt.  23.  Mit  rendel 
A  úr?  24.  Mit  eszik  B  úr?  25.  Mit  isznak  az  urak?  26. 
Milyen  sültet  szeret  ön  ?  26.  Mit  iszik  az  ember  a  sültekhez, 
bort  vagy  sört?  27.  Mit  isznak  az  urak  ebéd  után? 
28.  Mit  csinálnak  ebéd  után?  29.  Miért  kalauzolja  A  úr 
B  urat?  30.  Szeret  Ön  sétálni? 


Budapesten 

A  kereskedések. 

A  városokban  sok  ház  van.  A  házak  közt  vannak 
az  utcák.  Az  utcákon  autók,  kocsik,  villanyosok  és  em- 
berek járnak.  Az  autók,  a  kocsik,  a  villanyosok  az 
úttesten  járnak,  az  emberek  a  járdán  mennek. 

Mondja  el  Budapest  legnagyobb  utcáinak  a  nevét. 
Mik  járnak  az  úttesten?  Kik  mennek  a  járdán?  Hol 
vannak  az  utcák?  A  házakban,  a  földszinten  kereskedések 
és  üzletek  vannak.  Ha  keztyüt,  cipőt,  kalapot,  ruhát  vagy 
más  valamit  akar  vásárolni,  bemegy  egy  kereskedésbe. 
Budapesten  sok  nagy  kereskedés  és  üzlet  van,  vannak 
nagy  áruházak  is.  Sok  kereskedés  van  a  Rákóczi  úton? 

Az  üzletben  valami  árút  kérünk.  Az  elárusító  vagy 
az  elárusítónő  átadja  az  árúkat.  Ön  pénzt  ad  az  árúkért, 
fizet.  Ön  megveszi  az  árút,  a  kereskedő,  az  elárusító 
eladja.  Nem  akarja  megvenni  ezt  a  könyvet?  Nem,  már 
megvettem.  Hol  vette?  Egy  könyvkereskedésben. 

Ha  Ön  egy  pár  keztyüt  akar  venni,  akkor  bemegy 
egy  kereskedésbe  és  azt  mondja  az  elárusítónak:  „Kérek 

egy  pár  keztyüt."  Vagy  megkérdezi:  „Hol  van  a  keztyü- 
osztály  ?**  Egy  elárusítónő  megmutatja  az  utat.  Azt  mondja: 
„Tessék  egyenesen,  jobbra,  (balra)  menni",  vagy:  „Az 
első   emeleten,  jobbra." 

Mit  kérdez  Ön,  ha  bemegy  egy  áruházba  és  vásárolni 
akar  valamit?  Csak  egy  osztály  van  a  nagy  áruházakban, 
vagy  van  több  is?  Melyik  ennek  a  szobának  a  jobb  ol- 
dala?   Melyik    az   Ön    bal   keze? 

Ha  a  keztyüosztályban  van,  azt  mondja  az  elárusí- 
tónőnek:  „Mutasson  egy  pár  szarvasbőrkeztyüt",  vagy: 
„Egy  pár  fekete  cérnakeztyüt  kérek".  „Jó  minőségű  ez 
a  bőr?"  „Mennyibe   kerül   ez   a  pár?" 

Az  a  pár  nagyon  drága.  Ez  jó  lesz,  ezt  kérem. 

Ha  cipőt  akar  vásárolni,  akkor  a  cipőkereskedésbe 
megy. 

Itt  boxcipőt  kér  vagy  sevrócipőt  vagy  lakkcipőt.  Van 
félcipő  és  egész  cipő.  A  hölgyek  antilopcipőt  is  vásárol- 
nak vagy  nyáron  vászoncipőt.  Az  elárusító  megkérdezi: 
„Milyen  számot  parancsol?"  ön  megmondja  a  számot: 
„Harmincnyolcast,  negyvenest  stb".  Az  elárusító  külön- 
böző cipőket  mutat,  Ön  kiválaszt  egyet  és  megpróbálja. 
Ha  szorít  a  cipő,  azt  mondja:  „Itt  szűk  egy  kicsit,  szorít." 
Ha  nagy  a  cipő,  azt  mondja:  „Egy  számmal  kisebbet 
kérek."  Ha  az  egyik  pár  megtetszik  önnek,  megkérdezi, 
hogy  mi  az  ára  és  kifizeti  a  pénztárnál.  Az  elárusító 
becsomagolja  a  cipőt  és   átadja  Önnek. 


A.  Milyen  szép  ma  az  idő!  Ilyen  jó  időben  igazán 
élvezet  egy  kicsit  sétálni.  Jöjjön,  elmegyünk  a  Duna- 
korzóra. 

B.  Nézze  csak  mennyi  autó,  kocsi  és  villanyos  jár 
itt  és  mennyi  gyalogjáró  ember.  Olyan  nagy  a  forgalom, 
hogy  négy  rendőr  igazgatja.  Merre  megyünk? 

A.  Most  először  végigmegyünk  a  Kossuth  Lajos 
utcán  az  Apponyi  térig,  onnan  tovább  megyünk  az  Er- 
zsébet hídig,  ott  lemegyünk  a  Dunapartra  és  mindjárt  ott 
vagyunk  a  korzón.  Nézze  milyen  szépek  ezek  a  kiraka- 
tok. Ez  itt  egy  porcellánkereskedés,  nézze  meg  ezeket 
a  gyönyörű  pécsi  Zsolnai  vázákat  és  ezeket  a  herendi 
tányérokat.  Milyen  szép  ennek  a  ruhakereskedésnek  a 
kirakata,  itt  láthatja  a  legújabb  divatot. 

B.  Ott  egy  könyvkereskedés.  Nézze,  milyen  színes 
annak   a  virágkereskedésnek  a  kirakata. 

A.  Látja  itt,  ebben  az  ékszerüzletben  ezt  a  gyönyörű 
brilliánsgyürüt?  Mit  szól  éhez  az  ezüst  cigarettatárcához 
és  éhez  az  ízléses  karkötőhöz? 

B.  A  cigarettatárca  nem  nagyon  tetszik  nekem,  de  a 
karkötő   igazán   nagyon  csinos. 

A.  Ott  a  másik  oldalon  van  egy  keztyükereskedés. 
Jöjjön  velem,  szeretnék  egy  pár  keztyüt  venni  magamnak. 
(Bemennek  az  üzletbe.) 

Az  elárusító:  Tessék  parancsolni,  mivel  szolgálhatok? 

A.  Egy  pár  szarvasbőrkeztyüt  kérek. 

Az  elárusító:  Milyen  számút  tetszik  parancsolni? 

A.  Hét  és  felest  (hét  és  egy  negyed).  Mutasson 
néhányat. 

Az  elárusító:  Ez  itt  nagyon  jó  minőségű. 

A.  Mennyibe  kerül? 

Az  elárusító:  Tizenkét  pengő. 

A.  Nono,  az  nagyon  drága. 

Az  elárusító:  Tessék  parancsolni,  ez  itt  olcsóbb,  de 
nem  olyan  jó  minőségű.  Vannak  még  olcsóbbak  is,  de 
azokat  nem  ajánlom,  mert  nem  tartósak. 

A.    Ez   jó   lesz,    csomagolja   be    kérem. 

Az  elárusító:  Mivel  szolgálhatok  ezenkívül? 

A.  Köszönöm,  most  nincs  másra  szükségem. 

Az  elárusító:   Tessék  a  pénztárnál  fizetni. 

Berlitz,  Magyar  5 

A   pénztáros    (visszaad    húsz   pengőből):   Tizenkettő 
meg  nyolc  az  húsz.  Köszönöm. 
A.  Jó  napot  kivánok. 
Az  elárusító:  A  viszontlátásra. 

A.  Ez  itt  a  Ferenciek  tere,  ez  itt  Pázmány  Péter  szobra, 
az  ineg  Verbőczy  Istváné.  Nézze  csak,  milyen  szép  az 
Erzsébet  híd.  Az  ott  a  Gellérthegy.  Most  lemegyünk  a 
korzóra. 

B.  Szép  ez  a  nagy  folyó  és  milyen  eleven  a  korzó! 
Sok  ember  van  itt  és  mennyi  szép  asszony! 

A.  Az  ott  a  másik  parton  Buda,  ott  van  a  királyi 
palota,  a  Mátyástemplom  és  a  Halászbástya.  Ez  meg  a 
Lánchíd,  ott  az  Akadémia.   Itt  vagyunk  a  Belvárosban. 

B.  Milyen  tér  ez? 

A.  Ez  a  Vörösmarty  tér,  itt  van;  a  híres  Berlitz  iskola. 

B.  Hova  megyünk  most? 

A.  Most  hazamegyünk  a  szállodába,  mert  nemso- 
kára ebédidő  lesz,  én  már  jó  éhes  vagyok. 


HUSZONKETTEDIK  GYAKORLAT 
(Feladat.) 

1.  Mit  csinálnak  A  és  B  úr  az  első  nap  Budapesten? 
2.  Hova  mennek  sétálni?  3.  Milyen  idő  van?  4.  Mit  lát- 
nak az  utcán?  5.  Miért  áll  négy  rendőr  az  utcán?  6. 
Nagy  a  forgalom  Budapesten?  7.  Milyen  kereskedést 
látnak  először  az  urak?  8.  Melyik  kirakat  tetszik  B  úrnak? 
9.  Miért  szép  a  virágkereskedések  kirakata?  10.  Milyen 
porcelánok  tetszenek  A  úrnak?  H.  Mit  lehet  látni  a  ruha- 
kereskedések kirakataiban?  12.  Melyik  a  leghíresebb  ma- 
gyar porcelángyár?  13.  Milyen  hires  porcelánok  vannak 
még?  14.  Milyen  üzletben  lehet  gyűrűt  és  más  éksze- 
reket  vásárolni?    15.   Szereti   az   ízléses   ékszereket?   16. 

Hol  lehet  keztyüt  venni?  17.  Milyen  iizletbe  meiniek 
be  az  urak?  18.  Miért  mennek  oda?  19.  Ki  vásárol  az 
üzletben  és  ki  ad  el?  20.  Mit  kérdez  az  elárusító? 
21.  Mit  felel  A  úr?  22.  Milyen  számú  keztyüt  kér  A  úr? 
23.  Milyen  keztyüt  szokott  Ön  viselni?  24.  Miiyen  minő- 
ségű keztyüt  mutat  először  az  elárusító?  25.  Mi  az  ára 
a  jó  minőségű  keztyünek?  26.  Melyik  árú  jobb,  az  olcsó 
vagy  a  drága?  27.  Hol  fizet  A  úr?  28.  Mit  látnak  az  urak 
az  Erzsébet  hídnál?  29.  Kik  sétálnak  a  korzón?  30.  Hol 
van  a  korzó?  31.  Hol  van  a  királyi  palota?  32.  Milyen 
téren  van  a  Berlitz  iskola?  33.  Miért  mennek  haza  az 
urak? 


Budapesten 

Séta   az   utcákon. 

Ha  volt  már  egy  városban,  akkor  ismeri  azt  a  várost. 
Budapestet  még  nem  ismeri,  mert  még  nem  volt  ott. 
Milyen  városokban  volt  már?  Volt  már  Londonban?  VoU 
már  Konstantinápolyban?  Ha  egy  olyan  város  utcáin 
megy,  amelyikben  még  nem  volt,  akkor  a  járókelőktől 
vagy  a  rendőröktől  kér  felvilágosítást.  Az  ember  meg- 
kérdezi: „Merre  van  kérem  az  Opera  ?'*  „Merre  van 
kérem  a  Keleti  pályaudvar?"  „Engedelmet  kérek  (bocsá- 
natot kérek),  hogyan  jutok  az  Országházhoz?'*  Mit  kérdez 
a  rendőrtől,  ha  a  Hungáriába  akar  menni? 

A  rendőr  vagy  a  járókelők  azt  felelik  Önnek:  „Menjen 
végig  ezen  az  utcán  az  első  mellékutcáig,  azon  forduljon 
be  jobbra  és  menjen  egyenesen  tovább  az  Erzsébet 
térig."  Hogyan  jutok  kérem  az  Erzsébet  hídhoz?  Merre 
van  kérem  a  Gellért  fürdő?  Merre  kell  mennem  a  Nyugati 
5* 

pályaudvarra?  Hogyan  jutok  kérem  a  Várba  —  a  szállo- 
dába —  egy  bankba  —  a  Nemzeti  Színházhoz  —  a  postára  — 
egy  vendéglőbe  —  a  Berlitz  iskolába?  Merre  kell  men- 
nem a  Dunakorzóra? 

A  és  B  úr  vasárnap  érkeztek  Budapestre.  Hétfőre 
kipihenték  magukat  és  elmennek  megnézni  a  várost. 
Először  elmennek  a  Nemzeti  Múzeumba,  megnézik  a^ 
Múzeumkertet,  az  Arany  János  szobrot  és  a  Múzeum 
gyűjteményeit.  Onnan  tovább  mennek  a  Gellért  térre, 
megnézik  a  Barlangtemplomot,  a  Gellért  fürdőt,  a  Műegye- 
temet és  felszállnak  egy  propellerre.  Felhajókáznak 
a  Margitszigetig.  Útközben  végignézik  a  két  partot.  Bal- 
ról látják  a  Gellérthegyet,  a  Várat,  a  királyi  palotát,  a 
A^átyástemplomot,  a  Halászbástyát,  jobbról  a  Dunakorzói, 
a  Vigadót,  az  Akadémiát,  az  Országházat.  Átmennek  a 
Ferenc  József-,  az  Erzsébet-,  a  Lánc-  és  a  Margithíd 
alatt.  A  Margitszigeten  nagy  sétát  tesznek,  megnézik  a 
romokat,  Arany  János  tölgyeit  és  megebédelnek  a  mar- 
gitszigeti nagyvendéglőben.  Ebéd  után  kiutaznak  az  Állat- 
kertbe, onnan  tovább  mennek  a  Városligetbe,  megnézik 
Vajdahunyad  várát  és  a  Szépművészeti  Múzeumot.  Haza- 
felé végigmennek  az  Andrássy  úton,  megnézik  az  Opera- 
házat, a  Szent-István  Bazilikát. 


A.  Jó   reggelt,   készen     van    már   kedves    barátom? 
Mindjárt  indulunk. 

B.  Hova  megyünk  ma? 

A.  Megnézzük  a  várost.  Először  elmegyünk  a  Nem- 
zeti Múzeumba. 

B.  Készen  vagyok,  menjünk. 

A.  Ez  itt  a  Múzeum,  Pest  egyik  legszebb  régi  épülete, 
1837— 46-ig  építette  Pollack  Mihály.  Itt  szavalta  el  1848 

március    tizenötödiken    Petőfi    Sándor    a    Nemzeti    Dalt. 
Ez  itt  Arany  Jánosnak,  a  nagy  magyar  költőnek  a  szobra. 
A  Múzeum  körül  van  a  Múzeumkert. 
B.  Milyen  tér  ez  itt? 

A.  Ez  a  Kálvin  tér.  Most  tovább  megyünk  a  Ferenc 
József  hídig,  onnan  tovább  a  Gellért  térre. 

B.  Mi  ez  a  szép  nagy  épület? 

A.  Ez  a  Gellért  szálloda  és  fürdő.  Budapest  für- 
dőváros, sok  gyógyforrása  van.  A  Gellért  fürdő  a  lege- 
legánsabbak  közé  tartozik,  de  nagyon  hires  a  Lukács- 
és  a  Császárfürdő  is.  Nagyon  szép  a  Széchenyifürdő  a 
Városligetben  és  a  Szent  Margit-fürdő  a  Margitszigeten. 

B.  Nézze  milyen  szép  ez  a  nagy  épületcsoport.  Mi  ez? 

A.  Ez  a  műegyetem.  Most  menjünk  le  a  Dunapartra. 
Felszállunk  egy  propellerre  és  felhajókázunk  a  Margitszi- 
getig. 

B.  Nagyon  jó  lesz.  Mi  a  neve  ennek  a  hegynek? 

A.  Ez  a  Gellérthegy,  ezen  az  oldalán  nagy  barlang 
volt,  most  templomot  csináltak  belőle,  nagyon  érdekes. 
A  másik  oldalon  van  Gellért  püspök  szobra.  Az  az  épület 
a   hegy  tetején  a  Citadella. 

B.  Olyan  ez  a  hegy,  mint  egy  nagy  kert.  Nézze  csak, 
milyen  szép  ez  a  híd. 

A.  Ez  az  Erzsébet  híd.  Itt  a  bal  parton  látja  a  Várat. 
Ez  Budapest  egyik  legrégibb  negyede,  a  legcsendesebb 
városrész,  tiszta,  barátságos  utcái  és  szép,  értékes,  régi 
házai  vannak.  Egy  részük  még  a  tizennegyedik  századból 
való.  Legszebb  épülete  a  királyi  palota.  Ez  a  Turul 
madár,  a  régi  magyarok  harci  madara.  Az  a  templom  ott 
a  Mátyástemplom,  Budapest  tizenharmadik  századból 
való  legrégibb  műemléke.  Mellette  áll  a  magyarok  első 
nagy    királyának:   Szent   Istvánnak    a   szobra. 

B.  Igazán  gyönyörű  ennek  a  városnak  a  fekvése. 
Milyen   szépek  azok   a   hegyek   Ott. 

A.  Az  ott  a  Jáiiosliegy,  majd  holnap  felmegyünk  a 
kilátóra.  Onnan  belátni  az  egész  vidéket. 

B.  Ez  itt  milyen  épület? 

A.  Ez  az  Országháza,  1885— 1900-ig  épült,  SteindI 
Imre  tervezte.  De  már  itt  vagyunk  a  Margitszigeten. 
Szálljunk  ki. 

B.  Gyönyörű  ez  a  sziget,  olyan  ez  is,  mint  egy  szép 
nagy  park. 

A.  Igen,  a  pestiek  nagyon  szeretik,  tavasszal  és  nyáron 
sok-sok  gyermek  jár  ide.  De  menjünk  tovább.  Itt  már 
mindig  nagyobb  lesz  a  csend,  itt  írta  utolsó  verseit  Arany 
János.  Ezek  az  ö  tölgyei.  Mindjárt  ott  leszünk;  a  romoknál. 
A  tizenharmadik  században  itt  domonkosrendi  zárda  volt, 
itt  élt  Boldog  Margit  királyleány.  Ha  tovább  megyünk, 
a  fürdőhöz  érkezünk.  Ez  itt  a  nagyszálló.  Itt  megebédel- 
hetünk. 

B.  Nagyon  jó  lesz,  már  úgyis  nagyon  éhes  vagyok. 
Az  urak  megebédelnek,  ebéd  után  igy  szól  A  úr. 

A.  Most  kimegyünk  a  Városligetbe.  Gyalog  menjünk 
vagy  autón? 

B.  Fáradt  vagyok  egy  kicsit,  menjünk  autón. 

A.  Rendben  van.  Most  végigmegyünk  a  Margithídon, 
ez  itt  a  Nyugati  Pályaudvar.  Itt  vagyunk  az  állatkertnél. 
Szálljunk  ki. 

Miután  végigjárták  az  állatkertet,  továbbmennek  a 
Városligetbe. 

B.  Szép  ez  a  tér.  Mondja  csak,  miféle  szoborcsoport 
az  ott? 

A.  Az  a  milléniumi  emlékmű.  1896-ban  állították 
fel,  mikor  az  ország  ezeréves  fennállását  ünnepelték.  A 
lovas  alakok  a  magyar  vezérek,  az  oszlopok  között  a 
magyar  királyok  szobrai  állanak. 

A.  És  ez  itt  balra  milyen  épület?  Ez  a  Szépművészeti 
Múzeum.  Most  átmegyünk  a  városligeti  tavon.  Ott  szem- 
ben látja  Vajdahunyad  várát. 

B.  Mi  a  neve  ennek  a  szép  hosszú  utcának? 

A.  Ez  az  Andrássy  út,  most  végigsétálunk  ezen  és 
kiérkezünk  a  Körútra.  Ha  tovább  megyünk,  meglátjuk 
a    Jókai    szobrot,    azután    az    Operaházat. 

B.  Mennyi  ember  van  ezen  az  utcán! 

A.  Igen,  este  nagyon  forgalmas  az  Andrássy  út. 
De  már  egész  este  van,  nem  akar  még  hazamenni? 

B.  De  igen,  ma  korán  akarok  lefeküdni,  mert  fáradt 
vagyok  és  holnap  még  sokmindent  meg  akarok  nézni. 

HUSZONHARMADIK  GYAKORLAT 
(Feladat.) 
1.  Mit  csinálnak  az  urak  hétfőn?  2.  Hova  mennek 
először?  3.  Ki  építette  a  Múzeumot?  4.  Mit  szavalt  el 
itt  Petőfi  Sándor?  5.  Kinek  a  szobra  van  a  Múzeumkert- 
ben? 6.  Hova  mennek  az  urak  a  Múzeumból?  7.  Hol 
van  a  Gellért  fürdő?  8.  Miért  fürdőváros  Budapest?  9. 
Melyek  Budapest  legszebb  fürdői?  10.  Hova  hajókáznak 
az  urak  a  Gellért  tértől?  11.  Mivel  mennek  a  Margitszige- 
tig? 12.  Melyik  hegyet  látják  először?  13.  Mi  van  ennek 
a  hegynek  az  oldalában?  14.  Mi  van  a  Gellérthegy  te- 
tején? 15.  Melyik  a  legszebb  pesti  híd?  16.  Melyik  a 
legcsendesebb  városrész  Budán?  17.  Milyen  házak  van- 
nak a  Várban?  18.  Melyik  a  Vár  legnagyobb  épülete?  19. 
Melyik  a  legrégibb  budapesti  műemlék?  20.  Kinek  a 
szobra  áll  a  Mátyástemplom  mellett?  21.  Szép  Budapest 
fekvése?  22.  Honnan  lehet  belátni  Budapest  egész  vidé- 
két? 23.  Mikor  épült  az  Országház?  24.  Mit  csinálnak  az 
urak  a  Margitszigeten?  25.  Szeretik  a  pestiek  a  Szigetet? 
26.  Kinek  a  tölgyei  vannak  ott?  27.  Mi  van  még  a  Szigeten? 

28.  Hol  ebédelnek  az  urak?  29.  Mit  csinálnak  ebéd  után? 
30.  Gyalog  mennek  a  Városligetbe?  31.  Nem  nézik 
meg  az  Állatkertet?  32.  Miért  mennek  autón?  33. 
Milyen  szoborcsoportot  látnak  a  Városligetben?  34.  Mikor 
állították  fel  a  milléniumi  emléket?  35.  Milyen  vár  van 
a  városligeti  tó  mellett?  36.  Melyik  utcán  mennek  az 
Operához?   37.   Miért  mennek   haza   az   urak? 


A  vidéken 

Meleg  van  nyáron?  A  városban  maradunk  nyáron? 
Hova  mennek  Önök  nyáron?  Falura  mennek,  vagy  a  Ba- 
latonra, vagy  a  tengerre?  A  vidéken  is  olyan  meleg  van, 
mint  a  városban?  A  vidéken  hegyeket,  völgyeket,  er- 
dőket, mezőket,  réteket,  kerteket  és  falukat  látunk. 

Hol  vannak  Európa  legmagasabb  hegyei?  Svájcban. 
Melyik  Magyarország  legmagasabb  hegye?  A  Kékes. 
Hogy  hívják  Magyarország  legnagyobb  folyóját?  Hogy 
hívják  Önt?  Hegyen  fekszik  Bécs  városa  vagy  völgyben? 
A  réten  fű  nő,  a,  mezőn  bűza,  rozs,  árpa,  kukorica,  bur- 
gonya. A  réten  és  a  mezőn  színes  mezei  virágok  nyílnak. 
A  margaréta,  kankalín,  a  libavírág,  a  fürtös  gyöngyike, 
a  hajnalka,  a  búzavirág,  a  pipacs  mezei  virágok.  Mi  nő 
a  réten?  Mi  virágzik  a  mezőkön?  Milyen  színű  a  fű,  a 
búzavirág,  a  pipacs?  Mi  terem  a  mezőn?  Milyen  színű  a 
búza? 

A  virágoskertben  virág  nyílik,  rózsa,  liliom,  tulipán, 
szekfü,  muskátli.  A  konyhakertben  vetemények:  zöldség, 
uborka,  paradicsom,  káposzta,  saláta  stb.  terem.  Mi 
terem  a  konyhakertben?  Mi  nyílik  a  virágoskertben? 
Mondjon  egypár  virágot.  A  gyümölcsösben  gyümölcsfák 
vannak.  Itt  terem  a  gyümölcs.  Mondjon  egypár  gyümöl- 
csöt.    Az  almafa  almát,  a  körtefa  körtét,  a  diófa  diót,   a 

barackfa  barackot  terem.  A  málna  nem  fán  terem,  hanem 
bokron.  Milyen  bokor  terem  málnát?  Mit  terem  a  kör- 
tefa? Mit  terem  a  diófa? 

Tavasszal  virágoznak  a  fák,  nyáron  levelesek,  ősszel 
lehullatják  levelüket,  télen  kopaszak.  Ha  sok  levél  van  a 
fákon,  akkor  lombosak.  Vannak  gyümölcsfák,  amelyek 
nyáron  teremnek  és  olyanok  is  vannak,  amelyeknek  a 
gyümölcse  ősszel  érik.  A  dió  ősszel  érik  meg.  A  sző- 
lő is  ősszel  érik.  Milyen  évszakban  virágosak  a  fák? 
Mikor  lombosak?  Melyik  évszakban  hullik  le  a  lomb? 
Milyenek  a  fák  télen?  Mikor  érik  a  szőlő? 


János:  Jó  reggelt  Péter,  keljen  fel,  már  a  hasára  süt 
a  nap.  Nincs  kedve  egy  kicsit  sétálni? 

Péter:  Jó  reggelt.  Milyen  idő  van?  Az  éjjel  esett  az 
eső,  nincs  nagy  sár? 

János:  Igen  szép  idő  van.  Már  régen  kitisztult, 
kisütött  a  nap.  Nincs  semmi  sár  sem.  így  eső  után  na- 
gyon szeretek  sétálni,  olyan  jó  földszag  van  a  mezőkön. 

Péter:  Jól  van,  menjünk.  Siessünk,  mert  később  na- 
gyon meleg  lesz. 

János:  Igaza  van.  Dél  felé  már  nagyon  süt  a  nap. 
De  ha  nag3^on  meleg  lesz,  leülünk  egy  fa  árnyékába. 

Péter  (séta  közben):  Már  érik  a  gabona,  nézze  csak, 
milyen  sárga  már  a  rozs.  Szép  nagy  ez  a  vetés.  Ügy 
hullámzik  a  szélben,  mint  a  tenger. 

János:  Nemsokára  megkezdődik  az  aratás.  Ez  a 
búzavetés  is  nagyon  szép,  csak  egy  kicsit  sok  benne  a 
pipacs.  Nézze  azt  a  kislányt,  milyen  nagy  csokor  virágot 
szedett.  Mezei  virágot:  pipacsot,  búzavirágot,  harang- 
virágot. 

Péter:  Jó  gyorsan  jöttünk,  már  itt  vagyunk  a  sző- 
lőknél. Ügy  látszik,  jó  termés  lesz  az  idén.  Hanem  nekem 

melegem    van,   nagyon   süt  a   nap.   Üljünk   le  oda  a  fa 
tövébe,  ott  hűvös  lesz,  mert  nem  süt  oda  a  nap. 

János:  Jó,  heveredjünk  ide  a  gyepre,  olyan  mint  a 
szőnyeg.  Nézze,  milyen  kedvesek  ezek  a  kis  százszorszé- 
pek.  Kellemes  itt  a  hűvös  árnyékban  heverni. 

Péter:  Milyen  fa  ez? 

János:  Ez  diófa,  sűrű  lombja  van,  azért  ilyen  árnyé- 
kos. Azok  ott  mandulafák  és  baraCkfák.  Itt  a  szőlőben 
csak  gyümölcsfák  vannak.  Az  erdőben  nincsenek  gyümölcs- 
fák, ott  tölgyfa,  bükkfa,  gyertyánfa  és  akácfa  nő.  Itt 
a  hegyoldalban  fenyőfák  is  vannak,  ezek  télen  sem  hullat- 
ják le  lombjukat,  mindig  zöldek.  Karácsonykor,  december 
25.-én,  fenyőfát  szoktak  feldisziteni,  ez  a  karácsonyfa. 

Péter:  Kinek  a  szőlője  ez? 

János:  Ez  öry  úr  szőllője,  itt  van  a  pincéje  is.  Gazdag 
ember,  nagy  birtoka  van.  Menjünk  most  haza,  a  faluban 
megnézzük   öry  úr  udvarházát.  Szép  régi  kúria. 

Péter:    Melyik   az   a    ház? 

János:  A  templom  mellett  áll,  szép  nagy  virágoskert 
van  előtte.  Ha  bemegyünk  a  kapun,  tágas  udvarra  érünk, 
jobbra  van  a  ház  bejárata,  hátul,  a  ház  mögött  a  kony- 
hakert és  a  gyümölcsös,  öry  bácsi  nagy  kertész,  szereti 
a  virágokat.   Híres  rózsafái  vannak. 

Péter:  Én  is  szeretem  a  virágot,  az  íróasztalomon 
mindig  van  virág. 

János:  Harangoznak,  dél  van.  Siessünk  haza,  meii 
itt  falun  ilyenkor  van  az  ebéd  és  ha  későn  jövünk,  nem 
kapunk  semmit. 

HUSZONNEGYEDIK  GYAKORLAT 

(Feladat). 

1.  Milyen  az  idő  nyáron?  2.  Hova  mennek  a  városi 

emberek  nyáron?  3.  Miért  mennek  az  emberek  vidékre? 

4.  Mi  nő  a  réten?  5.  Mi  terem!  a  mezőn?  6.  Mi  terem  a 

konyhakertben?  7.  Mit  teremnek  a  gyümölcsfák?  8.  Mi 
nyílik  a  virágoskertben?  9.  Mikor  virágoznak  a  fák? 
10.  Milyenek  a  fák  télen?  11.  Mikor  érik  a  szőlő?  12. 
Miért  megy  János  és  Péter  sétálni?  13.  Hol  van  híívö- 
sebb,  az  árnyékban  vagy  a  napon?  14.  Hova  ül  az, 
akinek  melege  van?  15.  Milyen  színű  az  érett  búza  vetés? 
16.  Miért  van  hűvös  az  árnyékban?  17.  Milyen  mezei 
virágokat  látni  a  mezőn?  18.  Hova  heverednek  le  János 
és  Péter?  19.  Miért  árnyékos  a  diófa?  20.  Milyen  színű 
a  búzavirág?  21.  Milyen  fák  vannak  a  gyümölcsösben? 
22.  Milyen  fák  vannak  az  erdőben?  23.  Milyen  fából  csi- 
nálnak karácsonyfát?  24.  A  fenyőfák  is  lehullatják  leve- 
lüket? 25.  Kinek  a  háza  van  a  faluban  a  templom  mellett? 
26.  Hogy  hívják  a  vidéki  úriházakat?  27.  Mi  van  Öry 
úr  háza  előtt?  28.  Milyen  virág  van  a  virágoskertben? 
29.  Van  az  Ön  Íróasztalán  virág?  30.  Mikor  esznek  ebédet 
a  faluban?  31.  Miért  harangoznak? 


Az  állatok 

Ez  ló,  ez  tehén,  ez  kutya.  A  ló  állat,  a  kutya  és 
a  tehén  is  állatok.  Ez  oroszlán,  ez  meg  tigris. 

A  kutya,  a  ló,  a  tehén  háziállatok.  Az  oroszlán  és  a 
tigris  vadállatok.  A  lónak,  a  kutyának,  a  tigrisnek  négy 
Iába  van,  ezek  négy  lábú  állatok. 

Ezek  itt  madarak.  A  sas  madár.  A  madaraknak  csak 
két  lábuk  van,  de  van  két  szárnyuk  is.  Ezekkel  repülnek, 
A  négylábú  állatok  a  földön  mennek,  a  madarak  is  tud- 
nak járni,  de  repülni  is  tudnak.  A  levegőben  repülnek. 
Mivel  repülnek  a  madarak?  Hol  járnak  a  négylábú  álla- 
tok? Hol  repülnek  a  madarak? 

Az  embereknek  szájuk  van,  az  állatoknak  is  van  szájuk, 
a  madaraknak  csőrük  van.   Az  ember    szájával    eszik,  a 

madár  csőrével.  A  mi  fejünkön  haj  van,  az  állatokat 
szőr  fedi,  a  madaraknak  tollúk  van.  Mondjon  egypár  há- 
ziállatot. Mondjon  egypár  vadállatot.  Hány  lába  van  a 
kutyának?  Hány  lába  van  a  madárnak?  Mi  van  az  em- 
berek fején?  Mi  fedi  a  madarakat?  Mi  fedi  a  négylábú 
állatokat? 

A  halak  a  vizben  vannak.  Az  állat  jár,  a  madár 
repül,  a  hal  úszik.  Hol  úszik  a  hal?  Tud  menni  a  hal? 
Tud  Ön  üs'/ni?  Tud  úszni  a  kutya?  Az  állatok  esznek, 
isznak,  lélegzenek,  mert  élnek.  Ha  az  állat  nem  tud  léleg- 
zeni, megdöglik.  Ha  az  ember  nem  eszik,  nem  iszik,  nem 
táplálkozik,  meghal.  Él  az  ember,  ha  nem  lélegzik?  Mi 
lesz  az  állattal,  ha  nem  táplálkozik? 

Az  embernek  és  a  legtöbb  állatnak  van  látó,  halló, 
tapintó,  szagló  és  ízlelő  érzéke.  Szemünkkel  látunk,  a 
szem  a  látás  szerve.  Fülünkkel  hallunk,  a  fül  a  hallás 
szerve.  Orrunkkal  szagolunk,  az  orr  a  szaglás  szerve. 
Kezünkkel  tapintunk,  a  kéz  a  tapintás  szerve.  Nyelvünkkel 
ízlelünk,  nyelv  az  ízlelés  szerve. 

Hány  érzéke  van  az  embernek?  Melyek  az  ember 
érzékszervei  ? 

Tüdőnkkel  lélegzünk,  a  tüdő  légzőszerv.  A  levegőt 
orrunkon  át  lélegezzük  be.  A  tüdő  a  mellkasban  van. 
Mit   lélegzünk?   Mivel   lélegzünk? 

Szánkkal  eszünk.  Mikor  eszünk,  táplálkozunk.  Ételeket 
eszünk;  az  étel  táplálék.  Az  étel,  amit  megettünk,  gyom- 
runkba kerül;  a  gyomor  megemészti.  A  gyomor  az  emész- 
tés szerve.  Melyik  az  emésztés  szerve? 

Ha  elvágom  a  kezemet,  vérzik.  A  piros  vér  az  ember 
egész  testében  kering.  Az  állatoknak  is  van  vérük.  A 
vérkeringés  szerve  a  szív.  A  szív  is  a  mellkasban  van. 
Milyen  színű  a  vér?  Hol  kering  a  vér?  Melyik  a  vérke- 
ringés szerve?  Hol  van  a  szív? 

Ha  az  emésztés,  a  vérkeringés  és  a    lélegzés  rendben 

van,  akkor  egészségesek  vagyunk.  Ha  nem  vagyunk 
egészségesek,  akkor  betegek  vagyunk.  Ha  az  ember 
lázas,  akkor  beteg.  Mindig  egészségesek  a  kisgyermekek? 
Aki  sokszor  beteg,  az  beteges.  A  beteges  emberek  sokszor 
feküsznek.  Sokat  eszik  a  beteg  ember?  Jó  étvágya  van 
Önnek,  ha  beteg? 

Háziállatok:  a  ló,  az  ökör,  a  tehén,  a  borjú,  a  sza- 
már, a:  bárány,  a  birka,  a  kutya,  a  macska,  a  kecske, 
a  disznó,  a  teve. 

Vadállatok:  Az  oroszlán,  a  tigris,  a  medve,  a  farkas, 
a   róka,    az    elefánt,    a   majom. 

Madarak:  a  kakas,  a  tyúk,  a  csirke,  a  liba,  a  réce, 
a  galamb,  a  pulyka,  a  páva,  a  sas,  a  bagoly,  a  strucc,  a 
fecske,  a  veréb. 

Halak:  a  fogas,  a  csuka,  a  ponty,  a  hering,  a  szar- 
dínia. 

Más  állatok:  a  cethal,  a  kígyó,  a  béka,  a  méh,  a  pók, 
a  légy,  a  szúnyog,  a  moly,  a  pillangó,  a  hernyó,  a  csiga. 


Az  emberek  és  az  állatok  meg  tudják  változtatni 
helyüket,  élnek.  Ahoz,  hogy  éljenek,  szükségük  van  arra, 
hogy  egyenek,  igyanak,  lélegezzenek.  Levegő  és  táplálék 
nélkül  nem  tudnak  élni. 

Az  embernek  és  a  legtöbb  állatnak  öt  érzéke  van. 
Ezek:  a  látás,  hallás,  tapintás,  ízlelés  és  szaglás.  Az 
érzékszervek:  a  szem,  a  fül,  a  nyelv,  az  orr,  a  kéz. 
Szemünkkel  látunk,  fülünkkel  hallunk,  nyelvünkkel  Ízle- 
lünk, orrunkkal  szagolunk,  kezünkkel  tapintunk. 

A  látás  megmutatja  a  színeket,  a,  tárgyak  kiterjedését, 
helyzetét  és  helyét.  Fülünkkel  halljuk  a  különböző  han- 
gokat, a  tapintással  érezzük  a  hideget,  meleget,  ha  megé- 
getjük vagy  elvágjuk  a  kezünket,  ezzel  érezzük  a  fáj- 
dalmat,    ez     által     tudjuk,     hogy    puha-e     valami    vagy 

kemény.  Nyelvünkkel  megérezzük  az  ételek  izét,  orrunkkal 
megérezzük  szagukat. 

Az  állatokat  a  következő  csoportokba  szokták  osztani: 
négylábúak,  madarak,  halak,  csúszómászók,  kétéltűek,  ro- 
varok. 

A  négylábú  állatok  a  szárazföldön  élnek.  Négy  lá- 
buk van,  tudnak  járni,  futni,  ugrani.  Testüket  szór  fedi. 

A  madarak  a  földön,  a  levegőben  és  a  vizén  élnek. 
Csak  két  lábuk  van,  de  van  két  szárnyuk  is.  Ezzel  repül- 
nek. Nincs  szájuk,  hanem  csőrük  van.  Testük  tollal 
van   fedve. 

Az  embereknek  és  az  említett  állatfajtáknak  piros, 
meleg  vérük  van,  melyet  a  sziv  tart  mozgásban.  Tü- 
dejükkel lélegzenek,  gyomruk  megemészti  az  eleséget. 
Ha  a  szív,  a  tüdő  vagy  valamelyik  másik  szerv  nem 
működik  rendesen,  akkor  az  ember  vagy  az  állat  beteg. 

A  halak  a  vízben  élnek.  Nincs  sem  lábuk,  sem  kezük, 
sem  szárnyuk,  uszonyaik  vannak;  uszonyaik  és  farkuk 
segítségével  úsznak.  Testük-  pikkelyekkel  van  fedve. 

A  kígyó  csúszómászó  állat.  Nincsen  lába,  a  földön 
csúszik. 

A  béka  kétéltű  állat.  A  vízben  is  tud  élni,  meg  a  szá- 
razföldön is. 

A  méh,  amelyik  a  mézet  gyűjti,  a  selyembogár, 
amelyiknek  a  hernyója  a  selyemfonalat  szolgáltatja,  hasz- 
nos rovar.  A  légy  és  a  szúnyog  kártékony  rovarok. 

HUSZONÖTÖDIK  GYAKORLAT. 
(Feladat.) 
1.  Mondjon  néhány  háziállatot.  2.  Milyen  vadállatokat 
látott  már?  3.  Meg  tudják  változtatni  helyüket  a  növé- 
nyek?   4.    Mit    kell    tenniük    az    állatoknak    ahoz,    hogy 
éljenek?    5.    Élhet    az    ember    táplálék    nélkül?    6.    Tud 


—    79     - 

nőni  a  növény  víz  nélkül?  7.  Élhet  az  állat  levegő  nél- 
kül? 8.  Melyik  az  öt  érzék?  9.  Melyik  az  öt  érzékszerv? 
10.  Mit  érzünk  az  egyes  érzékszervekkel?  11.  Milyen 
csoportokra  szokták  osztani  az  állatokat?  12.  Mi  haszna 
van  az  embernek  a  háziállatokból?  13.  Melyik  vadállat 
hasonlít  a  kutyához?  14.  Hát  a  macskához?  15,  Mi  a 
különbség  a  madarak  és  a  négylábú  állatok  között?  16. 
Mi  a  különbség  a  halak  és  a  madarak  között?  17.  Melyik 
a  legnagyobb  madár?  18.  Hasznos  állat  a  sas?  19.  Hogy 
hivják  azt  a  kis  szürke  madarat,  amelyik  az  utcákon  csi- 
pog? 20.  Melyek  a  táplálkozás  szervei?  21.  Mivel  hall 
az  ember?  22.  Miben  él  a  hal?  23.  Hogyan  mozog  a 
kígyó?  24.  Jár  a  béka?  25.  Mit  csinálnak  a  méhek?  26. 
Milyen  állat  a  légy?  27.  Mi  fedi  a  madarakat?  28.  Miért 
kétéltű  állat  a.  béka?  29.  Hány  érzéke  van  az  embernek? 
30.   Hol    repülnek   a   madarak? 


Az  ember 


Az  ember  hasonlít  az  állathoz;  ennie,  innia,  lélegzenie 
kell,  ha  élni  akar.  De  az  ember  különbözik  is  az  állattól. 
Az  állat  nem  tud  beszélni,  az  ember  pedig  tud.  Azért 
beszélünk,  mert  gondolkodunk.  A  gondolkodás  székhelye 
az  agy,  agyunkkal  gondolkodunk.  Az  agy  az  ember 
fejében  van. 

Miben  hasonlítunk  az  állatokhoz?  Abban,  hogy  az 
állatoknak  is  kell  enniük,  inniuk  és  lélegzeniük,  ha  élni 
akarnak.  Miben  különbözünk  az  állatoktól?  Abban,  hogy 
gondolkodunk  és  beszélünk.  Miért  beszél  az  ember?  Mert 
gondolkodik.  Mivel  gondolkodunk  ?  Értelmünkkel.  Hol  van 
az  értelem  székhelye?  Az  agyban.  Hol  van  az  agy? 

Jelenlévő  és  távollévő  személyekre  tudunk  gondolni. 
Olyan  dolgokra  is  tudunk  gondolni,  amelyek  itt  vannak, 

amelyeket  látunk  és  olyanokra  is,  amelyeket  nem  látunk, 
amelyek  nincsenek  itt.  Mindig  jelen  vannak  az  iskolában 
az  összes  tanítványok?  Kik  voltak  tegnap  a  színházban? 
Itt  van  Berlitz  úr?  Tud  Ön  azért  rágondolni?  Tury  úrra 
gondol,  ha  arcképét  látja?  Gondolt  tegnap  arra,  hogy 
ma  magyar  óra  lesz?  Nem  gondol  a  jó  meleg  szobára, 
ha  hideg  van  és  fázik?  Mire  gondol  az  ember,  mikor 
éhes? 

Miért  jönnek  a  tanítványok  a  Berlitz  iskolába?  Mert 
nyelveket  akarnak  tanulni.  A  tanár  tanít,  a  tanuló  tanul. 
Milyen  nyelvet  tanulunk?  A  magyar  nyelvet  tanuljuk. 
Hogyan  tanul?  Magyarul  tanulok.  Tavaly  is  magyarul  ta- 
nult? Nem,  tavaly  németül  tanultam.  Hol  tanulnak  a 
gyerekek  írni  és  olvasni?  Ki  tanít  az  iskolában? 

Ha  valami  világos  előttem,  megértettem.  Ha  megértet- 
tem valamit  és  jól  megtanultam,  akkor  tudom.  Gyermek- 
koromban megtanultam  írni  és  olvasni,  most  tudok  írni 
és  olvasni.  Tudja  ön  az  egyszeregyet?  Igen  tudom.  Tud 
Ön  számolni?  Igen,  tudok.  Tudja  Ön,  mi  van  a  zsebem- 
ben? Tudom,  mert  láttam,  hogy  zsebre  tette  az  erszényét. 
Tudnak  Önök  magyarul?  Még  nem  tudunk  jól,  de  ha- 
marosan megtanulunk.  Ért  Ön  angolul?  Igen,  értek,  de 
beszélni  nem  tudok.  Fel  tudja  venni  az  ember  az  autót? 
Nem,  mert  nehéz.  El  tud  menni  az  ember  az  iskolába, 
ha  beteg? 

Amit  az  ember  olvasott,  látott  vagy  hallott,  azt  ismeri. 
Shakespeare  Hamletjét  olvastam,  tehát  ismerem.  Buda- 
pesten jártam,  megnéztem  a  várost,  ismerem  Budapestet. 
Berlitz  úrral  találkoztam,  beszéltem  vele,  ismerem.  Ismeri 
Ön  a  miniszterelnököt?  Ismer  valakit,  aki  tud  törökül? 
Nem  ismerek  senkit.  Milyen  háziállatokat  ismer? 

Tudoky  tucloni^  tud,  tudja,  tudunk,  tudjuk,  tudnak, 
tudják. 

Ismerek^  isincreni^  isnier^  ismeri^  ismerünk^  ismer jük^ 
ismernek^  ismerik. 

El  tud  ön  olvasni  egy  Jókai  regényt?  Igen,  el  tudom 
olvasni,  mert  tudok  magyarul;  ismerem  a  magyar  nyel- 
vet. Olvastam  a  nevét,  tudom,  hogy  hivják,  ismerem  n 
nevét.  Hallottam  a  Trisztán  és  Izoldát,  ismerem  a  dara- 
bot, tudom,  hogy  Wagner  szerezte.  Tudja  Ön,  mennyi 
pénz  van  a  zsebemben?  Nem  tudom,  mert  nem  láttam. 
Tudja  Ön,  mikor  fedezte  fel  Kolumbus  Amerikát?  (1492) 
Ki  tudja,  hány  csillag  van  az  égen?  Ki  tud  kimenni  az 
udvarra,  ha  nincs  nyitva  az  ajtó?  Melyik  ember  tudja, 
hogy  mikor  hal  meg?  Egyik  sem.  Meg  tudja  mondani, 
milyen  idő  lesz  holnap?  Miért  nem  tudja  megmondani? 

Tanulta  Ön  az  iskolában,  hogy  mikor  fedezte  fel  Ko- 
lumbus Kristóf  Amerikát?  Ha  nem  tudja  megmondani, 
akkor  nem  jegyezte  meg,  elfeledte.  Ha  tudja,  akkor  meg- 
jegyezte, nem  feledte  el,  emlékszik  rá.  Nem  jegyziink 
meg  mindent,  amit  tanulunk,  sokmindent  elfeledünk.  Jó 
az  ön  emlékezőtehetsége?  Igen,  sokrnindenre  emlékszem. 
Emlékszik  gyermekkorára?  Olvasta  a  Kárpátliy  Zol- 
lánt?  Igen,  olvastam,  de  már  nem  emlékszem  rá  pon- 
tosan. Itt  van  az  angol  könyv?  Nincs  itt,  otthon  feled- 
lem.  Emlékszik  még  a   budapesti   utazásra? 


Az  állatok  látó-,  halló-  és  szaglóérzéke  finomabb, 
mint  az  embereké.  A  sas  sokkal  messzebbre  Iát,  mint 
mi,  a  kutya  szimatja  olyan  jó,  hogy  nyomon  ludja 
követni  gazdáját.  Az  ember  azonban  gondolkozik  és  be- 
szél. Az  embernek  van  lelke,  az  állatnak  nincs. 

Értelmünkkel  gondolkozunk.  Amit  gondolunk,  gon- 
dolat. Beszélünk,  hogy  másokkal  is  közöljük  gondola- 
tainkat, ön  most  arra  gondol,  amit  mondok,  különben 
nem    érti    meg,    amit    mondok.    Ha    arra    gondol,    amit 

Herlitz,  Magyar  6 


—     82     — 

mondok,  akkor  figyel.  Akkor  is  gondol  a  magyar  órára, 
mikor  nincs  itt?  Gondolt  tegnap  arra,  hogy  megírja  a 
feladatot?  Mire  gondol,  ha  terített  asztalt  lát? 

Ha  valaki  helyesen  és  világosan  gondolkozik,  azt 
mondjuk  róla,  hogy  okos.  Ha  valaki  gyorsan  tanul, 
szépen  rajzol,  azt  mondjuk  róla,  hogy  tehetséges  (tehet- 
sége van  valamihez).  Ön  gyorsan  tanul  magyarul,  mert 
jó  a  nyelv-érzéke.  Megérti  a  nyelvtan  finomságait,  mert 
okosan  gondolkozik.  A  felnőttek  általában  okosab- 
bak, mint  a  gyermekek.  Okos  ember  gyermekkorában 
is  értelmes.  Akinek  esze  van,  az  okos,  aki  nem  okos, 
az  ostoba.  Ostoba  ember  volt  Sokrates?  Miért  nem  volt 
ostoba? 

Ha  valamit  megtanultunk,  tudjuk.  Már  egy  fél  év 
óta  tanulunk  magyarul,  tehát  már  sok  szót  tudunk. 
Már  levelet  is  tudok  írni  magyarul.  Le  tudja 
írni  a  nevét?  Tudja,  hogy  hívnak  engem?  Tudom,  mi 
van  a  kezében,  mert  látom,  de  azt  nem  tudom,  hogy 
a  zsebében  mi  van,  mert  azt  nem  látom.  Már  jártam 
Budapesten,  láttam  és  ismerem  a  várost.  Ismer  Ön 
engem?  Berlitz  urat  is  ismeri? 

Nem  emlékszünk  mindenre,  amit  tanultunk;  nem  tu- 
dunk mindent  megjegyezni,  sokmindent  elfeledünk. 
Már  sok  magyar  szót  tanult,  többet,  mint  amennyit  tud, 
de  sokat  el  is  feledett.  A  számokat  azonban  nem  feledte 
el.  Emlékszik  még  rá,  hogy  mit  tanultunk  az  első  órán? 

Az  ember  érzései  fejlettebbek,  mint  az  állatéi.  Az 
édesanya  jobban  szereti  gyermekét,  mint  az  állat  a  köly- 
két. 

Szeretjük  a  szép  dolgokat  is.  Szívesen  nézzük  a 
szép  szobrokat,  képeket,  szeretünk  szép  zenét  hallgatni, 
de  a  csúnya  dolgok  utálattal  töltenek  el  bennünket. 
Ezért  nem  szeretjük  megérinteni  a  döglött  állatokat  és 
a  piszkos  dolgokat. 

Amit  szeretünk,  azt  kívánjuk  (szeretnénk).  Ön  sze- 
reti a  jó  ételeket,  tehát  kívánja  őket.  Mit  szeretne  enni 
ebédre?  Szeretem  a  szép  kutyákat,  szeretnék  egyet  ma- 
gamnak is.  Én  autót  szeretnék  magamnak.  Ha  na- 
gyon meleg  van,  szomjasak  vagyunk  és  kivánjuk  a  vi- 
zet. Aki  sokat  dohányzik,  kívánja  a  dohányt.  Szereti 
a  zenét?  Szeretne  elmenni  az  operába?  Aki  szeretne 
egy  autót,  annak  egy  autó  a  kívánsága.  Beteljesedik 
minden  kívánságunk?  Jó  napot  kívánok.  Mi  az  Ön  kíván- 
sága? 

A  kellemes  érzést  élvezetnek  nevezzük.  A  szép  zenét 
élvezi  az  ember.  Nagyon  élvezem  a  jó  könyveket.  Élve- 
zik Önök  á  dohányt? 

Ha  valami  kellemetlenül  érint  bennünket,  sajnálko- 
zunk. Sajnálom,  hogy  Kovács  úr  beteg.  Sajnálom,  hogy 
nem  mehetek  Magyarországra.  Nem  sajnálja,  hogy  nem 
mehet  el  az  operába?  Nem  sajnálja,  hogy  már  vége 
van   a  magyar  órának? 

HUSZONHATODIK  GYAKORLAT 

(Feladat) 
1.  Mindenben  hasonlít  az  ember  az  állatokhoz?  2. 
Tud  beszélni  az  állat?  3.  Miért  beszél  az  ember?  4. 
Milyen  madárnak  legélesebb  a  szeme?  5.  Melyik  állat- 
nak legfinomabb  a  szaglása?  6.  Könnyű  meglátni  a  nyo- 
mokat hóban?  7.  Messze  van  Berlin  Budapesttől?  8. 
Messzire  lát  az  ember?  9.  Melyik  állat  követi  nyomon 
gazdáját?  10.  Melyik  hónap  követi  márciust?  ll!  Mi  a 
gondolkozás  székhelye?  12.  Hol  van  az  agy?  13.  Gon- 
dolt arra  tegnap,  hogy  holnap  magyar  óra  lesz?  14.  Mire 
gondol,  ha  terített  asztalt  lát?  15.  Tud  valaki  világosan 
beszélni,  ha  nem  gondolkozik?  16.  Minden  embernek 
van  tehetsége  a  zenéhez?  17.  Van  Önnek  nyelvtehetsége? 

18.  Okos  állat  a  szamár?  19,  Melyik  állat  okosabb,  a 
kutya  vagy  az  ökör?  20.  Milyen  az  eszes  ember?  21. 
Minden  ember  értelmes?  22.  Ki  tudja  Ön  nyitni  az  aj- 
tót? 23.  Tud  Ön  írni?  24.  Tud  Ön  magyarul?  25.  Hol 
tanult  magyarul?  26.  Ki  tanította?  27.  Emlékszik  még 
az  első  magyar  órára?  28.  Nem  feledte  el,  amit  ott 
tanultunk?  29.  Mit  érez,  ha  szép  zenét  hall?  30.  Sze- 
retne  nagyon  gazdag  lenni?  31.  Szereti  a  csúnya  dolgo- 
kat? 32.  Nem  sajnálja,  hogy  vége  van  a  nyárnak?  33. 
Mit  kivan  az  ember,  ha  szomjas?  34.  Nem  szeretne  egy 
autót? 


A  család 


A  család.  Az  apa  és  az  anya  a  szülök.  A  nagyapa 
és  a  nagyanya  a  nagyszülők.  A  fiuk  és  a  leányok  a 
gyermekek.  A  nagyszülők  gyermekeinek  a  gyermekei 
az  unokák.  A  gyermekek  testvérek.  Nálam  idősebb  fiú- 
testvérem a  bátyám,  idősebb  leánytestvérem  a  néném. 
Fiatalabb  fiútestvérem  az  öcsém,  fiatalabb  leánytestvérem 
a  húgom.  Édesanyám  és  édesapám  fiútestvére  nagy- 
bátyám, leánytestvére  nagynéném.  Nagybátyám  vagy 
nagynéném  gyermekei  unokatestvéreim.  Van  unokahú- 
gom, unokabátyám,  unokaöcsém  és  unokanéném.  Édes- 
anyám édesapámnak  a  felesége.  Édesapám  édesanyám- 
nak a  férje.  Édesapám  és  édesanyám  házastársak.  Aki- 
nek nincs  édesapja  vagy  édesanyja,  az  árva.  Az  árva 
gyermeknek  mostoha  apja  vagy  mostoha  anyja  van. 
Feleségem  édesanyja  anyósom,  édesapja  apósom.  Nő- 
vérem férje  sógorom,  bátyám  vagy  öcsém  felesége  só- 
gornőm. 

A:  Nem  tudja,  hol  laknak  Asztalosék? 

B:  De  igen,  tudom  az  utca  nevét,  az  Úri  utcában 
laknak,  de  nem  tudom  a  házszámot.  Elfeledtem.  Szép 
lakásuk   van. 

A:  Ismeri  Asztalos  úr  feleségét? 

B:  Hogyne,  ismerem  a  nagyságos  asszonyt  is.  De 
ritkán  látom,  keveset  jár  társaságba,  jó  háziasszony 
cs  el  van  foglalva  a  háztartással  és  a  gyermekekkel. 

A:  Hányan  vannak  a  gyerekek? 

B:  Öten,  két  leány:  Magda  és  Mariska,  meg  három 
íiu:    Miklós,    Dezső    és    Jóska. 

A:  Mennyi   idős   Magda? 

B:  Magda  a  legidősebb,  tizenhét  éves. 

A:  Már  ilyen  nagy  lánya  van.  Mennyi  idős  a 
le^rfiatalabb    gyermek? 

B:  Jóska  a  legfiatalabb,  még  csak  kilenc  éves,  de 
nagyon  eleven,  helyes  gyerek. 

A:  Ez  az  a  fiu,  amelyiknek  olyan  nagy  zenei  tehet- 
sége van? 

B:  Nem,  ez  még  nagyon  fiatal,  Miklós  a  jó  zenész, 
még  csak  tizenöt  éves,  de  már  nagyon  szépen  hegedül. 

A:  Azt  hallom,  a  többi  gyermek  is  jó  és  tehetsé- 
ges,   bizonyosan    sok    öröme   telik    bennük    szülőiknek. 

B:  Jó  gyermekek,  nincs  sok  baj  velük,  de  szeretik 
is  egymást.  Nagyon  szép  családi  életet  élnek. 

A:  Régóta   ismeri   már   Asztalosékat? 

B:  Igen,  Asztalos  Miklós  gyermekkori  jóbarátoni, 
feleségét  is  ismerem  még  lánykorából,  sokat  jártam  hoz- 
zájuk.  Most  is   gyakran   vagyok   náluk. 

A:  Élnek  még  a  nagyszülők  is? 

B:  Igen,  az  asszony  édesanyja  itt  lakik  náluk,  ked- 
ves öreg  néni.  A  férfi  szülei  azonban  vidéken  laknak, 
egy  kis  faluban,  ahol  birtokuk  van,  velük  is  találkoztam 
már   egyszer-kétszer. 

A:  Szeretik  az  öregek  a  kis  unokákat? 

B:  Hogyne,  nyáron  mindig  ott  van  náluk  legalább 
az  egyik.  Jót  tesz  nekik  a  falusi  levegő. 

A:  Mióta  laknak   Asztalosak   Budapesten? 

B:  Most  már  tiz  éve  lesz,  hogy  itt  laknak.  Azelőtt 
Erdélyben  laktak,  Kolozsváron.  A  rokonság  még  most 
is  Erdélyben  van. 

A:  Nem  is  tudtam,  hogy  Asztalos  úr  székely  ember. 
Szeretnék  vele  megismerkedni. 

B:  Jól  van,  jöjjön  velem  egyszer.  Majd  én  bemutatom. 
Jövő  héten  éppen  itt  lesznek  az  öregek  is.  Meg- 
látja, milyen  kedves  öreg  bácsi  Asztalos  Miklós  édesapja. 

A:  Nagyon  fogok  örülni.  Előre  is  köszönöm  kedves- 
ségét. 

HUSZONHETEDIK  GYAKORLAT 

(Feladat.) 
1  ről  volt  szó  ebben  az  olvasmányban?  2.  Ki  a 
család  feje?  3.  Hány  gyermeke  van  Asztalos  Miklós- 
nak? 4.  Kik  a  szülők?  5.  Kik  a  nagyszülők?  6.  Tudja 
B  úr,  hogy  hol  laknak  Asztalosék?  7.  Mit  feledett 
el?  8.  Hol  van  az  ön  lakása?  9.  Vannak  Önnek  test- 
vérei? 10.  Hogy  hivják  az  öccsét?  H.  Bátyja  is  van? 
12.  Szép  lány  a  nővére?  13.  Melyikük  fiatalabb.  Ön 
vagy  a  nővére?  14.  Fiatalabb  az  Ön  húga,  mint  a 
nénje?  15.  Nagy  az  Ön  rokonsága?  16.  Vannak  unoka- 
testvérei? 17.  Melyik  gyermeknek  van  zenei  tehetsége? 
18.  Tud  Ön  hegedülni?  19.  Hát  zongorázni?  20.  Örül- 
nek a  szülők,  ha  tehetségesek  a  gyermekeik?  21.  Rég- 
óta ismeri  B  úr  Asztalosékat?  22.  Sokat  jár  Ön  tár- 
saságba? 23.  Élnek  még  Asztalos  úr  szülői?  24.  Hol 
élnek?  25.  Hova  mennek  a  gyermekek  nyáron?  26. 
Szereti   a   nagyapa   unokáit?   27.    Jót   tesz   Önnek    a   ten- 

geri  levegő?  28.  Hol  lakik  Asztalos  úr  rokonsága? 
2Q.  Mit  szeretne  A  úr?  30.  Kedves  bácsi  Asztalos  úr 
édesapja?  31.  Mikor  mutatja  be  B  úr  A  urat  Asztalo- 
saknak? 


Szálloda,  posta,  telefon 

Dubois  úr  és  felesége  egy  szép  nyári  napon  Buda- 
pestre érkeznek.  Az  autóval,  az  utcákon  át,  a  Gellért 
szállóhoz  vitetik  magukat,  ahol  táviratilag  egy  három 
szobából  és  fürdőszobából  álló  lakosztályt  rendeltek.  A 
portás  a  szálloda  titkárjához  utasítja  őket.  Ettől  megtud- 
ják, hogy  a  szobákat  fenntartották  számukra  s  most 
rendelkezésükre  állnak.  Az  első  emelet  helyett  azonban 
csak  a  másodikon  jutott  hely.  A  vendégek,  mielőtt  fel- 
mennek szobáikba,  kitöltik  a  bejelentőlapokat.  A  kül- 
földiek érkezését  bejelentő  lapra  rá  kell  írniuk  családi  és 
utónevüket,  állásukat,  foglalkozásukat,  vallásukat,  családi 
állapotukat,  születési  helyüket,  állampolgárságukat,  út- 
levelük számát,  állandó  lakóhelyüket  (esetleg  a  gyer- 
mekek nevét),  meg  kell  mondaniuk,  mikor  léptek  be  a 
határon,  s  ha  állandóan  az  országban  laknak,  kaptak-e 
lakhatási  bizonylatot.  Dubois  úr  számára  már  posta  is 
érkezett:  üzleti  levelek,  egy  ajánlott  és  egy  express  levél. 
Aláírja  a  vevényt,  azután  a  halion  keresztül  felmennek 
szobáikba. 

Duboisné  megáll  az  ablak  előtt.  Kinéz  a  Gellért 
térre.  A  szállóval  szemben  ott  látja  a  Műegyetem  egyik 
épületét,  a  téren  túl  a  Dunát.  Dubois  úr  szobájának 
az  ablakon  kivül  erkélye  is  van.  Az  erkélyről  szép  kilátás 
nyílik  a  Gellérthegyre.  A  hegy  meredek  és  sziklás.  De 
a  sziklák  között  utak  kanyarognak,  az  utak  mellett  fák 
állnak,   a  fák  ^latt  pedig  virágos  gyepszőnyeg  zöldéi.   A 

tér  mögül  ide  látszik  a  Duna  és  a  Duna  fölé  hajló 
Ferenc  József  híd.  A  folyó  felől  hűvös  szél  fú  a  szálló 
felé.  A  főépület  mögött  van  a  hullámfürdő,  egy  óra  múlva 
már  Duboisék  is  fürödni  fognak.  De  Dubois  úr  előbb  még 
elintézi  levelezését.  A  levelek  közül  először  az  expressz 
levelet  bontja  fel.  Ez  Franciaországból  érkezett,  francia 
bélyeg  van  rajt,  címe  is  franciául  van  írva.  Az  elintézett 
leveleket  egymás  mellé  teszi  s  megírja  a  válaszokat. 
Eközben  a  szobalány  kicsomagol,  a  szekrénybe  akasztja 
a  ruhákat  és  elrakja  a  fehérneműt.  Duboisné  könnyű 
nyáii  ruhái  kissé  meggyűrődtek,  a  szobalány  leviszi  őket 
a  szabóhoz  kivasaltatni.  A  házaspár  most  lemegy  a  hul- 
lámfürdőbe, a  fürdőzők  közé.  Dubois  úr  először  a  zuhany 
alá  áll,  azután  rugékonyan  fejest  ugrik  a  vizbe.  Királyi 
mulatság  a  hűvös   hullámokban  lubickolni. 

Dubois  úr  üzleti  ügyei  miatt  utazott  Magyarországra. 
Feleségét  is  magával  hozta,  mert  nem  szeret  felesége 
nélkül  utazni.  Már  négy  év  óta  nem  járt  Budapesten, 
mert  hosszú  az  út  a  Szajna  mellől  a  Duna  mellé.  A  fürdő 
után  meguzsonnáznak  s  uzsonna  után  Dubois  úr  felhívja 
üzletfeleit,  hogy  értesítse  őket  megérkezéséről.  Leakasztja 
a  telefonkagylót  s  mikor  a  központ  jelentkezik,  bemondja 
a  telefonszámot.  így:  József,  hetvenöt  tizenkettő  (7512). 
Kerényi  úr  jelentkezik  s  miután  üdvözölték  egymást, 
megállapodnak  abban,  hogy  másnap  találkoznak.  Egy- 
szerre csak  félbe  szakad  a  beszélgetés.  Halló,  halló,  kiált- 
ja Dubois  úr,  de  nem  jelentkezik  senki.  Úgy  látszik,  szét- 
kapcsolt a  központ.  De  van  Dubois  úrnak  egy  olyan  üzlet- 
fele is,  akinek  nem  tud  telefonálni.  Ennek  levelet  ír. 
Beszél  ugyan  magyarul,  de  nem  tudja  biztosan,  hogyan 
kezdje  s  hogyan  fejezze  be  a  levelet.  Erre  nézve  tanácsot 
kér  a  titkártól.  Az  megmagyarázza  neki.  Ha  idegen 
embernek  ír,  így  kell  kezdenie  a  levelet:  Igen  tisztelt 
uram,  vagy:  Igen  tisztelt  Doktor  úr.  Nagyságos,  Méltó- 

ságos  Asszonyom.  Ha  jó  barátjának  ír  az  ember,  így 
kezdi  levelét:  Kedves  Barátom.  Befejezésül  pedig  ezt 
írja:  Kiváló  tisztelettel,  igaz  híve:  Dubois.  Jó  ismerősnek 
ezt  írja  az  ember:  Szives  üdvözlettel;  hölgyeknek  ezt: 
Kezét  csókolja:  stb. 

Hat  óra  körül,  mikor  befejezte  a  levélírást,  Dubois 
úr  elmegy  a  postára.  Az  egyik  ablaknál  feladja  az  ajánlott 
leveleket,  bélyeget  vásárol  s  megkérdezi  a  hivatalnokot, 
hogy  mennyi  bélyeget  kell  tennie  leveleire.  A  hivatalnok 
megmondja:  belföldi  forgalomban  levélre  ...  filléres,  le- 
velezőlapra . . .  filléres  bélyeget  kell  ragasztani.  Külföldre 
szóló  levelek  díjszabása  országonként  változik.  Dubois 
úr  jelentős  üzleti  ügy  végett  táviratozni  is  akar.  Megkér- 
dezi .  a  postatisztviselőt,  hogy  melyik  ablaknál  lehet 
táviratot  feladni.  A  távirat  azonban  nagyon  hosszú,  a 
tisztviselő  tanácsára  tehát  légipostán  küld  izenetet.  A 
repülőgép  gyorsabban  viszi  a  levelet,  mint  a  vasút. 


Dubois  úrnak  egy  s  más  elintézni  valója  van.  Elmegy 
a  szálloda  titkárjához,  hogy  tanácsot  kérjen  tőle. 

Dubois  úr:  Jó  napot,  titkár  úr.  Most  érkeztem  Buda- 
pestre és  nem  ismerem  az  itteni  szokásokat.  Legyen 
olyan    kedves,    adjon    nekem   egy-két   felvilágosítást. 

Titkár:  Tessék  parancsolni. 

Dubois  úr:  Először  is,  még  ma  el  kell  küldenem  ezt 
a  levelet.  Nem  tudom  azonban,  hogyan  kell  írni  a  címet. 

Titkár:  Méltóztassék  írni:  Nagyságos  (vagy  Méltó- 
ságos) Dr.  Lónyay  Pál  mérnök  úrnak,  Budapest,  II. 
Kelety  Károly  utca  12.  II.  2.  Jó,  ha  a  borítékra  a  cím 
alá  a  feladó  is  odaírja  címét. 

Dubois  úr:  Köszönöm  szépen.  Azután  szükségem 
van  magyar  pénzre.  Hogyan  lehet  azt  szerezni? 

Titkár:  Itt  a  házban  is  van  pénzváltó  intézet.  De 
akármelyik   bankban   lehet  pénzt  váltani.   Azonnal   elkül- 

döm  az  egyik  fiút;  ebben  a  bankban  a  legújabb  árfolyam 
szerint  váltják  be  a  külföldi  pénznemeket. 

Dubois  úr:  Köszönöm,  majd  magam  megyek,  úgyis 
van  dolgom  a  városban.  Csak  azt  mondja  még  meg, 
merre  van  az  idegenforgalmi  iroda.  Érdeklődni  akarok 
ott. 

Titkár:  Az  idegenforgalmi  iroda  a  Vigadótéren  van, 
a   Vigadóban. 

Dubois  úr:  Köszönöm  a  felvilágosításokat.  Jó  napot 
kívánok. 

Titkár:   Ajánlom   magamat. 


Hol  van  az  Ön  lába? 
Hova  áll  D.  úr? 
Honnan  jön  D.  úr? 

Hol  úszik  a  felhő? 
Hova  száll  a  felhő? 
Honnan  jön  a  felhő? 

Hol  áll  a  tanár? 
Hova  áll  a  tanár? 
Honnan  jön  a  tanár? 

Hol  folyik  a  Duna  ? 
Hova  folyik  a  Duna? 
Honnan  folyik  a  Duna? 

Hol  ül  B.  úr? 
Hova  ül  B.  úr? 
Honnan  jön  B,  úr? 

Hol  sétál  X.  úr? 
Hova  sétál  X.  úr? 
Honnan  jön  X.  úr? 


Az  asztal  alatt. 
A  zuhany  alá. 
A  zuhany  alóL 

A  város  fölött. 
A  város  fölé. 
A  város  fölöl. 

Az  asztal  előtti 
Az  asztal  elé. 
Az  asztal  elöl. 

A  hegy  mögött. 
A  hegy  mögé. 
A  hegy  mögül. 

Az  asztal  mellett. 
Az  asztal  mellé. 
Az  asztal  mellől. 

A  fák  között. 
A  fák  közé. 
A  fák  közül. 

Hol  ülnek  B,'ék? 
Hova  ülnek  B.-ék? 

Honnan  fú  a  szél? 
Merre  fú  a  szél? 

Hol  megy  X»  úr? 
Alikor  tanulunk? 
Mikor  utazik  X.  úr? 
Mióta  van  Pesten? 
Ki  helyett  beszél  Ön? 

Ki  (mi)  miatt  jött  Ön? 

Ki  (mi)  végett  jött  Ön? 
Hogyan  megy  Ön? 
Hol  van  B.  úr? 
Hol  van  Budapest? 
Hol  megy  B.  úr? 


Az  asztal  körül. 
Az  asztal  köré. 

A  Duna  felöl. 
A  Duna  felé. 

Y.  úr  után. 

Öra  közben. 

Esy  hét  múlva. 

Két  nap  óta. 

X.  úr  helyett. 

X.  úr  miatt. 

Egy  könyv  miatt. 

X.  úr  végett. 

E.gy  könyv  végett. 

Kabát  nélkül. 

A  kerítésen  kívül. 

A  kerítésen  belül. 

A  Tiszán  innen,  a  Dunán  túL 

A  téren  át. 

A  téren  keresztül. 


Valamire  nézve. 
Valamihez  képest. 


Valaminél  fogva,  valamitől  fogva. 


HUSZONKILENCEDIK   GYAKORLAT 

(Feladat.) 

1.  Mikor  érkezik  Budapestre  Dubois  úr  és  felesége? 

2.  Hol    rendeltek    szobát?    3.    Hogyan    rendeltéjc    meg  a 

lakosztályt?    4.    Kitől    tudják   meg,    hogy   fenntartották-e 

számukra  a   szobákat?    5.  Van  hely  az  első     emeleten? 

6.  Mit  csinálnak  a  vendégek,  mielőtt  felmennek  szobáikba? 

7.  Mit  írnak  a  bejelentőlapra?  8.  Mi  érkezett  Dubois 
úr  számára?  9.  Mit  ír  alá  Dubois  úr?  10.  Hol  áll  meg 
Duboisné?    11.    Hova    néz   ki?    12.    Mi    van    a    szállóval 

szemben?  13.  Mi  van  a  téren  túl?  14.  Hova  nyílik 
kilátás  Dubois  úr  erkélyéről?  15.  Milyen  a  hegy?  16.  Mi 
kanyarog  a  sziklák  között?  17.  Mik  állnak  az  utak  melleit? 
18.  Mi  zöldéi  a  fák  alatt?  19.  Mi  látszik  ide  a  Duna 
mögül?  20.  Mikor  fognak  Duboisék  fürödni?  21.  Melyik 
levelet  bontja  fel  először  D.  úr?  22.  Honnan  érkezett 
ez  a  levél?  23.  Mit  csinál  a  szobalány?  24.  Mit  csinál 
a  könnyű  nyári  ruhákkal?  25.  Kik  közé  megy  a  házaspár? 
26.  Hova  áll  D.  úr?  27.  Miért  utazott  D.  úr  Magyaror- 
szágra? 28.  Miért  hozta  magával  feleségét  is?  29.  Hosszú 
az  út  a  Szajna  mellől  a  Duna  mellé?  30.  Mit  csinálnak 
D.-ék  a  fürdő  után?  31.  Hogyan  kell  telefonálni?  32.  Sok 
levelet  ír  ön?  33.  Hogyan  kell  kezdeni  a  levelet?  34.  Ki 
magyarázza  meg  ezt  D.  úrnak?  35.  Hogyan  kezdi  az 
ember  a  levelet,  amit  jóbarátjának  ír?  36.  Hogyan  fejezi 
he?  37.  Mikor  megy  el  D.  úr  a  postára?  38.  Hol  adja 
fel  az  ajánlott  levelet?  39.  Hát  a  táviratot?  40.  Mi 
viszi  a  légipostát?  41.  Van  D.  úrnak  valami  elintézni 
valója?  42.  Kitől  kér  tanácsot?  43.  Hogyan  kell  írni 
egy  levél  címzését?  44.  Hol  lehet  pénzt  váltani?  45.  Ho- 
gyan váltják  be  a  különböző  pénznemeket?  46.  Hol 
van  az  idegenforgalmi  iroda? 


Társadalmi  szokások 

„Ahány  ház,  annyi  szokás'*.  Minden  országban  mások 
a  társadalmi  formák.  Ami  az  egyik  országban  szokásos, 
a  másikban  nevetséges  és  hibás  lehet.  A  külföldivel 
gyakran  megtörténik,  hogy  akaratlanul  is  helytelenül  vi- 
selkedik. Magyarországon  például  mindig  az  urak 
köszönnek  előre  a  hölgyeknek,  úgy,  hogy  kalapot  emelnek. 
Nem  olyan  egyszerű  a  megszólítás  kérdése  sem.  Isme- 
retlen   embereket    és    távoli    ismerősöket,    akiknek    nincs 

valamilyen  címük  vagy  hivataluk,  vezetéknevükön  szó- 
lítunk, pld.:  Káldy  úr.  A  magasabb  hivatalnokoknak 
hivataluk  nevét  mondjuk  pld.:  Bíró  úr,  Főorvos  úr  stb. 
Akinek  valamilyen  címe  van,  azt  címével,*  rangjával 
szólítjuk,  pld.:  Doktor  úr.  Tanácsos  úr.  Gróf  úr,  Mél- 
tóságos uram.  A  hölgyeknek  azt  mondjuk:  Nagyságos, 
Méltóságos  Asszonyom.  Ismerős  úrilányoknak  nem  mond- 
juk azt:  kisasszony.  Keresztnevükön  szólítjuk  őket.  Jóis- 
merősök,  különösen  a  fiatalok,  Magyarországon  tege- 
ződnek, de  sokszor  tegeződnek  az  idősebbek  is.  Ha  vala- 
kivel tegeződöm,  így  köszöntöm:  Szervusz.  Akit  nem 
tegezek,  annak  így  köszönök:  Jó  reggelt,  jó  napot,  jó 
estét  kívánok;  van  szerencsém.  Hölgyeknek  így  köszönök: 
Kezét  csókolom.  A  magyarban  nagyon  gyakoriak  ezek 
a  szavak:  tessék,  méltóztassék.  Pld.:  Tessék  leülni,  mél- 
tóztassék helyet  foglalni,  tessék  elküldeni,  méltóztassék 
feljegyezni.  Az  Ön  megszólítás  rendszerint  kissé  hideg, 
idegen  embereknek  mondjuk.  Ma  már  sokszor  mondják 
helyette  ezt  a  szót:  maga. 

Vannak  a  meghívásnak  s  a  látogatásnak  is  bizonyos 
formaságai.  A  meghívásnak  van  hivatalos  és  bizalmas 
formája.   A  hivatalos  meghívó  körübelül  így  hangzik: 

Gárdonyi  Zoltán  és  felesége  szívesen  látják  Dubais 
Pál  urat  és  feleségét  vacsorára,  1930  januárW.-én  este 
8  órakor. 

Budapest,  Ménesi  át  22. 

V.  k.  1931.    jan.    2.-án. 


Ilyen  nieghivókat  rendesen  csak  nagyobb  estélyek 
alkalmával  küldenek  szét.  Ilyenkor  az  étkezésre  rendesen 
tánc  következik.  Az  urak  frakkban  vagy  szmokingban,  a 

hölgyek    estélyi    ruhában    jelennek    meg.    A    meghívóra 
bizonyos  időn  belül  válaszolni  kell,  ilyenformán: 

Igen  tisztelt  Méltóságos  Uram  és  Méltóságos 
Asszonyom ! 

Január  tizedikére  szóló  megtisztelő  meghívásukat 
köszönettel  elfogadom  s  a  kitűzött  időben  feleségemmel 
együtt  meg  fogok  jelenni 

Igaz  tisztelettel,  hívük: 
Dubois  Pál. 

Buda  pest  y  1930.  jan.  5.-én. 


Vagy: 

/gen  tisztelt  Méltóságos  Uram  és  Méltóságos 
Asszonyom  / 

Hálásan  köszönöm  január  tizedikére  szóló  kedves 
meghívásukat.  Sajnos  azonban  egyéb  fontos  elfoglalt- 
ságom miatt  nem  áll  módomban  annak  eleget  tenni. 

Igaz  tisztelettel^  hívük: 
Dubois  Pál. 

Budapest,  1930.  jan.  5.-én. 


Másként  hangzik  természetesen  'a  jó  ismerősök  meg- 
hívója. Ilyenformán: 

Budapest,  Í931.  II L  4.'év. 
Kedves  Dubois, 
hallottuk,  hogy  megint  Budapesten  tartózkodik.  Legköze- 
lebbi csütörtökön  néhány  ismerős  és  jóbarát  lesz  nálunk 
ebéden,  nagyon  örülnénk^  ha  feleségével  együtt  eljönne. 
Szíves  üdvözlettel  : 

Dr.  Kiss  Lászlóné. 

Dr.  Kiss  László  orvos  meghívja  magához  ebédre 
Dubois  urat  és  feleségét.  Az  ebéd  fél  kettőkor  kezdődik. 
Mikor  Duboisék  megérkeznek,  már  együtt  van  a  kis 
társaság:  a  háziasszony  és  az  ura,  ennek  húga  és  sógora, 
Marika:  az  orvos  leánya  és  Kós  Károly,  a  leány 
vőlegénye. 

Kissné:  Isten  hozta  magukat  kedves  Dubois.  Meg- 
engedi, hogy  bemutassam  a  társaságot?  Szabó  Péter, 
Szabó  Péterné,  Mariska:  a  leányom,  Kós:  lányom  vőle- 
génye, Dubois  úr  és  felesége.  Tessék,  foglaljanak  helyet. 
Parancsolnak  egy  cigarettát  vagy  szivart? 

Dubois:  Köszönöm  szépen,  nekem  nem  szabad, 
feleségem  meg  nem  dohányzik. 

A   szobalány:   Tálalva   van. 

Kissné:  Akkor  menjünk  az  ebédlőbe.  Én  magát 
foglalom  le  magamnak  Dubois,  mesélni  fog  nekem  Fran- 
ciaországról. Tudja,  mennyire  érdekelnek  engem  az  ottani 
dolgok.  Az  asztalnál:  Tessék  hozzálátni;  jó  étvágyat 
kivánok. 

Kiss,  Duboisnéhoz:  Hogy  érzi  magát  Budapesten 
Nagyságos  Asszonyom? 

Duboisné:  Köszönöm,  nagyon  jól.  Tegnap  már  az 
operában  is  voltunk  az  urammal.  Megnéztük  a  Bánk 
Bánt.  De  nekünk  jobban  tetszett  a  dráma,  mint  az  opera. 

Kiss:  Az  operában  voltak?  Koshoz:  Ti  is  ott 
voltatok  a  Bánk  Bán  előadásán,  nem  láttátok  Nagyságos 
Asszonyékat? 

Kós:  De  igen,  láttuk  őket,  csak  nem  találkoztunk  velük. 
Ök  egy  első  emeleti  páholyban  ültek,  mi  pedig  a 
földszinten.  Azt  hiszem  nem  vettek  észre  minket,  hiszen 
akkor  még  nem  ismertük  egymást. 

Duboisné:  Mi  egy  kissé  későn  érkeztünk,  a  zenekar 
már  játszotta  a  nyitányt,  a  szünetben  pedig  bejött  hozzánk 

egy   ismerősünk  és   vele  beszélgettünk.   Az  előadás  után 
azonban  az  előcsarnokban  azt  hiszem  láttam  magukat. 

•Kiss:  Milyen  volt  az  előadás?  Ki  énekelte  Bánkot? 

Diiboisné:  Az  előadás  elég  jó  volt,  különösen  az 
első  felvonás.  Csak  a  kórusok  voltak  egy  kicsit  gyengék. 
Bánkot  Székelyhidy  énekelte.  Nagyon  szép  közönség  volt. 
Kiss:  Hallottátok  gyerekek,  a  Nagyságos  Asszonynak 
tetszett  az  előadás.  Nektek  miért  nem  tetszett?  Bizonyo- 
san bennetek  van  a  hiba. 

Marika:  Te  mindig  bennünket  okolsz  Apa,  pedig  nincs 
igazad.  Székelyhidy  szépen  énekelt,  de  a  többi  énekes 
bizony  gyenge  volt.  Neked  könnyű  beszélni.  Te  nem 
voltál  ott. 

Kissné:  Jól  van  Marika,  ne  vitatkozz  Apával.  Majd 
ha  Párizsba  mentek,  ott  jobbat  is  hallhattok.  Nem  akartok 
oda  menni  nászútra?  Dubois  úr  nagyon  dicséri  a  párizsi 
őszt. 

Kós:  Mi  inkább  a  Balatont  választjuk,  vagy  a  Mát- 
rát. Oda  azután  ti  is  eljöhettek  értünk.  Ne  mondjátok 
rólunk,  hogy  nem  vagyunk  jó  gyerekek. , 

Kiss:  No,  belőletek  sem  lesz  világutazó.  Mindig  mon- 
dom, menjetek  világot  látni,  de  nem  fog  rajtatok  a  szó. 

Dubois:  Pedig  Párizs  valóban  nagyon  szép  ősszel. 
Még  nászutasoknak  is.  Ha  eljönnek  Párizsba,  bennünket 
is  látogassanak  meg.  Nem  messze  tőlünk  van  az  Opera 

Kiss:  Rólatok  már  eleget  beszéltünk  gyerekek.  Paran- 
csoljon Nagyságos  Asszonyom  ebből  a  sültből.  Tölthetek 
bort? 

Duboisné:  Köszönöm,  csak  tiszta  vizet  kérek. 

Kissné:  Tessék  kedves  Dubois,  egyék,  mert  éhesen 
marad. 

Az  ebéd  végén  feláll  a  társaság,  kezet  nyújtanak 
egymásnak  s  azt  mondják:  „Kedves  egészségére".  Azután 
átmennek    a    szalonba,    itt   szolgálják    fel    a    feketekávét. 

HUSZONKILENCEDIK  GYAKORLAT 
(Feladat.) 

L  Minden  országban  egyformák  a  társadalmi  for- 
mák? 2.  Mi  történik  meg  a  külföldivel?  3.  Kik  köszönnek 
előre  Magyarországon?  4.  Hogyan  köszönnek  az  urak? 
5.  Egyszerű  a  megszólítás  kérdése?  6.  Hogyan  szólítjuk 
az  ismeretlen  embereket?  7.  Mit  mondunk  a  magasabb 
hivatalnokoknak?  8.  Hogyan  szólítjuk  azt,  akinek  vala- 
milyen címe  vagy  rangja  van?  9.  Mit  mondunk  a 
hölgyeknek?  10.  Hogyan  szólítjuk  az  ismerős  úrilányokat? 
11.  Kik  tegeződnek  Magyarországon?  12.  Hogyan 
köszönti  az  ember  azt,  akivel  tegeződik?  13.  Hogyan  kér 
meg  valakit,  hogy  üljön  le?  14.  Milyen  megszólítás  az 
ön?  15.  Mit  mondanak  helyette?  16.  Milyen  formái  vannak 
a  meghívásnak?  17.  Hogy  hangzik  a  hivatalos  meghívás? 
18.  Milyen  alkalmakkor  küldenek  szét  hivatalos  meghí- 
vókat? 19.  Hogyan  jelennek  meg  ilyenkor  az  urak? 
20.  Hát  a  hölgyek?  21.  Hogyan  válaszol  az  ember  a 
meghívóra,  ha  elfogadja  almeghívást?  22.  Mit  ír  az  ember, 
ha  más  dolga  van?  23.  Hogyan  hangzik  a  jó  ismerősök 
meghívója?  24.  Ki  hívja  meg  ebédre  D.  urat  és  fele- 
ségét? 25.  Mikor  kezdődik  az  ebéd?  26.  Kiket  mutat  be 
Kissné  D.  úrnak?  27.  Dohányzik  D.  úr?  28.  Mit  mond 
a  szobalány?  29.  Ki  foglalja  le  magának  Dubois  urat? 
30.  Miért?  31.  Érdeklik  Kissnét  a  párizsi  dolgok?  32.  Mit 
mond  Kissné  az  asztalnál?  33.  Hol  volt  D.-né  az  urá- 
val? 34.  Mit  néztek  meg?  35.  Kik  voltak  még  az 
Operában?  36.  Látták  D.-ékat?  37.  Miért  nem  vették 
észre  egymást?  38.  Mit  játszott  a  zenekar,  mikor  D.-ék 
megérkeztek?  39.  Milyen  volt  az  előadás?  40.  A  fia- 
taloknak is  tetszett?  41.  Miért  nem?  42.  Kivel  vitat- 
kozik Marika?  43.  Hova  mennek  nászútra  a  fiatalok? 
44.  Miért  nem  mennek  Párizsba?  45.  Mi  nem  lesz  be- 

lölük?  46.  Mit  mond  nekik  az  apjuk?  47.  Eleget  beszéltek 
már  róluk?  48.  Mit  mond  Kiss  László  Duboisnénak? 
49.  Miért  egyék  D.  úr?  50.  Mit  mondanak  egymásnak 
a  társaság  tagjai  ebéd  után  ? 


A  ház  és  a  lakás 

Bárdoss  úr  lakást  keres.  Érdeklődik  az  ismerősök 
között,  olvasgatja  az  újságokban  az  apró  hirdetéseket 
s  érintkezésbe  lép  egy-két  lakásközvetítővel  is,  hogy 
megfelelő  lakást  találjon.  Feleségével  is  gyakran  beszél- 
get a  lakás  kérdéséről.  Felesége  a  Tisztviselőtelepen  vagy 
valamelyik  villanegyedben:  a  Rózsadombon  vagy  a  Gel- 
lérthegyen szeretne  lakást  bérelni.  Különösen  a  gyer- 
mekek miatt.  A  villatelepeken  minden  villának  van  kertje, 
az  utcákon  kicsi  a  forgalom,  a  levegő  sokkal  tisztább 
és  jobb,  a  csend  sokkal  nagyobb,  mint  a  város  belse- 
jében. Egy  hátránya  azonban  van  ezeknek  a  lakásoknak. 
Messzire  feküsznek  a  központtól  s  azért  elsősorban  olyan 
embernek  valók,  akinek  autója  van.  De  ma  már  sokkal 
jobb  a  közlekedés  s  a  villatelepek  is  könnyen  megközelíthe-, 
tők.  A  belvárosi  lakásoknak  meg  van  az  az  előnyük, 
hogy  közel  vannak  a  hivatalokhoz,  a  színházakhoz: 
a  város  központjához.  Olyan  embernek,  akinek  sokat 
kell  szaladgálnia,  járkálnia,  sokkal  megfelelőbb  egy  bel- 
városi lakás. 

A  város  belsejében  természetesen  nagy,  többemeletes 
bérházakban  laknak  az  emberek.  Ma  már  egyre  maga- 
sabbra építik  a  házakat.  Amerikában  harminc,  negyven 
emeletes  házakat  is  építenek.  Ezek  a  felhőkarcolók.  Bi- 
zony nagy  különbség  van  a  házak  között,  és  különbözők 
a  bennük  lakó  emberek  is.  Milyen  más  az  élet  egy 
hatalmas  amerikai  felhőkarcolóban,  ahol  a  különféle  iro- 
7* 

dahelyiségekben  lázas  munka  folyik,  hivatalnokok  fut- 
kosnak, írógépek  kattognak,  ahol  számos  lift  bonyolítja  le 
az  óriási  forgalmat  s  az  épületek  tetején  gyakran  színház, 
kert  vagy  mulató  van,  mint  a  külvárosok  szegényes  kis 
házaiban,  ahol  az  emberek  családostul  egy-két  szobában 
laknak,  az  utcasarkokon  álldogálnak  s  a  földszintes  házak 
között  csak  itt-ott  bólongat  egy-két  árva  akácfa.  Milyen 
nagy  a  különbség  a  pesti  bérkaszárnyák  és  egy  falusi 
udvarház  élete  között.  A  bérházakban  senkinek  sincs 
kertje,  senki  sem  mondhatja:  „Ez  az  én  házam*^,  egy 
emeleten  több  család  is  lakik,  idegen  emberek  járkál- 
nak a  folyosókon,  az  utcáról  behallatszik  az  autók  tülkö- 
lése,  a  villanyosok  csengetése.  Ha  az  ember  este  tíz  óra 
után  megy  haza,  kapupénzt  kell  fizetnie  a  házmesternek. 
Mennyivel  szebb  az  élet  a  kedves,  barokk  stílű,  vidéki 
magyar  udvarházakban,  ahol  a  ház  mellett  szép  kert 
húzódik  a  csendesen  folydogáló  patakig;  a  patakon  túl, 
a  réten  vidáman  nyargalásznak  a  csikók,  az  udvarban 
futkároznak,  játszadoznak  a  gyermekek,  körülugrálják  a 
pulykakakast,  amely  büszkén  lépdel  közöttük.  Távolabb 
a  szélben  hajlongnak  a  magas,  karcsú  nyárfák . . . 

Bárdossné  is  ilyen  házat  szeretne,  de  meg  kell  eléged- 
nie azzal  a  lakással,  amelyet  egy  Erzsébet  körúti  bérház 
második  emeletén  vettek  bérbe,  mert  az  ura  itt  jár  hiva- 
talba. 

Bárdoss  úr  feleségével  együtt  elmegy  az  Erzsébet 
körút  22.  számú  házhoz,  hogy  megnézze  azt  a  lakást, 
melyet  az  egyik  lakásközvetítő  ajánlott  neki.  Csengetnek, 
a  szobalány  ajtót  nyit. 

B.:  Máté  úrral  szeretnénk  beszélni.  Itthon  van? 

A    szobalány:    Igen.    Kit    jelenthetek? 

B. :  Tessék  a  névjegyem.  A  kiadó  lakást  akarjuk  meg- 
nézni. 

B.  és  felesége  az  előszobában  várakoznak,  míg  a 
szobalány  bejelenti  őket. 

M.:  Van  szerencsém,  jó  napot  kívánok.  A  kiadó  la- 
kást óhajtják  megtekinteni?  Méltóztassanak  felfáradni 
velem.  A  lakás  öt  szobából  és  mellékhelyiségekből  áll. 
Az  előszobából  jobbra  nyílik  a  dolgozószoba,  a  következő 
szoba  a  szalon,  azután  következik  az  ebédlő.  Az  ebédlő 
mellett  van  a  hálószoba,  ettől  balra  a  gyermekszoba.  A 
hálószobából  kis  tapétaajtó  nyílik  a  fürdőszobába.  Itt 
balra  van:  a  konyha,  a  kamra  és  a  cselédszoba.  A  szobák 
két  utcára  nyílnak. 

B,:  A  szobák  szépek,  tiszták  és  világosak,  a  beosztás 
is  megfelel.  Mit  szólsz  hozzá  kedvesem? 

B.-né:  Nekem  is  tetszik.  Ilyen  lakásra  gondoltam. 
Körülbelül  ekkora  volt  a  régi  lakásunk  is.  Ugyanennyi 
szoba  is  volt  benne.  Ki  lakik  a  szomszédban  ?  Milyen  em- 
berek a  többi  lakók? 

M.:  Amint  látta  Nagyságos  Asszonyom,  én  a  magas 
földszinten  lakom,  Önök  alatt,  az  első  emeleten  egy  biz- 
tosítótársaság hivatalai  vannak,  a  harmadik  emeleten  pe- 
dig egy  nyugalmazott  minisztériumi  tisztviselő  lakik  leá- 
nyával és  annak  családjával. 

B.:  Helyes.  És  mondja  csak  kérem,  mennyibe  kerül 
ez  a  lakás? 

M.:  Négyezerötszáz  pengő  évenként,  negyedévi  rész- 
letekben előre  fizetendő.  Ebben  minden  bennfoglaltatik. 

B.:  Rendben  van,  kiveszem  a  lakást.  Még  megnéz- 
zük, hogyan  lehet  legjobban  elhelyezni  a  bútorokat,  azu- 
tán lemegyünk  önhöz  és  megírjuk  a  szerződést. 

Ebben  a  szobában  helyezzük  el  a  dolgozószobámat, 
ide  az  ablak  mellé  az  Íróasztalt,  ide  a  fal  mellé  a  könyv,- 
szekrényt,  itt  ebben  a  sarokban  pedig  a  karosszékeket  és 
a  dohányzó    asztalt.    Jó? 

B.-né:  Ahogy  gondolod.  Csak  egy  üj  szőnyegre  van 

még  szükség  és  egy  szép  asztali  lámpára,  akkor  ez  a 
szoba  rendben  lesz. 

B.:  Nekem  jó  lesz  a  régi  szőnyeg  is,  azt  hiszem  in- 
kább a  szalonba  kell  újat  vennünk.  Különben  is  szeret- 
nék egészen  új  szalónberendezést  csináltatni.  Olyan  stí- 
lust kell  választanunk,  amelyik  nem  üt  el  az  ebédlő  stílu- 
sától. Mert  ezt  a  két  szobát  szeretném  egy  kissé  átal<)kít- 
tatni,  úgy,  hogy  egybe  lehessen  őket  nyitni. 

B.-né:  Csináltassunk  biedermeier  bútorokat,  akkor 
régi  bútoraink  egy  részét  is  felhasználhatjuk.  Tudod, 
mennyire  ragaszkodom  hozzájuk.  Régi  családi  képeinket 
is  a  szalonban  akarom  felakasztani. 

M.:  Milyen  stílusú  ebédlőjük  van  Nagyságos  Asszo- 
nyom ? 

B.-né:  Barokk.  Egy  két  darabját  még  anyámtól  örö- 
költem, a  hiányzókat  egy  műbútorasztalos  iparművésszel 
csináltattuk.  Nagyon  nyugodt  vonalú  bútorok,  azt  hiszem 
egészen  jól  összeillenének  egy  biedermeier  szalonnal. 

B.:  No,  majd  meglátjuk.  A  hálószoba  is  elég  tágasnak 
látszik.  Csak  tapétája  sötét  egy  kissé.  Át  fogjuk 
tapétáztatni,  azt  akarom,  hogy  ez  a  szoba  világos  és 
derűs  legyen.  A  gyermekszobát  is  szeretném  átfestetni. 

M.:  Ezt  egykettőre  elvégzik!  a  mesteremberek;  a  vízve- 
zetéket is  meg  kell  igazítatnom.  Csekélység  az  egész,  de 
„rend  a  dolog  veleje". 

B.-né:  A  konyha  falait  is  szeretném  kicsempéz- 
tetni,  nagyon  kényes  vagyok  arra,  hogy  tiszta  legyen. 
Milyen  a  pince  és  a  padlás? 

M.:  Tiszta  és  rendes.  Mikor  óhajtanak  beköltözni 
Nagyságos   Asszonyom? 

B.-né:  Egy  hónap  múlva.  Addig  elvégeztetjük  az 
átalakításokat  s   kitakaríttatom  a   lakást. 

B.:  Még  egyet;   mennyi   a   felmondási   idő? 

M.:  Egy  negyed  év. 

Jár^  járat^  csinálj  csináltat^  takarít,    takaríttat. 
Ültetek,  ültetsz,  ültet,  ültetünk,  ültettek,  ültetnek. 

Jár,  járkál,  járogat,  járdogál;  beszél,  beszélget;  dob, 
dobál;  szalad,  szaladgál,  ül,  üldögél;  vág,  vagdal; 
ír,  irkál;  farag,  faragcsál;  nyargal,  nyargalász;  fog, 
fogdos;  lép  lépked;  hajlik^  hajlong. 

Ez  az  ember  Kiss  János*  Az  Kovács  Péter. 


Ennek  van  háza. 
Ezt    ismerem. 
Ehhez  eljárogatok. 

Ki  ez  az  ember? 
Milyen  ez  az  ember? 

Mennyi  pénze   van? 

Mekkora  ez  az  ember? 

Kinek  adjak  kenyeret? 
Kitol  kérjek  pénzt? 
Kivel  beszélgessek? 
Kihez  menjek? 
Kiről  beszéltetek? 

Mindannyian  ott 

voltatok  ? 
Senki  sem  hiányzott? 


Annak  nincs. 
Azt  nem. 
Ahhoz  nem. 


stb. 


Ugyanaz,  aki  tegnap  volt :  K*  D. 

Ugyanolyan,  amilyen  tegnap 
volt:  gazdag. 

Ugyanannyi,  amennyi  tegnap: 
sok* 

Ugyanakkora,  amekkora  én  va- 
gyok: 176  cm* 

Mindenkinek. 

Senkitől. 

Akárkivel,  csak  okosan. 

Ahhoz,   akit  szeret. 

Valakiről.  stb. 

Igen,  valamennyien  ott 

voltunk. 
De  igen,  néhányan  nem 

voltak  ott.   stb. 


HARMINCADIK  GYAKORLAT 
(Feladat.) 

1.  Mit  keres  Bárdoss  úr?  2.  Hol  érdeklődik?  3.  Mit 
olvasgat  az  újságban?  4.  Kikkel  lép  érintkezésbe?  5. 
Miről  beszélget  feleségével?  6.  Hol  szeretne  a  felesége 

lakást  bérelni?  7.  Hol  van  a  Oellérthegy ?  8.  Miért  jobb  a 
Rózsadombon  lakni,  minta  városban?  9.  Hol  nagyobb 
a  forgalom,  a  villatelepeken  vagy  a  város  belsejében? 
10.  Mi  a  villák  hátránya?  11.  Ma  is  nehezen  meg- 
közelíthetők még  a  villatelepek?  12.  Mi  a  belvárosi 
lakások  előnye?  13.  Milyenek  a  belvárosi  házak? 
14.  Hogyan  építik  ma  már  a  házakat?  15.  Hogy  hívják 
a  harmincemeletes  házakat?  16.  Mi  van  ezekben?  17.  Mi- 
lyen élet  folyik  bennük?  18,  Mi  bonyolítja  le  az  óriási 
forgalmat?  19.  Hogyan  laknak  az  emberek  a  külvárosok- 
ban? 20.  Mi  bólongat  a  földszintes  kis  házak  között? 
21.  Nagy  a  különbség  a  pesti  bérkaszárnyák  s  a  vidéki 
udvarházak  élete  között?  22.  Van  a  bérháznak  kertje? 
23.  Hány  család  lakik  egy  emeleten?  24.  Kik  járkálnak  a 
folyosón?  25.  Mi  hallatszik  be  az  utcáról?  26.  Milyen 
stilusúak  a  vidéki  magyar  udvarházak?  27.  Mik  nyarga- 
lásznak a  patakon  túl?  28.  Hol  játszadoznak  a  gyermekek? 
29.  Mit  ugrálnak  körül?  30.  Mik  hajlongnak  a  szélben? 

31.  Miért  megy  Bárdoss  úr  az  Erzsébet   körút    22.  alá? 

32.  Ki  nyit  ajtót  a  csengetésre?  33.  Mit  .csinál  a  szoba- 
lány? 34.  Hol  várakoznak  B.-ék,  míg  a  szobalány  be- 
jelenti őket?  35.  Hány  szobából  áll  a  lakás?  36.  Mi- 
lyenek a  szobák?  37.  Mi  nyílik  jobbra  az  előszobából? 
38.  Mi  van  a  dolgozószoba  mellett?  39.  Hát  azon  túl? 
40.  Milyen  szoba  van  a  hálószoba  mellett?  41.  Hol  van 
a  fürdőszoba?  42.  Mi  nyílik  a  konyhából?  43.  Megfelel 
a  beosztás?  44.  Milyen  emberek  laknak  a  házban?  45. 
Kik  a  szomszédok?  46.  Mennyibe  kerül  a  lakás?  47. 
Kiveszi  B.  úr  a  lakást?  48.  Hol  írják  meg  a  szerző- 
dést? 49.  Milyen  bútorokat  helyeznek  el  a  dolgozószo- 
bában? 50.  Szereti  Ön  a  régi  bútorokat?  51.  Melyik  szobába 
készíttetnek  új  berendezést?  52.  Milyen  stílusú  lesz  az  új 
szalon?  53.  Miért?  54.  Hogyan  akarja  B.  ur  átalakíttatni 
a  szalont  és  az  ebédlőt?  55.   összeülik  a  biedermeier  a 

barokkal?  56.  Elég  tágas  a  hálószoba?  57.  Átfestetik 
a  gyermekszobát?  58.  Mit  csináltat  B.-né  a  konyha  fa- 
laival? 59.  Van  pince  és  padlás?  60.  Mennyi  a  felmon- 
dási idő?  61.  Mikor  költöznek  be  B.-ék?  62.  Mit  kell 
fizetni  a  házmesternek   este  tíz   óra   után? 


A  sportok 

A  tél  hideg  volt  és  sokáig  tartott.  De  semmi  sem 
tart  örökké.  Elmúlt  a  tél  s  a  tavasz  már  kinn  találja 
az  embereket  a  sporttereken.  Aki  csak  teheti  reggel  vagy 
este,  hivatalos  elfoglaltsága  előtt  vagy  után,  siet  a  sport- 
telepekre, hogy  kedves  sportjának  egy-két  órát  szen- 
teljen. Ilyenkor  tavasszal  rendbehozzák  a  salakkal  borított 
futópályákat,  felássák  és  friss  homokkal  töltik  fel  az  ugró- 
pályákat, lehengerlik  a  futballpályákat.  Nagy  a  sürgés- 
forgás. Vannak,  akik  a  könnyű  atlétikát  szeretik,  a  tavasz 
az  ő  szezonjuk.  De  a  tornászok  is  kivonulnak  a  torna- 
termekből, a  hordozható  tornaszereket  kihozzák  a  sza- 
badba, az  egyik  csapat  a  korláton,  a  másik  a  nyújtón, 
a  harmadik  a  lovon  tornászik;  odébb  csapattornát  vé- 
geznek s  egy  vidám  csoport  bakot  ugrik.  De  az  atléták 
sem  maradnak  el.  A  salakpálya  egyik  végében  most  in- 
dulnak a  száz  méteres  futók,  ezek  rövid  távot  futnak,  a 
hosszutávfutók  reggel  treníroznak.  Az  ugrópályákon  is 
mozgalmas  az  élet,  egymásután  jönnek  a  magasugrók, 
a  távolugrók  és  a  rúdugrók.  Odébb  a  súlydobók,  a  disz- 
kosz és  gerelyvetők  készülnek  a  legközelebbi  atlétikai 
versenyre.  A  klubház  erkélyéről  egy  kis  társaság  gyö- 
nyörködik a  mozgalmas  képben,  de  csakhamar  más  vonja 
magára  figyelmüket.  A  tenniszpályák  felől  hangos  taps 
hallatszik.  Ott  mérkőzések  folynak,  most  dől  el,  kik  fog- 
nak résztvenni  a  nagy  nemzetközi  tenniszversenyeken.  A 

férfi  páros  különösen  jól  játszik,  de  a  vegyes  párok  is 
szépen  dolgoznak.  Közben  lassan  bealkonyodik  s  a  pályán 
elcsendesedik  az  élet.  A  társaság  behúzódik  az  öltözőkbe. 
A  fürdőszobákban  nagy  a  lárma,  a  kimelegedett  atléták 
mosakodnak,  zuhanyoznak,  törülköznek,  fésülködnek,  egy 
kis  locsolódás  is  előfordul.  Az  öltözőkben  már  öltözköd- 
nek az  emberek,  a  lusták  és  álmosak  már  nyújtózkodnak, 
ásítoznak  és  az  ágy  után  vágyakoznak.  Pedig  még  sok  a 
megbeszélni  való.  Egyesek  a  legutóbbi  atlétikai  vesenyt 
tárgyalják  meg,  mások  a  jövő  verseny  esélyeit.  Soha  sem 
tudhatja  az  ember . . .  Mindenkivel  megtörténhetik,  hogy 
jó  formában  lesz  és  megnyeri  a  versenyt.  S  a  versenyen 
dőlnek  el  a  bajnokságok. 


Egész  télen  folytak  a  készülődések  a  nyári  táboro- 
zásra. Szorgalmasan  és  szépen  dolgoztak  a  fiuk.  Most 
végre  itt  a  nyár,  vége  az  iskolának  s  a  vonat  vígan  sza- 
lad a  Balaton  felé.  Mind  itt  vannak,  az  egész  csapat.  Han- 
gos is  a  vasúti  kocsi,  beszélgetnek,  nevetgélnek,  énekel- 
nek a  legénykék. 

Pista:  Barátom!  Ha  láttad  volna,  mikor  a  Molnár 
lefutott  a  jobbszélen,  a  kapu  előtt  beadta  a  lapdát  Pata- 
kynak  és  Pataky  —  bumm  —  berúgta  az  első  gólt.  Gyö- 
nyörű volt.  Különben  is,  tudod,  én  még  nem  láttam  olyan 
szép  összjátékot,  mint   akkor. 

Jóska:  Gyerekek!  Fogadni  mernék,  hogy  Pista  már 
megint  a  futballért  rajong.  Mitha  másról  nem  is  lehetne 
beszélni.   Halló,  hányadik  gólt  rúgja  már  Pataky? 

Feri:  Lehet  az  már  a  tizedik  is.  No,  ne  mentegetődz- 
zél,  lelkesedhetsz  tovább.  De  ne  haragudj  öregem,  en- 
gem jobban  érdekel  a  dobogókői  kirándulás.  Egy  ilyen 
téli  táborozás  mégis  csak  szebb,  mint  egy  futballmérkőzés. 

Sanyi:    Hogyan   is    volt  az   a  hires   kirándulás? 

Feri:  Hát  ide  figyelj,  majd  elmondom.  Karácsonykor 
összebeszéltünk  öten  fiuk,  hogy  kimegyünk  egy-két  napra 
a  Dobogókőre.  Téli  sportokat  akartunk  űzni.  Mindannyian 
sífelszerelést  vittünk  magunkkal,  az  egyik  fiu  a  ródliját 
is  magával  hozta.  A  helyiérdekű  vasúttal  mentünk  a  vég- 
állomásig, ott  kiszálltunk  és  fel  a  hegyekbe.  Mehettünk 
már  egy  óra  hosszat,  mikor  egyszerre  csak  borulni  kez- 
dett. „No  fiuk",  mondom,  „siessünk,  mert  nemsokára  sötét 
lesz."  Siettünk  is,  ahogy  csak  siethettünk.  De  a  menedék- 
ház még  n^essze  volt,  egy  órán  belül  nem  érhettük  el. 
„Repülőgép  kellene  ide",  mondja  az  egyik  fiu.  „Meg  egy 
repülőtér,  ahol  felszállhat",  mondom  én.  Egyszer  csak 
elkezd  havazni,  de  jó  erősen.  Majdnem  eltévedtünk.  Vilá- 
gított ugyan  a  hó,  de  az  ördög  se  tud  havazásban  tájé- 
kozódni. Szerencsére  jól  ismerem  a  vidéket,  iránytű  is 
volt  nálam,  de  még  így  is  könnyen  eltévedhettünk  volna. 
Nagysokára  mégis  elértük  a  túristaházat.  Másnap  aztán 
hajrá,  kezdődött  az  élet. 

A  parancsnok  úr:  A  téli  sportokról  beszéltek  fiuk?  Hát 
biz  az  nagyszerű  érzés,  ha  az  ember  sítalpat  köthet  a  tal- 
pára és  végigszáguldhat  a  lejtős  hómezőkön.  Hát  még 
akkor,  ha  Svájcba  mehet  az  ember,  St.  Moriztba,  Davosba, 
vagy  az  osztrák  Alpokba.  A  hegyeken  mindenütt  mene- 
dékházak, beláthatatlan,  érintetlen,  nagy  hómezők,  melyeket 
még  nem  szántottak  fel  a  síelők.  Csodálatosan  szépek  a 
havas  téli  fenyvesek.  A  telepeken  kilométerhosszúságú 
pályákat  készítenek,  itt  folynak  le  a  ródli  és  bobverse- 
nyek. A  nagy  jégpályákon  nyüzsögnek  az  emberek. 
Ilyenkor  vannak  a  nemzetközi  gyors-és  műkorcsolyázó  ver- 
senyek, a  jéghoki  mérkőzések.  Ez  a  téli  sportok  eldorá- 
dója.  Milyen  másként  volt  ez  régen.  Az  emberek  féltek  a 
hideg  téli  napoktól,  szánkázni  és  korcsolyázni  is  bun- 
dában  mentek. 

Feri:  Nekünk  is  van  egy  fagyos  szentünk.  Ugye  Laci 
te  még  fürdeni  is  bundában  mégy.  Most  is  úgy  betaka- 
rództál,  mintha  az  északi  sarkra  mennénk. 

Pista:  No  majd  nem  húzódozol  a  fürdéstől,  ha  a  Bala- 
tonnál leszünk.  Ott  kiúszhatjuk  és  kifürödhetjük  magun- 
kat. A  vizén  lehet  csak  igazán  sportolni.  Én  bizony  egész 
nap  a  vizén  vagyok  nyáron,  csónakázom,  evezek,  vitor- 
lázom, úszom,  őszre  olyan  barnára  égek  a  napon,  mint 
a  csokoládé. 

Jóska:  Mi  a  Dunán  szoktunk  nyaralni,  ott  nem  lehet 
jól  vitorlázni.  De  evezőscsónak  sok  van.  Nekünk  is  van 
egy  kétevezős,  gurulóüléses  csónakunk,  azon  egész  nyá- 
ron evezhetek.  Ne  gondold,  hogy  csak  a  Balatonon  van 
viziélet.  A  Duna  is  tele  van  gőzhajókkal,  motorcsóna- 
kokkal, s  különösen  szombaton  és  vasárnap  annyi  a  csó- 
nak, hogy  alig  lehet  mozogni  tőlük  a  vizén.  Ilyenkor 
kivonulnak  a  vadevezősök,  sátrakat,  pokrócokat  visznek 
magukkal  és  kint  is  alusznak  sokszor  a  szabadban. 

A  parancsnok  úr:  Készülődjetek  fiuk,  nemsokára  meg- 
érkezünk. Gyorsan  kell  kiszállnunk,  mert  a  vonat  nem 
várakozhatik  sokáig.  Ne  vitatkozzatok.  Megérkeztünk.  Egy 
kettő,  három,  kiszállni! 


mos^    mosakodik^    fésiily    fésülködik,    törülj    törülközik, 
mutat,  mutatkozik,   takar,  takaródzik,  menteget,  mente- 
getödzik,  nyújt,  nyútózik,  húz,   húzódik, 
mutatkozom,  mutatkozol,  mutatkozik,  mutatkozunk,  mu- 
tatkoztok, mutatkoznak. 

* 

ad,  adhat,  mond,  mondhat,  lát,  láthat,  tesz,  tehet,  megy, 

mehet. 

adhatok,  adhatsz,  adhat,  adhatunk,  adhattok,  adhatnak. 

adni,  kérni: 

adok 

adom/adlak 

kérek 

kérem  l  kérlek 

adsz 

adod 

kérsz 

kéred 

ad 

adja 

kér 

kéri 

adunk 

adjuk 

kérünk 

kérjük 

adtok 

adjátok 

kértek 

kéritek 

adnak 

adják 

kérnek 

kérik 

adtam 

adtam/adtalak 

kértem 

kértem  kértelek 

adtál 

adtad 

kértél 

kérted 

adott 

adta 

kért 

kérte 

adtunk 

adtuk 

kértünk 

kértük 

adtatok 

adtátok 

kértetek 

kértétek 

adtak 

adták 

kértek 

kérték 

fogok 

fogom/ foglak      {fogok 

fogom  1  foglak 

fogsz 

fogod 

fogsz 

fogod 

••* 

fog 
fogunk 

fogja 
fogjuk 

i 

fog 
fogunk 

i 

fogja 
fogjuk 

fogtok 

fogjátok 

fogtok 

fogjátok 

fogunk 

fogjuk 

fogunk 

fogjuk 

lenni: 

vagyok 

voltam 

leszek 

vagy 

voltál 

leszel 

van 

volt 

lesz 

vagyunk 

voltunk 

leszünk 

vagytok 

voltatok 

lesztek 

vannak 

voltak 

lesznek 

nienni,  jönni: 

megyek 

jövök 

mentem 

jöttem 

mégy 

jössz 

mentél 

jöttél 

megy 

jön 

ment 

jött 

megyünk 

jövünk 

mentünk 

jöttünk 

mentek 

jöttök 

mentetek 

jöttetek 

men 

mek 

jön 

nek 

ment 

ek 

jötte 

k 

menni 

fogok 

jönni 

fogok 

menni 

fogsz 

jönni 

fogsz 

menni 

fog 

jönni 

fog 

HARMINCEGYEDIK  GYAKORLAT 

(Feladat). 

1.  Sokáig  tartott  a  tél?  2.  Hol  találja  a  tavasz  az 
embereket.  3.  Mikor  mennek  ki  az  emberek  a  sporttele- 
pekre? 4.  Minek  szentelnek  egy-két  órát?  5.  Mit  csinálnak 
a  salakpályákkal?  6.  Hát  az  ugrópályákkal?  7.  Miért 
hengerlik  le  a  futballpályákat?  8.  Szereti  ön  a  könnyű 
atlétikát?  Q.  Mit  csinálnak  a  tornászok?  10.  Hol  tor- 
násznak télen?  11.  Milyen  tornaszerek  vannak?  12.  Kik 
végeznek  csapattornát?  13.  Mit  csinál  egy  vidám  csa- 
pat? 14.  Hol  startolnak  a  futók?  15.  Mikor  treníroznak  a 
hosszutávfutók ?  16.  Milyen  az  élet  az  ugrópályákon? 
17.  Mire  készülnek  a  súlydobók  és  a  gerelyvetők?  18. 
Honnan  gyönyörködik  egy  kis  társaság  a  mozgalmas 
képben?  19.  Mi  vonja  magára  figyelmüket?  20.  Mi  hallat- 
szik a  tenniszpályák  felől?  21.  Mi  dől  el  most  ott?  22. 
Hogyan  játszik  a  férfipáros?  23.  Hogyan  dolgoznak  a 
vegyes  párok?  24.  Mi  történik  közben?  25.  Hova  hú- 
zódik be  a  társaság?  26.  Mit  csinálnak  a  kimelegedett 
atléták?  27.  Hol  öltözködnek  az  emberek?  28.  Mire 
vágyakoznak  a  lusták  ?  29.  Mit  csinál  az  ember,  ha  álmos  ? 
30.  Mit  tárgyalnak  meg  egyesek?  31.  Mit  mérlegelnek  má- 
sok? 32.  Mi  történhetik  meg  mindenkivel?  33.  Mik  dől- 
nek el  a  versenyen?  34.  Mire  készülődtek  a  fiuk  egész 
télen?  35.  Merre  szalad  a  vonat?  36.  Mit  csinálnak  a 
legénykék?  37.  Ki  futott  le  a  jobbszélen?  38.  Mit  rúgott 
be  Pataky?  39.  Szép  volt  az  összjáték?  40.  Mi  szebb, 
mint  egy  futballmeccs?  41.  Mit  mesél  el  Feri?  42.  Mikor 
beszéltek    össze   a    fiuk?   43,    Hova   akartak   menni?   44. 

Mit  vittek  magukkal?  45.  Meddig  mentek  a  helyiérde- 
kűvel? 46.  Mennyi  ideje  mehettek,  mikor  borulni  kezdett? 
47.  Miért  siettek?  48.  Milyen  messze  volt  a  menedékház? 
49.  Elérhették  egy  óra  alatt?  50.  Hol  száll  fel  a  repü- 
lőgép? 51.  Hogyan  kezdett  havazni?  52.  Miért  nem  té- 
vedtek el  a  fiuk?  53.  Mi  kezdődött  másnap?  54.  Miről 
beszél  a  parancsnok  úr  a  fiúknak?  55.  Milyen  érzés  az, 
ha  az  ember  végigszáguldhat  a  havas  mezőkön?  56.  Mi- 
lyen a  téli  sportélet  Svájcban?  57.  Milyenek  a  havas  téli 
fenyvesek?  58.  Milyen  pályákat  készítenek  a  telepeken? 
59.  Milyen  versenyek  folynak  le  itt?  60.  Régen  is  sze- 
rették az  emberek  a  téli  sportokat?  61.  Hogyan  megy  für- 
deni Laci?  62.  Hol  van  Pista  egész  nyáron?  63.  Milyen 
ágai  vannak  a  vizisportnak  ?  64.  Mivel  van  tele  nyáron  a 
Duna?  65.  Kik  vonulnak  ki  vasárnaponként?  66.  Mit 
visznek  magukkal  a  vadevezősök?  67.  Miért  kell  gyorsan 
kiszállni  a  fiuknak? 


A  divat 

Változatosság  gyönyörködtet.  Ez  az  igazság  akkor 
válik  igazán  nyilvánvalóvá,  ha  az  emberek  öltözködésére 
gondolunk.  Minden  kornak  megvan  a  maga  öltözködési 
stílusa,  de  nemcsak  az  egyes  koroknak,  hanem  az  egyes 
nemzeteknek,  sőt  egyes  vidékeknek  is.  Gondoljunk  csak 
arra,  milyen  másként  öltözködtek  ezelőtt  ötven  eszten- 
dővel s  hogy  milyen  változatos  gazdagságú  a  külön- 
böze népek  viselete.  De  nemcsak  az  izlés  változandó- 
sága,  hanem  a  társadalmi  szokások  is  befolyást  gyakorol- 
nak a  divat  változásaira.  Egészen  másként  öltözködik 
az  ember,  ha  hivatalába  megy,  ha  látogatást  tesz,  vagy 
ha  estélyekre,  bálokra  hivatalos.  Utcára,  hivatalba  egy- 
szerű utcai  ruhát  vesz  fel  az  ember,  puha,  színes  inggel, 

fekete  vagy  barna  cipőt,  színes  harisnyával,  barna  vag>' 
szürke  felöltöt  puha  kalappal.  Hivatalos  látogatásra  fe- 
ketébe öltözik  az  ember,  fekete  zakkót  húz,  szürkecsikos 
nadrággal,  csikós  fekete  nyakkendőt  köt  s  fekete  kemény- 
kalapot  tesz  a  fejére.  Estélyekre  vagy  bálba  frakkban 
vagy  szmokingban  megy  az  ember,  keményített  mellü 
inget  vesz  fel,  fekete  vagy  fehér  csokornyakkendőt  köt, 
fekete  selyemharisnyát  és  lakkcipőt  húz. 

A  férfidivat  eléggé  konzervatív,  annál  változékonyabb 
azonban  a  női.  Minden  társaságban  vannak  követendő 
mintaképek,  ezek  évenként  és  szezononként  változtatják 
a  divatot  s  a  társaságbeli  hölgyek  sietve  követik  őket.  A 
hölgyek  öltözködése  sokkal  változatosabb,  mint  a  fér- 
fiaké, több  szabadságot  enged  az  egyéni  ízlésnek.  Ott- 
hon általában  könnyű  pongyolát  vagy  háziruhát  visel- 
nek, utcán,  hivatalban  utcai  ruhát,  estélyeken,  színházban, 
operában  estélyi  ruhát.  Nagy  művészet  az  egyéniségnek 
megfelelő  anyagot,  színt,  szabást  kiválasztani.  S  a  toa- 
lett még  nem  is  kész  magával  a  ruhával,  a  harisnya  és 
cipő  színe  és  formája,  a  felöltő  és  kalap  megválasztása 
mind  gondot  és  ízlést  igényel.  Mennyi  különböző  anyagú 
és  formájú  kalapot  látunk  nap  nap  után.  Apró,  kari- 
mátlan,  bársony,  selyem  és  nemezkalapokat,  széles  kari- 
májú szalmakalapokat  stb.  Az  elegánsan  öltözködő  höl- 
gyeknek egész  cipőraktáruk  van.  Ezekben  minden  cipő- 
fajta megtalálható:  apró  selyem  tánccipők,  lakk,  sevró, 
antilop  és  vászoncipők,  alacsonysarku  sportcipők  és  sarok 
nélküli  tenniszcipők*). 


*)  Kereskedőkkel,   iparosokkal  a  megfelelő  fogalomkör  szó- 
kincsét  kell  begyakorolni  itt  is  és  a  következő  gyakorlatban  is. 

a)  A  szabónál 

Dóczy  úr:  Mondja  csak  kedves  Bárdos  úr,  hol  csi- 
náltatja ruháit?  Ritkán  láttam  ilyen  jó  szabású  öltö- 
nyöket Szeretnék  egy  szép  világosszürke  nyári  öltönyt 
csináltatni,  nagy  hálára  kötelezne,  ha  megmondaná,  ki  a 
szabója. 

Bárdos  úr:  Ezer  örömmel.  Sándor  Eleknél  dolgozta- 
tok. Nagyon  megbízható,  régi  cég.  A  napokban  megyek 
én  is  próbálni,  jöjjön  velem,  ha  van  kedve  hozzá. 

Dóczy  úr:  Előre  is  köszönöm  a  fáradságát.  Szöve- 
teket is  tart  raktáron  a  szabó,  ugye? 

Bárdos  úr:  Jó  napot  Sándor  úr.  Megpróbálhatnám  a 
ruhámat?  Hoztam  egy  új  rendelőt  is. 

A  szabó:  Ezer  köszönet.  Azonnal  hívom  a  szabászt. 
Milyen  öltönyt  méltóztatik? 

Dóczy  úr:  Egy  világos  nyári  utcai  ruhát.  De  lehetőleg 
egészen  sima,  könnyű  mintázatú  szöveteket  mutasson. 
Nem  szeretem  sem  a  feltűnő  színeket,  sem  az  erősen  min- 
tázott szöveteket. 

A  szabó:  Méltóztassék  választani.  Ezek  a  minták  a 
legdivatosabbak.  Milyen  szabású  legyen  a  ruha? 

Dóczy  úr:  Egészen  sima,  széles  kihajtóval,  egészen 
keveset  derékba  szabva.  Csinálja  a  kabátot  is,  meg  a 
nadrágot  is  elég  bőre,  nem  szeretem  a  nagyon  szűkre 
szabott  ruhákat.  Mennyibe  kerül  egy  öltöny  ebből  az 
anyagból  ? 

A  szabó:  260  pengő. 

Dóczy  úr:  No,  nem  mondhatnám,  hogy  olcsó. 

A  szabó:  A  készen  vett  ruha  természetesen  lényegesen 
olcsóbb,  mint  a  mértékre  készített.  De  meg  lehet  győ- 
ződve róla,  hogy  az  öltöny  elsőrangúan  fog  állni  s  az 
anyag  is  elsőrendű. 

Dóezy  úr:  Jól  van,  vegyen  mértéket. 

Berlitz,  Magyar  g 

A  szabó:  Egysoros  vagy  kétsoros  legyen  a  kabát? 
Milyen  bélést  méltóztatik  parancsolni? 

Dóczy  úr:  Egysoros  legyen,  két  gombbal.  Valami 
egészen  könnyű  anyaggal  kell  bélelnie.  Mikor  lesz  készen 
a  ruha? 

A  szabó:  Két  hét  múlva.  Egy  hét  múlva  azonban  már 
próbálhatunk. 


b)  Divatszalonban 

Elárusítónő:  Kezét  csókolom  Nagyságos  Asszonyom, 
mivel  szolgálhatok? 

Kósné:  Egy  könnyű  tavaszikabátot  szeretnék,  de  nem 
túl  könnyűt  és  egészen  egyszerűt. 

Elárusítónő:  Méltóztassék.  Ez  egészen  könnyű  anyag- 
ból van,  de  a  selyembélés  és  a  szőrmegallér  meleget  tart. 

Kósné:  Nem  mutathatná  meg  nekem  azt  a  kék  ka- 
bátot, amelyiket  a  kirakatban  láttam?  Az  nagyon  tetszik 
nekem. 

Elárusítónő:  Az  a  kabát  drágább  valamivel,  400 
pengő,  de  nagyon  divatos  s  azt  hiszem,  nagyon  jól  fog 
állni  a  Nagyságos  Asszonynak. 

Kósné:  Szeretném  megpróbálni.  Nem  gondolja,  hogy 
hosszú  egy  kissé? 

Elárusítónő:  Egész  keveset.  Azonnal  leküldjük  a  mű- 
helybe. Az  átalakítás  nem  tart  sokáig.  Holnapra  ké- 
szen  lesz   a  kabát.     Hova  küldhetem? 

Kósné:  Egy  estélyi  ruhára  is  szükségem  lenne,  nem 
mutathatna   be   egypárat? 

Elárusítónő:  Méltóztassék  felfáradni  az  első  emeletre, 
azonnal  szólok  a  próbakisasszonyoknak. 

Kósné:  Azt  hiszem,  ez  a  fehér  selyem  ruha  meg  fog 
felelni.   A  szabása  is   tetszik. 

Elárusítónő:  Elsőrendű  anyag  és  nagyon  modern. 
Ezek  a  tompafényü  selymek  most  nagyon  divatosak.  A 
szabás  is  egészen  modern.  Nagyon  szép  ez  a  sima 
egyszerűség,  igen  jól  fog  hozzá  állni  egy  fehér  g3Öngy- 
sor.   Fiatalos  ruha,  egy  cseppet  sem  öregít. 

Kósné:    Mutathatna  valami  szép   kosztümöt  is? 

Elárusítónő:  Most,  az  idény  végén  nincs  nagy  készle- 
tünk. Azt  ajánlanám  Nagyságos  Asszonyom,  hogy  a  sze- 
zon elején  méltóztassék  jönni.  Akkor  nagyon  szép  és 
gazdag    választékkal    szolgálhatunk. 


adni,  kérni: 

adnék 

adnám 

kérnék 

kérném 

adnál 

adnád 

kérnél 

kérnéd 

adna 

adná 

kérne 

kérné 

adnánk 

adnók 

kérnénk 

kérnök 

adnátok 

adnátok 

kérnétek 

kérnétek 

adnának 

adnák 
adnálak 

kérnének 

kérnék 
kérnélek 

adtam 

adtam 

kértem 

kértem 

adtál 

adtad 

kértél 

kérted 

adott 

« 

adta 

« 

kért 

Q 

kérte 

Q 

adtunk 
adtatok 

1 

adtuk 
adtátok 

kértünk 
kértetek 

Sí 

kértük 
kértétek 

1 

adtak 

adták 

kértek 

kérték 

' 

adtalak 

■ 

kértelek 

lenni: 

volnék 

volnánk 

lettem 

Q 

lettünk 

Q 

volnál 

volnátok 

lettél 

L   *i 

lettetek 

-^ 

volna 

volnának 

lett 

§ 

lettek 

§ 

menni,    jonn 

i: 

mennék 

lonnék 

mentem 

jöttem 

mennél 

jönnél 

mentél 

jöttél 

menne 

jönne 

ment 

jött 

mennénk 

jönnénk 

mentünk 

'1 

jöttünk 

mennétek 

jönnétek 

mentetek 

jöttetek 

mennének 

jönnének 

mentek 

jöttek 

HARMINCKETTEDIK  GYAKORLAT 

(Feladat.) 

1.  Milyen  igazság  válik  nyilvánvalóvá,  ha  az  em- 
berek öltözködésére  gondolunk?  2.  Minden  kornak  meg- 
van a  maga  öltözködési  stílusa?  3.  A  népviseletek  is 
különbözők?  4.  Másként  öltözködtek  ezelőtt  ötven  esz- 
tendővel, mint  ma?  5.  Csak  az  izlés  változandósága  gya- 
korol befolyást  a  divat  változásaira?  6.  Hogyan  öltözik 
az  ember,  ha  hivatalba  megy?  7.  Milyen  ruhában  me- 
gyünk látogatóba?  8.  Hogyan  öltözünk,  ha  estélyre  vagy 
bálba  megyünk?  Q.  Konzervatív  a  férfidivat?  10.  Hát  a 
női?  11.  Milyen  mintaképek  vannak  minden  társaságban? 
12.  Kik  követik  őket  sietve?  13.  Minek  enged  több  szabad- 
ságot a  hölgyek  öltözködése?  14.  Mit  viselnek  otthon? 
15.  Hát  az  utcán?  16.  Mibe  öltöznek,  ha  bálba  mennek? 
17.  Nagy  művészet  szépen  és  Ízlésesen  öltözködni?  18.  Mi 
tartozik  a  toaletthez  a  ruhán  kívül?  19.  Mit  igényel  a 
felöltő  és  a  kalap  kiválasztása?  20.  Milyen  kalapokat  lehet 
látni  nap  nap  után?  21.  Milyen  cipők  vannak  egy  elegáns 
hölgy  cipőraktárában  ?  22.  Hol  csináltatja  Bárdos  úr  a  ru- 
háit? 23.  Jó  szabású  öltönyei  vannak?  24.  Mit  szeretne 
csináltatni  Dóczy  úr?  25.  Megmondja  neki  Bárdos  úr, 
hogy  ki  a  szabója?  26.  Kinél  dolgoztat  B.  úr? '27.  Mikor 
megy  próbálni?  28.  Szöveteket  is  tart  raktáron  a  szabó? 
29.  Ki  vesz  mértéket?  30.  Milyen  szövetet  választ  Dóczy 

úr?  31.  Szereti  a  feltűnő  színeket?  32.  Milyen  szabású 
legyen  a  ruha?  33.  Tetszik  önnek  a  derékba  szabott 
kabát?  34.  Mennyibe  kerül  egy  öltöny?  35.  Olcsó?  36. 
Olcsóbb  a  készen  vett  ruha,  mint  a  csináltatott?  37. 
Milyen  anyagból  legyen  a  bélés?  38.  Mikorra  lesz  kész  a 
ruha?  39.  Mit  vásárol  Kósné  a  divatszalonban?  40.  Mi 
tart  mekget  a  könnyű  kabáton?  41.  Melyik  kabát  tet- 
szik Kósnénak?  42.  Drágább  a  kék  kabát  mint  a  szürke? 
43.  Melyik  kabát  áll  jól  a  nagyságos  asszonynak?  44. 
Nem  hosszú  egy  kissé?  45.  Hol  alakítják  át?  45.  Mire 
lesz  készen?  46.  Hova  küldheti  az  elárusítónő  a  kabá- 
tot? 47.  Hol  nézi  meg  Kósné  az  estélyi  ruhákat?  48. 
Kik  mutatják  be  a  ruhákat?  49.  Milyen  selymek  divatosak 
most?  50.  Mi  fog  jól  állni  a  fehér  selyem  kosztümhöz? 
51.  öregít  a  fehér  ruha?  52.  Mikor  van  .nagy  választék  a 
divatszalonokban  ? 


Az  emberek  foglalkozása 

Régi  igazság,  hogy  nincs  két  egyforma  ember,  inint 
ahogy  két  egyforma  falevél  sincs.  És  mégis  vannak  olyan 
vonások,  melyek  sok  emberben  közösek,  oly  intézmények, 
melyek  nagy  emberi  közösségeket  foglalnak  magukban, 
így  különülnek  el  a  népfajokon  belül  az  egyes  nemzetek. 
Ezek  olyan  embercsoportok,  melyeket  közös  nyelv,  közös 
származás,  közös  történelmi  hagyományok  és  szokások, 
közös  művelődés,  egységes  jog  és  alkotmány  tart  össze. 
Az  egyes  nemzeteknek  más  és  más  alkotmánya  van,  de 
ugyanazon  nemzet  történelmében  is  felváhhatja  egyik 
alkotmányforma  a  másikat,  a  köztársaság  a  király- 
ságot. Az  ország  ügyeit  a  minisztériumok  intézik,  ezek- 
nek élén  a  miniszterek  állnak:  a  külügy-,  belügy-,  igaz- 
ságügy, hadügy-,  pénzügy,  közoktatásügyi  stb.  miniszter. 

A  minisztériumok  különböző  ügyosztályaiban  rengeteg  hi- 
vatalnok dolgozik,  itt  intézik  az  általános  érdekű  ügyeket. 
A  helyi  érdekű  ügyeket  a  kisebb  közigazgatási  egysé- 
gekben: a  vármegyékben  és  a  városokban  bonyolítják  le. 
A  vármegye  élén  a  főispán  és  az  alispán,  a  városok  élén 
pedig  a  polgármester  áll.  Az  országok  békéjének  őrzője 
a  katonaság,  a  polgárok  biztonságára  a  rendőrség  vi- 
gyáz. Az  igazságszolgáltatás  mimkáját  a  bíróságok:  a 
járásbíróság,   a  törvényszék,  a  tábla  és   a  kúria  végzik. 

De  a  hivatalnokok  csak  kis  részét  teszik  az  ország  la- 
kosságának. A  városokban  és  a  falukban  a  legkülönbözőbb 
foglalkozású  emberekkel  találkozunk.  Milyen  hosszú  a 
rangsorozat  a  nagybirtokostól  a  középbirtokoson  át  a  kis- 
gazdáig s  a  szegény  napszámos  emberig.  S  az  ősterme- 
lők mellett  mennyi  iparos,  kereskedő,  vállalkozó,  orvos, 
mérnök,  gyáros,  gyárimunkás  stb.  él  még  az  országban. 
Csak  ki  kell  mennünk  az  utcára  s  végignéznünk  a  külön- 
böző üzletek  cégtábláit,  hogy  lássuk,  mennyi  ága  van  a 
kereskedelemnek  és  iparnak.  Egészen  más  képe  van  az 
élelmiszer,  a  virág,  a  ruha,  a  könyv  és  egyéb  kereske- 
déseknek s  megint  mások  az  asztalosok,  bádogosok,  cipé- 
szek,  mázolok  üzletei   és  műhelyei. 

Ahány  foglalkozás,  annyi  ember.  Ma  már  nem  kü- 
lönülnek el  annyira  az  egyes  foglalkozások,  mint  régen, 
midőn  másként  öltözködött  a  városi  polgár,  a  nemes  és 
a  paraszt,  miidőn  az  egyes  céhek  határozottan  elkülönül- 
tek egymástól  s  minden  társadalmi  osztálynak  meg  vol- 
tak a  maga  határozott  ismertetőjelei.  Mégis,  az  esetek 
nagy  részében  ma  is  első  látásra  meg  lehet  mondani  va- 
lakiről, hogy  mi  a  foglalkozása.  A  környezet  elhatározó 
bélyeget  nyom  a  benne  élő. emberek  viselkedésére,  öltöz- 
ködésére, beszédmodorára. 

A  kis  Kenyeres  Gyula  elvégezte  az  eíemi  iskola  első 
négy  osztályát.  Nagyon  jó  a  bizonyítványa,  ezért  tovább 
taníttatják  szülei.  Megbeszélik  egymás  közt  és  az  isme- 
rősökkel, hogy  milyen  pályára  adják. 

Kenyeresné:  Én  azt  szeretném,  ha  katona  lenne  a  fiam. 
Adjuk  a  katonai  főreáliskolába,  azután  elvégzi  a  Ludo- 
vikát  s  mint  főhadnagy  kerül  ki  az  életbe. 

Kovácsné:  Én  nem  ajánlom  a  katonaiskolát,  nagyon 
gyenge  arra  ez  a  gyerek.  És  azután  is!  Nem  félted  a 
fiadat  a  háborútól? 

Kenyeres:  Azt  gondolom,  a  pályaválasztásról  korai 
még  beszélni.  Ilyen  fiatal  gyermeknél  még  nem  lehet  meg- 
ítélni, hogy  mire  van  leginkább  tehetsége.  Nem  jó,  ha 
ebben  a  kérdésben  a  szülők  teljesen  maguk  hatá- 
roznak. Leghelyesebb,  ha  most  középiskolába  adjuk  Gyu- 
lát, a  többiről  a  maga  idejében  is  határozhatunk. 

Kovács:  Járassátok  a  fiút  kereskedelmi  iskolába, 
hadd  legyen  belőle  gyakorlati  ember,  az  megél  a  jég 
hátán  is. 

Kenyeresné:  Hát  ha  katona  nem  lehet,  legyen  diplo- 
mata. Jó  nyelvérzéke  van,  okos  és  talpraesett  gyerek. 

Kenyeres:  Ahhoz,  hogy  jó  diplomata  legyen,  nagyon 
sokat  kell  tanulnia.  Azt  mindenesetre  szeretném,  hogy 
egyetemet  végezzen  és  diplomás  ember  legyen.  Leg- 
jobb lesz,  ha  beíratjuk  a  gimnáziumba.  Nagyságos  Asz- 
szonyorn  gyermekei  is  oda  járnak  ugyne? 

Kovácsné:  Igen,  a  fiam  is,  meg  a  lányom  is  gimná- 
ziumba jár.  Azt  akarom,  hogy  a  lányom  se  legyen 
másra  szorulva.  Végezze  el  az  egyetemet.  A  fiamat  meg 
a  gazdasági  akadémiára  akarom  küldeni ;  egy  kicsit  vékony 
dongájú  és  nem  is  nagyon  szereti  a  városi  életet. 

Kenyeres:  Hova  járnak  a  gyermekek? 

Kovácsné:  A  fiam  a  cisztercitákhoz  jár,  a  lányom 
az  állami  leánygimnáziumba.  Szeretem  a  szerzetestanáro- 

kat,  sokat  adnak  a  vallásos  nevelésre.  Az  uram  is  a  ben- 
césekhez   járt. 

Kenyeres:  Egy  kissé  messze  van  tőlünk  a  cisztercita 
gimnázium.  Azt  hiszem,  inkább  az  állami  főreált  vá- 
lasztjuk. Itt  van  egészen  közel  hozzánk.  Az  igazgató  jó 
barátom  és  egy-két  tanárt  is  ismerek.  Nagyon  jóhírű 
iskola. 

HARMINCHARMADIK  GYAKORLAT 

(Feladat.) 

1.  Egyformák  az  emberek?  2.  Vannak  mégis  közös 
vonásaik?  3.  Milyen  közösségekre  különülnek  el  az  em- 
berek az  egyes  népfajokon  belül?  4.  Mi  tartja  össze  a 
nemzeteket?  5.  Egyforma  az  egyes  nemzetek  művelő- 
dése? 6.  Milyen  alkotmány  formákat  ismer?  7.  Ugyana- 
zon nép  történetében  is  felváltja  a  királyságot  a  köztár- 
saság? 8.  Kik  intézik  az  ország  ügyeit?  9.  Milyen  minisz- 
tériumok vannak?  10.  Kik  dolgoznak  a  minisztériumok 
különböző  ügyosztályaiban?  11.  Hol  intézik  a  helyi  ér- 
dekű ügyeket?  12.  Ki  áll  a  vármegye  élén?  13.  Ki  vezeti 
a  városokat?  14.  Mi  védi  meg  az  országot?  15.  Kik  vi- 
gyáznak a  polgárok  békéjére?  16.  Kik  végzik  az  igazság- 
szolgáltatás munkáját?  17.  Hivatalnokokból  áll  az  egész 
ország  lakossága?  18.  Milyen  foglalkozású  emberek  él- 
nek a  falukban?  19.  Van  birtoka  a  napszámos  ember- 
nek? 20.  Milyen  iparosok  vannak?  21.  Miben  különbözik 
az  iparos  a  kereskedőtől?  22.  Mit  csinál  az  orvos?  23. 
Kik  dolgoznak  a  gyárakban?  24.  Mondjon  egypár  ke- 
reskedést. 25.  Hol  dolgoznak  az  iparosok  ?  26.  Ma  is  éle- 
sen elkülönülnek  az  egyes  foglalkozások?  27.  Egyfor- 
mán öltözködött  régen  a  nemes  és  a  városi  polgár?  28. 
Mi  gyakorol  befolyást  az  emberek  egyéniségére?  29.  Ho- 
gyan végezte  a  kis  Kenyeres  Gyula  az  elemi  iskolát?  30. 
Mit  beszélnek  meg  a  szülők?  31.  Mit  szeretne  Kenyeres- 
né?  32.  Hol  tanulnak  a  katonák?  33.  Miért  nem  ajánlja 

Kovácsné  a  katonaiskolát?  34.  Mitől  félti  a  íiút?  35.  Nem 
korai  még  a  pályaválasztásról  beszélni?  36.  Meg  lehet 
ítélni  a  fiatal  gyermeknél  is,  hogy  mihez  van  tehetsége? 
37.  Hova  akarja  adni  Kenyeres  a  fiát?  38.  Mit  tanácsol 
Kovács?  39.  Miért  ajánlja  a  kereskedelmi  iskolát?  40. 
Ki  él  meg  a  jég  hátán  is?  41.  Miért  gondol  Kenyeresné 
arra,  hogy  diplomata  legyen  a  fiából?  42.  Sokat  kell  ta- 
nulnia a  jó  diplomatának?  43.  Hova  adják  be  a  kis  Gyu- 
lát? 44.  Hova  járnak  Kovácsné  gyermekei?  45.  Miért 
akarja,  hogy  leánya  elvégezze  az  egyetemet?  46.  Hova 
akarja  küldeni  fiát?  47.  Mrért?  48.  Miért  szereti  Ko- 
vácsné a  szerzetes  tanárokat?  49.  Ismeri  Kenyeres  az 
állami  főreál  igazgatóját?  50.  Hát  a  tanárokat? 


Az  egészség 

,,Más  kárán  tanul  az  okos",  mondja  a  közmondás. 
Az  emberek  nagyrésze  mégsem  vigyáz  egészségére. 
Csak  a  beteg  ember  tudja  igazán,  mit  jelent  a  jó  egész- 
ség. Pedig  milyen  könnyen  megbetegszik  az  ember.  Egy 
kis  meghűlés  kell  csak  s  a  legerősebb  szervezetű  ember 
is  lázas  lesz.  A  nátha,  a  torokfájás,  a  gyomorrontás, 
főfájás  még  csak  könnyű  betegségek,  nem  döntik  ágyba 
az  embert.  De  milyen  rettenetesek  a  hosszantartó  súlyos 
betegségek.  Ilyenkor  magasra  szökik  a  láz,  a  betegre  je- 
ges borogatást  raknak  s  keserű  orvosságokat  kell  szednie. 
Ha  el  is  múlik  a  válság,  sokáig  gyengélkedik  még,  csak 
lassan  lábbadozik,  míg  egészen  félgyógyul.  Okos  ember 
vigyáz  egészségére  s  ha  lehet,  megelőzi  a  bajt.  Ha 
rosszul  érzi  magát,  orvost  hivat  s  ha  beteg  volt,  vigyáz, 
hogy  vissza  ne  CvSsék  a  betegségbe.   Edzi  magát,  erősíti, 

ellenállóvá    teszi    szervezetét,    nem    hanyagolja    el    testét, 
mert  tudja,  hogy  „ép  testben  ép  lélek". 


Baloghné  és  Horváth  úr  találkoznak  Budapesten  a 
Lukács   fürdő  kertjében. 

Horváth:  Kezét  csókolom  Nagyságos  Asszonyom. 
Milyen  váratlan  szerencse,  hogy  láthatom.  Nagyságos 
Asszonyomnak  is  fürdőkre  van  szüksége? 

Baloghné:  Jó  napot  Horváth.  Örülök,  hogy  látom. 
Bizony  sajnos  nekem  is  szükségem  van  már  a  Lukács 
fürdő  iszapjára.  Reumámat  gyógyíttatom.  Hát  maga  hogy 
van?  Mit  keres  itt? 

Horváth:  Én  csak  olyan  kerti  vendég  vagyok  itt.  A 
füstös,  poros  nagyvárosi  levegő  megártott  az  egészségem- 
nek s  míg  szabadságra  nem  mehetek,  ide  jövök  délu- 
tánonként. 

Baloghné:  Csak  nincs  valami  komoly  baja?  Az  ilyen 
megcsontosodott  agglegények  mint  maga,  nem  igen  tö- 
rődnek az  egészségükkel. 

Horváth:  Nem  olyan  veszedelmes  az  én  betegségem. 
A  sok  munkától  és  a  kevés  levegőtől  állandó  főfájásom 
van.  Meg  azután  meg  is  hűltem  egy  kissé.  A  mull  héten 
kirándultam,  hirtelen  zápor  kerekedett  és  bőrig  áztam. 
Két  napig  köhögtem  is,  de  már  jól  érzem  magam  s  nem- 
sokára olyan  egészséges  leszek,  mint  a  makk. 

Baloghné:  Az  én  reumám  is  súlyosbodott  a  télen. 
Sokat  szenvedtem    miatta. 

Horváth:  És  használ  valamit  a  fürdés?  Régóta  itt 
van  már   Nagyságos   Asszonyom? 

Baloghné:  Nagyon  meg  vagyok  elégedve  a  gyógy- 
kezeléssel. Még  csak  pár  napja  vagyok  itt,  de  máris  ér- 
'/eni  a  fürdők  jó  hatását.  Előbb  szerettem  volna  már 
jönni,  de  tudja,  nálunk  tavasszal  sok  a  munka  s  a  jó  há- 

ziasszony   nem    hagyja    ilyenkor    egyedül   az    urát.    Meg 
azután  meg  is  fáztam  egy  kissé. 

Horváth:  Bizonyosan  nem  vigyázott  eléggé  magára 
s  megártott  a  szeszélyes  áprilisi  időjárás.  S  mit  szólt  a 
dologhoz  Mester  doktor  úr?  Ugy-e  ő  még  mindig  a  há- 
ziorvosuk. 

Baloghné:  Igen,  igen.  ö  ajánlotta  a  Lukácsfürdőt  is. 
Nagyon  szeretjük.  Kedves  és  alapos  orvos.  Az  uram  tavaly 
az  ő  klinikáján   feküdt  s  nagyon   meg   volt   elégedve   a- 
gyógykezeléssel   és    az    ápolással. 

Horváth :  Nem  is  tudtam,  hogy  beteg  volt  a  kedves 
férje.  Mi  baja  volt? 

Baloghné:  Autószerencsétlenség.  Csontrepedést  kapott 
s  az  egyik  szeme  erősen  megsérült.  Attól  tartottam,  meg- 
vakul. De  hála  Isten  túl  van  a  veszélyen.  Az  idegrend- 
szerét azonban  nagyon  megtámadta  a  betegség.  Meg  azu- 
tán tudja,  mennyit  dolgozik.  Ha  most  végQÍ  ér  az  én 
kúrám,  elmegyünk  pár  hétre  valami  csendes  nyugodt 
nyaralóhelyre. 

Horváth:  No,  csakhogy  meggyógyult.  Látja,  így  jár, 
aki  nem  vigyáz.  Ezért  nem  találkoztam  hát  vele  a  télen. 
Mert  különben  rendesen  fel  szokott  látogatni  Pestre.  S 
hogy  vannak  a  többi  ismerősök? 

Baloghné:  Köszönöm,  azt  hiszem  mindenki  jól  van. 
Kiss  Péter  feleségül  vette  Tary  Etelkát.  Gáléknak  kis 
fiuk  született.  Békyék  a  Balatonon  nyaralnak. 

Horváth:  Meddig  marad  Nagyságos  Asszonyom? 

Baloghné:  Sajnos,  nem  sokáig.  A  hét  végén  már 
utazom  haza.  Megjön  a  fiam  Berlinből,  alig  várom,  hogy 
lássam. 

Horváth:  Méltóztassék  átadni  neki  is  és  kedves  férje- 
urának is  üdvözletemet.  Kezét  csókolom. 

Baloghné:  Jónapot  Horváth,  Isten  vele. 

HARMINCNEGYEDIK  GYAKORLAT 

(Feladat) 

1.   Kinek  a   kárán   tanul   az   okos?   2.   Sokat   ér   a  jó 
egészség?  3.  Könnyen  megbetegszik  az  ember?  4.  Mi  kell 
ahoz,  hogy  az  ember  lázas  legyen?  5.  Az  erős  szervezetű 
ember  is  könnyen  megbetegszik  ?  6.  Mondjon  egypár  köny- 
nyü  betegséget.  7.  Jó  dolog  a  nátha  ?  8.  Ágyba  dönti  az  em- 
bert a  gyomorrontás?  9.  Milyenek  a  hosszantartó,  súlyos 
betegségek?  10.  Mit  raknak  a  betegre,  ha  magasra  szökik 
a    láza?    11.    Mit    kell    szednie    a  beteg   embernek?    12. 
Gyengélkedik  még  a  lábbadozó?   13.  Mikor  gyógyul  fel 
egészen    a  beteg?    14.    Mit   csinál    az    okos    ember?    15. 
Mikor   kell   orvost    hivatni?    16.    Mire    kell    vigyáznia    a 
betegnek?   16.   Miért   kell   edzenünk   magunkat?    17.    Mi 
lakik  az  ép  testben?   18.   Hol  találkozik  Baloghné   Hor- 
váth  úrral?    19.    Mire    van    szüksége    Baloghnénak?    20. 
Örül  Baloghné?  21.  Miért  van  szüksége  a  Lukács  fürdő 
iszapjára?  22.  Hogy  van  Horváth  úr?  23.  Mit  keres   a 
Lukács  parkban?     24.  Mi  ártott  meg  az  egészségének? 
25.  Hova  jár  ki,  míg  szabadságra  nem  mehet?  26.   Kik 
nem  törődnek     egészségükkel  ?     27.    Veszedelmes   Hor- 
váth úr  betegsége?  28.  Mitől  van  állandó  fejfájása?  29. 
Hogyan  hűlt  meg?  30.  Miért  ázott  bőrig?  31.  Köhögött 
már  Ön?  32.  Jól  érzi  magát  Horváth  úr?  33.  Milyen  lesz 
nemsokára?   34.    Ki    szenvedett    sokat    a  reumája   miatt? 
35.  Használ  valamit  a  fürdés?  36.  Régóta  tanul  már  Ön 
magyarul?   37.   Meg   van    elégedve    Baloghné   a   gyógy- 
kezeléssel? 38.  Érzi  már  a  fürdők  jó  hatását?  39.  Miért 
nem  jött  előbb?  40.  Mi  ártott  meg  neki?  4Í.  Mit  szólt 
a  dologhoz  Mester  doktor  úr?  42.  Milyen  orvos  Mester 
doktor  úr?  43.   Van  Önnek  háziorvosa?  44.   Hol  feküdt 
Baloghné    ura?    45.    Meg    volt    elégedve    az    ápolással? 
46.  Mi  baja  volt?  47.  Mit  kapott  az  autószerencsétlenség 

alkalmával?  48.  Mitől  tartott  a  felesége?  4Q.  Túl  van 
már  a  veszélyen?  50.  Mit  támadott  meg  a  betegség? 
51.  Hova  mennek  Baloghék,  ha  véget  ér  az  asszony  kúrá- 
ja? 52.  Hog>'  vannak  a  többi  ismerősök?  53.  Ki  vette 
feleségül  Tary  Gizellát?  54.  Kiknek  született  kis  fiuk? 
55.  Sokáig  marad  a  nagyságos  asszony?  56.  Miért  nem? 


Az  évszakok 

Milyen  szép  is  a  tavasz!  A  természet  felébred  téli 
álmából,  mindenütt  új,  friss  élet  fakad.  A  hegyek  lej- 
tőin és  az  árnyékos  helyeken  még  fehérlik  a  hó,  de  a 
réteken  már  zöldülni  kezd  a  fü  és  kidugja  fejét  a  hó- 
virág. A  nap  egyre  korábban  kel  fel,  a  hó  elolvad,  gyak- 
ran esik,  szeszélyes  az  időjárás.  Egyszerre  csak  itt  vannak 
megint  a  vándormadarak;  fecskék  cikáznak  a  levegőben, 
gólyák  sétálnak  a  napos  réteken,  békákra  vadászva.  Most 
kezdődik  az  igazi  élet  a  falun.  Az  emberek  hozzálátnak 
munkájukhoz,  a  mezőket  ismét  felszántják,  elvetik  a 
tavaszi  veteményeket,  árpát,  kukoricát,  krumplit.  A  kony- 
hakerteket felássák;  az  asszonyok  babot,  borsót,  káposz- 
tát, ugorkát,  paradicsomot,  paprikát  ültetnek.  A  férfiak 
kimennek  a  szőlőkbe,  megkezdődik  az  első  kapálás  és 
a  metszés.  A  gyümölcsfákat  is  megtisztogatják,  vissza- 
metszik, hogy  jobban  teremjenek.  A  fák  mindig  jobban 
lombosodnak,  a  gyümölcsösök  virágba  borulnak.  Már 
minden  fa  rügyei  kifakadtak,  fehéren  vagy  rózsaszínűén 
mosolyognak  a  virágos  cseresznyefák,  mandulafák  és  al- 
mafák. Embernek,  állatnak  sok  a  dolga,  az  emberek  ké- 
szülnek a  nyárra,  a  madarak  fészket  raknak. 

A  nap  sugarai  mindig  fényesebben  és  melegebben 
ragyognak,  a  folyókból,  patakokból  és  tavakból  könnyű 
pára  száll  fel.    Még  alig  múlt  el   a  gyönyörű  május,  már 

itt    a  nyár.    A    hegyekről,    mezőkről    vidám    nóta    hallat- 
szik,  dolgoznak   és    énekelnek    a  lányok.    A    kukoricások 
frissek  és  haragoszöldek   még,   de  sárgulnak   már  a  ga- 
bonák, a  búza,  a  rozs  meg  az  árpa.  A  forróság  egyre 
tikkasztóbb,  különösen  a  városokban,  ahol  a  nagy  házak 
között  megszorul  a  meleg  s  az  emberek  alig  jutnak  leve- 
gőhöz. Vágyódnak  is  nagyon  egy  kis  friss  levegőre  s  a 
villanyosok    megállóinál    megszaporodnak    a  kirándulók. 
Könnyű  ruhát  vesznek  magukra  az  emberek  és  csapaton- 
ként  sietnek   az    uszodákba    és    strandfürdőkbe.    Vannak 
olyanok,  akik  naponként  mennek  úszni  vagy  evezni,  de 
nincs  mindenkinek  ilyen  sok  ideje.  Mindenki  vágyódik  a 
szabadság  után,  hogy  nyaralni  mehessen.    Vannak  olya- 
nok, akik  nagy  és  elegáns  fürdőkön  töltik  szabadságukat, 
mások,  akik  családostól  mennek  nyaralni,  inkább  az  egy- 
szerűbb, családias  nyaralótelepeket  szeretik.  Itt  azután  fe- 
leségestől, gyermekestől  nyugalomra  és  üdülésre  találnak. 
A  pusztán  van  csak  igazán  meleg  nyáron.  A  föld  ke- 
ménnyé   szárad,    a  levegő    olyan    izzó,    hogy    megszédül 
tőle  az  ember,  szél  sem  mozdul  és  megszületik  a  déli- 
báb,  óriássá  nőtt   házakat,   gulyákat   és   falukat   ingat  a 
levegőben.  A  mezőkön  learatják  az  érett  gabonát,  a  fa- 
lukban zúgni  kezdenek  a  cséplőgépek. 

De  ez  nem  zavarja  a  nyaralókat.  A  különféle  für- 
dőhelyeken, a  Balatonnál,  a  Dunán,  a  tengeri  fürdőkben 
vidám  és  tarka  élet  folyik.  A  strandon  nyüzsögnek  az 
emberek,  már  kilenc,  tíz  órakor  kezdődik  a  fürdés,  napo- 
zás, evezés;  ilyenkor  reggel  még  hűvösebb  van.  A  tiszta 
sárga  homokban  vidám  gyermekek  játszanak  s  a  vízen 
is  feltűnnek  nemsokára  játékaik:  lapdák,  játékhajók  s  a 
komikus  nagy  gummiállatok,  melyek  kaesákhoz,  békák- 
hoz, krokodilokhoz  s  egyéb  állatokhoz  hasonlítanak.  A 
bátrabb  gyerekek  beúsznak  a  mély  vízbe  is;  elfeledik, 
hogy  „a  víznek   nincs   gerendája". 

De  minden  jónak  vége  szokott  lenni.  Elmúlik  a  nyár, 
hosszabbak  lesznek  az  éjszakák.  Mindig  hűvösebbek  a 
napok,  a  fürdőhelyeken  egyre  kevesebb  a  vendég.  Most 
látszik  csak,  mily  rövid  az  idő  tavasztól  őszig.  De  mennyi 
öröm  és  szépség  van  az  őszben  is!  Már  sárgul,  érik  a 
gyümölcs,  telik,  édesedik  a  szőlő  szeme,  verik  a  diót, 
nagy  kosarakba  szedik  az  almát  és  a  körtét.  Nemso- 
kára itt  a  szüret,  kinyitják  a  pincéket,  présházakat,  szedik 
a  szőlőt,  lezúzzák  s  már  csorog  is  az  édes  must.  A 
természet  utoljára  megmutatja  még  pompáját,  erdő,  mező 
az  ősz  színeibe  öltözik,  de  csakhamar  lehull  a  lomb  s  az 
őszi  szél  puszta  tarlók  és  kopár  mezők  felett  fú.  A  falusi 
ember  ilyenkor  behúzódik  házába,  a  mezőkön  folyik  még 
a  szántás,  vetés,  de  rövidek  már  a  napok,  hidegen  fú  a 
szél,  hideg  őszi  eső  esik,  nő  a  sár  s  reggelenként  deresek 
a  mezők. 

Másként  van  ez  a  nagyvárosokban.  Itt  most  kez- 
dődik a  szezon.  Újra  megkezdődik  a  társasélet,  a  hivata- 
lokban, gyárakban,  üzletekben  teljes  lendülettel  megindul 
a  munka,  az  újságok  „uborkaszezón"-jának  vége.  A  szin- 
házak  megnyílnak,  az  operai  előadások  elkezdődnek,  a  kon- 
certtermekben ismét  megszólalnak  a  hangszerek.  A  mun- 
kában fáradt  embereknek  szükségük  van  egy  kis  szóra- 
kozásra. De  ma  már  nem  kell  színházba  vagy  koncertre 
menni,  ha  az  ember  szórakozással  akarja  tölteni  szabad 
idejét.  Csak  be  kell  kapcsolni  a  rádiót  s  a  hangszórót, 
hogy  az  ember  a  legszebb  előadásokat  hallja.  A  külön- 
böző országok  rádióleadóállomásai  gondoskodnak  szebb- 
nél-szebb műsorokról.  Ezért  lát  az  ember  majdnem  min- 
den ház  tetején  antennákat  s  ezért  van  ma  már  olyan 
sok  embernek  rádiója.  Ha  két,  három  vagy  többlámpás 
készülékre  nem  telik,  akkor  elég  a  detektoros  készülék 
is.  Csodálatos,  hogyan  fejlődik  a  tehnika.  Ötven  évvel  eze- 
lőtt ki  tudott  még  a  moziról,  a  hangos  filmről,  a  gramo- 

fonról,  és  a  rádióról  s  hol  volt  akkor  még  a  repülő- 
gép és  az  automobil.  Ma  minden  másképpen  van,  mint 
akkor    volt. 

Lassanként  megjön  a  tél:  hóval,  jéggel  fedi  be  a 
házakat,  mezőket  és  vizeket.  Éjjelenként  fagy,  a  hangos 
nyári  vidékek  kihalnak,  csak  itt-ott  látni  egy-egy  lomha 
varjút  vagy  egy-két  gyalogos,  csizmás,  bundás  parasztot. 
Talán  borért  megy  a  behavazott  szőlőbe;  mély  nyomot 
hagy  a  frissen  hullott  hóban.  Siet,  hogy  hazaérjen,  mielőtt 
bealkonyodik,  mert  ha  éjjeli  hóviharba  kerül,  könnyen 
eltéved  s  ha  nem  talál  menedéket,  megfagy.  Otthon, 
a  jó  meleg  szobában  nem  kell  ettől  félni.  A  gyermekek 
vidáman  szaladgálnak  az  udvaron,  hólabdát  gyúrnak  és 
hógolyó  csatát  vívnak,  hóembert  állítanak  és  körültáncol- 
ják. De  mégis  jobb  bent  a  meleg  szobában.  Megtanul- 
ják a  leckét  s  jutalmul  illatos  kávét  kapnak  édesanyjuk- 
tól. A  kicsinyek  körülülik  a  kályhát.  Nagyanyó  mesél  ne- 
kik. Hamupipőkéről,  Tündér  Ilonáról  meg  a  Jézuská- 
ról is.  Hiszen  közel  van  már  karácsony.  Az  utcákon  és 
tereken  nagy  halmokban  állnak  a  fenyőfák.  Karácsonyra 
majd  megrakják  őket  cukorral,  ezüstös  és  aranyos  díszek- 
kel, apró  karácsonyfagyertyákkal.  A  jó  gyermekek  s  a 
családtagok  ajándékot  kapnak,  ez  a  család  és  a  szeretet 
ünnepe.  A  falusi  gyermekek  betlehemezni  járnak,  ott  még 
élnek  a  régi  népszokások.  Csakhamar  megjön  Szilveszter 
és  az  újév.  Az  ismerősök  boldog  újévet  kívánnak  egy- 
másnak. 

HUSZONNYOLCADIK  GYAKORLAT 
(Feladat.) 

1.  Melyik  a  legszebb  évszak?  2,  Miből  ébred   fel  a 
természet  tavasszal?  3.    Hol   fehérlik  még  a  hó?  4.  Mi 
dugja  ki  a  fejét?  5.  Mik  jönnek  vissza  tavasszal?  6.  Mond- 
jon egypár  vándormadarat.  7.  Mire  vadászik  a  gólya?  8. 
Mit    csinálnak    a  falusi    emberek,    ha    megjön    a  tavasz? 
9.  Mit  ültetnek  az  asszonyok  a  konyhakertbe?  10.  Hova 
mennek  a  férfiak?  11.  Miért  metszik  vissza  a  gyümölcs- 
fákat?   12.   Milyen    színűek    a  virágzó   gyümölcsfák?    13. 
Hol  raknak   fészket   a  madarak?    14.   Mi   száll   fel   a  fo- 
lyókból és  a  tavakból,  ha  süt  a  nap?  15.  Mikor  kezdődik 
a  nyár?  16.  Mi  hallatszik  a  mezőkről?  17.  Kik  énekelnek? 
18.  Milyen  színűek  a  kukoricások?   19.  Miért  olyan  tik- 
kasztó a  meleg   a  városban?  20.    Hova  vágyódnak   nyá- 
ron a  városi  emberek?  21.  Kik  mennek  úszni  vagy  evezni 
naponként?   22.    Hol   töUik   az   emberek   szabadságukat? 
23.   Mindenki   családostól   megy  nyaralni?    24.   Milyenné 
szárad  a  föld  a  pusztán?  25.   Látott  már  délibábot?  26. 
Mit  aratnak  le  a  mezőkön?  27.  Milyen  élet  folyik  a  für- 
dőhelyeken? 28.  Mikor  kezdődik  a  fürdés?  29.  Hol  játsza- 
nak  a  gyermekek?  30.   Mivel  játszanak?  31.   Miért  nem 
szabad  beúszni  a  mély  vízbe?  32.  Milyenek  az  éjszakák, 
ha  elmúlik  a  nyár?  33.  Szereti  az  őszt?  34.  Milyen  lesz 
ősszel  a  gyümölcs?  35.  Hát  a  szőlő?  36.   Mit  csinálnak  az 
emberek  szüretkor?  37.   Hol   fú  az  őszi   szél?  38.   Miért 
hull    le  a  lomb?   39.    Mit    csinál    ősszel    a  falusi    ember? 
40.   Hát  a  városi?  41.  Mi  kezdődik  őászel  a  nagyváros- 
ban? 42.  Hol  indul  meg  újra  a  munka?  43.  Mi  történik 
a  színházakban,    koncerteken   és    az    operában?   44.  Mire 
van   szüksége  a  munkában    fáradt   embernek?    45.    Csak 
egyféleképpen    lehet    szórakozni?    46.    Mit    kell    csinálni 
a  rádióval,   ha  hallani   akarjuk?  47.   Miről  gondoskodnak 

a  leadóállomások?  48.  Melyik  készülék  jobb,  a  több  lám- 
pás vagy  a  detektoros?  49.  Másképpen  van  ma,  mint 
ötven  évvel  ezelőtt?  50.  Mivel  fedi  be  a  tél  a  házakat  és 
a  földeket?  51.  Mit  látni  a  kihalt,  havas  vidékeken?  52. 
Hova  megy  a  csizmás  paraszt  ember?  53.  Miért  siet? 
54.  Mi  történik  avval,  aki  eltéved  a  hóviharban?  55.  Mit 
csinálnak  télen  a  gyerekek?  56.  Mit  kapnak  jutalmul,  ha 
megtanulják  a  leckét?  57.  Ki  mesél  a  kicsinyeknek?  58. 
Mit  díszítenek  fel  karácsonykor?  59.  Mit  kapnak  a  család- 
tagok? 60.  Hol  élnek  még  a  régi  népszokások?  61.  Mikor 
kívánunk   boldog  újévet? 


Közmondások  és  szokásmondások 

Minden  kezdet  nehéz. 

„Legény  a  gáton",  mondják  arra  az  emberre,  aki 
„megállja  a  helyét". 

Ki  korán  kel,  aranyat  lel. 

„Kivágja  magát"  az  ügyes  vitatkozó,  ha  „sarokba 
szorítják." 

Kicsi  a  bors,  de  erős. 

„Körmére  ég  a  dolog",  mondják  arra,  akinek  sietős 
a  dolga,  mert  az  utolsó  percre  hagyta. 

Lassú  víz  partot  mos. 

„Nemakarás:  fejvakarás",  mondják  a  lusta  emberre, 
mikor  „kibúvót  keres". 

Kéz  kezet  mos. 

„Cserben   hagyni"  valakit:   bajában   magára  hagyni. 

Az  Ígéret  szép  szó,  ha  megtartják  úgy  jó. 

„Sokat  akar  a  szarka,  de  nem  bírja  a  farka",  mond- 
ják arra  az  emberre  aki  többet  akar,  mint  amire  képes. 

Nem   mind   arany,    ami   fénylik. 

»iEgy  gyékényen  árulnak",  akik  „megférnek  egymás- 
sal" és  pajtások  a  rosszban. 

Aki  mer,   az  nyer. 

„Kereket  old":  elillan,   megugrik. 

Ahol  nincs,  ott  ne  keress. 

„Bottal   üti   nyomát",   mondják,    mikor   valaki    hiába 
üldözi  a  tolvajt. 

Ki  mint  veti  ágyát,  úgy  alussza  álmát. 

„Hátra   kötöm   a   sarkad",    mondják   gyermekeknek, 
apró  csinytevésért. 

Késő  bánat,  ebgondolat:  Esö  után  köpönyeg. 

„Üres  hordó  jobban  kong",  mondják  ha  ostoba  em- 
ber „nagy  hangon  beszél". 

Egy  fecske  nem  csinál  tavaszt. 
„Ajándék  lónak  ne  nézd  a  fogát",  mondják,   ha  va- 
laki megszólja  az  ajándékozót. 
Ember  tervez,  Isten  végez. 


Magyar  művészet,  irodalom  és 
tudomány 


Hunor  és  Magyar 

összeállította  Keresztury  Dezső 

Élt  valamikor  réges-régen,  messze  keleten  egy  ha- 
talmas fejedelem.  Úgy  hívták:  Ménrót.  Volt  két  fia: 
Hunor  és  Magyar.  Mire  a  fiuk  deli  legényekké  serdül- 
tek, nem  volt  náluk  híresebb  vadász  hetedhét  országon. 
Történt  egyszer,  hogy  ötven-ötven  legénnyel  vadászni 
mentek.  Látnak  ám  egy  olyan  csodaszép  szarvast,  ami- 
lyet emberi  szem  még  nem  látott.  Nosza  üldözőbe  vet- 
ték. Szaladt  a  szarvas,  mint  a  sebes  szél,  tisztásról  sű- 
rűbe, sűrűből  tisztásra,  hegyeken  fel,  vizeken  át,  nem 
tudták   elérni. 

Egyszer  csak,  köd  előtte,  köd  utánna,  eltűnt.  Keres- 
ték, kutatták,  erdőben,  mezőben,  nyomát  se  találták.  Hát 
amint  mennek,  mennek,  egy  csapat  asszonynépre  buk- 
kannak. Egy  nagy  sereg  leány,  lehettek  vagy  százan, 
egyik  szebb,  mint  a  másik,  ott  táncolt,  énekelt  egy  for- 
rásnál. Megrohanták  őket,  lovaikra  kapták  s  elvágtattak. 
Egy  jó  nyargalásnyira  olyan  áldott  földre  értek,  amilyet 
eddig  még  nem  láttak.  Megtelepedtek  s  hetedhét  országra 
szóló  lakodalmat  csaptak.  A  lányok  közt  volt  Dúlnak, 
az  alánok  fejedelmének  két  lánya  is,  egyik  Hunoré  lett, 
a  másik  Magyaré.  Hunor  utódai  lettek  a  hunok.  Magyaré 
a  magyarok. 

Telt,  múlt  az  idő,  Hunor  és  Magyar  ivadékai  úgy 
megszaporodtak,  hogy  nem  volt  többé  maradásuk;  kevés 
volt  a  hal,  a  vad  s  a  nyájaknak  a  legelő.  Először  a  hunok 
indultak  útnak.  Előhozták  az  Isten  kardját,  egy  világ- 
talan öregember  hétszer  egymásután  megforgatta  s  elha- 

jította.  Ha  nyugat  felé  esik,  nyugatra  mennek,  ha  kelet 
felé,  keletre.  Rettentő  forgószél  kerekedett,  felkapta  a 
kardot,  vitte,  repítette  nyugat  felé,  mig  el  nem  tűnt. 
Égbe  szállott,  földre  hullott,  emberi  szem  nem  láthatta. 
Elindultak  hát  nyugat  felé.  Bendegúz  vezette  őket,  meg 
két  fia:  Atilla  és  Buda.  Sokáig  vándoroltak,  sok  néppel 
hadakoztak,  de  kedvükre  való  földre  nem  akadtak,  míg  a 
Duna  Tisza  közé   nem   jutottak. 

Még  meg  sem  nyughattak,  már  jött  is  nagy  sereg- 
gel a  római  Marcinus  és  a  vasfejű  Detre.  Talpra  állt 
a  hunok  serege  is.  A  Duna  két  partján  néztek  farkas 
szemet.  Amint  éjjel  lett,  a  hunok  átúsztattak  s  megá- 
radt a  Duna,  annyi  vér  folyt.  Elesett  Marcinus,  vasfejű 
Detre  homlokába  nyilat  lőtt  Bendegúz.  De  az  elvág- 
tatott, nyíllal  homlokában. 

A  hunoké  lett  az  ország.  Megtelepedtek.  Mikor  Ben- 
degúz meghalt,  Atilla  lett  a  király.  Zömök,  vállas,  apró- 
szemü  ember  volt,  értett  az  uralkodáshoz  s  szeretett 
háborúskodni.  Egyszer  azt  álmodta,  hogy  egy  ősz,  öreg 
ember  szállott  le  hozzá,  kardot  kötött  a  derekára  s  el- 
tűnt. Akkor  hirtelen  forgószél  kapta  fel  s  vitte  magával 
erdők,  tengerek,  városok  felett.  Lesújtott  kardjával,  s  az 
erdők  meghajoltak,  a  tene^erek  kettényíltak,  a  városok 
lángbaboruhak.  A  táltosok  megfejtették  az  álmot:  meg- 
kerül az  Isten  kardja  s  Atilla  meghódítja  a  világot.  És 
csakugyan:  egy  pásztorfiú  csodálatos  módon  megtalálta 
a  kardot.  Felkötötte  Atilla  s  nem  volt  többé  nép,  mely 
ellenállhatott  volna  neki. 

Sok  hadjáratot  vezetett,  de  legnagvobb  csatáía  még- 
is az  volt,,  amelviket  a  katalaunumi  mezőn  vívott  a  ró- 
maiakkal. A  rómaiak  élén  Aetius  állott,  aki  iárt  a  hu- 
noknál s  ismerte  fortélyaikat.  A  csata  előtt  Atilla  előhí- 
vatta táltosait;  azt  jövendölték,  hogy  legyőzi  az  ellen- 
séget  s  mégsem   lesz   győztes.    Reggeltől    estéig   harcol- 

tak,  a  sürü  sötétben  már  egymást  sem  látták.  Nem  bír- 
tak egymással.  A  rómaiak  elvonultak,  Atilla  is  hazatért. 

Már  nem  volt  fiatal  ember,  mikor  feleségül  vette 
Ildikót.  A  lakodalomra  az  egész  hun  nemzet  udvarába 
sereglett.  Reggel  felserken  álmából  Ildikó,  látja  ám,  meg- 
halt Atilla,  megölte  a  vére.  Gyászolták  a  hunok,  levág- 
ták hajukat,  marcangolták  testüket.  Testét  hármas  ko- 
porsóba tették:  arany  volt  az  első,  ezüst  a  második, 
vas  a  harmadik.  Elrekesztették  a  Tiszát,  annak  med- 
rébe temették;  emberi  kéz  meg  ne  háborítsa  nyugalmát. 

Alig  halt  meg  Atilla,  harcban  álltak  népei.  A  ravasz 
Detre,  aki  még  mindig  homlokában  hordta  Bendegúz 
nyilát,  addig  ármánykodott,  míg  egymásra  nem  haragította 
a  két  királyfit:  Aladárt  és  Csabát.  Atilla  Csabát  akarta 
utódjának,  azért  neki  adta  az  Isten  kardját.  Összecsa- 
pott a  két  testvér,  egymást  ölték  a  hunok.  Csaba  elől 
harcolt;  szikrázott,  lángolt  kezében  az  Isten  kardja  s 
megölte  Aladárt.  Vére  ráfeccsent  a  kardra  s  az  egy  csepp 
vértől  kialudt  a  szikra  és  a  láng.  Vége  volt  a  hunok 
dicsőségének.  Maradt  is,  nem  is  szép  nagy  seregükből. 

Kesergett  is  Csaba;  hát  amint  kesereg,  megnyílik  az  ég 
s  leereszkedik  nagy  ragyogással  egy  turulmadár.  így 
szólt:  forduljatok  vissza  a  magyar  testvérekhez,  én  oda- 
vezetlek, hívjátok  el  őket.  El  is  indultak,  de  őröket  is 
hagytak:  a  székelyeket  Erdélyben.  Mielőtt  indultak,  áldoz- 
tak a  tűznek,  a  víznek,  a  levegőnek  és  a  földnek.  S  meg- 
esküdtek mind,  hogy  a  világ  végéről  is  visszatérnek,  ha 
a  székelyeket  ellenség  támadná  meg.  Felkerekedtek,  de 
alig  értek  a  határig,  megrendült  a  föld.  Vissza,  vissza, 
kiáltott  Csaba.  Viszavágtattak,  szétverték  az  ellenséget. 
Aztán  megint  mentek  s  a  hetedik  napon  egy  megá- 
radott víz  elállta  útjukat.  Vágtattak  vissza,  legyőzték  a  tá- 
madókat Harmadszor  is  elindultak;  egy  évig  is  mentek 
már,     akkor     fergeteg     érte     utol     őket.     Csapkodott 

előttük  a  villám.  Megint  visszatértek  és  a  tenger  ellen- 
séget megint  széjjelverték.  Most  már  nem  bántotta  senki 
a  székelyeket  s  Csaba  visszatalált  a  magyar  testvérek- 
hez. De  azok  nem  jöttek,  isteni  jelenésre  vártak.  Éltek  a 
székelyek  csendes  békességben.  De  egyszer  megint  ellen- 
ség támadt  rájuk.  Mikor  már  utolsó  csatára  készülődtek, 
éjszaka  idején  megvilágosodott  az  ég  s  fenn  a  Hadak 
Utján  megjelent  Csaba  királyfi  seregével.  Végignyargaltak 
az  égboltozaton,  leszálltak  a  Kárpátokra  s  megfutamí- 
tották az  ellenséget.  Azóta  is  látszik  patkóik  nyoma  az 
égen. 

Telt,  múlt  az  idő  s  egyszer  Ügek  felesége:  Emese, 
csodálatos  álmot  látott.  A  tunilmadár  megjelentette  neki, 
hogy  királyok  hosszú  sora  származik  öléből  s  elsőszü- 
lötte új  országba  vezeti  népét.  Nemsokára  fia  született; 
Almosnak  nevezték  el.  S  mert  isteni  jelentés  kísérte  szü- 
letését s  mert  bölcs  és  bátor  férfivá  serdült,  elhatá- 
rozták, hogy  vezetése  alatt  felkeresik  a  hunok  birodal- 
mát, melynek  sorsát  Csaba  megjelentette  nekik.  A  hét 
vezér:  Álmos,  Előd,  Ond,  Kund,  Tas,  Huba-  és  Töhö- 
töm szerződést  kötöttek,  fejedelmükké  választották  Álmost 
s  neki  és  utódainak  örök  hűséget  fogadtak.  Felhasították 
erüket,  egy  edénybe  csorgatták  vérüket,  annak  jeléül,  hogy 
életükkel  védik  a  szerződés  szentségét.  Azután  felkereked- 
tek, vezette  őket  a  turulmadár.  Mentek,  vándoroltak,  har- 
coltak, egyszer  csak  a  Kárpátokhoz  értek.  Itt  Álmos  meg- 
állította seregét,  megmutatta  nekik  az  országot  s  elvo- 
nult, eltűnt  szemük  elől.  Árpád  fia  lett  utóda. 

Mikor  a  magyarok  összetalálkoztak  a  székelyekkel, 
megismerték  egymást  s  megindultak,  hogy  visszafoglal- 
ják Atilla  birodalmát.  Követeket  küldtek  Szvatopluk  feje- 
delemhez, aki  akkor  az  országban  uralkodott.  Az  azt 
hitte,  hódolni  jönnek  s  szívesen  hívta  őket.  Kusrid,  a 
követ,  füvet,  vizet  és  földet  kért.  Szvatopluk  adott  neki. 

Röviddel  azután  visszatért  Kusrid.  Árpád  a  földért  fehér 
lovat,  a  fiiért  ezüst  féket,  a  vízért  arany  nyerget  kül- 
dött. Akkor  a  magyarok  bementek  Pannoniába,  de  nem 
mint  alattvalók,  hanem  mint  a  föld  örökös  urai.  Hallja 
ezt  Szvatopluk,  hirtelen  hadat  gyűjt  s  ellenük  indul.  Al- 
pár  mezején  keltek  hadra,  de  győztek  a  magyarok,  kiűz- 
ték az  ellenséget.  Ig>'  szerzett  Árpád  fejedelem  népé- 
nek új  hazát  s  ez  időtől  fogva  mind  e  mai  napig  Ma- 
gyarország  földjén   laknak   a  magyarok. 

A  régi  magyarok  pogányok  voltak,  nem  szerettek 
városban  lakni,  hajtotta  őket  a  vérük  s  újra  meg  újra 
kalandozni  indultak.  Bejárták  az  egész  világot,  harcol- 
tak Berengár  királlyal,  a  német  császárokkal  s  eljutottak 
Konstantinápoly  alá  is.  Itt  történt,  hogy,  mikor  már  so- 
káig ostromolták  a  várost,  egy  görög  óriás  kiállt  a  fa- 
lakra s  nagy  hangon  hirdette,  hogy  meg  akar  verekedni 
velük.  Aki  legyőzi,  annak  adófizetője  lesz  a  császár.  Elő- 
állt erre  Botond  s  odakiáltotta:  én  kiállók  veled,  de  végy 
magad  mellé  még  két  görögöt,  hogy  az  egyik  elszálló 
lelkedet  fogja  fel,  a  másik  meg  testedet  temesse  a  földbe. 
Azzal  odament  a  város  bronzveretes  kapujához  s  egy 
csapásra  olyan  lyukat  ütött  rajt  bárdjával,  hogy  egy  ötesz- 
tendős gyermek  ki  s  be  sétálhatott  rajta. 

De  a  magyarok  lassanként  elfáradtak  a  sok  hábo- 
rúban, így  történt,  hogy  a  német  császár  Ágostánál  körül- 
fogta egyik  seregüket,  kardélre  hányatta  őket,  vezéreiket 
meg  kivégeztette.  De  a  kivégzés  előtt,  mint  az  akkoriban 
szokás  volt,  megkérdezte  Lehel  vezértől,  mi  az  utolsó 
kívánsága.  Az  kürtjét  kérte  s  mikor  megkapta,  olyan 
gyönyörűt  fújt  rajta,  hogy  a  csatamezőn  felriadtak  a  ha- 
lott magyarok.  Akkor  olyat  sújtott  kürtjével  a  császár 
fejére,  hogy  az  menten  szörnyet  halt. 

Már  egy  évszázad  óta  laktak  a  magyarok  új  hazájuk- 
ban, mikor  Géza  lett  a  vezér.  Kemény  és  okos  uralkodó 

volt  és  átlátta,  hogy  csak  akkor  maiadhat  meg  népe 
az  országban,  ha  felhagy  a  kalandozásokkal  és  megke- 
resztelkedik. Azért  tehát,  noha  maga  is  pogány  volt  s  a 
békét  nem  igen  szerette,  követeket  küldött  a  szomszéd 
fejedelmekhez,  békére  lépett  velük  s  papokat  hívott  or- 
szágába. De  igazán  keresztény  csak  Szent  István  ural- 
kodása alatt  lett  az  ország.  Maga  is  szentéletű  keresz- 
tény volt  s  először  szeliden,  azután  erővel  is  megtérí- 
tette a  magyarokat.  Országát  Szüzmáriának  ajánlotta  fel. 
De  itt  új  fejezete  kezdődik  a  magyarok  történetének, 
amely  felett  már  nem  a  pogány  Hadak  Útja  ragyog, 
hanem  Magyarország  Nagyasszonyának^  s  a  szent  magyar 
királyoknak  csillaga   ékeskedik. 


Karácsonyi  Madonna 

BABITS  MIHÁLY*) 
1. 

Hármat  fordult  a  nagy  kulcs  visszafelé  s  a  fakófáju 
vasas  kapu  a  kőapostolok  alatt  meg  se  rengett;  s  a  kecs- 
kearcu  sekrestyés  elbicegett  a  téren.  Gyönyörű  éjszaka 
volt;  a  csillagok  azzal  a  hideg  tisztasággal  lobogtak,  mely- 
lyel  csak  télen  tudnak.  A  nagy  góttorony  kíváncsian 
nyújtotta  nyakát,  mintha  tekintetével  követné  a  belőle 
távozó   kucsmás   alakokat   a  szűk   mellékutcákba. 

A  levegő  üvegből  volt  és  minden  átlátszó  s  az  óra- 
ütés  hangja  mint   a  kristály   csengett. 

Karácsony  éjjele  volt. 

2. 

Artúr  lovag  házából  tivornya  zaja  hallatszott,  döngött 
a  hordó,  céda  lányok  sikolya,  duzzadt  potrohok  nevető 


•)  Babits  Mihály:  Karácsonyi  Madonna.  Budapest, Táltos. 

rengése.  Ezüst  serlegek  csengése   karcolta  az  éji  levegő 
hűvös  üvegét. 

De  a  szent  percek  egyházi  illata  bejárta  a  részeg  lel- 
keket és  a  lármás  csarnokban  theológiai  vita  folyt. 

—  Mi  történhetik  most  a  zárt  egyházban  és  mi  ér- 
heti, ha  ki  azt  meglesné? 

—  No  ott  most  öregapád  táncolhat  halottas  gú- 
nyában, ha  ugyan  felnyomhatja  levéznult  karjával  az  or- 
mótlan követ,  amire  Qerhardus  mester  olyan  hülyének 
véste  rá  az  ,arcát. 

—  Addig  igyál  hát,  míg  téged  is  a  kő  alá  nem 
dugnak,  —  ordít  egy  kicsattanó  hatorrú  levente. 

—  Bizonyosan  tudom,  —  mondta  Páter  Lucentius,  a 
házi  pap,  és  megtágította  cingulusát,  bizonyosan  tudom, 
hogy  ilyenkor  asszonyunk,  Mária  jár  egyedül  a  dómban 
és  a  kis  fiát  viszi  fényes  karján  és  mennyei  világosság 
töhi  be  a  hajót.  Parisban,  ahol  az  isteni  tudományt  hall- 
gattam, a  halhatatlan  Abelardus  mester  a  legmélyebb  tit- 
kokba is  beavatott. 

Szűz  Mária  jár  a  templomban   ilyenkor,  egyedül. 

3. 

Borfoltok  a  vastag  asztalon,  hányásfoltok  a  lócákon 
és  padlón. 

—  Én,  —  mondta  Artúr  lovag  —  én  szeretném  látni 
Miasszonyunkat,  amint  a  templomban  járkál,  egyedül. 

—  Azt  pedig,  aki  látja,  —  mondta  Páter  Lucentius  — 
azt  pedig,  aki  látja,  élve  nem  marad. 

—  Majd  jön  öregapád,  —  szólt  egy  másik  vitéz,  — 
majd  jön  öregapád  és  magával  hív. 

—  Most  azért  is  elmegyek  —  felelt  Artúr  lovag  —  és 
megnézem.  Mert  csüggednek  a  gyertyák  és  homály  szö- 
vi be  pókhálóval  a  boltozatot.  Ott  azonban  most  égi  fény 
ragyog,  azt  mondja  a  barát.  Ti  pedig  disznók  vagytok  és 

nem  méltók,  hogy  veletek  legyek.  És  én  nem  félek  sem- 
mitől, az  öregapámtól  legkevésbbé,  mert  ö  pipogya  volt 
addig  is,  amíg  élt. 

—  Részeg  vagy   öcsém,   —   szólt  egy   nagybajuszú. 

—  De  nem  fog  bejutni,  —  bizonyítgatta  fontosán  Bor 
vitéz.  ~  Nincs  ember,  aki  e  szent  éjszakán  megint  ki- 
nyissa a  templom  ajtaját;  nincs  ember,  aki  ne  félne 
Istentől. 

—  A  rossz  lélek  száll  bele,  -  jegyezte  meg  Páter 
Lucentius. 

Jöttek  a  szolgák  lobogó  fáklyákkal.  S  a  lankadt  ven- 
dégsereg Artúr  nyomában  kivonult  a  hűs  levegőre.  A 
lányok  sikoltoztak  és  fáztak.  Az  izzadt  lovagok  támo- 
lyogtak és  félrementek. 

Csak  Kádár  vitéz,  aki  már  nem  tudott  járni,  maradt 
a  teremben.  Nem  lelte  az  ajtót  s  a  falnál  befogózott  egy 
ős  üres  fegyverzetébe;  azt  hitte,  hogy  pajtás.  A  rozsdás 
vassal  falbaékelt  vasbábu  nem  bírta  a  részeg  ember  sú- 
lyát s  vele  együtt  zajjal  a  földre  terült.  Kádár  csókol- 
gatta s  homlokát  hűtötte  a  hűs  vason  s  berondította  ron- 
daságaival  s  fetrengtek  mint  két  disznó.  S  a  koppantatlan 
gyertyák  hanyatló  világa  hosszú,  rémes  fénysávokban 
táncolt  ez  idilli  képen. 

A  nagy  feszület  elborult  a  falon. 

4. 

—  Hé  sánta  ördög,  pokol  sekrestyése,  szakadna  rád 
az  öregpillér,  tudom  felébrednél. 

-  Nem,  nem  tehetem,  uraim,  nem  tehetem,  elkárhoz- 
nék. Az  uraknak  mindegy;  szegény  ember  legalább  a 
másvilágon  üdvözüljön. 

—  Ne  bántsátok,  nem  vesszük  el  tőle  a  kulcsokat, 
bűn  lenne.  Az  éj  gyönyörű,  a  tél  tavasz.  Nézzétek  azt  a 
sok   fene  párkányt,    árkádot,   rozettát.    Van   ám   itt   mibe 


-     143     - 

kapaszkodni.  Az  Isten  is  mászásra  teremtette  a  frankusok 
templomait. 

—  Az  emberek  nem  mernek  kinézni  odúikból,  mert 
hallanak,  hahaha!  Ki  mulathat  karácsony  éjjelén?  Go- 
nosz rémek  lehetnek!  hahaha.  Pedig  most  f>ompás  ám 
idekint  és  jobb  a  levegő  a  bornál:  hűvös,  csillapító. 

—  Vaj,  alszik-e  a  pap? 

—  A  gonosz  lélek  szállt  meg  benneteket,  —  ismétel- 
geté  Páter  Lucentius. 

—  Részeg  vagy  öcsém  és  magasan  vannak  az  abla- 
kok. Az  első  párkányról  levisz  az  ördög  és  kitöröd  a 
nyakadat. 

—  De  nem  igen  ivott. 

—  Nem  volt  nála  jobb  tornász  a  vajda  udvarában. 
Zára  várát  megmászta  egy  ostromon. 

—  Látni  akarom  Máriát.  Milyen  lehet?  Olyan-e,  mint 
festik? 

—  Hogy  jutsz  fel?  Hogy  jutsz  be?  Hogy  jutsz  le? 

—  Istentelenség.  Ne  kiséríse  kegyelmed  az  Istent. 

—  Quintus  Curius,  —  vagy  Curtius,  —  vagy  Sester- 
cius  —  fránya  verje  a  nevét,  —  megleste  az  asszonyok 
sacrificiumát  és  belecsapott  a  menykö.  Olvastam  a  Ro- 
mánusok  históriájában. 

—  A  diákok  religióját  az  ördög  találta  ki.  De  én  nem 
félek  az  ördögtől  sem.  A  Jézuska  megszentelte  Antoniust, 
aki  szinről-szinre  akarta  őt  látni.  Én  nem  riadok  semmitől, 
hogy  a  szent  Szüzet  lássam. 

—  Mindig  ilyen  volt.  Bolond.  —  Szólt  a  nagybajuszu. 

—  De  Antóniusról  igazat  mond,  —  morogta  Lucen- 
tius. —  Belészállt  a  Szentlélek  úristen. 

A  lányok  vastag  keszkenőket  terítettek  a  sekrestyés 
háza  előtti  padra  és  ráültek.  »Cseppet  sincs  hideg,  — 
mondogatták.  —  Nagyszerű  a  fekete  karácsony.«  Egy 
részeg  ember  az  utca  mellé  dőlt. 

Berlitz,  Magyar  IQ 

—  Ez  a  templom  olyan,  mint  a  bábeli  torony.  Ne 
mászd  meg. 

—  Mily  tiszta  az  ég! 

5. 

A  keze  egészen  áthűlt,  amint  a  márványtükbe  és 
kőrózsákba  kapaszkodott.  Végre  fenn  volt  az  első  pár- 
kányon. 

—  Bim!  bam!  —  az  óriási  óra  ütött  a  feje  fölött. 
Állt  már  nagyobb  magasságokon,  de  most  szédült.  Nem 
csoda.    Nem   baj. 

Szétnézett.  Az  ablakok  már  mind  sötétek  voltak.  A 
messze  dombon  látta  várát.  Lenn  a  téren  az  emberek . . . 
Istenem!  az  emberek! 

Mindehhez  semmi  köze.  Benn,  a  kövek  mögött  más 
világot  sejtett. 

A  hold  élesen  sütött  és  besárgította  a  köveket. 

A  kövek  egész  jó  lépcsőt  csináltak.  A  párkányok 
egymást  érték.  Az  árkádokba  megkapaszkodhatott.  A  ro- 
zetták réseibe  bedughatta  a  csizmája  hegyét.  A  kis  kőobe- 
liszkekbe  meg  lehetett  támaszkodni. 

A  félpillérek  fejére  rá-ráült.  A  lapos  ormokon  végig- 
sétált. Ágaskodva  fogózott  párkánytól  párkányig.  Nem 
félt  semmit.  A  meredek  támaszkövön  nyugodtan  imád- 
kozott. 

A  hold  bevonta  őt.  Messziről  tán  egy  mozgó  dísznek 
látszott,  mint  egy  fali  gyik.  Mint  a  dóm  zergéje,  nem 
félt  semmit. 

Egyre  azon  bámult  mily  nagy  itt,  ami  alul  nézve 
kicsi.  A  filigrán  cifraságok  közelről  ormótlan  kolosszu- 
soknak tetszettek. 

Még  egy  lökés  és  az  ablakot  éri.  Ó,  itt  vigyázni 
kell.  A  párkány  oly  keskeny,  hogy  alig  lehet  megfo- 
gózni. Az  ablak  vastag  festett  üveg.  Egyetlen  kis  táblája 

volt  tárva,  szellőztetés  végett.  De  azon  nem  fért  be.  Az  ab- 
lak vastag,  festett  üveg. 

Szent  Erzsébet  volt  ráfestve  a  rózsákkal.  így  vissza- 
felé, haloványan  látszottak  az  éles,  színes  vonalak.  Ar- 
túr alig  tudott  megkapaszkodni. 

Harci  csákánya  mindig  az  övén  volt.  Az  egyik  ke- 
zével kapaszkodott,  a  másikkal  kivette  a  csákányt.  A  keze 
didergett,  meredt.  Ingott.  Visszakapaszkodott  csákányos 
kezével.  A  csákányt  leejtette. 

A  csákány  nagyot  koppant.  Zengett,  visszazengett. 

Lemászott  a  csákányért.  Nem  nézett  a  mélységre. 
Vigyázva  visszamászott.  Teljesen  józan  volt  és  számító. 

Jól  megkapaszkodott,  hátravetette  a  csákányt,  és  szá- 
mítva, nagy  lendülettel  ütött.  Szent  Erzsébet  zuhanva,  csö- 
römpölve széthullott. 

Rá  is  hullott  fejére ;  behunyta  a  szemét.  Mit  tesz  az  ? 

Bedugta  a  fejét:  sötét  volt.  Csak  a  hold  szűrődött 
át  a   színes  ablakokon,   kisértetiesen. 

Semmi. 

óriási  mélység  és  magasság.  Belép  a  belső  pár- 
kányra. Járt-e  itt  már  ember?  S  ilyenkor?  A  finoman 
szőtt  félhomály  elfogja  a  lelkét.  A  fenyőforma  kőivek  egy- 
másra borulnak.  A  fekete  pillérek  dús  Iába  ködbe  vész. 
Rejtelem,  rejtelem.  Az  oszlopok  árnyai  új  oszlopok,  elfe- 
küdt oszlo(>ok.  A  kőerdő  nesztelen.  Mily  kicsiny  az  ember, 
íme  egy  befalazott  végtelenség.  A  legszebb,  a  legszebb . . . 

Ah,  szűz  Mária,  segits!  Nem  volt  ő  már  így  egyszer? 
Ült  ő  már  egyszer  ezen  a  párkányon,  nézett  a  homályba. 
Áhnában.  Ült  ő  már  itt.   Borzasztó. 

Ha  lebukna! 

Majd  feláll,  lassan  jár,  támaszkodik  a  falhoz.  Ott  csil- 
lár:    a  párkányszögletról    át    lépni     a  csillárra.    Onnann 
majd  látni  a  hajót,  egészen. 
10* 

Szűz  Mária,  ne  hagyj  el!  Szent  Erzsébet,  bocsáss 
meg! 

Milyen  por  mindenütt. 

Miért  is  jött  ide?  Valamit  látni  akart. 

A  távolban,  lent,  rezgőn  izzik  az  örök  mécs. 

Most . . .  egy  nagy  lépés ...  A  nagy  csillár  meg- 
ing . . .  hintáz . . .  Ráül  a  csillárra,  szétveti  a  combját, 
mint  a  paripán.  Lelógatja  a  lábát  a  homályba.  Az  arany- 
zsinórba kapaszkodik;  az  aranyzsinór  nem  szakad  el. 
Hintáz. 

6. 

Halk  zene,  finom  fény. 

Mária,  aranyvirág,  megindul  az  óriás  hajóban.  Ki 
tudja,  honnan  jött,  s  hová  megy?  Ki  meri  kérdeni? 
Amint  közelebb,  közelebb  jön,  a  középre  árad  a  fény. 
Nem  éles  fény,  csak  gyönge  és  édes  s  az  ő  isteni 
alakjából  árad.  A  sarkok,  a  szögletek  homályban  marad- 
nak. Halk,  távoli  zene  hallatszik,  gyermekhangok,  s  a 
homályból  apró  angyalfejek  ütik  ki  magukat,  alig  ész- 
revehetően,   szárnyas    gyermekfejek. 

Artúr   szíve   dobog  s  a  nagy   csillár   hintáz. 

Az  angyalok  királynéja  jön,  jön.  Nem  a  lábával  lép, 
csak  leng,  tova,  leng  a  holdsarlón.  Ez  egy  fényes  fény- 
sarló, fényből  a  lába  alatt.  Halkan,  halkan  leng  az  isteni 
alak.  Magas  és  karcsú  és  szép,  olyan,  mint  egy  elefánt- 
csonttorony. Halkan,  halkan  suhan.  A  ruhája  sötét  és 
mégis  fénylő  és  hosszú  és  lengő,  eloszló.  Sötét  haja 
lágyan  elömlik.  Enyhe  dicsfény  köríti  fehér  homlokát. 

A  holdsugár  keresztül-kasul  szövi  a  belsőteret,  de  ki 
látja?  Az  izmos  pillérek  árnyai  eltűnnek. 

Mária,  tenger  csillaga,  libeg  a  lapuló  sötétség  ten- 
gerén. Halkan  libeg  a  pillérerdőn,  a  színes,  íves  ablakok 
között.  —  Felhőbe  borult  fent  az  óriási  bolt.  A  pad- 
sorok titkos   angyalkákkal   telnek.    A  magas   kóruson,   az 

orgona  sípjai  között  angyalfejek  röpködve  játszanak  bú- 
jósdit. Az  orgona  fehér  billentyűin  szent  Cecília  átlátszó 
ujjai  suhannak. 

Dalol  az  angyalnép. 

Mária,  menyországnak  kapuja,  méltóságosan  száll. 
Nagy  fényes  keszkenő  simán  födi  Asszonyunk  vállait. 
Áldó  szemei  ragyogó  ablakok,  melyeken  a  menyországba 
látni.  Hét  tőr  döfi  szívét.  Mária,  Magyarország  védasszo- 
nya, szeretettel  mosolyog. 

Ah,  a  szószék  galabja  szárnyait  rezzenti,  halkan  csob- 
ban a  keresztmedence,  megelevenedik  a  szegények  bib- 
liája, a  kőszentek  hódolni  jönnek  Máriának. 

Mária,  Istennek  anyja,  karján  tartja  fiát.  Fiát  viszi 
és  fiára  néz  a  fájdalmas  anya.  Szívében  hét  tőr.  De  az 
isteni  gyermek  fényes  arca  mosolyog.  Mária  halkan,  hal- 
kan előbbre  száll. 

7. 

Artúr  lovagot  másnap  a  kecskearcú,  sánta  sekrestyés 
összezúzva  találta  a  kövön,   a  nagy  csillár   alatt. 

Magyar  irodalom 

FARKAS  OYULA 

A  magyar  nép  daltermő,  pogány  hősi  korából  — 
mely  más  boldogabb  nemzeteknél  nagy  népi  eposzokat 
termett  —  irodalmi  emlékünk  nem  maradt  fenn.  Csak 
későbbi  latin  krónikák  tudákos  átdolgozásaiból,  egyné- 
hány odavetett  megjegyzéséből  tudjuk,  hogy  éltek  mon- 
dák, dalok  a  nép  ajkán,  melyek  Atilláról,  a  honfoglalás- 
ról és  nagy  hősökről  szóltak. 

A  keleti  magyarság  beleilleszkedett  a  nyugati  kul- 
túrába. Első  királya.  Szent  István  (1001 —1038)  kemény 
kézzel  kényszerítette  népét  a  keresztvíz  alá  és  ig>'ekezett 
kiirtani  minden  emléket,  mely  az  egykori  pogányságra 
emlékeztetett.  Királyi  udvarában  német  lovagokkal  és 
papokkal  vetette  körül  magát,  kolostorokat  alapított,  temp- 
lomokat emelt.  így  szűrődött  át  Magyarországba  a  nyu- 
gati egyetemes  keresztény  kultúra.  Mégis  több  száz  évig 
tartott,  míg  átitatta  az  egész  népet.  A  néplélek  mélyén 
tovább  is  ott  szunnyadt  a  keleti  származás  tudata.  így 
hát  lassan  indult  meg  az  új  Írásos  irodalom,  mely  latin 
betűk  páncéljába  kényszerítette  a  töretlen  magyar  nyelvet. 
Kétségtelen,  hogy  már  az  első  térítők  is  fordítgatták  ma- 
gyar nyelvre  a  keresztény  imákat  és  magyar  egyházi  be- 
szédeket mondottak,  de  csak  a  XIII.  századelejéről  maradt 
fenn  ennek  a  vallásos  magyarnyelvű  irodalomnak  első 
emléke,  egy  halotti  beszéd.  Méltóságos,  kifejező  nyelve 
alig  különbözik  a  maitól.  A  finnugor  nyelveknek  első  Írá- 
sos nyelvemléke.  Egy  olaszországi  kódex  a  XIII.  század 
végéről  pedig  a  legrégibb  magyar  verset  őrizte  meg;  egy 
Máriasiralmat,  mely  fejlett  versérzékről  tanúskodik.  Bizo- 
nyára a  tatárjárásnak  is  része  volt  benne,  hogy  írott 
irodalmunk  legrégibb  emlékei  szűkös  számban  maradtak 
fenn,  de  a  fennmaradtak  arról  is  tanúskodnak,   hogy  az 

írásos  feljegyzés  ekkor  még  inkább  csak  esetlegesség 
volt.  Élénkebb  irodalmi  élet  akkor  kezdődődött,  amikor 
a  városok  fejlődésnek  indultak:  a  XV.  század  elején.  A 
városi  kolostorokban  készültek  az  első  nagy  összefüggő 
magyar  nyelvű  kódexek,  mindenekelőtt  a  bibliának  töre- 
dékes fordítása  és  a  Szent  Ferenc  legenda. 

Mátyás  király  (1458—1490)  ragyogó  reneszánsz-ud- 
vara egész  Európában  híres  volt  nagyszerű  könyvtárá- 
val, tudósaival  és  művészeivel,  de  nem  hagyott  mélyebb 
nyomokat  a  magyar  szellemi  fejlődésen  és  a  nagy  nem- 
zeti király  elhunytával  elenyészett.  Újabb  lendület  ismét 
a  városokból  indult  ki.  Ezek  fogadták  be  először  a  huma- 
nizmus eszméit;  ezek  tűzték  ki  a  reformáció  zászlaját.  A 
reformáció  végzetesen  kettébontotta  az  addig  egységes 
magyar  lelkületet.  A  török  megszállás  és  az  ország  há- 
rom részre  szakadása  még  jobban  elmélyítette  a  szakadást. 
Másrészt  azonban  a  harcias  protestantizmus  diadalra  se- 
gítette a  magyarnyelvű  irodalmat  és  gazdag  termésű 
nyomdáival  széles  néprétegekben  elterjesztette  a  Nyugat- 
ról átplántált  művelődést.  Két  évszázadon  át  vallási  harcok 
töltik  be  az  irodalmat,  aminthogy  két  évszázadon  át  nem 
szűnik  meg  a  harcizaj  a  töröktől-n emettől  agyongyötört 
országban. 

Mégis:  az  új  irodalom  nemcsak  vallási  irodalmat  ter- 
mel. Nemcsak  a  Biblia  első  teljes  fordítása  jelenik  meg  a 
XVI.  század  végén  a  kálvinista  Károlyi  Gáspár  tollából, 
hanem  megszólal  az  első  jelentős  magyar  lirikusnak,  B  a  - 
lássa  Bálintnak  lantja  is,  aki  a  teljes  nyugati  művelő- 
dés birtokában,  olasz  mintái  után  édeshangű,  vágyódó  sze- 
relmi dalokat  zeng,  vitézi  énekeket  énekel,  melyek  szájról- 
szájra járnak  és  vallási  dalokat  teremt,  melyekben— egyéni 
szineződéssel  —  a  kor  vallási  nyugtalansága  sír  fel.  A  XVII. 
században  pedig  nemcsak  Pázmány  Péter  hatalmas 
alakja    áll    előttünk,    a  magyar    ellenreformáció    vezéréé, 

aki  márványba  véshető  prédikációiban  a  magyar  nyelvet 
soha  nem  hallott,  csodálatos  szépségében  szólaltatja  meg, 
hanem  Zrínyi  Miklósé  is,  aki  költő  és  hős  volt  egy- 
személyben,  akárcsak  Balassa  Bálint.  Mély  vallásos  érzéstől 
áthatott  eposza,  a  Zrinyiász,  remeke  a  költői  kompozíció- 
nak, művészi  emléke  a  magyar  hősiességnek  és  önfelál- 
dozásnak. A  költő  megvalósította  művében  a  magyarság 
évszázados  vágyát,  a  Kelet  és  Nyugat  szintézisét:  nyu- 
gati mintái,  Vergilius  és  Tasso  után,  nyelvben  és  szellem- 
ben igazi  magyar  eposzt  alkotott.  Korán  jött,  kortársai 
nem  értették  meg.  Inkább  az  érzelmes  barokk-költőért, 
Gyöngyösi  Istvánért  lelkesedtek,  aki  nyugati  mo- 
dorban könnyen  folyó  verssorokba  szedte  neves  magyar 
családok  regényesen  kiszínezett  és  klasszikus  allegóriákkal 
ékesített  történeteit. 

A  XVIII.  század  az  erőgyűjtés  korszaka.  Az  ismét 
egy  uralkodó  alatt  egyesített  országban  megindul  a  ka- 
tholikus  és  a  protestáns  magyarság  között  a  kiegyenlí- 
tődés folyamata.  A  régi  költői  hagyományok  tovább  foly- 
tatódnak, de  ugyanakkor  Nyugatról  betör  a  francia  felvi- 
lágosodás eszmeáramlata.  Bécs,  a  Habsburg-birodalom 
világhíres  fővárosa,  magába  szívja  a  nemzeti  erőket,  de 
egyúttal  kiárasztja  az  új  művelődés  hullámait.  Itt  jelennek 
meg  az  első  magyar  folyóiratok,  itt  alakul  meg  az  első 
magyar  irodalmi  kör  Mária  Terézia  gárdistáiból.  E  kör 
ébresztőleg  hat  az  egész  országra.  Kazinczy  Ferenc 
áll  az  irodalmi  reformmozgalom  élére.  A  német  klassziciz- 
mus szellemi  világa  tölti  el,  magyarra  fordítja  a  világiroda- 
lom nagyjait,  megújítja  az  elhanyagolt  irodalmi  nyelvet, 
színessé,  gazdaggá,  hajlékonnyá  teszi  és  megnyitja  az 
utat  az  alkotó  tehetségek  számára.  Korhol,  buzdít,  lelkesít 
és  levelezésben  áll  a  magyar  élet  minden  szellemi  harco- 
sával. Széphalmi  nemesi  kúriája  évtizedeken  át  a  magyar 
irodalom   elismert  központja.   Az   általa   hirdetett  és  ter- 

jesztett  klasszicizmus  azonban  nem  jut  diadalra,  nem  hoz 
létre  maradandó  műveket. 

A  magyar  irodalom  további  fejlődése  —  felhasz- 
nálva a  Kazinczy  által  megteremtett  formai  eredményeket 
—  a  régi  hagyományokból  táplálkozik  és  a  nyugati 
művelődés  szolgai  átültetése  helyett  a  magyar  szellemi- 
ség művészi  kifejezésére  törekszik.  Kazinczy  kortársai 
és  tanítványai  egyengetik  tovább  az  utat,  mely  a 
magyar  romantikához  vezet.  Kisfaludy  Sándor 
és  Csokonai  Vitéz  Mihály  szerelmi  dalaik 
által  lesznek  országszerte  híresek,  de  mindkettőjüknek 
legfőbb  vágya  a  nagy  nemzeti  múlt  megéneklése.  Ber- 
zsenyi Dániel  fenségeshangú  ódáiban  szintén  a 
magyar  multat  idézi  az  elfajzott  jelen  elé. 

Ily  előzmények  után  ajándékozza  meg  Vörömarty 
Mihály  nemzetét  a  honfoglalás  hősi  eposzával,  a  »Zalán 
Futásá«-val  (1825).  Félszázados  irodalmi  fejlődést  zár 
le  művészi  magaslaton.  Pest  közben  az  ország  irodalmi 
központjává  válik.  Itt  írja  hazafias  drámáit  és  vígjá- 
tékait Kisfaludy  Károly.  A  közönség  óriási  lelke- 
sedéssel fogadja.  Az  ifjabb  Kisfaludy  körül  csoportosul 
a  fiatal  romantikus  költői  nemzedék,  amelynek  már  hit- 
valló orgánuma  is  van:  az  Auróra.  Ezen  almanach  ré- 
vén tesznek  szert  országos  hírnévre  Vörösmarty  és 
Kölcsey.  Vörösmarty  az  epikából  a  drámára  tér  át; 
lírai  költeményeiben  az  általános  emberi  költőjévé  ma- 
gasztosul. A  filozofikus  lelkű  Kölcsey  alkotja  meg  a 
magyar  nemzeti  imádságot,  a  Himnuszt.  Katona 
József,  aki  „Bánk  bán"-jában  Shakespeare-i  magaslatra 
emelkedik,  kívül  áll  e  körön,  műve  csak  halála  után 
válik  a  magyar  dráma  ünnepi  darabjává. 

Az  irodalmi  fejlődés  most  már  lázas  ütemet  vesz. 
Széchenyi  István  gróf,  e  kor  romantikus  politi- 
kusa,  megteremti   a  Magyar   Tudományos    Akadémiát    s 

egyesíti  az  ország  szellemi  vezetőit.  Publicisztikai  müvei 
előkészítik  az  ország  demokratizálását.  A  hexameteres 
eposzok  korát  felváltja  a  történeti  regényé ;  Jósika 
Miklós,  majd  Eötvös  József  művei  elmúlt  korok 
hangulatát  idézik  fel,  jövőbe  néző  szemmel  Megje- 
lenik az  első  politikai  irányregény,  aminthogy  a  magyar 
szellemi  életben  is  mind  nagyobb  területet  foglal  el  a 
politika — az  irodalom  rovására.  A  francia  romantika  forra- 
dalmi tendenciái  termékeny  talajra  találnak.  Az  eddigi 
nemesi  irodalom  korlátjait  mindjobban  áttörik  a  népből 
származó  költők;  a  negyvenes  évek  elején  fellép  Petőfi 
Sándor,  a  szabadság  és  szerelem  lantosa.  Művészi  ma- 
gaslatra emeli  a  népies  költészetet,  gazdagérzésü  lírá- 
jában nemcsak  az  egész  magyar  néphez,  hanem  az  egész 
világhoz  szól.  Ö  az  első  költő,  akinek  nevét  az  egész  vilá- 
gon ismerik  s  akit  Hermann  Grimm  Homeros  és  Shake- 
speare mellett  a  világirodalom  egyik  legnagyobb  zsenijének 
tart.  Költői  küldetését  hősi  halálával  pecsételi  meg,  alig 
huszonhatéves  korában  elesett  a  magyar  szabadságharc- 
ban (1849).  Egyenrangú  társa  és  legjobb  barátja  Arany 
János,  a  magyar  irodalom  halhatatlan  epikusa  és  balla- 
daköltője, ök  ketten  a  magyar  klasszikusok,  a  magyar 
népi  lélek  legművészibb  kifejezői. 

A  szabadságharc  letörését  követő  három  évtizedben 
a  magyar  nemzeti  klasszicizmus.  Arany  János  és  Gyulai 
Pál  köre,  uralkodik.  Ez  a  norma,  az  áhított  beteljesü- 
lés. Körülötte  egész  tábora  keletkezik  az  epigonoknak, 
hatása  a  század  végéig  nem  csökken.  Azok  a  költők,  akik 
megkísérlik  új  hangon  énekelni,  nem  válnak  népszerűekké 
és  korán  elhallgatnak.  Csak  Jókai  Mór  alakja  emel- 
kedik ki  e  korban  Aranyé  mellett.  Csodálatos  fantáziájával 
egymásután  írja  regényeit,  melyeket  a  világ  minden  nyel- 
vére lefordítanak.  Az  irodalmi  kritika  nálánál  jobban 
méltányolja  Kemény  Zsigmondot,  akinek  regényei 

az  emberi  lélek  mélységeibe  ereszkednek  alá.  E  kor  te- 
remti meg  a  magyar  irodalom  filozófiai  drámáját,  M  a  - 
dách  Imre  művét:  Az  ember  tragédiáját,  mely  tör- 
téneti kéi>ek  során  az  emberi  sorsot  tükrözteti.  Jókai 
hagyományait  folytatják  Mikszáth  Kálmán,  Gár- 
donyi Géza,  majd  Herczeg  Ferenc,  mindhárman 
művészi  elbeszélők. 

A  század  végére  a  nemzeti  klasszicizmus  kifárad. 
Az  új,  idegenből  átplántált  szellemi  áramlatok  nem  tud- 
nak a  magyar  talajban  gyökeret  verni.  Neoromanticizmus, 
realizmus,  naturalizmus  csak  múló  divatok.  A  magyar 
szellem  új  szintézisre  vár,  mely  a  nyugati  haladás  szint- 
jén álljon  és  mégis  a  magyar  lelkiséget  tükrözze.  Ismét 
egy  folyóirat  körül  csoportosuló  fiatal  nemzedék  emeli 
magasra  a  zászlót,  mint  egykor  a  romantika  korában.  Az 
élen  Ady  Endre  áll,  ifjú  zabolátlan  lelkű  író,  akinek 
költői  nyelve  ősi  forrásokból  táplálkozik  s  mégis  egészen 
új  és  erős,  aki  lírájában  leplezetlenül  tárja  ki  a  lelkét, 
mert  úgy  érzi,  hogy  az  ő  lelke  koráé  és  fajtájáé.  Ady 
Endre  a  magyar  vidékről  jött  és  Budapest,  Párizs  lázas 
élete  sem  tudta  soha  feledtetni  vele  a  magyar  földhöz 
való  tartozását.  Mellette  Babits  Mihály  és  Kosz- 
tolányi Dezső  a  nagyvárosi  ember  modern,  ideges 
lelkiségének  kifejezői,  kultúrált,  kifinomult  nyelven.  M  ó  - 
ricz  Zsigmond  e  nemzedék  regényírója,  ismeretlen 
világot  tár  fel,  a  magyar  parasztét,  megdöbbentő  natura- 
lizmussal, de  fajához  ragaszkodó  mély  szeretettel. 

A  háború  utáni  magyar  irodalom  ismét  új  utakat  ke- 
res. A  világháború,  az  ezeréves  ország  négy  részre  sza- 
kítása, az  egymást  követő  forradalmak  láza,  mélyreható 
változásokat  idézett  elő  a  magyar  szellemben,  mely  a 
romokon  új  életre  készül.  A  legifjabb  nemzedék,  az  Adyék 
által  megteremtett  modern  irodalmi  nyelv  gazdag  kifejező 
lehetőségeit  s  formáit  igyekszik  friss,   nemzetmentő  ide- 

álizmussal  kitölteni.  Az  elszakított  területeken  friss  levegőjű 
irodalmi  élet  keletkezett,  mely  most  már  mindjobban 
beletorkollik  az  egységes  irodalmi  fejlődésbe,  átalakí- 
tóan  és  megújítóan.  Az  új  irodalom  a  problémák  iro- 
dalma, ezeknek  megoldása  az  ifjú  nemzedék  legáhítot- 
tabb  feladata. 


Hét  Krajcár 

MÓRICZ   ZSIGMOND*). 

Jól  rendelték  azt  az  istenek,  hogy  a  szegény  ember 
is  tudjon  kacagni. 

Nemcsak  sírás-rívás  hallik  a  putriban,  hanem  szív- 
ből jövő  kacagás  is  elég.  Sőt  az  is  igaz,  hogy  a  sze- 
gény ember  sokszor  nevet,  mikor  inkább  volna  oka 
sírni. 

Jól  ismerem  ezt  a  világot.  A  Soósoknak  az  a  gene- 
rációja, a  melyből  az  apám  való,  megpróbálta  az  Ínségnek 
legsúlyosabb  állapotát  is.  Abban  az  időben  napszámos 
volt  az  apám  egy  gépműhelyben,  ö  sem  dicsekedik  ezzel 
az  idővel,  más  sem.  Pedig  igaz. 

És  az  is  igaz,  hogy  soha  már  én  e  jövendő  életem- 
ben nem  kacagok  annyit,  mint  gyermekségem  e  pár 
esztendejében. 

Hogy  is  kacagnék,  mikor  nincsen  már  piros  arcú, 
vidám  anyám,  a  ki  olyan  édesdeden  tudott  nevetni,  hogy 
a  könny  csorgott  a  végén  a  szeméből  s  köhögés  fogta  el, 
hogy  majdnem  megfojtotta . . . 

És  még  ő  sem  kacagott  úgy  soha,  mint  mikor  egy 
délutánt  azzal  töltöttünk,  hogy  hét  krajcárt  kerestünk 
ketten.  Kerestünk  és  találtunk  is.  Hármat  a  gépfiókban, 
egyet  az  almáriumban ...  a  többi  nehezebben  került  elő. 


•)  Móricz  Zsigmond:  Hét  Krajcár,  Budapest.    Nyugat. 

Az  elsö  három  krajcárt  még  maga  meglelte  az 
anyám.  Azt  hitte,  többet  is  talál  a  gépfiában,  mert 
pénzért  szokott  varrni  s  a  mit  fizettek,  mindig  odarakta. 
Nekem  a  gépfia  kifogyhatatlan  kincsesbánya  volt,  a  mely- 
be csak  bele  kell  nyúlni  s  mindjárt  van  terülj  asztalkám. 

El  is  bámultam  nagyon,  mikor  az  édesanyám  kutat, 
kutat  benne,  tűt,  gyüszüt,  ollót,  szalagdarabokat,  zsinórt, 
gombot,  mindent  szétkotor  s  egyszerre  csak  azt  mondja 
nagy  bámulva: 

Elbújtak. 

Micsodák  ? 

A  pénzecskék,  —  szólt  felkacagva  az  anyám. 

Kihúzta   a   fiókot. 

Gyere  csak  kis  fiam,  azér  is  keressük  meg  a  gonoszo- 
kat. Huncut,  huncut  krajcárkák. 

Leguggolt  a  földre  s  olyanformán  tette  le  a  fiókot, 
mintha  attól  félt  volna,  hogy  kirepülnek;  úgy  is  borította 
le,  egyszerre,  mint  mikor  kalappal  lepkét  fog  az  ember. 

Nem  lehetett  azon  nem  kacagni. 

Itt  vannak,  benne  vannak,  —  nevetgélt  s  nem  sietett 
felemelni,  —  ha  csak  egy  is  van,  itt  kell  neki  lenni. 

Leguggoltam  a  földre,  úgy  lestem,  nem  búvik-é 
ki  valahol  egy  fényes  pénzecske  ?  Nem  mozgott  ott  semmi. 
Tulajdonkép  nem  is  nagyon  hittük,  hogy  van  benne 
valami. 

összenéztünk  és     nevettünk   a  gyerekes  tréfán. 

Hozzányúltam   a   fenekével   felfordított   fiókhoz. 

Pszt!  —  ijesztett  rám  az  anyám,  ~  csendesen,  még 
kiszökik.  Te  még  nem  tudod,  milyen  fürge  állat  a  kraj- 
czár.  Nagyon  sebesen  szalad  az,  csak  úgy  g^rul.  De  még 
hogy  gurul  .  .  . 

Jobbra-balra  dőltünk.  Sokat  tapasztaltuk  már,  hogy 
igen  könmyen  gurul  a   krajcár. 

Mikor  felocsúdtunk,  én  megint  kinyújtottam  a  kezem, 
hogy  felbillentsem   a  fiókot. 

Jaj!  —  kiáltott  rám  újra  az  anyám  s  én  megijedtem, 
úgy  visszakaptam  az  ujjom,  mintha  a  sparherthez  ért 
volna. 

Vigyázz  te  kis  tékozló.  Hogy  sietne  már  kiadni  az 
útját.  Addig  a  miénk,  mig  itt  van  alatta.  Csak  hadd  legyen 
ott  még  egy  kis  ideig.  Mer  látod  mosni  akarok,  ahoz 
szappan  kell,  szappanra  legkevesebb  hét  krajcár  kell, 
kevesebbér  nem  adnak,  nekem  már  van  három,  még  kell 
négy,  az  itt  van  ebbe  a  kis  házikóba;  itt  lakik,  de  nem 
szereti,  ha  háborgatják;  mert  ha  megharagszik,  úgy  el- 
megy, hog>'  sose  látjuk  többet.  Hát  vigyázz,  mer  a 
pénz  nagyon  kényes,  csinnyán  kell  vele  bánni.  Tisztesség- 
gel. Könnyen  megápreh^ndál,  mint  az  úri  kisasszonyok . . . 
Te,  nem  tudsz  valami  csalogató  verset,  azzal  tán  ki  lehetne 
csalni  a  csigabigahéjából. 

Hányat    kacagtunk    e  csacsogás    közben.    Tudom    is 
én.    De  a  csigabiga-csalogató  nagyon  furcsa  volt. 
Pénz  bácsi  gyere  ki, 
Ég   a  házad   ideki . . . 

Azzal  felfordítottam  a  házat. 

Volt  alatta  százféle  szemét,  csak  pénz,  az  nem  volt. 

Az  anyám  savanyúan  felhúzott  ajakkal  kotorászott, 
hiába. 

Milyen  kár  —  mondta,  hogy  asztalunk  nincsen.  Ha 
erre  borítottuk  volna  ki,  nagyobb  lett  vóna  a  tisztesség, 
akkor  lett  vóna  alatta. 

Én  összekapargáltam  a  sok  lomot  s  beleraktam  a 
fiókba.  Az  anyám  azalatt  gondolkozott.  Úgy  eltörte  az 
eszét,  nem  tett-é  valahova  valaha  valami  pénzt,  de  nem 
tudott  róla. 

De  nekem  fúrta  valami  az  oldalamat. 

Édes  anyám  tudok  én  egy  helyet,  a  hon  van  krajcár. 

Hol  fiam,  keressük  meg,  mig  el  nem  olvad,  mint 
a   hó. 

Az  üveges  almáriumba,  a  fiókba  vót. 

ó  boldogtalan  gyermek,  be  jó,  hogy  elébb  nem  mond- 
tad, most  asse  lenne. 

Felállottunk  s  mentünk  az  üveges  almáriumhoz,  a 
minek  nem  volt  üvegje  már  régen,  de  a  fiókjába  ott  volt 
a  krajcár,  a  hol  én  tudtam.  Három  nap  óta  készültem 
kicsenni  onnan,  de  sose  mertem.  Pedig  cukrot  vettem 
vóna  rajta,  ha  azt  is  mertem  vóna. 

No  van  már  négy  krajcár.  Sose  búsulj  már  fiacskám, 
megvan  a  nagyobbik  fele.  Már  csak  három  kell.  Osztán  ha 
ezt  a  négyet  megkerestük  egy  óra  alatt,  azt  a  hármat  is 
megleljük  uzsonnáig.  Még  akkor  is  moshatok  egy  rendet 
estig.  Gyere  csak  szaporán,  hátha  a  többi  fiókba  is  lesz 
egy-egy. 

Hiszen  ha  minden  fiókba  lett  vóna.  Akkor  sok  lett 
vóna.  Mert  az  öreg  almáriom  fiatalabb  korában  olyan 
helyen  szolgált,  a  hol  sok  duggatni  való  lehetett.  De 
nálunk  nem  sok  terhe  volt  az  árvának,  nem  hiába  volt 
olyan  göthös,  szúette,  foghijjas. 

Az  anyám  minden  új  fióknak  tartott  egy  kis  prédi- 
kációt. 

Ez  gazdag  fiók  —  vót.  Ennek  sose  vót  semmije.  E 
meg  mindig  hitelbül  élt.  No,  te  rossz,  nyavalyás  kódus, 
hát  neked  sincs  egy  krajcárod.  Ó  érmek  nem  is  lesz, 
mert  ez  a  mi  szegénységünket  őrzi.  No,  neked  ne  is  le- 
gyen, ha  most  az  egyszer  kérek  tőled,  most  se  adsz. 
Ennek  van  a  legtöbb,  ni!  —  kiáltotta  kacagva,  mikor 
kirántotta  a  legalsó  fiókot,  a  melynek  egy  csepp  feneke 
se  volt. 

A  nyakamba  akasztotta,  aztán  leültünk  nevettünkben 
a  földre. 

Megállj  csak,  —  szó!t  hirtelen,  —  mindjárt  lesz  ne- 
künk pénzünk.   Az  apád  ruhájába  lelek. 

A  falba  szegek  voltak  verve,  azon  lógtak  a  ruhák.  S 
csudák-csudája,  ahogy  a  legelső  zsebbe  belenyúlt  az 
anyám,  rögtön  a   kezébe  akadt  egy  krajcár. 

A  szemének  alig  akart  hinni. 

Megvan,  —  kiáltotta,  —  itt  van!  Mennyi  is  van 
már?  Meg  se  győzzük  olvasni.  Egy  —  kettő,  —  három, 
—  "^gy*  —  öt . . .  Öt !  Már  csak  kettő  kell.  Mi  az,  két 
krajcár  semmi.  A  hon  öt  van,  ott  akad  még  kettő. 

Nagy  buzgósággal  kutatta  végig  az  összes  zsebeket, 
de  sajnos,  hiába.  Nem  lelt  egyet  sem.  A  legjobb  tréfa 
sem  csalt  ki  sehonnan  még  két  krajcárt. 

Már  nagy  vörös  rózsák  égtek  az  anyám  arcán  az 
izgatottságtól  s  a  munkától.  Nem  volt  szabad  dolgoznia, 
mert  mindjárt  beteg  lett  tőle.  Persze  ez  kivételes  munka, 
a   pénzkereséstől  nem  lehet  eltiltani  senkit. 

Eljött  az  ozsonnaidő  is,  el  is  múlt.  Mindjárt  este 
lesz.  Az  apámnak  holnapra  ing  kell  és  nem  lehet  mosni. 
A  puszta  kutviz  nem  viszi  ki  belőle  azt  az  olajos  szennyet. 

És  akkor  a  homlokára  csap  az  anyám: 

ó,  ó,  én,  én  szamár!  Hát  a  magam  zsebét  nem 
nézem  meg.  De  bizony,  ha  már  eszembe  jut,  megnézem. 

És  megnézte.  És  tessék,  ott  is  lelt  egy  krajcárt.  A 
hatodikat. 

Lázasak  lettünk.  Most  már  csak  egy  kell  még. 

Mutasd  csak  a  te  zsebedet  is.  Hátha  abba  is  van. 

Az  én  zsebem!  Nojsz  azokat  megmutathattam.  Azok- 
ban   nem   volt   semmi. 

Bealkonyodott  és  mi  ott  voltunk  a  hiányos  hat  kraj- 
cárunkkal, mintha  egy  se  lett  volna.  A  zsidónál  nem 
volt  hitel,  a  szomszédok  ép  olyan  szegények,  mint  mi  s 
csak  nem  kérünk  egy  krajcárt! 

Nem  volt  más  mit  tenni,  mint  tiszta  szívből  kine- 
vetni nyomorúságunkat. 

És  akkor  beállított  egy  koldus.  Éneklő  hangon,  nagy 
siralmas    könyörgést  mondott. 

Az  anyám  majd  belebódult,  úgy  ránevetett. 

Hagyja  el,  jó  ember,  —  mondta  —  ma  egész  délután 
itt  heverek,  mert  nincs  egy  krajcárom,  a  félfont  szap- 
panhoz, hibázik  az  árából. 

A  koldus,  jámbor  arcú  öreg  ember,  rábámult. 

Egy  krajczár?  —  kérdezte. 

Kát. 

Adok  én. 

No   még   a   kéne,    kódustól    alamizsnát. 

Hadd  el  lyányom,  nekem  nem  hibádzik.  Nekem  mán 
csak  egy  hibádzik,  a  kapa  főd.  Avval  minden  jó  lesz. 

Kezembe  adta  a  krajcárt  s  nagy  hálálkodással  eldö- 
cögött. 

Na  hála  légyen  —  szólt  az  anyám  —  szaladj  hát . . . 

Ekkor  egy  pillanatra  megállt,  aztán  nagyot,  nagyot 
kacagott. 

Jókor  van  együtt  a  pénz,  hiszen  ma  már  nem  mos- 
hatok.   Setét    van,    oszt    lámpaolajom    sincs. 

Fuldoklás  jött  rá  a  kacajtól.  Keserves,  öldöklő  ful- 
doklás  és  a  hogy  odaállottam  alá,  hogy  támogassam,  a 
mint  két  tenyerébe  hajtott  arccal  hajlongott,  valami  meleg 
ömlött  a   kezemre. 

Vér  volt,  az  ő  drága,  szent  vére.  Az  anyámé,  a  ki 
úgy  tudott  kacagni,  a  hogy  a  szegény  emberek  között 
is  csak  kevés  tud. 


Berilti,  Magyar  || 


—     162     — 

A  magyar  zene 

GOMBOSI    OTTÓ 

Ha  végigtekintünk  a  szinházak  karmestereinek  és 
énekeseinek  névsorán,  ha  átlapozzuk  a  világvárosok 
hangversenymüsorait,  minduntalan  találkozunk  magyar 
művészek  neveivel.  Légió  a  száma  azoknak  az  előadó 
tehetségeknek,  akiket  Magyarország  az  utolsó  évtizedek- 
ben szárnyukra  bocsájtott.  Az  európai  hírű  zenepeda- 
gógusok sorából  csak  Hubay  Jenőt  említjük,  aki  pompás 
virtuózpályája  delelőjén  tért  haza  Budapestre  és  kiváló 
művészek  hosszú  sorát  nevelte  fel.  Az  operett  mai  vezető 
mesterei  is  magyarok  és  a  modern  zene  kiválóságai  so- 
rában az  elsők  között  áll  néhány  magyar  zeneszerző. 
Általánosan  elismert  vélemény,  hogy  a  magyar  kiválóan 
muzikális   nép. 

Annál  különösebb  dolog,  hogy  egészen  a  legutóbbi 
fél  évszázadig  alig  találkozunk  a  zene  történetének  lapjain 
magyar  nevekkel.  E  különös  jelenségnek  legmélyebb  oka 
a  magyar  zene  és  a  magyar  zeneélet  sajátos  és  a  nyu- 
gati kultúrától  gyökeresen  különböző  voltában  rejlik.  A 
magyar  műzene  a  mostoha  történelmi  viszonyok  miatt 
soha  szervesen  nem  fejlődhetett:  hagyomány  és  stílus 
az  egymástól  évszázados  távolságban  meginduló  kez- 
deményezéseket össze  nem  kapcsolta.  Minden  mozga- 
lom csak  önmagára  támaszkodhatott  és  mielőtt  szilárd  ta- 
lajt talált  volna,  elsorvadt,  elszáradt  a  magyar  törté- 
nelem egyre  felújuló  viharában. 

A  magyar  művészi  zenének  egészen  más,  sokkalta 
súlyosabb  feltételei  voltak,  mint  bármely  nyugati  nép 
zenéjének.  Minden  művészi  zene  alapja  a  népzene.  Míg 
a  nyugati  nemzetek  népzenéje  magában  foglalta  a  mű- 
vészi zenének,  a  többszólamúságnak  és  a  harmóniáknak 
csíráit,  addig  a  magyar  népzene  másszerü  természeténél 

fogva  erre  soha  nem  volt  alkalmas.  Nagy  melodikus 
gazdagsága,  ősi  formavilága  nem  tűri  a  harmóniák  köte- 
lékeit és  nem  törődik  bele  a  többszólamú  szerkesztés 
törvényeibe.  Az  évszázadok  minden  müzenei  törekvése 
vagy  nemzetközi  nyelvet  kénytelen  használni,  vagy  meg 
kell  alkudnia  és  oly  szintézisre  kell  törekednie,  amely  a 
müzenei  technikát  és  a  népi  kötöttségű  dallamanyagot 
összekösse.  Ez  a  kompromisszum  végül  az  igazi  népi 
zene  teljes  elfelejtésére  vezetett  és  Liszt  Ferenc  ama 
nézetében  éleződött  ki,  hogy  a  magyar  zene  tulajdon- 
képen nem  más  mint  cigányzene. 

Bizonyos,  hogy  a  magyarországi  cigányok  éppen 
a  népzene  alapján  olyan  előadásmódot  fejlesztettek  ki, 
amely  még  mai  hanj'atlása  korában  is  bizonyítja  művelői 
kivételes  zenei  képességeit.  A  cigányság  a  magyar  dal- 
lamstílust csapongó  fantáziával,  szenvedélyes  kifejezéssel, 
ornamentikájának  különös  és  elragadó  gazdagságával  a 
maga  képére  formálta  át.  Cigányzene  nincsen,  csak 
cigány  zenélés,  cigányos  előadásmód  van.  Ez  az  előadás- 
mód a  melodikus  átköltésnek,  a  müzenéből  ellesett  har- 
monizálásnak, és  az  ősi  improvizáló  összjáték  utolsó 
maradványainak  különös  keveréke:  Ázsia,  a  középkor  és  a 
klasszikus  harmonizálás  esszenciájából  készült  vegyület, 
amely  a  magyar  dallamvilág  zamatát  erjedésbe  hozta. 
E  sajátos  zenélés  termékei  valószínűleg  állandó  válto- 
zásban voltak,  párhuzamosan  az  elmúlt  évszázadok  müze- 
nei stílusának  változásaival.  Első  ismeretes  lecsapódása,  a 
verbunkos,  a  XVIII.  század  végén  alakult  ki.  Ebből 
szűrődött  le  a  csárdás,  a  múlt  század  negyvenes  éveinek 
terméke.  E  formákban  a  cigányos  magyar  zene  reagál 
a  polgári  érzelmesség  külföldi  termékeire  és  a  klasszikus 
mesterek  kortársainak  művészetére.  A  mai  napig  dívó 
cigányos  nóta  épígy,  bár  jóval  csekélyebb  értékkel,  a 
romantikus  dal-irodalmat  tükrözi.  A  mai  cigányzenében 
11* 

is  fellelhetők  a  külföldi  összetevők  változásának  jelei: 
a  jazz  elemeinek  térhódítása  nem  csak  divat,  hanem  x 
fejlődés  kérlelhetetlen  következménye. 

A  cigányzene  tehát  csak  fenntartással  nevezhető 
magyar  zenének.  Az  igazi  magyar  zene  a  népdal.  Ez  a 
múltból  is  őriz  egyes  dallamokat,  fordulatokat,  tradíció- 
kat. Mert  bármily  nehéz  feladat  is  volt  a  magyar  mü- 
zenei  stílus  megteremtése,  itt-ott  történtek  ilyen  irányú 
kísérletek  és  főképen  voltak  olyan  korszakok,  amelyek 
a  maguk  dallamvilágát  ki  tudták  alakítani.  Nem  a  fényes 
udvari  kultúra  termékeire  gondolok,  mint  Hunyadi  Má- 
tyás király  udvarának  olaszos-németalföldies  zenei  élete 
(XV.  század),  amelyről  csodálattal  emlékszik  meg  még  a 
pápa  követe  is,  —  nem  is  olyan  elszigetelt  jelenségekre, 
mint  a  XVI.  század  egyik  legnagyobb  lantművésze  és 
zeneszerzője,  Bakfark  Bálint,  hanem  a  középkori 
menestrelek  utolsó  maradványaira,  a  históriás-ének  költő- 
zeneszerzőire, akiknek  dallamai  máig  visszhangzanak  a 
népdalban,  az  egyházi  népénekben,  a  református  dicsére- 
tekben. A  moralizáló  és  krónikás  énekek  ősi,  de  nem- 
zetközi gyökerű  stílusa  a  XVI.  század  magyar  históriás 
énekeseinél  immár  oly  kristályos  formát  nyer,  amelyben 
a  magyar  népdal  játssza  a  legjelentősebb  szerepet. 

A  dallam  művészete  a  lírai  irodalom  termékeit  is 
áthatja.  A  kor  legnagyobb  költője,  Balassa  Bálint,  török, 
oláh,  lengyel,  német  dalok  és  müvek  dallamára  énekelteti 
verseit  a  magyar  dallamok  mellett.  Ebből  a  divatos 
főúri  irodalomból  igen  sok  leszivárgott  a  népdalba.  Ez 
a  kapott  kincset  szövegben  is,  dallamban  is  megőrizte 
és  tulajdon  képére  formálta,  ami  a  zenében  főleg  a  sza- 
bad, improvizációs  feloldásban  mutatkozik. 

További  emlékeink  a  kis  számban,  külföldi  forrá- 
sokban, átdolgozásokban  megmaradt  magyar  táncok:  kis 
töredéke  a  táncoskedvű   régiek   elveszett  zenei   életének; 

gazdagságáról  csak  egykorú  leírások  cs  számadások  ta- 
núskodnak. A  magyarországi  és  erdélyi  városok  túl- 
nyomóan német  zenei  kultúrájával  szemben  a  magyar 
főurak  udvarában  egy  ma  már  vissza  nem  idézhető 
magyar  műzenc  kezdett  a  XVII.  század  folyamán  kiala- 
kulni. Fúvósok,  dudások,  hegedűsök,  virginások,  cim- 
balmosok állottak  minden  valamirevaló  nagyúr  szolgá- 
latában. Csak  lassanként  szorítja  ki  e  zenekarokat  egy- 
részt a  cigány,  másrészt  a  külföldi  mintára  szervezett, 
idegenekből  álló  zenekar,  amellyel  a  bécsi  zene  válik 
főúri  körökben  egyeduralkodóvá. 

Az  elnémetesedett  főúri  zenekari  zene  helyébe  a 
XVIII.  században  a  kollégiumok  zenéje  lépett:  szinte 
előzmények  nélkül  virágzik  fel  a  magyar  főiskolákon 
egy  sajátos  kóruskultúra,  amelynek  alapja  a  népdal  és 
a  népies  dal.  A  szólam  fűzése  nem  valami  művészi  és  a 
zenei  szerkesztés  szabályainak  nem  engedelmeskedik,  de 
annál  inkább  tud  a  magyar  dal  kerete  lenni. 

Mindeme  műzenei  kezdeményezések  a  népdallal  szo- 
ros viszonyban  állanak.  Jelentős  önállóságot  csak  a  már 
említett  verbunkos-zene  hangszeres  és  dalirodalma  nyer: 
a  népzenével  ellentétben  nem  az  énekből,  de  a  hangszer- 
ből meríti  fordulatait  és  szólásformáit  és  első,  még  ön- 
magában értékes  terméke  ama  zenei  áramlatnak,  amely 
a  magyar  zene  sajátosságait  néhány  külsőleges  és  nem  is 
magyaros  ritmusképletben  látta  és  vélte  utánozandónak. 
Mellőzzük  itt  a  kisebb  tehetségek  neveit  (bár  a  ver- 
bunkos-stílusnak iskolázott  komoly  művelői  is  akadtak, 
mint  pl.  Csermák  vag}^  Rózsavölgyi)  és  említ- 
sük csak  ama  jelentős  mestert,  aki  ez  elképzeléseket  az 
uralkodó  olasz  stílussal  keresztezte  s  a  magyar  operának 
első  nagy  művelője  lett:  Erkel  Ferencet,  akinek 
„Bánk  Bán"-ja  és  „Hunyady  László*'-ja  ma  is  állandó 
műsordarabja    a  budapesti    Operaháznak. 

Mélyebben  látott  az  a  zeneszerző,  aki  a  magyar  ze- 
netörténet jelentős  mesterei  között  első  helyen  áll: 
Liszt  Fe  renc,  a  zongora  fejedelme.  Liszt  művészete 
a  kezdeményezések  szakadatlan  sora.  Ö  a  modern  zene 
egyik  őse:  Wagnertói  Debussy 'g  minden  zenei  újítás  esz- 
méje nála  vetődik  fel  először.  Sokszor  hanyag  és  vázla- 
tos írásmódja  mögött  a  zenetörténet  egyik  legelőkelőbb 
és  leggazdagabb  szelleme  rejlik.  A  magyar  zenének  is 
hervadhatatlan  érdemű  művelője,  aki,  ha  a  cigányzenén 
keresztül  is,  de  belelátott  a  magyar  műzene  problémá- 
jába és  néhány  kevésbé  közismert  müvében  a  rapszó- 
diákon  messze  túlmenő  megoldásokhoz  jutott.  Ö  a  buda- 
pesti Zeneművészeti  Főiskola  megalkotója. 

Liszt  után  a  magyar  műzene  szomorú  utakat  jár: 
művelői  testben  is,  de  művészetükben  méginkább  elsza- 
kadtak otthonról  (Goldmark),  vagy  pedig  felhígították 
azt,  ami  Liszt  műveiben  sem  volt  már  nagyon  szilárd 
alap:    a   cigánykodó,  nótázó    rapszódia-stílust. 

Üj  levegőt  csak  egy  nagy  német  pedagógusnak, 
Koessler  Jánosnak  tanítványai  hoztak,  akik  tehet- 
ségük mellett  komoly  és  átfogó  zenei  műveltséggel  is 
rendelkeztek.  Soraikból  D  o  h  n  á  n  y  i  Ernőt  és  W  e  i  - 
n  e  r  Leót  említem.  Oly  zenét  írnak  ők,  amely  a  magas 
művészet  eszközeivel  rendelkezik,  a  nagy  mesterek  nyom- 
dokaiba lép,  de  helyenként  egy-egy  fordulatban  mégis 
elárulja  magyar  voltát.  Koessler  másik  két  tanítványára 
várt  a  legnagyobb  feladat:  Bartók  Béla  és  Kodály 
Zoltán  megérzi,  hogy  a  magyar  zene  alapja  a  magyar 
népdal  és  zseniális  érzékkel,  hatalmas  tudományos  fel- 
készültséggel, nagy  lelkesedéssel  néhány  más  kutató  köz- 
benjárásával összegyűjti  a  népdalokat.  Bartók  életműve 
a  népdalokkal  való  foglalkozás:  megtalálja  azt  a  modern 
zenei  stílust,   amely  ebből  az  eddig  műzenében  fel  nem 

dolgozható  anyagból  természete  szerint  kifejleszthető  és 
megteremti  a   magyar  müzenét. 

A  magyar  zene  eddig:  örökös  kísérlet,  örökös  megal- 
kuvás mögött,  szinte  a  föld  alatt  meghúzódott  ismeretlen 
világ;  néha  fel-felüti  fejét;  mint  torzított  kép  jelenik 
meg  a  cigányzenében,  mint  exotikus  színfolt  egy  Haydn, 
egy  Schubert,  egy  Brahms  művészetében.  A  magyar 
zene  ma:  egészséges  népi  dalanyag  és  abból  sarjadt  pom- 
pás, színes,  zseniális  művészet.  Egyelőre  az  elsők,  a  terem- 
tő mesterek  müveiben;  de  a  magyar  előadóművészek 
mögött  nem  kell  most  már  elmaradniok  az  alkotóknak 
sem. 


Telefonos  Kisasszony 

KOSZTOLÁNYI    DEZSŐ.*) 

(Mint  egy  templom.  Valóban,  mint  egy  ismeretlen, 
különös,  huszadik  századi  vallás  székesegyháza  a  te- 
lefonközpont, hol  soha  véget  nem  érő  imát  zümmögnek, 
halk,  alig  hallható  zsolozsmát  mormolnak,  melynek  mo- 
raja rejtélyes  egyveleggé  olvad.  Állok  fenn  az  erkély- 
szerű emelvényen,  a  karfa  mellett  s  áhitat  fog  el.  Innen 
belátni  az  egész  helyiséget:  az  emeleten  nők,  a  föld- 
szinten nők,  túl,  a  másik  szárnyon,  az  emeleten, 
szintén  nők  végeláthatatlanul,  kötött  kabátkákban  leá- 
nyok, asszonyok,  húsz  és  harminc  között,  mind  a  fal 
felé  fordulva,  bámulva  a  falat,  kissé  előregörnyedve, 
valami  alázatos,  imádkozó  mozdulattal,  mint  a  jámbor 
zsidók.  Az  eleven  falon  jelek  gyulladnak,  sárga  köröcs- 
kék, zöld  köröcskék,  piros  köröcskék,  melyek  egy-egy  em- 
beri akaratot  jelentenek  valahol  a   drót  végén,  egy-egy 


*)  Kosztolányi  D.:  Alakok,  Budapest,  Kír.    Magy   Egyetemi 
Nyomda. 

hangot,  mely  fénnyé  változott.  Műszerek  acélzaja.  Amint 
lemegyek  az  erkélyszerű  emelvényről,  hallom  az  egy- 
hangú, mindig  egyforma  litániát.  Központ!  Halló, 
halló!  Mással  beszél!  Központ!  Tizenkét  óra!  József ! 
Egyedül?  Hozom  már!  Központ!  Maradjon  kérem!  Te- 
réz! Lépjen  ki!  Megvan,  tessék!  Központ!  Csengetem! 
Foglalt!  Központ!  Központ!  Központ!  örökké.  Egy 
leány  háta  mögött  állapodtam  meg,  aki  acélkék  ruhát 
visel  s  még  kontyot.  Fekete  hajjal  koszorúzott  fejét  föl- 
veti, hirtelen  föláll  ringó  székéről,  mely  egy  gyengéden 
hajlított-talpú  hintaszékhez  hasonlít.  Most  váltják  fel. 
Vele  beszélgetek,   ö   kérdezi:) 

—  Mi   érdekli? 

—  Ez  a  fal. 

-7-  Tízezer  hüvely.  Mindegyik  egy  állomás.  Bárme- 
lyik munkahelyről  kapcsolni  lehet  az  egész  várost. 

—  Miért  lobog  ez  a  lámpa? 

—  Valaki  idegeskedik.  Rázza  a  villát.  (Ha  nem  vol- 
nék itt,  azt  hinném,  hogy  én  vagyok  az.) 

—  És  ez  miért  ég  folytonosan? 

Elromlott  a  készüléke,  nem  tud  beszélni.  Most  mö- 
götte táncol  az  előfizető. 

—  Táncol? 

—  így  mondják. 

—  És  ez  a  két  fénykör? 

-—  Ezek  már  össze  vannak  kötve,  de  még  nem  ta- 
lálkoztak. Csengetik. 

—  Mivel? 

—  A  figyelőkulccsal.   (Semmit   se  hallani). 

—  Miért  ugrott  föl  az  a  hölgy? 

—  Magas  számot  kértek  tőle.  (A  hintaszék,  amint 
félrelöki,  semmi  zajt  se  ver,  a  kezelőnő  némán  dugaszol, 
a  hosszú  zsinórral  összeaggat  két  lelket,  mely  a  térben 
keresi  egymást.) 


—     169     — 

—  Mik  ezek  a  dugók,  a  hüvelyekben? 

—  A  kikapcsolt  számok.  A  zöld  dugó:  nyaral.  A 
süllyesztett,  fehérzöld  dugó:  nem  fizet.  (Sokan  nem 
fizetnek.) 

—  Mindig  ennyi  a  jelentkező? 

—  Csak  ilyenkor,  délben.  Ekkor  a  legtöbb.  (A  hóra 
canonica  a  nagy-város  legmagasabb  lázgörbéjét  je- 
lenti. Budapest  az  üzlete  becsvágy,  érvényesülés  beteg- 
jeként félrebeszél.  Kezemben  a  zsebórával  olvasom  érlö- 
kését. Egyetlen  nö  egy  óra  alatt  legalább  száz  kap- 
csolást végez.)  De  mingyárt  elcsendesedik.  Háromkor 
újra  kezdődik  s  tart  ötig,  aztán  fokozatosan  kifárad, 
megnyugszik. 

(Kisétálunk  a  verőfényes,  tágas  előcsarnokba.  Le- 
ányok jönnek  mennek,  a  munkából,  vagy  munkába,  már 
teljesen  fölszerelve  fejhallgatójukkal,  mely  mintegy 
páncélba  veri  finom  fejüket,  csak  bal  fülüket  hagyva 
szabadon  a  külső  világ  számára,  keblükön  a  mell- 
hallgató fényes  szerkezetével,  melyből  holmi  csodálatos, 
leoperálhatatlan  acél-tályogként,  negyvenöt  foknyi  szög- 
ben hangtölcsér  meredez  az  eleven  száj  felé.  Mindegyik 
maga  zárja  el  készülékét,  hogy  fertőzést  ne  kapjon.) 

—  Nagysádok? 

—  Nem  vagyunk  már  azok.  Csak  a  kávéházi  tele- 
fonkezelők neveznek  még  így:  „Kedves  nagysád,  édes, 
drága,  aranyos  nagysád."  Hála  istennek  a  többiek 
elhagyták.  Felesleges. 

—  Vannak  rokonszenves  hangok?  Goromba  hangok? 

—  Az  sok. 

—  Férfiak? 

—  Inkább  a  nők. 

—  És  hogy    gorombáskodnak? 

— ■  „Alszik,  drágám?"  „Regényt  olvas?"  „Érdekes 
a  regény?"  (Esküszöm,  hogy  ebben  a  hajszában  nem 

egy   regényt,   de   egy   epigrammát   se   lehet   elolvasni.) 
Meg  aztán  máskép  is. 

—  Például. 

—  Eh.  (Nem  akarja  közölni,  de  már  mosolyog.) 
„Fene  egye  meg  a   körmét." 

—  És  mit  felel  rá? 

—  Semmit.  Nekünk  tilos  feleselni.  Örülünk,  hogy 
túl  vagyunk  rajta.  Gyerünk  tovább. 

—  Mondja,   mit  povedál   annyit   ez   a   város? 

—  Hivatalos  titok. 

—  Nem  kíváncsi  a  beszélgetésekre? 

—  Talán  a  kezdő,  az  első  napon.  De  másnap  ő  is 
megunja.  Mindig   ugyanaz. 

—  Akadnak  érthetetlen  beszélők? 

—  Néha  egy  kétéves  gyerek,  aki  először  telefonál. 
Akkor  a  mamát  kéretjük  oda.  Néha  egy  részeg.  Tegnap- 
előtt, mikor  éjszakás  voltam,  valamilyen  ittas  ember  egy 
negyedóráig  lógott  a  tölcséren  s  mindig  csak  ezt  da- 
dogta. „Csak  az  a  baj . . .  csak  az  a  baj . . ." 

—  Mi  volt  a  baj? 

—  Az,  hogy  nem  tudta,  mit  akar. 

—  Telefonugratások?    Telefonviccek? 

—  Békében,  április  elsején  a  hülyék  intézetét  nem  is 
volt  szabad  kapcsolni:  „kidugaszolták".  Mindenki  azt 
kérte.  Ma  már  nem  ily  jókedvűek  a   pestiek. 

—  Mi  van  itt  karácsony  éjszakáján? 

—  (Nevet.)  Sírás. 

—  Az  előfizetők  is  sírnak  néha  a   telefonba? 

—  Ha  a  mentőket  kérik.  Egy  orvost,  minden  szám 
nélkül,  akármilyen  orvost,  az  isten  szerelmére.  Ilyenkor 
jajveszékelnek,  elszaladnak  a  készüléktől,  ráakasztják  a 
villára  a  hallgatót.  Nekünk  kell  őket  felcsengetnünk, 
hogy  voltakép  mit  is  akartak,  ellenőrizni,  hogy  megér- 
kezett-e már  a   segítség.  (Nyújtózkodik.) 


171 


—  Fáradt? 

—  (Halvány  tele f önhangon.)  Kicsit.  A  szem  fárad 
ki,  a  fül,  a  torok,  a  hát.  Meg  a  kar,  amint  az  ember 
a  magas  számokért  nyúlkál.  Nekem  szerencsére  elég 
hosszú  a  karom. 

(Most  bontja  a  beszélgetésünket.  Könnyű  cipője 
végigkopog  a  kőlapokon.  Köröttem  egy  palota.  Min- 
denütt zsongás.  Prágai,  berlini,  newyorki  hangok,  a 
hangerősítőtől  annyira  élesen,  mintha  mellettem  beszél- 
nének. Három  pár  emberi  hang  a  dróton  egyszerre, 
anélkül,  hogy  összevesznének.  Egy  többemeletnyi  magas- 
ságú tűzfalon  villamos  számológépek  kattannak,  vala- 
hányszor a  32.500  telefonkagyló  valamelyikét  feleme- 
lik s  az  üveglappal  elzárt  korongokon  számok  ugranak  ki, 
melyeket  lefényképeznek,  hogy  megállapíthassák  szám- 
láinkat. Lenn  a  pince  ablakán  derékvastagságú  kábelek 
zuhannak  be  ólomzuhatagként,  keresve  a  központot,  hogy 
minden,  ami  künn  izommunka,  itt  ebben  a  központi  ideg- 
rendszerben, ebben  az  idegcsövekkel,  ideggócokkal 
körülkacsolt  óriási  agyvelőben  öntudatra  jusson.  Sohase 
láttam  ilyen  értelmes,  ideges  épületet.  A  holtnak  hitt 
anyag  itt  érzékeny.  Minden  mozog  és  lélekzik,  titkos 
percenéssel.  A  gépek  gondolkoznak.  Ha  a  sarokból 
előlépne  a  seprő  s  megszólítana,  nem  igen  csodálkoznék.) 

Magyar  történelem 

SZEKFÜ  GYULA 

A  Kárpátok  félkörétől  a  Száva  és  Alduna  egyenes 
vonaláig  terjedő  sík  és  dombos  vidék  a  IX.  század  végén 
a  magyar  nép  hatalmába  jutott.  A  magyar  őstörténet  rész- 
letei még  nincsenek  tisztázva,  annyit  mégis  biztosnak  tart- 
hatunk, hogy  a  nép  két  eredetileg  különböző  ethnikai 
csoport  egyesüléséből  származott.  Valahol  az  Ural  és 
Felső-Volga  vidékén  volt  egy  török-tatár  pásztortörzs, 
természeténél  fogva  hódító  és  uralkodó  faj.  Ez  legyőzte 
a  környéken  lakó  finnugo-  vadász  és  halász  népeket.  A 
győző  eltanulta  a  legyőzött  nyelvét,  közös  sors  és  közös 
élmények  nemsokára  egy  néppé  gyúrták  őket.  A  VIII. 
és  IX.  században  a  magyar  már  belsőleg  egységes  no- 
mádnép. 

E  lovas  pásztornép  a  nomádok  rendes  útján  vonult 
Nyugat  felé,  a  Volga  síkjától  a  Fekete  tenger  északi 
partja  mentén  a  Duna  torkolatáig.  Itt  súlyos  vereséget 
szenvedett,  de  nem  semmisült  meg,  hanem  veszedelmes 
lakóhelyét  elhagyva  a  Duna  alsó  folyása  mentén  bevo- 
nult a  mai  Magyarországba.  Az  államalapítás  müvében 
a  népet  fejedelme.  Árpád  vezette,  aki  a  patriarchális  nem- 
zetségfők   sorából    emelkedett    uralkodói    magaslatra. 

Az  új  hazában  egyelőre  tovább  folyt  a  nomád  élet- 
mód. A  hét  törzs  tagjai  nemzetségek  szerint  sátortáborok- 
ban laktak  és  egyik  legelőről  a  másikra  vándoroltak. 
A  zsákmányoló  hadjáratok  szokása  is  évről  évre  fenntarta- 
tott. A  magyarok  ebben  vcnokon  elődjeik,  a  hunok  és 
avarok  példáját  követték:  a  román-germán  világot  fél- 
századon   át    folytonos    hadjáratokkal    látogatták    meg. 

A  nomád  állam  szervezetét  a  zsákmányoló  hadjáratok 
s  az  elszenvedett  vereségek  igen  meglazították.  Úgy  lát- 
szott, mintha  a  bensőleg    meggyengült    magyarságra    is 

elkövetkezendő  lett  volna  az  avarok  sorsa,  kiket  Nagy 
Károly  császár  hamuként  szórt  szét  a  szelekbe.  A  nyu- 
gati császárság  a  magyarokat  megsemmisüléssel  fenye- 
gette, a  menekülés  útja,  úgy  látszott,  kelet  felé  van  nyitva. 
Bizánc  császárai  tárt  karokkal  fogadták  a  magyarságot. 
Bizánchoz  csatlakozva  a  magyar  nemzet  és  állam  tán 
még  igazi  megszületése  előtt  sírba  szállott  volna. 


Az  ifjú  nép  belső  ereje  ily  válságos  időben  bonta- 
kozott ki.  A  nomád  pásztornép  létének  alapjait  a  meg- 
változott viszonyokhoz  alkalmazta:  kialakította  a  magyar 
középkori  nemzetállamot,  mely  az  európai  középkor  gaz- 
dasági és  közigazgatási  formáiban  élt,  politikailag  pedig 
a  magyar  nemzet  alkotása  volt.  Hogy  a  magyar  nép 
Nyugat  és  Kelet  közt  össze  nem  roppant,  az  Árpád  utó- 
dainak, Gézának  és  Istvánnak  érdeme.  Az  imént  még 
élethalálharcot  vivtak  a  német  császárral,  most  pedig, 
miután  a  nemzet  önrendelkező  akarata  Árpád  vérében 
öszpontosult,  István,  a  magyarok  első  királya  a  német 
király  sógorává  és  a  római  egyház  szentjévé  lesz  s  d, 
pápától  nyer  koronát  s  apostoli  kettős  keresztet.  A  po- 
gány nemzetségek  laza  tömegéből  sikerült  szilárdan  meg- 
alapozott keresztény  államot  alkotnia  és  az  új  állam e- 
gyéniséget  a  keresztény-germán  műveltség  közösségébe 
beillesztenie.  Az  új  magyar  állam  érdekében  nem  riadt 
vissza  Árpád  utódainak  száműzésétől  sem.  Ez  volt  az  első 
magyar  tragédia,  melyre  hasonló  tragédiák  hosszú  sora 
következett,  az  összeütközés  csirája  mindegyiknél  ugyanaz 
lévén:  a  magyarság  keleti  eredetének  és  nyugati  hiva- 
tásának összeegyeztetése. 

Árpád  családja  Szent  István  halála  után  még  300 
évig  ült  a  magyar  királyi  trónon.  A  dinasztia  ereje  soha 
el  nem  száradt  s  a  nemzeti  fejlődés  folytonosságát  mind- 

eg3're  helyreállította.  Idegen:  német,  görög,  lengyel  be- 
folyás éveire,  gyenge  királyokra  ismét  hatalmas  ural- 
kodók következtek,  kik  biztos  kézzel  vezették  népü- 
ket a  nyugati  keresztény  művelődés  útjain.  Ilyen  volt 
Szent  László,  a  keresztény  magyar  lovag  megtestesítője, 
Kálmán,  az  ország  belső  rendjének,  a  törvényeknek  meg- 
alkotója, III.  Béla,  ki  bevezette  az  írásos  törvénykezést 
és  IV.  Béla,  ki  a  tatárjárás  alatt  feldúlt  országot  ismét 
felépítette.  Az  árpádok  alkották  meg  az  egységes  magyar 
fejlődés  alapjait.  Ettől  az  időtől  kezdve  a  magyar  föld 
zárt  műveltségi  és  gazdasági  terület,  melyen  belül  a 
fejlődés  minden  fokán  egynemüen  és  az  ország  legkülön- 
bözőbb vidékein  egymáshoz  hasonlóan  folyt  le.  Terjesz- 
kedés célját  szolgáló  külső  politika,  bent  az  or- 
szágban a  rend  fenntartása  és  jogvédelem,  nagy- 
szabású belső  gyarmatosítás,  a  városi  kultúra  alapjainak 
megvetése:  mindez  az  Árpádok  királyságának  valóságos 
eredménye.  A  tizenharmadik  században  azonban  mind 
nagyobb  hatalomra  tesznek  szert  a  főurak  s  az  Árpádház 
élete  vad  belviszályok  és  kívülről  követelődző  trónigények 
közepett  ért  véget. 


Mikor  végre  I.  Károly,  a  nápolyi  Anjou  házból,  a 
trónra  lépett,  Magyarországot  újra  meg  kellett  hódítania. 
Helyzete  hasonlított  Szent  Istvánéhoz:  az  ő  központi  ha- 
talmának a  trónviszályokban  elhatalmasodott  nagybirto- 
kosok, a  „Kiskirályok*^  éppoly  kevéssé  akartak  meg- 
hódolni, mint  az  első  királynak  a  törzsek  fejei.  Károly 
megteremtette  a  birodalom  belső  egységét  s  újra  biz- 
tosított^  a  magyar  nemzetállam  belsőleg  egységes  fej- 
lődését. Munkáját  fia.  Nagy  Lajos  fejezte  be,  aki  biro- 
dalma határát  az  Adriától  a  Fekete-  és  az  Északi  ten- 
gerig terjesztette  ki.  Az  ország  alkotmányának  új  alapjait 

teremtették  meg  az  Anjouk,  mikur  a  nagybiitükok  politi- 
kai súlyát  elismerték  s  a  honvédelemnek  új  rendszerét, 
a  banderiális  hadrendszert  megalkották.  Uralkodásuk  alalt 
nyert  határozott  formát  a  magyar  rendiség.  Ennek  ér- 
telmében Magyarország  államfenntartó  szerveit  a  központi 
királyi  hatalom  mellett  a  három  rend:  az  egyháznagyok, 
a  világi  főurak  és  a  nemesség  rendje  alkotják.  A  fejlődés 
további  folyama  attól  függött,  mennyiben  lesz  képes  a 
két  nemzeti  tényező:  a  királyság  és  a  rendiség  működésé- 
ben egymást  ellensúlyozni. 

Magyarországon  az  ország  kormányzásának  fela- 
data az  Árpádok  óta  idegen  uralkodók  vállára  nehezedett. 
Az  ország  köröskörül  zárt,  belsőleg  és  politikailag  egy- 
nemű, gazdag  és  hatalmas  ország  volt,  nem  csoda  tehát, 
hogy  idegen  vérből  eredt  uralkodói  a  trónon  csakhamar 
nyelvben  és  érzésben  megmagyarosodtak.  Zsigmond  ki- 
rály kivételével  mindnyájuknak  Magyarországon  volt 
állandó  tartózkodási  helye,  még  akkor  is,  ha  fejükön 
a  magyar  mellett  idegen  országok  koronáit  viselték.  A 
középkor  utolsó  századaiban  a  magyarság  nemzeti  terü- 
lete is  sokkal  kiterjedettebb  volt,  mint  előbb  vagy  utóbb 
bármikor.  A  dunai  Pannónia  és  a  Duna-Tisza  síkja  Kas- 
sától és  Mármarostól  el  egészen  az  Aldunáig  és  a  Szá- 
váig, virágzó  magyar  községeket  hordott  hátán.  A  Dunán- 
túl és  a  Nagyalföld  mai  német,  szerb,  tót,  oláh  lakos- 
sága helyén  színmagyar  települési  terület  húzódott  el. 

A  tizenötödik  században  tűnik  fel  Európa  keleti 
határán  az  a  nép,  mely  a  magyarság  történetében  a 
legtragikusabb  szerepet  játssza:  a  középkor  leghatal- 
masabb katonai  monarchiája:  a  török.  Magyarországnak 
jóformán  egyedül  kellett  Európa  védőpajzsának  szerepét 
átvennie.  Feladatát  becsülettel  teljesítette  mindaddig,  míg 
a  teher  alatt  össze  nem  rogyott.  Hunyadi  János,  a  ma- 
gyar   hadi    történetnek    hősi    alakja,    az    első,    ki    kezébe 


—     176    — 

veszi  a  fegyvert  a  török  ellen.  Fia,  Mátyás,  erőteljes 
egyéniségével  a  hatalmas  magyar  urakat  engedelmességre 
szorította  s  kitűnő,  állandó  hadsereget  szervezett.  A  tö- 
rökök előnyomulását  ideig-óráig  megállította.  Fiatalko- 
rában alapos  humanista  kiképzésben  részesült,  em..,i. 
köszönhette  a  tudomány  és  a  művészet  iránt  érzett 
lelkesedését.  Mint  hatalmas  renaissance-uralkodót  a  leg- 
nagyobb és  legnehezebb  feladatok  izgatták.  Meghódította 
Csehországot,  Sziléziát,  Morvát  és  Alsó  Ausztriát,  hogy 
Keleteurópa  minden  erejét  saját  kezében  egyesíthesse  az 
oszmánok  visszaverésére.  De  politikai  művét  csakhamar 
megsemmisítették  a  rendek.  Az  egységes  államhatalom 
gyengülésének  belső  következményei  véres  parasztláza- 
dásban, minden  tekintély  megszűnésében  és  párthar- 
cokban ütköztek  ki,  kifelé  pedig  a  déli  határokon  a 
régi  magyar  védelmi  szervezet  elhanyatlásában.  1526-ban 
a  mohácsi  csatában  elesett  a  magyar  király,  vele  sok 
püspök  és  országnagy  és  a  magyar  had  legnagyobb 
része.  A  következő  két  évszázadban  az  ország  örökös 
hadszíntér,  melyen  az  európai  ember  szabadságáért  fo- 
lyik a  küzdelem.  A  Duna-Tisza  nagy  síksága  egész  az 
erdélyi  hegyekig  a  szultán  uralma  alá  került.  A  keleti 
részeken  kialakul  az  erdélyi  fejedelemség,  mely  török 
fennhatóság  alatt  állt  ugyan,  de  ennek  fejében  belsőleg 
annyira  független  maradt,  hogy  fennállása  egész  idején 
a  magyar  nemzeti  gondolat  hordozójává  lehetett.  A  tulaj- 
donképpeni magyar  királyság  keskeny  csíkká  olvadt 
össze;  a  Habsburg  családból  választott  magyar  királyok  a 
korábbi  területnek  alig  egy  harmada  felett  uralkodtak. 


A  törökkel  folytatott  harcokban  Magyarország  leg- 
termékenyebb és  legmagyarabb  vidékei,  a  magyarság 
faji  központjai  teljesen  elpusztultak.  A  középkor  virágzó 

vidékei  elnéptelenedtek  s  a  helyükön  felnövő  lakatlan 
vadont  később  német  települők  hódították  meg  újra  a 
kultúra  számára.  Hogy  az  ország  legtermékenyebb  har- 
mada a  török  hódoltság  legnehezebb  viszonyai  között 
is  megmaradt  magyarnak,  az  a  magyar  paraszt  érdeme, 
aki  fajiságát  az  idegen  uralom  alatt  is  meg  tudta  őrizni. 

Az  ország  keleti  harmadában,  az  erdélyi  fejedelem- 
ség területén  kedvezőbb  viszonyok  közt  volt  a  magyarság. 
Erdély,  melynek  határai  közt  közös  alkotmányban  élt 
a  magyar,  székely  és  a  szász  nemzet,  nemzeti,  művelt- 
ségi és  politikai  szempontból  feltétlenül  a  magyarsághoz 
tartozott  s  mint  ilyen  Európa  műveltségének  részese  volt. 
A  magyar  fejlődés  egységében  a  nyugati:  német  és  katho- 
likus  erőkkel  szemben  protestáns  és  magyar  ellensúly 
szerepét  töltötte  be.  Zászlai  a  magyar  nemzetiség  és 
a  vallásszabadság  igéit  hordozták.  Legnagyobb  fejedelme, 
Bethlen  Gábor  uralkodása  alatt  belekapcsolódott  a  har- 
mincéves háborúba  és  európai  jelentőségre  tett  szert.  Az 
Árpádok  örökségét,  a  magyar  nemzetiségnek  és  álla- 
miságnak folytonosságát  sikerült  mindaddig  sértetlenül 
megőriznie,  míg  az  ország  fel  nem  szabadult  a  török 
uralom  alól  s  ezzel  megszűnt  Erdély  állami  létezésének 
történeti  jogosultsága. 

A  nyugati  részek  megmaradt  magyarsága  a  Habs- 
burgok közül  választotta  királyait  abban  a  reményben, 
hogy  a  német  birodalom  tetterős  urai  meg  fogják  szaba- 
dítani az  országolt  a  töröktől.  Ez  a  remény  nem  teljesedett 
be.  A  német  birodalom  abban  az  időben  nem  tudott 
egységes  és  nagyobbszabású  hadi  műveletre  egyesülni  s 
Magyarország  a  Habsburg  uralom  alatt  is  másfél  szá- 
zadon át  nélkülözte  a  német  birodalom  határozott  segít- 
ségét. Magyarország  királya  ebben  az  időben  nem  lakott 
már  az  országban  s  állandóan  ellentétbe  került  a  ren- 
dekkel. Az  új  korszakot  a  törökkel  folytatott  harcok  mellett, 

alkotmányos  harcok  töltik  ki.  E  harcok  eleinte  vértelenül 
folytak  le;  a  XVII.  században  azonban  a  rendek  többször 
is  éltek  a  királlyal  szemben  a  fegyveres  ellenállás  jogával. 
Hogy  az  ellentétek  véres  összeütközéssé  érlelődjenek, 
ahhoz  a  vallási  kérdésnek  kellett  közbejönnie.  A  Bécsből 
kiinduló  ellenreformáció  a  magyar  protestánsok  körében 
erős  ellenállásra  talált.  így  éleződött  ki  az  ellentét  a 
nyugati,  katholikus  és  a  keleti,  protestáns  országrészek 
között.  A  megoszlott  Magyarország  egymással  harcoló 
energiái  nem  voltak  képesek  a  nemzeti  egységet  és  önál- 
lóságot helyreállítani,  míg  a  XVII.  század  végén  fel  nem 
szabadult  az  ország  s  meg  nem  nyílt  az  út  az  állami 
önállóság    helyreállítására. 


Az  újraéledt  Magyarország  önállóságának  helyreállí- 
tása a  kormány  abszolutisztikus  törekvései  miatt  sokáig 
nem  sikerült.  Alig  hogy  megszabadult  a  török  hódítástól, 
ismét  veszedelembe  került  és  kénytelen  volt  fennállását 
új  harcok  árán  védelmezni.  Az  abszolutisztikus  királyi 
hatalom  egységesen  szervezett  és  kormányzott  birodal- 
mat akart  alkotni  a  Habsburgok  alatt  álló  királyságok- 
ból és  tartományokból.  Mivel  pedig  ezen  államegység^ 
legerősebb  akadálya:  a  rendiség,  Magyarországon  volt 
legerősebb,  támadásai  legkitartóbban  a  magyar  állam 
ellen  irányultak.  A  magyarországi  nyugtalanságok  több 
esetben  fegyveres  ellenállássá  erősödtek  s  Rákóczy  Fe- 
renc vezetése  alatt  évekig  tartó  szabadságharcban  rob- 
bantak ki. 

E  hosszú  és  szívós  küzdelem  a  XVIII.  század  közepe 
táján  jutott  nyugvópontra.  A  pragmatika  sanctio  megal- 
kotja a  Magyarország  és  a  német-osztrák  örökös  tarto- 
mányok közti  uniót,  helyreállítja  a  belső  békét,  a  nyugodt 
belső  fejlődés  előfeltételét.  E  fejlődés    legfőbb     céljai:    a 

rendi  befolyás  háttérbeszorítása,  a  központi  kormány  ha- 
táskörének kiterjesztése,  a  magyarság  fajilag  zárt  te- 
rületeinek idegen  telepítések  segítségével  való  megla- 
zítása, illetőleg  összeszűkítése.  Mária  Terézia  nagyvo- 
nalú társadalmi,  szellemi  és  gazdasági  reformjai  ellenére 
Magyarország,  mint  agrár  állam,  megmaradt  középkori 
gazdasági  formáiban.  Polgári  osztálya  semmiképpen  nem 
fejlődhetett,  főurai  Bécsbe  költöztek  s  nemsokára  minden 
kapcsolatukat  elvesztették  a  honi  rögön  visszamaradt 
nemességgel.  Ez  a  nemesség  hordozza  a  következő 
századokban  a  nemzeti  fejlődés  sorsát.  Ez  védelmezi 
meg  az  ország  függetlenségét  II.  József  erőszakos  újítá- 
saival szemben  s  ez  készíti  elő  a  magyar  reformkorral  a 
modern  magyar  alkotmányos  állam   kialakulását. 

A  nemzeti  megújhodás  mozgalmai  az  irodalmi,  szel- 
lemi műveltség  talajából  nőttek  ki,  de  csakhamar  átcsap- 
tak a  társadalmi  és  alkotmányos  újítások  terére.  Gróf 
Széchenyi  István,  a  legnagyobb  magyar  állt  e  nagy  nem- 
zeti újjászületés  élén.  Minden  erejével  azon  volt,  hogy 
a  társadalmi,  gazdasági  és  közjogi  intézmények  megja- 
víttassanak s  hogy  nemzete  egész  lelki  alkata  az  új  kor 
megváltozott  szelleméhez  alkalmazkodjék.  Célja  lassú  és 
zavartalan  átalakulás  volt.  Eszméit  csakhamar  egy  radi- 
kálisabb csoport  vette  át  s  az  eredetileg  arisztokratikus 
rendszert  liberális  és  demokrata  tartalommal  töltötte 
meg.  Kossuth  Lajos  állt  most  a  rohanó  haladás  élére. 
Neki  megadatott,  hogy  a  nemzetet  a  nyugati  alkotmány- 
fejlődés utolsó  formáin  is  átvezesse,  hogy  a  középkor  ren- 
diségét s  az  abszolutizmust  megdöntve  a  parlamentáris 
államforma  alapjait  megvesse.  Az  1848-ban  kitört  magyar 
szabadságharc  szellemi  éltetője  ő.  A  szabadságharc  leve- 
rése után  a  külföldön  szervezkedő  magyar  ellenállás  lelke. 
A  felújult  abszolutizmus  nyomása  alatt  szervezkedő  ott- 
honi magyarság  vezére  Deák  Ferenc  lett.  Az  ö  higgadt 
12* 

politikájának  köszönhető  az  1867-es  kiegyezés  nagy 
müve,  mely  az  országot  az  osztrák  tartományokkal  az 
Osztrák-Magyar  Monarchia  kereteiben  egyesítette  s  a 
XIX.  század  nagy  gazdasági  fellendülésének  alapját  meg- 
vetette. 


A  kiegyezés  utáni  magyarságnak  minden  anyagi  és 
szellemi  felvirágozás  mellett  sem  sikerült  két  életbevá- 
góan fontos  kérdést  megoldania:  az  Ausztriától  elsza- 
kadni törekvő  nemzeti  ellenzék  s  az  önállósuló  nemzetisé- 
gek nyugtalan  erőit  nem  tudta  egyensúlyban  tartani. 
Mielőtt  még  a  belső  rend  helyreállt  s  az  ország  eggyé 
forrt  volna,  a  magyarság  szövetségeseivel  együtt  belesod- 
ródott a  világháborúba.  Hallatlan  anyagi  és  véráldoza- 
tokkal megállotta  helyét,  míg  össze  nem  roppant.  A  for- 
radalom és  kommunista  uralom  teljesen  feloldotta  a  belső 
rendet  és  egységet.  Az  ország  áldozatul  esett  a  győztes 
országok  hódító  törekvéseinek.  Ezeréves  határait,  szer- 
ves gazdasági  egységét  szétdarabolták,  három  negyed 
részét  elszakították.  A  csonka  ország  csonka  magyarsága 
nehéz  munkával  s  a  feltámadás  reményével  építi  tragi- 
kus sorsának  új  kereteit. 

Hajduiánc 

KOMÁROMI  JÁNOS*) 

Köröskörül  a  téren,  a  templom  és  a  rendház  előtt 
fergetegben  tombolt  a  hajdúk  és  a  kanászok  tánca. 

Soha   még   annyi    vadsággal    nem    járták! 

Mert  amikor  betörtek  \olna  a  várba,  először  a  hor- 
dókat verték  fel.  És  amikor  Czigánd  felől  fölbujt  volna 
a  nap  s  a  sokat  kódorgott  szegénylegények  meg  a  bitang- 
talpasoki)  bortól  gőzösen,  tántorogva  kezdtek  volna  visz- 
szabotorkálni  a  piactérre,  a  piactér  egyik  sarkában,  kőra- 
kásra mászva  fel,  hirtelen  csak  szájához  illesztette  a  sípot 
Fecske  cigány  meg  Daruláb  nevű  dádétársa,  valahonnét 
közéjük  botlott  három  darab  idegen  roma^)  is,  talán  Ru- 
dabányácskáról  s  az  öt  szál  harci  művész,  győzelmi  jel 
gyanánt,  tyúktaluvaP)  tűzdelte  tele  tömött  sörtehaját.  És 
Fecske  cigány  körülpillantván  a  téren,  elkiáltotta  magát: 

—  Győzstünk,  urak,   válogatott  legények! 

És  akkor  szájába  illesztvén  a  pikula  sípját,  rási- 
kított arra  a  viharos  és  keserítő  líajdutáncra,  amelyhez 
fogható    ütemeket    elképzelni    nem    lehet   másat: 

Telekes   bocskor   —   gyöngyös   kapca, 
Járd  meg,  tubám,  járd  meg! 
Vörös  nadrág  —  sárga  csizma, 
Járd   meg,    tubám,   járd    meg! 

És  ahogy  fölrikoltottak  a  sípok,  a  féligázott  haj- 
dúk mindenfelől  szakadni  kezdtek  a  piactérnek  s  néhány 
pillanat  múlva  már  valami  százan  dobogtak  és  rengtek, 
mintha  sarkaikat  akarták  volna  széttiporni   a  kövezeten 


*)  Komáromi  János:  Esze  Tamás.  Budapest,  Genius. 
1)  gyalogos  katonák. 
'-)  dádé,  roma: cigány. 
3)  tyuktollal. 

Először  egyhelyben  topogtak  körül  és  rugdosták  a  földet 
s  tenyereikkel  csattantván  egy  nagyot  a  lábukszárán, 
ledobbantak  a  földre,  ugyanakkor  éles  kurjantással  a 
levegőbe  hányták  fel  magukat,  összebokáztak  a  leve- 
gőben, megint  ledobbantak  s  kardjaikkal  a  földet  paskol- 
ták, hogy  szikráztak  alattuk  a  kövek.  Az  öt  vályogvető 
pedig  ijesztően  sikítozott  tovább: 

Majd  élményünk  a  kocsmára  — 
De  engem  is  várj  meg! 
Megjárom  én  a  kopogót: 
Tubám,  te  is  járd  meg! 

Félcsípöre  rakott  kézzel  rugdosták  a  földet  a  hajdúk 
s  csattintottak  a  tenyerükkel  vagy  egymás  kardjára  csör- 
rentettek, ami  ijesztő  kíséretet  adott  a  vad  melódiának. 
Minden  tenyércsattintásra  egyszerre  azt  kiáltották:  hopp! 
és  minden  kardcsörrenésre  egyszerre  azt  kiáltották:  hujj! 
Aztán  ledobták  a  kardokat  s  a  kardok  fölött  cifráztak 
szemvakító  gyorsasággal  s  az  ütemek  végén  egyszerre 
dobbantak  le  a  talpaikkal,  hogy  rengett  és  dobogott 
bele  az  egész  vár.  De  mindig  többen  és  többen  dobogtak 
és  amire  jött  volna  a  nap,  már  vagy  négyszáz  hajdú 
rengett  és  hujjogott  s  a  város  felől  egyre  özönlöttek 
befelé  a  nagyerdei  kanászok  is.  Kifordított,  szőrös  gubák- 
ban, toronysüvegekben  özönlöttek  befelé:  ki  nehéz  csiz- 
mában, ki  könnyű  bocskorban  s  a  fejszédítő  kavargásban 
ők  is  dobogni  kezdtek  s  mázsás  gubáik  és  súlyos  lábaik 
alatt  most  már  szakadatlanul  remegett  az  egész  vár.  És 
a  piactér  túlsó  felében  nyekegni  kezdtek  ezalatt  a  csim- 
polyák  is  s  a  dünnyögő  és  egyhangú,  örökösen  dobogó 
és  tébolyult  dudaszóra  vastalpaikkal  a  földet  döfii^ették, 
a  torkukkal  meg  rekedten  ordítoztak  hozzá  a  gubások, 
mialatt  fényes  baltáik  fölcikáztak   a   reggeli  napban: 

Megismerni    a    kanászt 
Ékes  járásárul, 
Táncra-termett  lábárul, 
Tarisznyaszij  járul. 
Itthon  van-é  a  kanász, 
Vagy  a  felesége? 
Nem    kell   nekem   a    kanász. 
Csak    a    felesége ! 

Dünnyögtek  a  dudák,  a  tér  túlsó  oldaláról  pedig 
fület  hasogatva  sikoltoztak  a  töröksípok.  S  hajdúk 
és  gubások  most  már  félelmes  tülekedésben  járták  a 
kanásztáncot.  A  mezítlábasok  lábuk  szárai  közt  forgatták 
a  furkóst  s  tenyerükkel  nagyokat  csaptak  csupasz  bo- 
káikra, a  hajdúk  elsuhintották  maguk  alatt  a  kardot, 
átugráltak  fölötte,  körülkörül  topogtak,  csípőnkapták  ma- 
gukat, éles  kurjantással  földobbantak  a  magasba  s  lehup- 
pantak a  földre,  a  féllábuk  hegyére  görnyedtek  le,  másik 
lábukat  jobbra  vagy  balra  vágták  ki,  egymásba  vagdosták 
a  kardjaik  lapját,  szikra  csapott  fel  a  kardokból  s  először 
azt  kiáltották:  hopp!  másodszor  azt  kiáltották:  hujj!  és 
akkor  telitorokkal,  vörösredagadt  arccal  és  izzadt  üstökkel 
ordítoztak  hajdúk  és  kanászok: 

A    berekben    a    kanász 
Menyecskével  játszik, 
Ugy   forgatja    a    baltát, 
Csak  a  nyele  látszik. 

S  a  kanászok  máris  forgatni  kezdték  a  szekercé- 
ket.  Csimpolyanyögésbe  és  sípok  sikoltozásába  most  már 
beleriogott  egy-egy  kondástülök  is,  a  kanászok  pedig 
rázták  magukon  a  gubát  s  hátul  kondoros,  kétfelől  gom- 
bokra kötött  üstökeikről  szakadni  kezdett  a  verejték  meg 
a  zsír.   Verejték  meg  borgőz  volt  minden   kanász^   de  a 

verejtéken  és  borgőzön  át  egyre  fenyegetőbben  villogtak 
fokosok,  szekercék  és  kardok  s  a  kanászok  most  már 
ujjaik  körül  forgatták  baltáik  nyelét,  de  úgy,  hogy  a  nye- 
lük se  látszott  és  akkor  a  levegőn  át  egymásnak  kezdték 
hajigálni  a  baltákat.  Egyszerre  száz  meg  száz  irányból 
peregtek  és  kalimpáltak  a  balták,  éleik  megvillantak  a 
napban,  de  minden  kanász  két  ujjal  kapta  el  a  kalimpáló 
nyelet  s  ugyanakkor  nagyot  kiáltottak:  hopp!  és  lehup- 
panván a  földre,  a  ledobott  balta  fölött  kezdtek  cifrázni  s 
ugyanakkor  a  hajdúk  is  egymáshoz  csapdosták  kardjai- 
kat és  nagyokat  kiáltoztak:  hujj!,  mialatt  egyszerre  csör- 
rentettek sarkantyúikkal.  S  a  csörömpölésen,  csattogáson, 
rikoltozáson,  balták  röpködésén,  hujjogatáson  és  dobo- 
gáson  át  őrjöngő  kavargásban  toporzékolt  már  az  egész 
piactér,  vagy  másfélezer  kanász  és  hajdú  sarka  verdesett 
szikrát  a  köveken,  itt-ott  cigánykereket  kezdett  hányni 
egy-két  mezítlábas,  amikor  újabb  erővel  jajgattak  fel  a 
dudák,  visítoztak  a  sípok,  riogott  a  tülök  s  a  kaná- 
szok nyakán  kidagadtak  az  erek,  úgy  fújták  táncukhoz  az 
éneket: 

Búzába  megy  a  disznó 

Kilenc  malacával, 

Erigy  utána^  bojtár, 

Fényes    balaskáddal! 

S  közbe  forgatták  és  hajigálták  át  egymásnak  a 
fényes  balaskákat.i)  És  ha  két  balaska  véletlenül  egy- 
másnak repült,  összecsattant  és  levágódott  s  fejbekólintott 
egy-két  embert,  ki  törődött  ma  egykét  lyukas  koponyával  ? 
Nagyokat  kurjantottak: 

Huta,  huta,  le-le,  le! 
Csak  a  füle  látszik  . , . 

^)  kis  fejsze. 


—     185    — 

Amikor  azt  kurjantották,  hogy:  hutáj  huta,  egy- 
máshoz vagdosták  a  szekercéket,  a  hajdúk  pedig  a  leve- 
gőben   bokázván,    összecsapdosták   a   kardjaikat: 

A    berekben    a    kanász 
Menyecskével  játszik. 

Nem  volt  itt  megállás  virradat  óta.  Süvegek  és  bal- 
ták kalimpáltak  a  magasban,  rikoltozott  a  síp  s  nyögött 
és  jajgatott  a  csimpolya,  kurjongatás  kavargott  a  leve- 
gőben, a  mezítlábasok  rácsapdostak  a  csupasz  bokájukra, 
aztán  fütyköseiken  ugráltak  keresztül,  a  hajdúk  a  kard- 
jaik fölött  bokáztak  össsze,  aztán  nagy  csörömpölés 
közt  hujjantottak  még  nagyobbat,  a  gubások  csípőre  ra- 
kott tenyerekkel  huppantak  le  a  földre  vagy  csattantották 
össze  a  tenyereiket  s  dülledt  szemmel,  remegő  nyakszir- 
tekkel, lobogó  és  szétgubancolt  üstökeikkel  s  huppogó 
lábaikkal  rengtek  és  rugdostak  ezalatt.  A  kanászok 
egymás  felé  hajigálva  villogó  szekercéiket,  szájukba  dug- 
ták két  ujjukat  és  olyanokat  füttyentettek,  hogy  fölvisí- 
tottak tőle  a  vár  tornyai. . . 

Tűzre  teszem  a  kanászt, 
Melegszem   is   nála, 
Ha  megunom  magamat. 
Pipát  gyújtok   nála  . , . 

Magyar  művészet 

KERESZTURY  DEZSŐ 

A  magyar  művészet  útja  romokon  át  vezet.  Kelet  és 
Nyugat  e  nagy  csataterén  új  és  új  háboruk  rombolták  le, 
amit  egy-két  század  munkája  alkotott.  Iskolák  virágzá- 
sát, stílusok  kialakulását  és  egy  összefüggő  hagyomány 
nyomait  úgy  elmosták  a  történelem  viharai,  hogy  visz- 
szaidézni  is  alig  tudjuk  őket. 

A  történelmi  Magyarország  területén,  a  honfoglaJás 
előtt,  a  legkülönbözőbb  kultúrák  hagyták  el  nyomaikat. 
Miként  a  politikai  magyar  állam  különböző  népeket  egye- 
sített egy  nemzetállam  keretében,  azonképpen  a  magyar 
művészet  is  e  különféle  kultúrákból  egységes  művészetet 
teremtett  s  ezt  az  európai  szinten  mozgó  művészetet  a 
saját  képére  formálta  át. 

A  távol  keletről  hozott  művészet  emlékei  világosan 
elárulják  a  perzsa^szaszanida  eredetet  s  kis  részben, 
lényegesen  átalakulva  fellelhetők  műemlékeinken,  régi 
iparművészetünk  s  népművészetünk  motívumaiban.  Saj- 
nos a  magyar  népművészetet  is  halálra  ítélte  a  modern 
élet  megváltozott  üteme.  Ma  már  kevés  helyen  él  csak, 
fafaragásokban,  kerámiában,  szövésekben  és  hímzésekben, 
egy-két  vidék  népviseletében.  A  magyar  ornamentika 
jellemző  sajátságai  az  anyagszerűség,  bizonyos  díszes 
tarkaság,  motívumai  a  természet  megfigyeléséből  és 
átalakításából  születtek,  nem  szeretik  a  mértani  formá- 
k'At  Legkedvesebb  virágai  a  liliom,  tulipán,  szekfü, 
búzavirág    és    a    rózsa. 

A  kereszténység  felvétele  óta  a  keresztény  európai 
művészet  vált  otthonossá  az  országban.  A  magyarság 
egész  történelme  folyamán  nagy  és  szívós  küzdelmet 
folytatott  azért,  hogy  az  újra  és  újra  beáramló  európai 
törekvéseket  a  maga  képére  formálja  &  a  maga  szükség- 

leiéihez  alakítsa.  S  valóban  újra  meg  újra  sikerült  neki 
az  európai  művészet  két  nagy  áramlatát,  a  klasszikus 
latint  és  az  északi  germánt  összeegyeztetnie  s  határozott 
új  tartalommal  kitöltenie.  Az  eredmények  újból  és  újból 
elmerültek  a  történelem  viharaiban. 

A  magyar  kereszténység  első  emlékei  román  stílusú 
templomok.  Ez  építészet  nagy  alkotásai  közül  csak  a 
pécsi,  a  lébényi  és  a  jaáki  templom  maradt  ránk. 

A  tatárjárás  után  a  XIII.  század  közepén,  a  lerom- 
bolt templomok  helyén  újak  épülnek,  de  már  gót  stílus- 
ban. Közülük  ma  már  csak  a  budavári  Nagyboldogasszony 
templom,  a  Mátyás  templom,  áll  fenn.  A  XVI.  századból 
származó  templomok  koruk  német  stílusát  tükrözik  Első- 
sorban a  Felvidéken,  ahol  legszebb  emlékük  a  kassai 
székesegyház  s  Erdélyben,  ahol  Európa  legkeletebbrc 
eső  gótikus  temploma,  a  brassói  Fekete-templom  épült  s 
ahol  ebben  az  időben  alakultak  ki  a  védőfolyosókkal, 
bástyákkal,  lőrésekkel  ellátott  templomerődök. 

Az  építészeti  stílusok  átalakulásával  együtt  alakul  a 
szobrászat,  festészet  és  az  iparművészet  is.  A  legkülön- 
félébb hatások  vegyülnek  e  kor  emlékein,  a  templomok 
szobordíszein,  domborművein,  a  kódexek  miniaturáin,  a 
falfestészet  termékein  s  az  ötvösségben.  A  magyar  ötvös- 
ség európai  jelentőségre  emelkedett  s  belőle  született 
meg  a  középkori  magyar  szobrászat  büszkesége:  a  prá- 
gai Szent  György  szobor.  A  két  Kolozsvári  testvér 
készítette  tökéletes  mintázással  s  oly  frisseséggel,  mely 
a  szobrot  Donatello  Gattamelatája  mellé  emeli.  Minden 
egyéb  művük  áldozatul  esett  a  török  pusztításának. 

A  XV.  és  a  XVI.  század  városi  művészete  polgári 
művészet  volt,  ellentétben  az  Anjouk,  Zsigmond  és  Má- 
tyás alatt  Budán  virágzó  udvari  művészettel.  Az  a  forma, 
melyben  e  művészet  legértékesebbet  alkotott:  a  szár- 
nyasoltár. Legszebb  alkotásai  a  kassai  s  a  hontszentantali 

oltár,  mely  utóbbi  legtisztábban  fejezi  ki  a  kor  magyar 
művészetének  törekvéseit.  A  szárnyasoltárokkal  együtt  fej- 
lődött ki,  különösen  a  Felvidéken  a  fafaragás,  melynek 
legismertebb  mestere  Lőcsei  Pál.  Hosszúkás  arcú  alakjai, 
szemlélődő  nyugalma  teljesen  egyéni  alkotótehetségre  val- 
lanak. Míg  e  városi  művészet  kialakulását,  jellegét  eléggé 
világosan  felismerhetjük,  a  budai  királyi  udvarban  kia- 
lakult művészetről  alig  tudunk  tiszta  képet  alkotni.  De 
tudjuk,  hogy  olasz,  német  mesterek  egész  sora  dolgozott 
itt  s  készítette  elő  a  talajt  a  renaissance  befogadására. 

A  renaissance  szelleméből  nő  ki  Mátyás  budai  udva- 
rának művészete,  mely  első  pillantásra  nem  sokban  külön- 
bözik valamelyik  olasz  herceg  udvari  művészetétől.  Az 
olasz  művészet  virágzik  ki  most  Magyarország  egy  pont- 
ján, olasz  művészek  s  műalkotások  egész  sora  teszi 
díszesebbé  az  udvart.  Mátyás  büszkesége,  a  Corvina- 
könyvtár, egyike  volt  a  leggazdagabbaknak,  a  budai  s  a 
visegrádi  palota  európaszerte  híres  volt  szépségéről  és 
műkincseiről.  De  a  ragyogó  fejlődésnek  induló  magyar 
renaissanceot  egy  csapással  elsöpörte  a  törökkor  vihara. 
Egyetlen  emléke  jóformán  az  esztergomi  székesegyház 
Bakócz  kápolnája. 

A  magyar  művészeti  élet,  százados  elhanyatlása  és 
senyvedése  után,  a  XVII.  században  kezd  újra  magára 
eszmélni.  De  a  magyar  területek  központja  többé  nem 
Buda,  hiszen  ott  a  török  még  az  úr,  hanem  Bécs.  Innen 
árad  egyre  nagyobb  erővel  az  országba  az  új  stílus: 
a  barokk.  A  magyarországi  ellenreformáció  nagy  len- 
dülete táplálja  ezt  az  áramlatot,  mely  ismét  helyreállítja  a 
művészi  fejlődés  európai  kapcsolatait  s  folytonosságát. 
Az  építészet  jut  itt  elhatározó  szerephez  s  lassanként  kiala- 
kul az  u.  n.  osztrák  barokk.  Ez  válik  uralkodóvá  Magyar- 
országon is.  A  XVIII.  század  folyamán  a  legnagyobb 
osztrák   építészek   dolgoznak   Magyarországon.    A   Mária 

Terézia  részére  épült  budai  királyi  vár.  a  nagyváradi  szé- 
kesegyház, a  pozsonyi  Szent  Erzsébet  templom,  az  egri 
Liceum,  a  kismartoni  és  eszterházi  Eszterházy  kastélyok 
csak  példái  annak  a  hosszú  sor  műemléknek,  melyet 
e  kor  hozott  létre.  A  magyarországi  barokkfestészetet 
egészen  a  XVIII.  század  végéig  a  velencei  művészet 
befolyása  jellemzi,  a  XIX.  század  fordulóján  azonban 
már  feltűnik  az  új  klasszicista  stílus,  melynek  Magyaror- 
szágon a  nekilendülő  magyar  élet,  a  magyar  reformkor  ad 
belső  erőt  és  sajátos  színezetet.  E  korszak  építészetének 
legnagyobb  mesterei:  Pollack  Mihály  és  Hild 
József.  A  miniszterelnökségi  palota,  és  a  Magyar  Nem- 
zeti Múzeum  Pollack  legnagyobb  alkotásai.  Mindkettőjük 
müvei  antik  példák  után  indulnak,  nyugodt  formáikkal, 
nagy,  szigorú  felületeikkel  olasz  eredetre  vallanak  s  a 
régi  Pestre  rányomták  bélyegüket.  Olasz  hatás  alatt  indul 
útjára  az  új  magyar  szobrász  is:  Ferenczy  István, 
a  magyar  Canova-^anítvány. 

De  ebben  az  időben  már  lassan  új  szellem  kezdi  át- 
hatni az  irodalmat  s  a  művészetet  is.  A  romantika  meg- 
nyitja az  utat  a  természet  szépségei,  a  népélet,  a  nem- 
zeti múlt  s  az  egykorú  élet  számára.  A  művészet  is  nem- 
zeti üggyé  válik  s  egyre  szélesebb  rétegek  érdeklődését 
nyeri  meg  a  maga  számára.  Barabás  Miklós  mel- 
lett Borsos  József  e  magyar  romantika  legértéke- 
sebb festője;  legszebb  épülete  Feszi  pesti  Vigadója  s 
kiváló  tehetségű  szobrásza  a  tragikus  sorsú  Izsó  M  i  k  - 
lós.  A  magyar  romantikában  gyökerezik  a  XIX.  század 
egyik  legjellemzőbb  iránya,  a  történelmi  festészet.  Igazi 
virágzását  a  hatvanas-nyolcvanas  években  éri  el.  Leg- 
nagyobb mesterei  kivétel  nélül  belekapcsolódtak  az  euró- 
pai áramlatba,  Piloty  s  Rahl  tanitványai  voltak,  de  táp- 
láló erőt  és  ihletet  a  magyar  életből  és  a  magyar  törté- 
nelemből merítenek.   Madarász  Viktor  után   három 

mester  nevéhez  fűződnek  ez  irány  legnagyobb  diadalai: 
ezek  L  o  t  z  Károly,  aki  dekoratív  nagy  alkotásait  va- 
lami halk  érzelmességgel  tölti  meg,  Székely  Berta- 
lan, az  új  magyar  festészet  előkészítője,  aki  szigorú,  nagy- 
vonalú kompoziciói  mellett  az  intimebb  művészetnek  is 
nagy  mestere  volt,  és  Benczúr  Gyula,  a  ragyogó 
színek,  selymek  és  bársonyok  nagymestere.  A  történelmi 
szobrászatnak  s  általában  a  magyar  szobrászatnak  leg- 
nagyobb mestere :  Fadrusz  János  is  e  kor  szülötte. 
Legszebb  művét,  Mária  Terézia  fehérmárvány  lovasszob- 
rát a  cseh  katonák  lerombolták.  A  történelmi  építészet 
Budapesten  is  teleépített  egy-két  utcát.  Legnagyobb  kép- 
viselője Ybl  Miklós,  az  Operaház  építője  és  H  a  u  s  z  - 
m  a  n  n  Alajos,  a  Kúria,  a  királyi  vár  tervezője. 
S  t  e  i  n  d  1  Országháza  egyike  a  magyar  történeti  építé- 
szet legnagyobbszabású  alkotásainak  s  Budapest  legszebb 
épületeinek. 

A  történeti  művészet  stílusát  legelőször  a  festé- 
szet törte  át.  Az  impresszionizmus,  a  modern  táj- 
kép és  életkép  művészeinek  sorát  a  modern  magyar  mű- 
vészet két  legnagyobb  úttörője:  Paál  László  és  Mun- 
kácsy Mihály  nyitják  meg.  Paál  csak  tájképeket 
festett,  nagyon  mély,  merengő  színei,  borongó  férfias 
érzelmessége  valami  sajátos  magyar  színt  kölcsönöznek  al- 
kotásainak. Munkácsy  művészete  a  romantikában  gyöke- 
rezik, első  életképei  finom  rajzát  és  humorát  lassan  váltja 
csak  fel  színei  mely  zsúfoltsága,  kompozíciójának  nagy 
belső  feszültsége  s  tárgyainak  tragikus  komolysága.  Friss 
természetszemlélete  azokban  a  tájképeiben  nyilatkozik 
meg,  melyekkel  az  új  festőiség  előfutárjaként  jelentkezik. 

A  hetvenes  években  tűnik  fel  az  a  festői  irány,  ame- 
lyik a  természet  jelenségeit,  a  színeket  és  a  fényt  a  maguk 
teljes  valóságában  akarja  visszaadni.  A  francia  impresszio- 
nizmussal csaknem   egyidőben,  attól  teljesen  függetlenül 

találja  meg  e  törekvések  első  kifejezését  S  z  i  n  n  y  e  i 
Merse  Pál.  A  Majális  és  a  Pacsirta,  a  magyar  impres7- 
szionizmus  legnagyobb  büszkesége,  nem  áll  már  egyedül, 
mint  oly  sok  régi  kezdeményezés.  Az  új  nemzedék,  a 
nagybányai  festőiskola  tagjai,  életrekeltik  az  új  magyar 
művészetet.  Ferenczy  Károly  ennek  az  iskolának 
legjelentékenyebb  alakja ;  az  atmoszféra,  a  fény  és  a  színek 
mesteri  kezelője  s  a  naturalizmustól  lassanként  egy  zár- 
tabb, egyszerűbb  művészet  felé  veszi  útját.  I  v  á  n  y  i  - 
Qrünwald  Béla  változatos  és  sokoldalú  egyénisége,  az 
intim  parasztéletképeket  festő  Glatz  Oszkár  sa nagy- 
bányaiakat fejlődésében  inkább  csak  érintő  Fényes 
Adolf  mellett  az  impresszionista  természetlátásnak  és  ko- 
lorisztikának  legkiválóbb  képviselője  Csók  István,  a 
legszínesebb  magyar  festő.  A  nagybányaiak  a  ragyogó, 
derűs  magyar  tájat  festették,  a  magyar  táj  melancholiáját 
Mednyánszky  László  fedezi  fel  s  finom,  szürke- 
fátyolos  képeivel  a  tájhangulat  legnagyobb  festői  közé 
emelkedik. 

A  tiszta  festői  naturalizmus  nem  elégítette  ki  már 
legjelentékenyebb  képviselőit  sem  s  a  legkülönbözőbb 
utakon  új  irányban  indult  meg  a  fejlődés.  A  fiatal  magyar 
festészeti  törekvéseknek  vezéralakja  Rippl-Rónai 
József  lett.  Szinei  tüzes  erejével  s  változatos  gazdagsá- 
gával magyar  hagyományokba  kapcsolódott,  de  formája, 
tehnikai  tudása  a  francia  moderneken  gazdagodott.  Mun- 
kácsy hagyományain  fejlődött  tovább  másik  nagy  úttö- 
rőnk: Rudnay  Gyula.  Egészen  új,  eredeti  nyomokon 
halad  modern  festészetünk  legsokoldalúbb,  leg változéko- 
nyabb s  legforradalmibb  mestere :  Vaszary  János. 
Ami  az  új  festőket  általában  jellemzi,  a  természet  impresz- 
szionista  ábrázolásától  való  elszakadás,  a  régi,  elhasznált 
formakincs  helyén  egy  új  stílus  kialakítására  való  törek- 
vés. Ezek  az  új  törekvések  ma  még  áttekinthetetlenek. 


I 

A  szobrászatban  Stróbl  Alajos  mutatja  a  festői 
naturalizmus  felé  való  áthajlás  útját.  Mai  szobrászaink 
közül  Pásztor  Jánost,  Szentgyörgyi  Istvánt 
kell  kiemelni.  Sajátságos  jelenség,  hogy  míg  a  magyar 
festészet  és  szobrászat  gazdag  virágzásban  áll,  az  épí- 
tőművészet alig  mutathat  fel  nagy  eredményeket.  Lege- 
redetibb művésze  L  e  c  h  n  e  r  Ödön,  aki  a  magyar  stílust 
akarta  megalkotni  s  egy  gazdag  és  festői  ornamentikája 
stílust  fejlesztett  ki.  A  modern  magyar  építészek  nagy- 
része a  külföld  nagy  városaiban  talált  csak  működésének 
megfelelő  teret  s  folytatója  lett  annak  a  hosszú  sornak, 
mely  a  külföldön  alkotó  magyar  művészeket  egyesíti. 

Művészek  kicserélődése  általános  jelenség.  Míg  Ma- 
gyarországon külföldi  művészek  serege  dolgozott,  a  kül- 
földön egyremásra  jelentékeny  magyar  művészekre  buk- 
kanunk. Ausztriában  a  középkorban  sok  magyar  ötvös  dol- 
gozott, a  XV.  században  Ferrarában  dolgozott  Pannó- 
niai Mihály  s  Olaszországban  sok  magyar  származású 
művész  nevével  találkozunk.  A  XVII.  és  XVIII.  század 
fordulóján  egyszerre  három  neves  magyar  festő  tűnik  fel  a 
külföldön :  Bogdány  Jakab,  Kupeczky  János 
és  Mányoky  Ádám.  A  XX.  század  első  felének  idilli- 
kus tájképfestészetében  Markó  Károly  a  legnagyobb 
sikerű  mesterek  közé  emelkedett,  a  kiváló  grafikus 
Zichy  Mihály  az  orosz  cár  udvari  festője  lett.  S 
hosszan  lehetne  folytatni  a  sort,  mely  a  mai  napig  nyúlik. 
A  világ  nagy  városai  tele  vannak  magyar  rajzolókkal, 
festőkkel,    szobrászokkal    és    építészekkel. 

Lószőr  vitéz 

HERCZEG  FERENC*) 

Nem  jó,  ha  az  ember  régmúlt  idők  emlékei  közt 
kotorász;  a  visszajöhetetlenül  letűnt  napok  lehelete  bo- 
londos gondolatokat   kelt  a   legjózanabb   főben   is. 

Mikor  a  múltkoriban  ki  kellett  hurcolkodnunk  régi 
családi  házunkból,  a  padlás  egy  sötét  zugában,  a  kémény- 
kürtő  mögött,  vesszőből  font  bölcsőre  akadtam,  amely 
színültig  tele  volt  elsárgult  irományokkal,  elfakult  ron- 
gyokkal és  cifra  gyermek-cókmókkal.  A  sok  tarka-barka 
holmi  közt  turkálva,  egy  bőrből  készült  huszárra  buk- 
kantam, amelynek  láttára  egy  csapásra  fölelevenedtek  a- 
gyamban  a  gyermekkor  szunnyadó  emlékei  s  csillogó 
pillangók    fölzavart    rajaként    nyüzsögtek    körül. 

A  lószőr-vitéz!  Mennyi  bűvös  emlék,  mennyi  gyer- 
mekes vágy,  túláradó  boldogság,  fájdalmas  csalódás  fű- 
ződik   hozzá ! 

Kezembe  vettem  a  huszárt  s  megtisztítottam  a  portól 
és  a  pókhálótól.  Az  idő  ugyancsak  megviselte.  Arca 
förtelmesen  össze  volt  mázolva,  orra  hiányzott;  ko- 
pott, foszladozó  egyenruhája  alól  itt  is,  ott  is  előbukkantak 
a  drótbordák  és  a  lószőrtöltelék ;  —  hanem  azért  a  két- 
arasznyi  legény  merev  szemével  keményen  és  marconán 
tekintett  rám,  mint  egy  rokkant  vitézhez  illik,  ha  huszon- 
öt év  múlva  viszontlátja  régi  generálisát. 

Eszembe  jutottak  a  kemény  tusák,  amelyeket  együtt 
végigküzdöttünk  a  baromfiudvar  porondján  . . .  Hej !  hogy 
rebbent  szét  az  a  fölfuvalkodott  pulykanépség,  ha  szilaj 
harci  rivalgással   közéje  nyargaltunk! 

De  nemcsak  vad  harciszomj,  gyakran  nemes  lova- 
giasság is  hevítette  szívünket.  Mikor  vörös  cicánk  egy 
ízben  három   napig  se  mutatkozott  a  konyhában,  daliás 


*)  Herczeg  Ferenc,  Mutamur,  Budapest,  Singer  és  Wolfner 

fogadalmat  tettünk,  hogy  nem  eszünk  és  nem  iszunk, 
míg  barátnőnket  vissza  nem  hozzuk.  Elevenen  vagy 
holtan. 

Útra  is  keltünk,  kalandos  fölfedező  útra.  Leszálltunk 
a  föld  sötét  gyomrába,  a  hűvös  pincébe,  ahol  kísér- 
tetiesen kongó  hordók  között  a  mama  téli  répái  rügyez- 
tek s  csak  szűk  résen  át  haránt  leszürődő  fénysáv  emlé- 
keztetett a  napsütötte  fölvilágra.  Bátran  fölnyomul- 
tunk a  szénapadlásra,  ahol  a  homályban  zizegő  széna 
között  cincogó  patkányok  surrannak ...  A  macskát  végre 
a  fáskamrában  fedeztük  föl,  öt  apró  cica  társaságában, 
amelyeket  szeretetteljesen   nyalogatott. 

Ej,  minő  más,  minő  egészen  más  is  volt  akkor  min- 
den! Egy  év  volt  a  végtelenség,  a  világ  határa  a  szőlős- 
dombokig terjedt,  a  ház  birodalom,  az  udvar  tartomány 
volt;  a  galambdúcot  szédítő  magasságú  toronynak  néz- 
tük, a  tűzhely  alatti  hamulyukat  barlangnak.  A  nap  ese- 
ménye a  színben  talált  tyúktojás,  vagy  a  vizes  vályúba 
tolakodott  förtelmes  béka  volt;  egy  fényes  dolmánypityke 
vagy  egy  réz  patronhüvely  birtokában  gazdagoknak  érez- 
tük magunkat ;  egy  betört  ablaküveg  kész  katasztrófa  volt. 

Ha  új  játékot  kaptunk,  elkérkedtünk  vele  a  baromfi- 
udvar lakói  előtt,  amelyek  aztán  jelentőségteljes  kotko- 
dácsolással  és  irigy  hápogással  nyilvánították  vélemé- 
nyüket. Az  eresz  alatt  fészkelő  fecske  a  mi  fecskénk 
volt,  a  szomszéd  verebeit  szitkokkal  fogadtuk,  ha  a 
háztetőnkre  mertek  ülni. 

A  szobabútorok  néma,  de  értelmes  lények  voltak 
s  ha  rosszkedvünkben  megrúgtuk  az  asztalt,  utólag  titok- 
ban megsimogattuk,  hogy  kiengeszteljük. 

A  farkát  csóváló  korríondor,  a  dormogó  kandúr  elké- 
nyeztetett cselédeink  voltak,  akik  bizalmaskodva  dör- 
gölőztek hozzánk  s  szigorú  hangon  adott  parancsain- 
kat tettetett  alázattal,  de  ásítva  és  lézengve  teljesítették. 

A  kút  mélyéből  csodálkozó  és  kíváncsi  gyermek- 
fejek  kandikáltak  föl;  a  mama  befőttesüvegeit  a  fekete 
ember  őrizte,  akiben  nem  igen  hittünk,  de  azért  mégis 
féltünk  tőle. 

A  nap,  az  istenadta  nap,  csak  azért  sütött  oly  mele- 
gen, hogy  a  kert  füvében  hempereghessünk,  —  az  eső 
azért   szakadt,   hogy  papirsajkáinkat   úsztassa. 

Az  est  homályában  a  ház  előtt  hajszoltuk  a  hara- 
gosan búgó  bogarakat,  ha  pedig  a  harangok  elkongatták 
az  esti  áldást,  egyszerre  csodálatos  zsibongás  szállta 
meg  tagjainkat  és  fölkívánkoztunk  a  mama  puha  ölébe, 
ahol  ketten  is  elfértünk.  Egyideig  még  a  fényes  holdra 
bámultunk,  amelynek  tányérjában  ott  áll  az  öreg,  hátán 
a  rőzsecsomóval  s  míg  apa  a  szomszédokkal  beszélget, 
háborúról,  járványról  és  adóról,  álomittasan  hunyor- 
gattunk egymásra:  ej  mit!  csak  legyünk  egyszer  az 
ágyunkban   —   jöhet   aztán   háború,   kolera   és   adó  ! . . . 

Amint  a  fölfordított  bölcső  előtt  térdelek,  lelki  sze- 
meim előtt  megjelenik  egy  rég  elfelejtett  gyermekalak. 
Vica  húgom,  ötéves  korában  meghalt  torokgyíkban. 
Két  évvel  volt  kisebb  nálam,  ma-holnap  már  húsz  éve, 
hogy  a  halál  csontkeze  letörte  azt  az  éretlen  kis  em- 
berrügyecskét.  A  seb,  amelyet  halála  rajtunk  ütött,  rég- 
óta behegedt,  arcvonásai  már-már  elmosódtak  emlé- 
kezetemben, egy  évtized  óta  alig  gondoltam  rá.  Csodá- 
latos! Most  egyszerre  megint  magam  előtt  látom,  meg- 
lepő közvetlenséggel. 

Bájos,  izmos  gyermek,  búzavirágszemmel,  kurtára 
nyírt  szőke  fejjel;  beszédközben  kissé  selypít,  fejét  ren- 
desen oldalvást  szokta  tartani. 

Tulajdonképpen      Viktóriának      keresztelték,      nagy- 
anyám   azonban     nem    tudott    megbarátkozni    az    előtte 
szokatlan   hangzású    névvel   és    Vicának    szólította.     Én 
csak  úgy:  Vica,  cica,  pattogatott  kukorica! 
13* 

Hevesvérű,  örökké  izgó-mozgó  gyermek  volt.  Sokat 
kotnyeleskedett  a  konyhában  s  ha  anyám  ilyenkor  főző- 
kanállal  kizavarta,   kacagva  polkázott  végig  az  udvaron. 

Hozzám  nagyon  ragaszkodott,  egyébiránt  könnyen- 
hívö  volt,  mint  minden  jószívű  gyermek  és  fölötte  sze- 
retett volna  fiú  lenni.  A  kertkerítésen  végzett  erömutat- 
ványaimnak  ó  volt  a  leghálásabb  közönsége,  ha  pedig 
a  hún  csatákról  hazudtam  neki,  amelyeket  képzeletem- 
ben naponként  végigküzdöttem  a  városvégi  cigány- 
gyerekekkel: nagy  szemében  kigyúlt  az  őszinte  lelke- 
sedés tüze. 

A  szegény  Vica  csodálatos  rajongó  szeretettel  visel- 
tetett az  én  lószőr-vitézem  iránt.  A  huszár  volt  álmainak 
a  tárgya,  a  huszár  után  való  reménytelen  vágy  keserí- 
tette el  fiatal  életét.  Ha  valamit  szépnek,  elragadónak, 
fenségesnek  akart  jellemezni,  azt  mondta:  olyan,  mint  a 
huszár!  Gyakran  minden  bevezetés  nélkül  kezdte  von- 
tatott, monoton  hangon: 

—  Add  nekem  a  huszárt! 

—  Majd  ha  fagy . . . 

—  Add  nekem,  —  ismételte  fáradhatatlanul. 

—  Ne  nyafogj,  Vica! 

—  Magad  nyafogsz! 

Ebből  rendesen  egészséges  csetepaté  fejlődött,  amely 
csakhamar  elfeledtette  velünk  a  vita  tárgyát.  Szüleink 
nem  ügyeltek  Vica  sajátságos  szenvedélyére,  de  külön- 
ben is  meg  vagyok  győződve,  hogy  egy  más,  habár  egé- 
szen hasonló  huszár  nem  elégítette  volna  ki  húgomat, 
—  neki  az  én  huszárom  kellett,  ennek  individualitása 
gyakorolt  rá  oly  bűvös  varázst.  Egyszer  aztán  mégis 
övé  lett  a  huszár,  a  csoda  pedig  következőképpen  esett 
meg. 

Nevemnapja  volt.  Új  ruhát  és  aranyórát  kaptam. 
Megvallom,    hogy    mindkét    ajándékon    találtam    kifogá- 

solnivalót:  az  órának  az  volt  a  hibája,  hogy  nem  ketye- 
gett, a  ruha  pedig  abban  sántított,  hogy  kabát,  mellény 
és  nadrág  egy  darabban  volt,  én  pedig  abban  láttam 
az  elegancia  netovábbját,  hogy  az  ember  hébe-korba 
levesse   kabátját. 

Örömöm  első  mámorában,  sugárzó  arccal  futottam 
a  szomszédságban  lakó  nagymamához,  hogy  kellően  meg- 
bámultassam  magamat.  Vica  természetesen  velem  volt.  A 
nagymama  udvarán  nagy  tyúkketrec  állott,  amelynek  a 
tetejére  néha  föl  szoktam  mászni,  hogy  egyet-kettőt  kuko- 
rékoljak. Most  is  megtettem  s  amint  ünnepi  hangulatom- 
ban, a  tetőn  guggolva,  karjaimat  billegettem  s  metsző 
hangon  süvítettem,  Vica  odalenn  tapsolt  elragadtatásában. 
Jókedvünknek  csakhamar  vége  lett.  Lemászva  a  ketrec- 
ről, egy  szögbe  akadtam  és  —  Jézus  Mária!  az  új  kabát 
könyökén   három   ujjnyi   széles   hasadás   ásított . . . 

Le  voltunk  sújtva.  Én  sírva  fakadtam,  húgom  el- 
sápadt ijedtében.  A  nagymama  hiába  készítette  elő  leg- 
édesebb cukros  süteményeit  s  a  névnapra  kijáró  ezüst- 
huszast,  be  sem  néztünk  hozzá,  hanem  bánatos  szívvel 
őgyelegtünk  hazafelé.  Sejtettem,  hogy  otthon  irtóztató 
igazságot  fognak  tenni!  Szegény  Vicának  majd  meg- 
szakadt az  ő  áldott  jó  szíve  az  én  n/omoromon,  amint 
mellettem  tipegett. 

Egyszerre  megfogta  a  karomat. 

—  Tudod  mit,  Dudi,  ne  sírj,  majd  én  megvarrom 
a  lyukat . . . 

—  Tudsz  te  varrni,  Vica?  —  kérdeztem  bizalmat- 
lanul. 

—  Én?  Ojjé,  meglásd,  úgy  megvarrom,  hogy  senki 
sem  veszi  észre . . . 

Ezt  annyi  önbizalommal  mondta,  hogy  magam  is 
nekibátorodtam.  Otthon  egyenesen  a  fáskamrába  sur- 
rantam,  Vica   pedig   addig   settenkedett   a   mama   varró- 

asztala  körül,  míg  a  szükséges  eszközöket  sikerült  el- 
csennie. Nemsokára  utánam  jött  tűvel,  cérnával,  óriás 
szabóollóval  és  akkora  gyűszűvel,  amelybe  három  ujja  is 
belefért.  Én  végighasaltam  egy  kosáron,  Vica  pedig  mel- 
lém térdelt  és  fontoskodó  arccal  kezdett  varrni,  nagy  girbe- 
görbe öltésekkel,  egyszer  föl,  egyszer  le.  Mikor  elkészült, 
maga  is  bizalmatlanul  nézett  végig  művén:  a  kabát 
sötétkék  volt,  a  cérna  pedig  fehér.  Leleményes  eszével 
ezen  is  segített,  hozott  tentát  és  ujja  hegyével  szépen 
befeketítette  a  cérnát,  —  most  már  igazán  nem  látszott 
semmi . . . 

Örömömben  olyat  tettem,  amit  csakhamar  megbán- 
tam: odaajándékoztam  Vicának  a  ló  szőr- vitézt.  Húgom 
alig  mert  hinni  fülének  és  szinte  elsápadt  a  túlnagy  bol- 
dogságtól. 

—  Igazán  nekem  adod,  Dudi?  —  kérdezte  elálló 
lélekzettel. 

—  Neked  adom,  Vica. 

—  Örökké? 

—  Örökkön-örökké. 

—  Mondd:  bizony  Isten! 

—  Bizony  Isten! ... 

Vica  karjára  kapta  a  huszárt  és  örömsikoltással  ro- 
hant a  kertbe. 

Mikor  este  levetkőztettek,  Vica  már  ketreces  ágyá- 
ban térdelt  s  a  huszárral  hóna  alatt,  álmos  fővel  darálta 
az  esti  áldást. 

—  Ez  meg  mi?  —  kérdezte  anyám,  amikor  vet- 
közés  közben  a  kabát  ujja  egyszerre  megroppant  a 
könyökömön  . . .  Jézusom !  Vica  odavarrta  kabátomat  az 
ingemhez!  Anyám  mérges  is  volt,  de  nevetett  is;  én  pe- 
dig, tekintettel  a  névnapra  és  álmos  állapotomra,  egy 
gyönge  barackkal  szabadultam. 

Másnap  Vica  már  korán  reggel  játszott  a  huszárral, 
engem  pedig  a  sárga  irigység  emésztett . . . 

Az  egész  alku  nem  áll,  mert  Vica  nem  varrta  meg 
jól  a  kabátot  és  nem  igaz,  hogy  senki  sem  vette  észre 
a  lyukat,  mert  a  mama  észrevette  és  én  egy  barackot 
is  kaptam,  és  a  „bizony  Isten"  nem  érvényes  és  azért 
a  huszárt  vissza  kell  adni . . . 

Ilyformán  okoskodtam.  Az  érvelésből  civódás,  a  civó- 
dásból  veszekedés  lett,  végre  Vica  haragtól  lángoló 
arccal,  kevélyen  dobta  lábamhoz  a  huszárt: 

—  Nesze,    vedd,    nekem    nem    kell ! . . . 

Számítottam  ilyesmire,  mert  ismertem  húgom  forró 
vérét,  azt  is  tudtam,  hogy  a  következő  pillanatban  már 
sajnálni  fogja  gavalléros  föllobbanását,  azért  megragad- 
tam zsákmányomat  és  diadalmasan  menekültem  a  kertbe. 

Ezentúl  még  féltékenyebben  őriztem  kincsemet.  Az 
érték,  amellyel  Vica  szemében  bírt,  előttem  is  becsesebbé 
tette.  Ha  iskolába  mentem,  gondosan  elrejtettem,  hol  a 
vizeskád,  hol  valamelyik  almárium  alá,  s  mert  észrevettem, 
hogy  távollétemet  titokzatos  kezecskék  arra  használják, 
hogy  vitézemet  kikeressék,  oly  rejteket  találtam  neki  a 
szénapadláson,  ahová  Vica  nem  férhetett. 

Ha  a  kertben  játszottam  huszárommal,  húgom  a 
kerítésen  át  bánatos  irigységgel  ügyelt  minden  mozdu- 
latomra . . . 

Szegény  Vica!  Egész  élete  alig  terjedt  egy  arasz- 
nyira, mégis  elég  hosszú  volt  arra,  hogy  forró  gyermek- 
szíve keresztülszenvedje  a  sorvasztó  vágy,  a  bánatos 
lemondás,  a  reménytelen  szerelem  minden  nyomorát.  Vica 
egyszerre  beteg  lett. 

Bevallom,  hogy  őszintén  irigyeltem.  Alig  ismertem 
kellemesebb  állapotot  a  betegségnél:  az  embernek  be- 
kötik fejét,  nyakát,  ágyba  fektetik,  nem  kell  iskolába 
mennie,  mama,  apa  kényeztetik,  dédelgetik,  s  ha  az  ember 

elég  élelmes,   hogy  hébe-korba  nyöszörögjön  kissé,   kap 
narancsot,    datolyát    és    cukrot. 

Engem  a  nagymamához  adtak,  a  lóször-vitéz  persze 
velem  ment.  Elhagyatottnak  éreztem  magamat  a  nagyma- 
mánál, —  meglehet  azért,  mert  Vica  nem  volt  velem, 
de  meglehet,  azért,  mert  az  egész  házban  oly  komor, 
szinte  ünnepies  hangulat  uralkodott. 

A  ház  közvetlen  a  templom  mögött  állott,  amely- 
nek hatalmas  két  gót  tornya  belátszott  udvarunkra; 
harangzúgása"  pedig  napközben  megremegtette  abla- 
kainkat. Hálószobáink  falairól  dolmányos,  szúróstekin- 
tetú  urak  és  hosszúnyakú  virágos  hölgyek  tekintettek  le. 

Legjobban  érdekelt  azonban  az  almáriumon  ke- 
tyegő régi  óra.  Csodálatos  egy  óra  volt  ez!  A  virágos 
mutatólap  alatt  inga  helyett  cifra  aranypillangó  lengett 
ide-oda,  a  két  alabástrom-oszlop  között  pedig  kert  volt, 
barokk  kastéllyal,  szökőkúttal,  piros  viasztulipánokkal  és 
mérgeszöld  gyeppel:  a  kertben  egy  spanyol  lovag  állott, 
tollas  barettel  és  gitárral.  Epedve  tekintett  a  kastély  zárt 
ablakára.  Ha  az  óra  ütni  kezdett,  akkor  kipattant  a 
csúcsíves  ablak  s  egy  parányi  hölgyecske  jelent  meg, 
aki  mereven  bólintgatott  a  fejével.  A  lovag  buzgón 
kezdte  verni  a  lantját,  a  szökőkút  hullámos  üvegsugara 
körbe  forgott,  az  óra  belsejéből  csodálatosan  andalító, 
ősrégi  dallam  hangzott.  Én  pedig  dobogó  szívvel  és  elfoj- 
tott lélekzettel  néztem  ezt  a  megelevenedett  varázsálmot.* 
De  most  jut  eszembe,  hogy  Vicáról  kell  beszélnem!  A 
nagymama  egy  nap  azt  mondta  nekem,  hogy  szegény  Vi- 
cánk   nagyon    rosszul    van. 

—  Ahá!  —  gondoltam  —  tehát  nagyon  sok  cuk- 
rot   kap  ? 

Délután  beállított  hozzánk  Borka,  a  szobaleány  s 
azt  mondta,  hogy  orvosságért  megy  és  hogy  Vica  szépen 

kéret,  kúldjem  el  neki  a  huszáromat  köicsön,  attól  mind- 
járt  egészséges   lesz. 

—  A  huszáromat,  —  dadogtam  —  a  huszáromat? 
hová  is  tettem  . . .  majd  megkeresem  . . . 

Nem  tudom,  mi  rossz  szellem  bántott.  Besiettem 
a  szobába,  keblembe  gyömöszöltem  a  huszárt,  átmász- 
tam a  kerítésen  és  kivágtattam  a  rétre.  Csak  akkor 
éreztem  biztonságban  a  kincsemet,  mikor  egyedül  talál- 
tam magamat  a  füzesben.  Sokáig  csatangoltam  az  ér 
partján.  Óh,  az  a  Vica!  Nem  elég,  hogy  nem  jár  isko- 
lába, hogy  cukrot  kap,  még  a  huszáromat  is  akarja? 
Mikor  bealkonyodott,  félni  kezdtem  a  magánytól;  a  régi 
korhadt  fűzfák  a  homályban  ugrándozó  emberalakok  s 
fenyegető    szörnyképek    árnyaihoz   hasonlítottak. 

Amint  a  huszárral  hónom  alatt  lelkendezve  haza- 
vetódtem,  a  nagymama  némán  és  szomorúan  ült  az  ud- 
varon. Nem  volt  kedvem  játszani,  letelepedtem  a  nagy- 
mama mellé.  Az  udvar  virágágyai  fölött  denevérek  és 
éji  pillangók  repkedtek. 

A  hold  korongja  fölbukkant  a  templom  tornyai  kö- 
zött; a  csúcsíves  bolthajtások,  az  áttört,  szeszélyes  kőci- 
rádák  bűvös  fényben  fürödtek.  Ha  a  templomot  holdvi- 
lágban láttam,  titokzatos,  regényes  vágy  fogott  el.  Kép- 
zeletemben, második  Quasimodoként,  bekalandoztam  azt 
a  csodálatos  kóerdót,  odafönn,  hol  gót  szörnyek  ta- 
nyáznak és  karcsú  kővirágok  nyílnak  a  holdfényben. 

Mikor  odalent  a  kaszárnyában  elfújták  a  takarodót, 
a  búskomor,  vontatott  hanghullámok  hallatára  zsibba- 
dás fogott  el  s  nyomottság  vett  rajtam  erőt.  Talán 
mégis  oda  kellett  volna  küldeni  Vicának  a  lószőrvitézt  ? 

Éjjel  bolondos  álmom  volt.  A  zenélő  óra  kertjében 
jártam,  fejem  fölött  az  örökké  nyughatatlan  pillangó 
lengett  föl  és  alá,  a  szökőkút  csörgedezett,  a  zene  szólt, 
de  az,  aki  a  lantot  verte,  az  én  lószőr- vitézem  volt,   a 

kastély  ablakából  pedig  a  kis  Vica  bólintott  alá . . .  Hir- 
telen fölijedtem  ágyamban,  a  szobában  gyertya  fény 
járt. 

—  Nagymama!  —  nyöszörögtem. 

—  Mi  az,   fiam? 

—  A  huszárt,  a  huszárt  oda  kell  adni  Vica-cicá- 
nak . . . 

A  nagymama  gyöngéden  megcsókolt  s  elfojtott  zoko- 
gással mondta: 

—  Vica-cica  a  mennyországba  ment,  angyal  lett 
belőle. 

Emlékeim  itt  elmosódnak.  Sehogy  sem  tudom  elkép- 
zelni, mit  éreztem  és  gondoltam  én  akkor.  Egy  kép 
azonban  tisztán  áll  a  szemem  elótt,  oly  tisztán,  mintha 
nem  is  húsz  év  elótt,  hanem  tegnap  láttam  volna.  Megint 
szüleim  házában  voltam.  Forró  nyári  délután  volt.  Az 
udvar  tele  volt  suttogó  idegenekkel,  akik  kíváncsian  néz- 
ték az  előttünk  álló  kis  érckoporsót.  A  nyíló  hársfavi- 
rágok illatába  viaszgyertyák  és  hervadt  lomb  szaga  ve- 
gyült: a  pap  halk  hangon  énekelt,  közbe  hallatszott  a 
háztetőn  bóbiskáló  galambok  turbékolása.  Én  a  fekete 
szalagot  néztem,  amelyet  a  szalmakalapomra  varrtak; 
közbe  a  kalap  karimáját  rágtam  és  sírtam,  mert  a  mama 
is  sírt. 

A  mama  halálsápadt  volt,  néha  Qgy  elfojtott  sikol- 
tás tört  ki  a  melléből,  ilyenkor  görcsösen  szorította 
össze  a  kezemet,  amelyet  fogva  tartott  és  én  azt  hittem, 
hogy  össze  kell  dőlnie  az  egész:  világnak. 

Talán  mégis  jó  lett  volna  Vicának  odaadni  azt  a 
huszárt? 

Mikor  másnap  ebédhez  ültünk,  az  asztalnál  egy  hely 
üres  maradt.  Apa  kedvetlenül  tolta  el  maga  elől  a  levest, 
a  mama  pedig  nedves  szemekkel  bámult  arra  az  üres 
helyre. 

—  Szegény  gyermekem,  —  mondta  remegő  han- 
gon —  haldoklásában  már  nem  is  ismert  rám,  folyton 
valami  huszárt  emlegetett  lázában  . . . 

Most  már  magam  is  letettem  a  kanalamat.  Most 
már  tisztában  voltam  azzal,  hogy  jó  lett  volna  Vica- 
cicának odaadni  azt  a  lószőr-vitézt,  lelkemben  pedig 
földerengett  a  földi  boldogság  hiú  voltának  homályos 
sejtelme. 

Húsz  év  multán  megint  előttem  van  a  lószór-vitéz, 
amelyhez  a  szegény  Vica  halálában  is  hú  maradt.  Nem 
tartozom  még  azokhoz,  akik  már  leszámoltak  az  élettel, 
de  talán  odaadnám  mindazt,  amiért  küzdök  s  amit 
még  remélek  a  jövőtől,  ha  még  egyszer  szemtől-szembe 
állhatnék  Vicával,  odanyújthatnám  neki  a  huszárt  és 
azt  mondhatnám: 

—  Nesze,  Vica-cica,  pattogatott  kukorica,  —  nesze, 
bizony  Isten,  igazán  neked  adom  a  lószőr-vitézt! 


Csongor  és  Tünde 

MÓRICZ  VIRÁG 

Hol  volt,  hogy  nem  volt,  az  Óperenciás  tengeren  is 
túl,  volt  egyszer  egy  király.  A  királynak  volt  három 
fia.  Gazdag  ország,  szép  ország,  de  legnagyobb  kincse  az  a 
kert  volt,  melynek  közepén  az  arany  almafa  állott.  Olyan 
csodálatos  fa  volt  ez,  hogy  minden  éjjel  újra  termett, 
nagy,  fényes  aranyalmákat. 

Egy  reggel  kimegy  a  király  a  kertbe,  viszi  az  arany- 
kosarat, hogy  leszedje  az  almát,  hát  egy  szem  sincs  a  fán. 

Azt  mondja  legnagyobb  fiának: 

—  Fiam,  kinn  alszol  ma  éjjel  a  kertben,  hogy  el  ne 
lopják    az    aranyalmát 

Kiment  a  királyfi,  a  fa  alatt  lefeküdt,  s  nézte,  hogy 
nőnek  az  aranyalmák. 

Éjfélkor  különös  illat  támadt  a  kertben,  amitől  a  ki- 
rályfi rögtön  elaludt.  Reggelre  bizony  megint  üres  volt 
az   almafa. 

Most  a  második  királyfi  maradt  kinn  a  kertben. 
Ö  is  érezte  a  virágillatot,  s  éjfélkor  ó  is  elaludt;  az  almát 
megint    ellopták. 

Harmadik  este  a  legkisebb  királyfi  ment  ki  a  kertbe. 
De  hiába  erőltette  a  szemét,  lecsukódott,  mikor  a  virágillat 
megsuhintotta. 

Tündérek  jártak  a  kertbe,  azok  szedték  az  arany- 
almát. Ezen  az  éjjelen  Tünde  jött,  a  legszebb  közöttük. 
Szedte  az  aranyalmát  aranykötényébe.  Egy  kiesett  a  ke- 
zéből és  Csongor  királyfi  arcához  gurult.  Felébredt  erre, 
s  meglátta  Tündét,  azt  hitte,  álmodik.  Tünde  szaladt, 
Csongor  utána,  megfogta. 

—  Te  akartad  ellopni  az  én  apám  aranyalmáit?  — 
kérdezte  Csongor.  De  Tündének  aranyhaja  és  csillag 
szeme  volt,  a  királyfi  úgy  megszerette,  el  se  eresztette 
reggelig. 

Azután  minden  éjjel  Csongor  vigyázott  az  almafára, 
Tünde  minden  éjjel  eljött,  még  se  veszett  el  soha  egy 
szem   alma  sem. 

Élt  a  király  udvarában  egy  gonosz,  vén  boszor- 
kány. Volt  ennek  a  boszorkánynak  egy  szép  lánya,  úgy 
hívták,  hogy  Ledér.  A  boszorkány  azt  szerette  volna, 
hogy  a  kis  királyfi  Ledért  feleségül  vegye.  Egy  éjjel 
megleste  Csongort,  amint  Tündét  várta,  s  aztán  kivárta, 
mig  elaludtak  a  fa  alatt,  odalopódzott,  s  levágta  Tünde 
aranyhaját. 

Sírt  Tünde,  Csongor  szomorkodott.  Azt  mondta 
Tünde: 

—  El  kell  mennem  messze,  messze.  De  ha  eljössz  a 
tudás    kútjához,    abba    belenézel,   meglátod,    hol    vagyok. 

Ahogy  ezt  kimondta,  eltűnt,  elvitte  az  aranyalmá- 
kat is. 

Elindult  Csongor  királyfi,  ment,  ment,  három  nap, 
három  éjjel,  akkor  elért  a  hármas  úthoz.  Amint  itt  ült, 
egyszer  csak  nagy  veszekedést  hallott. 

Három  ördög  veszekedett,  verekedett.  Mikor  Cson- 
gort észrevették,  azt  mondta  a  legnagyobb: 

—  Tegyél  igazságot,  Csongor  királyfi:  Hagyott  az 
apánk  ránk  egy  bocskort,  egy  köpenyeget,  meg  egy 
ostort.  Aki  azt  a  bocskort  felköti,  aki  a  köpönyeget  nya- 
kába keriti,  aki  az  ostorral  egyet  pattint  s  azt  mondja:  ott 
legyek,  ahol  akarok!  egy  pillanat  alatt  ott  terem.  Hát  azt 
mondd  meg,  királyfi,  melyikünké  legyen  a  három? 

Gondolkodott  Csongor,   s   azt   mondta: 

Te  legnagyobb,  menj  ezen  az  úton,  addig  a  fekete 
^&yi&-  Te  középső,  menj  azon  az  úton  addig  a  fehér 
hegyig.  Te  legkisebb,  menj  amazon  az  úton, 
addig  az  üveghegyig.  Mikor  egyet  pattintok  az  ostor- 
ral, szaladjatok.  Aki  legelébb  ideér,  azé  legyen  a  három. 

Az  ördögök  elszaladtak.  Csongor  felkötötte  a  bocs- 
kort, nyakába  kerítette  a  köpönyeget,  egyet  pattintott  az 
ostorával,  mindjárt  ott  termett  a  tudás  kútjánál. 

Mire  a  három  ördög  visszaért,  hiába  marakodtak, 
Csongor  árkon,  bokron  túl  volt  a  kincsükkel.  Akkor 
ért  oda  a  boszorkány  is,  seprűn  lovagolva,  a  hármas 
úthoz,  ó  is  Csongor  után  indult.  Az  ördögök  elpanaszolták 
neki,  hogy  jártak  Csongorral,  szövetséget  kötöttek  a 
banyával,    s   együtt   indultak   a   királyfi   nyomába. 

Csongor,  hogy  ott  volt  a  kútnál,  belenézett.  Hát 
látja,  hogy  Tünde  az  aranyerdő  közepén  kacsalábon  forgó 
aranypalotában,  arany  ágyon  alszik.  Hamar  felkötötte 
megint  a  bocskort,  felvette  a  köpenyeget,   egyet  pattin- 

tott  az  ostorával,  s  egy  szempillantás  alatt  a  kácsalábon- 
íorgó  aranypalota  előtt  szállt  le.  Belevágta  fokosát  a 
lépcső  sarkába,  megállította,  fel  is  ment,  be  is  ment 
Hát,  az  első  szobában  terített  asztal  állt,  akkor  érezte, 
milyen  éhes.  S  mert  nem  tudta,  hogy  a  boszorkány  készí- 
tette neki  az  ételeket,  jóllakott.  Bort  is  töltött  magának, 
megitta.  De  a  borban  álompor  volt,  Csongor  egy  perc 
alatt  elaludt. 

Hallja  Tünde,  hogy  megállt  a  palota,  felébredt.  Mind- 
járt tudta,  hogy  Csongor  van  itt.  Szalad  a  kapuhoz,  s 
megtalálja  az  első  szobában  a  királyfit,  amint  alszik. 
Költögette,  költögette,  de  nem  ébredt  fel.  Tett  a  kezébe 
egy  arany  almát,  s  elrepült  nagy  sírva. 

Mikor  Csongor  felébredt,  s  aranyalma  volt  a  kezében, 
mindjárt  tudta,  hogy  Tünde  adta.  Kereste  a  palotában, 
de  sehol  nem  találta.  De  még  a  bocskor,  köpeny,  ostor  is 
eltűnt  a  palota  lépcsőjéről,  ahol  hagyta:  elvitték  az  ör- 
dögök, meg  a  boszorkány,  míg  aludt. 

Hét  nap,  hét  éjjel  gyalogolt,  míg  visszaért  a  tudás 
kútjához.  Belenézett,  s  látja,  hogy  Tünde  a  gyémánterdő 
közepén,    kacsalábonforgó    gyémántpalotában    alszik. 

Esztendeig  ment,  míg  odaért  a  szikrázó  gyémántpa- 
lota elé.  Belevágta  a  fokosát  a  sarkába,  megállította, 
s  felment  a  tornácára.  De  a  tornác  tele  volt  olyan 
csodálatos  illatú  virágokkal,  hogy  megszagolta,  megint 
elaludt  tőle. 

Hogy  megállt  a  palota,  felébredt  Tünde,  szaladt  a 
kapuba,  megtalálta  Csongort  a  virágok  közt  a  tornácon. 
Ébresztette,  csókolta,  könnyével  áztatta,  mégse  ébredt 
fel.  Most  is  adott  a  kezébe  egy  gyémántalmát,  s  elrepült 
szomorúan. 

Mikor  Csongor  felébredt,  hiába  kereste,  ki  adta  a 
gyémántalmát,  hiába  kereste  Tündét.  Szomorúan  ment, 
ment,  három  esztendeig,  mire  visszaért  a  mély  kúthoz,  O- 

lyan  fáradt  volt,  hogy  lefeküdt  a  küt  mellé  pihenni.  Egyszer- 
csak  nagy  lármára  ébredt,  a  három  ördög  veszekedett 
megint,  mert  újra  nem  tudták,  kié  legyen  a  bocskor,  a 
köpeny,  meg  az  ostor.  Ott  volt  a  boszorkány  is  és 
Csongor  látta,  hogy  míg  az  ördögök  verekedtek,  ellopta 
a  hármat,  s  elrepült.  Szaladtak  utána  az  ördögök,  ahogy 
csak  bírtak,  ki  tudja,  utol  érték-e? 

Ahogy  itt  ül  a  tudás  kútja  mellett,  sírást  hall  egyszerre. 
Megy  a  hang  irányában,  hát  látja,  hogy  Tünde  ott  ül 
az  örökifjuság  patakjának  partján  és  sír.  Mikor  meg- 
látták egymást,  elfelejtették  minden  bánatukat,  szomorú- 
ságukat, s  nagyon  nagyon  boldogok  voltak.  Aztán  meg- 
fürödtek  az  örökifjuság  patakjában,  s  hétszer  szebbek 
lettek,  mint  voltak. 

Felültek  Tünde  virágszekerére,  katicabogarak  vol- 
tak eléfogva,  elrepültek  a  Csongor  királyfi  apja  orszá- 
gába, egyenest  a  palota  elé. 

Ott  nagy  lakodalmat  csaptak,  hét  nap  s  hét  éjjel  állott 
a  mulatság,  s  azóta  is  boldogan  élnek,  ha  meg  nem 
haltak. 

Albee  Building 
CHICAGO,  30  Xorth  Michigan 

Boulevard 
Cl^VULASD,  Suite  1449, 

Leader  Building 
DETROIT,  S20  Dávid  "\Miimey 

Building 

PHILADELPHIA.  Elrae  Buüding 

226  S.  löth  St. 

PITTSBURGH.  505  Grant  Building 

ST.  LOnS.  4505  Olive  Street 

(Studio  Building) 
WASHINGTON,  1115  Connecticut 

Avenue 


PARIS,  31,  Boulevard  des 

Italiens 
BIARRITZ,  14  Place  C^eorges- 

Clémenceau 
BORDEAUX,  55  Cours  Georges- 

Clémenceati 
CANNES.  4S  Rue  d'Anribes 
GRENOBLE,  15  Avenue  Alsace- 

Lorraine 
LE  HAVRE,  94  Bd.  Fran9ois  1« 
LILLE.  13  Rue  Faidherbe 
LLMOGES.  5  Avenue  de  la  Gare 
LY'ON.  13  Rue  de  la  République 
MARSEILLE.  51  Rue  St.  Ferréol 
MONTPELLEEIR,  3  rue  de  l'Aiguü. 

lerie  (Place  Jean-Jaures) 
MULHOUSE,  2  Pl.  de  la  République 
NANCY,  2ö  rue  Saint  Georges 
NAN'TES.  11  Place  Royale 
NICE.  7  Jardin  du  Roi  Albert  1" 
ROUBAIX.  43  Rue  du  Maréchal- 

Foch 
STRASBOURG,  13  Rue  du 

22  Novembre 
TOULOUSE.  64  Rue  de  la  Pomme 
TOURS.  T  Avenue  de  Grammont 
\1:RSAILLES,  22  bls,  Av.  de 

St.  Cloud 


LONDON,  321  Oxford  Street 

3  Harringion  Road,  S.  Kensington 
BRADFORD,  Central  Chambers, 

Markét  St. 
BRIGHTON,  66-68,  Church  Road, 

Hove 
DERBY',  116  Friar  Gate 
GLASGOW.  206  Sauchiehall  Street 
HITDDERSFIELD,  Windsor 

Chambers.  John  William  Street 
LEEDS,  18  Cavendish  Road 
MANCHESTER,  126  Portland 

Street 
NOTTINGHAM,  Armitage 

Chambers,  Victoria  Street 
SHEFFIELD,  44  Fargate 

BERLIN,  Leipziger  Str.  110-111 
Kurfürstendamm  26  a 
AACHEN,  Holzgraben  7 
BREMEN,  Hutfilterstrasse  1-5 
CHEMNITZ,  Poststrasse  51 
DRESDEN.  Pragerstrasse  21 
DÜSSELDORF,  Königsallee  26 
FRANKFURTa.M.,  Kaiserstrasae  2 
FREIBURG  Br..  Stadtstrasae,  2 
HAMRT'RG.  Mönckebergstrasse  11 
HANNO\'ER,  Georgstjasse  23 
KÖLN.  Schildereasse  114 
LEIPZIG.  Petefsstrasse   26 
MANNHEBÍ.  Friedrichsring  2  a 
MÜNCHEN.  Maximilianstr.  35 
PFORZHEBL  Dillsteiner  Strasse  1 
STUTTGART.  Tübineer  Strasse  14a 
WUPPERTAL,  AdoŰ-Hitler  Str.  1 

BRUXELLES,  20  Place  Sainte- 

Gudule 
ANA'ERS,  27  Place  de  Meir 
LIÉGE,  23  Boulevard  de  la 

Sauveniére 
LOUVAIN,  6  Place  Foch 

LL'XEMBOL'RG,  50  Avenue 

de  la  Liberté 

.\MSTERDAM,  Weteringschans 

68 

ROTTERDAM,  Stationsweg  21c 
DENHAAG,  Hoogstraat  30 
ARNHEM,  Steenstraat  15a 


HAARLEM,  Wühelminastraat  40 
LEIDEN,  Turfmarkt  3 
UTRECHT,  Oude  Gracht  77  bis 

ROMA,  Via  4  Novembre,  114 

BARI,  Via  Vittorio  Veneto,  61 
BOLOGNA,  Via  della  Zecca,  1 
BOLZAJS'O,  Via  Pietro  Micca  11 
BRESCIA,  Via  ümberto,  22 
COMO,  Via  Volta,  8,  Angolo 

Via  Garibaldi 
FIRENZE,  Via  Roma  1 
GENOVA,  Via  dei  SS.  Giacomo 

e  Filippo  31 
Ln^ORNO,  Via  Vitt.  Emanuele,  45 
MERANO,  Via  28  Ottx)bre,  11c 
MILANO,  Corso  Roma  2 
NAPOLI,  Via  Chiaia  232 
PADOVA,  Piazzetta  Teatro 

Garibaldi  2 
PISA,  Borgo  Stretto,  Sn 
TAOR^SIINA.  Corso  Umberto  106 
TORINO,  Piazza  CasteUo  19 
TRIESTE,  Piazza  Ponterosso  2 
VARESE.  Via  Francesco  del  Cairo  4 
VENTEZIA,  S.  Marco,  Bacino 

Orseolo 
\rERONA,  Via  Mazzini  31 
VICENZA,  Piazza  dei  Signori 

MADRID,  Arenal  24 

ALICANTE,  Plaza  Gábriel  Miró,  5 
BARCELONA,  Pelavo  58 
BILBAO,  Marqués  del  Puerto  4 
GRANADA,  Gran  Via  27 
MALAGA,  Alameda  P.  Iglesias  22 
SEVILLA,  Mendez  Nunez  19 
VALENCIA,  Calle  de  Lauria  20 

KOBENHAVN,  Vimmelskaftet 
42a,  Jorck's  Passage 
AARHUS,  Tvaergade,  16i 

OSLO,  Kari  Johansgate  25 

STOCKHOLM,  Norrlands- 

gatan  18 
BERN,  Bárenplatz  4 

BASEL,  Aeschengraben  28 
GÉNÉIT,  6  Passage  des  Lions 
LAUSANNE,  Grand  Chéne  8 


LUGANO.  Via  Canova,  16 
LUZERN,  Mariahilfgasse,  3 
MONTREUX,  Place  de  la  Paix 
ZÜRICH,  Sihlstrasse  1 

PRAHA,  26  Rue  Spálená  uL, 

Palac  OljTiipic 
BRATISLAVA,  Dlhé  ul.  13 
BRNO,  Béhounská  ul.  4-6 
PLZEÍÍ,  Plachého  ul.  é.  4 

WIEN,  Graben  13 

GRAZ,  Sporgasse  3 
LINZ,  Schmidtorstrasse  2 

BUDAPEST,  Vörösmarty  tér  2 

ATHENES,  39,  rue  du  Stade 

ISTANBUL,  373,  Istiklal 

Djadessi 
ANKARA,  Konia  Caddesi 

CAIRO,  Sharia  Emad  el  Diné 
(Immeuble  Davies-Bryan) 

ALEXANDRIA,  13  Bd.  Saad 

Zaghloul  Pacha 

TEL-AVIV,  Nahlath  Benjámin 

St.  2 

JERUSALEM,  JafEa  Road 

(Immeuble  de  rAssicurazioni 
Generáli) 

HAIFA,  Bovis  House,  New  Busiaess 

Centre 

ALGER,  36  Rue  d'Isly 

RIO  DE  JANEIRO,  Edificio 

Odeon,  Rua  do  Passeio  2 

BUENOS- AIRES,  Avenida  de 

Mayo  847 

CORDOBA,  Avellaneda  46 

MONTEVIDEO,  25  de  Mayo  581 

HABANA,  Presidente  Zayas 

51  altos 

MELBOURNE,  C.I.,  T.  &  G. 

Buildings,  Colllns  Street 


